
ilo je popodne, uoči sv. Petra i Pavla. 
Sila čeljadi prolazilo velikim putem na 
sjutrašnji sajam u grad. Išao taj svijet 
umoran, zamišljen, i kolima i jašeći i 
pješke, ili tjerajući pred sobom krda 
različne stoke, a svi računali, kako 
bi se mogli što bolje okoristiti. 

S jedne i druge strane tomu velikom putu iz¬ 
mjenjivale se stara i mlada šuma docima, punim 
gusta i već zrela žitnog klasja, a samo gdjegdje 
bilo i visokih stabljika kukuruza ili sijerka, uz 
koje se penjali cvjetni mlazovi graha, kao da ga 
posadiše samo za ukras. I u blizini takova mjesta 
zasinula bi gdjegdje pod sjajnim tracima voda, kao 
da se medju tamnu zelen sakrilo kakvo malahno, 
mlado sunce. 

Ne bijaše čeljade ta, koje prolazeći ne bi u čudu 
zastalo, da pogleda na desnu stranu velikog puta, 
u žuti dolac teškog pšeničnog klasja, koji se izdaleka 
vidjao kao marama gusto vezena ugašenim zlatom 
i obrubljena zelenom svilom. Samo gdjegdje, medju 
pognutim žutim vlaćem i mladom lisnatom šumom, 
plavila se zob ; a sve je to bujno rašće bilo nedavno 
umiveno plahom ljetnom kišom i gizdalo se veselo 
svojom ljepotom i snagom. 



* 







Zagorci bi uz taj dolac, što se hvalio suncu, 
zastali tek malo i opet mirno koračali velikim putem ; 
no primorci bi se ustavljali dugo i kliknuli više puta 
u čudu, prije nego što bi se uputili dalje. 

A čudili se tome, što je preko doca, kroz pše¬ 
nicu, skakao pomamno mlad, bio ždrijebac, sa vi¬ 
sokim turskim sedlom na ledjima. Crvena, srebrom 
vezena baja 1 na sapima , 2 žarila se prama snježnoj 
dlaci obijesna a ta, i dva visoka lovačka pseta igrala 
se s njime šušteći zrelim klasjem, što je pod kopi¬ 
tima prštalo. 

Kad bi se bijelac dao kroz žito u najveći trk, psi 
bi ga prestigli i pred zadahtanim njegovim nozdrvama 
lajali žestoko. A on bi se tada ustavio, podigao jednu 
prednju nogu, kao da će kopitom koga od njih po 
glavi, a onda se dao u bijeg na drugu stranu. 

No prolaznici se još više čudili djevojčici pod 
grmljem i nedaleko od puta, što je smiješeći se kadikad 
pogledala onu obijesnu igru, i što se po svemu opa¬ 
žalo, da je ono bio njezin dolac. 

Preko ruke je na takla petlju uzice, za koju 
je bila vezana krupna, šarena krava, i plela nekakav 
obojak. Kako je krava ledinom gazila tražeći obila- 
tije paše, tako je i djevojka koračala za njom. No 
kad životinja pruži gubicu prama zobi, trgla bi uzicom 
i odvrnula joj snažno glavu na drugu stranu. I svaki 
put, kad bi ždrijebac ržući zagrabio žitom, poviknula 
bi zvonko, kao da mu u šali prijeti: 

— Na, mali, na ! . . . 

Pak bi dodala smiješeći se: 

— Vuci te izjeli ! — ili: — Crko ti, da Bog 
da! — a sve se trese od neke dragosti. 


1 baja = pokrovac, 2 sapi = stražnji dio konjskih ledja. 

To je bio ždrijebac ujca njezina, Miokovca 
Tane, a nju su Petricom zvali. 

Ona se radovala čilome konju, a još više znajući, 
da će joj ujak, kao i svaki put, kad pripazi na nje¬ 
gova bijelca i dovede ga na uzdi, utisnuti u šaku 
sjajan, srebren talijer. Jednako o krsnom imenu, 
na Božić, uoči velikih sajmova i kad je god bila kakva 
veća zgoda. 

Tako je ona tih svijetlih talijera imala vrlo mnogo 
i trebala još samo dva reda, da složi velik, blistav 
gjerdan, od vrata pa sve do niže koljena. 

A nije trebalo ni da zahvali ujcu, već bi ga 
samo muče u ruku poljubila, a talijer tisnula u mali 
džepić, prišiven ispod šarene pregače. Petrica se to¬ 
liko radovala svome budućem gjerdan u ponaj¬ 
više zato, što će ga ona jedina imati od samih 
talijera, a sve druge cure, što ona zna, probijale 
obične c van cike za taj ures, što im je, kod 
udaje, najglavniji miraz. 

Dapače tajaše pred svima to svoje najdraže 
veselje, neka bude što veće čudo na kojem sajmu, 
ili kod same prosidbe. 

Kuća joj bila nedaleko od toga zlatnog dočića, 
med ju visokim brijestima, kroz koje se tiskao modar 
dim ravno k tihom nebu, i ona je svaki čas pogledala 
tamo, da vidi, dolazi li ujak. No bit će da mu je 
sestra, majka njezina, po običaju napekla uštipaka, 
i sada, uz bukaru vina, govore o njoj, kako bi je 
bolje udali. Jer prosaca bilo dosta, i ako je siromašna 
po ocu ; ali imadjaše toga ujca bogata, bez djece, a 
pogledati je dosta, pak si se već zaljubio u nju. 

Ne bi se reklo po uzrastu njezinu, da je vrlo, 
vrlo mlada i da je još, kao udavaču, na sajam ne 

povedoše. Bijaše vitka, djetinjeg lica, no ipak se 
već odavna zimi sakupljalo sijelo oko njezina ognjišta, 
a ljeti u malom dvorištu pred kućom. A slutila je po 
ujakovu češćem dolaženju i materinu većem milo¬ 
vanju, da joj već nadjoše muža, i željno čekaše, da 
joj ga pokažu, ali nikako prije nego što g j e r d a n 
bude gotov. 

— Na, mali, na ! Na, mali, crko ti ! — uzvikala 
se Petrica najedamput, kad je ugledala ujca kroz 
grmlje i stala brzo privezivati kravu za blizi jasen. 

Psi potrčaše gospodaru prvi ; ždrijebao se uko¬ 
pi tio, podigao glavu i stao da sluša strigući tankim 
ušima, a Petrica ga, brzo kroz žito skačući, uhvati 
za uzdu i povede k ujcu. 

On je dolazio vedra i vesela lica kao uvijek, 
kad bi dolazio k njima, a s drugima bio namrgođjen, 
i to više od navike negoli zbog čega drugoga. 

Imao je preko šezdeset godina, ali se činio mnogo 
mladji, onako uspravan i jak. Kose mu bile obilate 
i po starinsku sve do ramena, a jedva gdjegdje pro¬ 
sjede. I brkovi golemi, no da se vidi, kako dopiru 
sve do iza ušiju, nije brijao jedan dio lica, pa se 
činili veći nego su zaista bili. Starinsko i odijelo na 
njemu : crven, velik peškir oko glave ; sivkast kum- 
paran ukrašen čohom i kitama; ogrlica visoka, srmom 
vezena i ječerma sa tokama i pločama sprijeda. Onda 
široke, modre gaće, šarena pašnjača i potkoljenice ; 
opanci na devet prijepleta, pa obično oružje: dvije ku¬ 
bure, bjelosapac nož i preko ramena duga, tanka puška. 

Petrica dovede konja, pokloni se pred njim i 
ljubeći ga u ruku, preda mu uzde. On je omjeri 
svojim živim, crnim očima i ponešto lukavo, pa iz¬ 
vadi dugu, svilenu kesu. 


7 


— Braća ti i majka, Petrice, kažu, da si zla . . . 
i da ne slušaš ... — govoraše joj ujak sa smiješkom, 
a sve traži i kopka po dubokoj kesi. 

I Petrica se smijulji, pa gladi konju sad njušku 
sad vrat, znajući, da joj je tako govorio baš onda, 
kad bijaše jako zadovoljan njome. 

— Slušam ja, ujače, i braću i mamu — reče Pe¬ 
trica i sve pogleda sad ujaku u radosno lice, a sad u 
njegovu kesu, po kojoj još uvijek nešto traži. 

— No, pa kad si dobra, veliš, evo ti ... no je li 
to zbilja istina? — 

— Jesam, ujače, baš dobra ... — 

— I slušaš? — 

— Slušam ... — odgovori Petrica obarajući 

glavu, no zatim je odmah i podigne, te pogleda 
ujaka svojim jasnim i nasmješljivim očima. 

— Kad je baš tako, a ti drži, — reče ujak 
malo ne oštro i metne joj nešto u ruku, koju je ona, 
po staroj navici, držala već pruženu. 

Već htjede da spremi obični darak, ali mjesto 
krupnog talijera osjeti u šaci nešto sitno, pa se i 
nehotice tržne te ispruži pred sobom dlan. 

— Ma što je, ujače, ovo ! — usklikne ona, po¬ 
digne svoje tamne obrve i mlada ramena, pa se 
zagleda u zlatan novac, što joj se na dlanu bliještio. 

— Pa vidiš, cekin, nov novcat, a to ti je isto, 
što i pet talijera srebrenih. 

— A što ću ja od ovoga, ujče? — 

— Ostavi ga, a ujak će ih još tebi dati, dok 
ne bude cio niz na gjerdanu tebi oko vrata. 
Pa neka šušti, pa neka ti je i to, što druge ne imadu ! 

Petrica cikne i poskoči, da ga zagrli, ali je Tane 
lagano odgurne rukom: '.'-v 

— A hoćeš li, da ti dovedeni tvoga momka, da 
ga vidiš? — 

No ona je mučala i smiješeći se prevraćala cekin 
iz jedne šačice u drugu. 

— Dakle progovori: hoćeš li ili ne? — vikne ujak. 

— Dovedi ga . . . — reče Petrica tiho i skupi 
stisnute šake pred svojim rumenim ustima, na ko¬ 
jima trepćaše lagan, djetinji smijeh. 

— Dobro ! Zbogom ! — reče uzjahujući ujak, 
pa i ne obazirući se više, odjaše šumom k cesti, uginjući 
se deblima i otklanjajući grane rukom. 

Ali ni Petrica ne pogleda za njim, već svrnuvši 
očima na privezanu kravu, uputi se kući, da medju 
svoje bijele, srebrene talijere položi žuti, novi cekin. 

No svaki bi čas stala i oprezno ga bacila u travu, 
dobro pazeći, gdje će joj pasti. A onda, pamteći ono 
mjesto, kružila očima po ledini, kao da ga traži, i kad ga 
ugleda, radosno bi ga zgrabila, kao da je našla još jedan. 

— Dva ! . . tri ! . . četiri ! . . pet ! . . . — ozva- 
njao šumom zvonki djevojčin glas svaki put, kad bi 
iz trave pridigla svoje novo blago. 

A inače šuma bijaše posvuda mirna i pod kroš¬ 
njama joj tiho trepćaše žutozeleno i blago svijetlo. 

II. 

otle je Tane revenlučio velikim putem 
medju docima i šumom i baš sredinom nje¬ 
govom, jer ga je radovalo, što mu se čeljad 
uklanja i razgoni pred njim stoku, po¬ 
zdravlja ga i opravdava, što su mu njihove životinje 
na putu. A svi oni, što bi ih susreo, poznavali ga 
odavna, pa bili to ljudi iz Gornje krajine ili Primorja. 

Odmah tu blizu imao on svoju kulu, uz veliki 
put, ali mu to ne bijaše rodna kuća, već je on sam 
načinio otrag dvaestak godina. Rodna je kuća nje¬ 
gova bila daleko u selu i ništa bolja nego druge, a ova 
je sadanja kula podignuta čudnim načinom. 

U tursko, mletačko i francusko doba postade ta 
dolina jatište svakakvih, ne pravo hajdučkih već 
razbojničkih četa, koje bi putnike i trgovce robile i 
ucjenjivale, a tuda im k moru bio jedini put. Nadaleko 
ni selašca, već guste šume, pa velika pustoš čeljadi, 
a osobito noću i zimi. 

Te se četice vremenom prorijedile, a u šumi¬ 
cama i docima sagradila se i po koja kućica, no ipak 
bi se svaki čas čulo, da je orobljen koji prolaznik. A 
osobito u Krstaticama, gdje je dolina bila najuža, a 
šuma uz strminu najgušća. 

Krstaticama se to mjesto zvalo, što je tuda i sad 
posadjeno mnogo kamenih krstova kao spomen 
ondje poginulim ljudima. 

Tada se pročuje, kako je Tane Miokovac iz sela 
Vranovca od hajduka obranio nekoga kuma svoga, 
bošnjaka, i petoricu ih natjerao u bijeg. Zatim, kako 
mu više puta smisliše osvetu i stupicu postaviše, 
no svedjer uzalud, — i kako ga se napokon po¬ 
češe bojati zbog domišljatosti i srčanosti njegove. 

Iznenada pozove ga okružni kapetan, koga su 
tada zvali c i r k u 1 o m, i stane ga nagovarati, da 
bi u Krstaticama sagradio kuću za utočište i obranu 
putnika, ili makar za to, da onaj klanac ne bude 
tako pust. 

I zbilja uz neku pripomoć sagradi on tu kulu 
sa puškarnicama po iznesenim uglima, s visokom 
dvostrukom avlijom i dubokim podrumom, koji je 

služio ne samo kao spremište za hranu i piće, već i 
kao tamnica, gdje bi se zatvarali ulovljeni razbojnici 
ili druga nepokorna čeljad. U isto doba postade Tane 
i serdar nad rondarima čitavog onog okružja, 
što u ono doba bijaše ne samo velika čast, nego i 
moć. 

Tane je imao sestru i brata, koji se nije nikada 
ženio, jer bijaše gluh i nijem, pa strašno žestoki zao. 
Samo da mu se tkogod nasmije, kad zaurla, Petraš 
Miokovac odmah vadi kuburu ili handžar, pa srće, 
da ih je i dvadeset protiv njega. 

No tada bijahu još dosta siromašni te sestru 
udadoše ondje blizu za čovjeka prama mirazu nje¬ 
zinu. Ali kasnije, rekao bi, obogatiše naglo, da se nije 
pravo znalo ni kada ni kako. 

Samo se vidjelo, da mnogi trgovci noćujuu kuli, 
pa da ih gore ili dolje isprate, a potužio se nije nitko, 
već se čule sa,me hvale. Jedino se govorilo, da bogati 
bosanski beg, noseći iz Primorja pola bisaga dukata, 
ostavi ih u Tane, jer se pročula u planini neka nova 
hajdučka četa. Ali istu noć i pogibe u Prologu, pa se 
nitko od njegovih više i ne prijavi. 

Tako Tane postade vladar ne samo cijele one 
doline,, već i sviju sela naokolo, a bijaše tako i 
onda, kad posve nestade hajdukovanja i četnika, 
serdara i rondara: iz Krstatica gospodovaše na daleko 
i nitko mu se ne smjede usprotiviti. 

Kad nastadoše mirna vremena, namjesti Tane u 
kuli krčmu i postavi vjerna momka, da se time bavi, 
a zato, da se ne reče, kako postade običan krčmar, 
već ostade što i prije bješe : čuvar doline i zaštitnik 
putnika. Radi toga zadrža i sve predjašnje navike, 
da tako zadrži i dosadanju vlast, bez koje ne bi imala 

nikakva smisla ni njegova ogradjena kula, a još ma¬ 
nje duboka tamnica. 

Ali Miokovci ne bijahu tako bogati, kako se mislilo, 
jer nitko od braće nije radio ništa, a htjedoše živjeti kao 
i onda, kad se moglo na lak način pribaviti novaca. 

Krčma u kuli bijaše im sve, a očinsko je imanjce 
bilo tako zapušteno i zabitno, da ga se malo ne i 
sjećali nijesu. Ali se zato na imadoše ni starati za 
koga, već za nećake i tu svoju Petricu, da je dobro 
udadu. To im pak bijaše lako kod njihova dobroga 
glasa i opreme, što joj namisliše pripraviti, a osobito 
sjajnog g j e r d a n a, najočitijeg znaka imućstva i 
odličja, koje prelazi sa koljena na koljeno. A još 
onakav g j e r d a n, kakav Tane mišljaše skovati 
Petrici, bijaše dostojan njihova glasa, te najbolje 
jamstvo za dobru udaju i to ne samo njojzi, već i 
njezinoj kćeri, ako je bude imala. 

Ali malo je koja kuća, a osobito u posljednje 
doba, imala pravi g j e r d a n, već se zadovoljavahu 
prostim nizom srebrenih c v a n c i k a ispod grla, 
pa gdjekojim takvim starim novcem na djevojačkoj 
kapi ; a siromašnije nosile nizove šarenih, staklenih 
zrnaca pod vratom. 

Sretna gospodarica pravog gjerdana nosila 
ga ne samo djevojkom, već i kao mlada nevjesta, a 
onda se polagao duboko u kovčeg pod drugo svetačno 
ruho, kao osobito blago i mila uspomena sretnih dana. 
Krio se osobito kod slučajne pljenidbe za porez ili 
kakav dug, jer su oružnici osobito vrebali na g j e r- 
d a n e, znajući, da bi Zagorke lašnje pregorjele i 
najljepše podvornice, negoli taj amanet, koji će 
svakako iskupiti: on se bilo uz kojigod napor uvijek 
povraćao na staro mjesto. 

I zbilja bi zveket srebra na gjerdanu uz¬ 
budio i staricu kakvu, sjećajući je rodjene mladosti i 
cike u šarenom kolu, kad je oborene glave pod težinom 
toga nakita ćutila na sebi vatrene poglede čile mom¬ 
čadi. Pa što je koja djevojka ili nevjesta morala niže 
obarati glavu pod teretom srebra, to je sve više 
rastao njezin ponos i njezina sreća. 

Tane je znao za sve to, pak bi, čim što skupi, 
promijenio obični novac u talijere a u posljednje 
doba i u dukate, da ih Petrici dariva, jedan po jedan, 
neka joj radost potraje dulje. 

Još davno bijaše odlučio čekati, da se javi što 
više prosaca, te onda izabrati momka prikladna i 
kršna, pa i siromašan da mnogo ne bude. 

Ali kad je upoznao Juricu Orlića iz malog se- 
lašca Vrbika, u polju, prekide čekanje, jer takova 
momka Tane ne samo da nije još vidio, nego nije ni 
pomislio, da bi ga moglo biti. 

Vrbičani bijahu ponajviše kmeti varoške gospode 
i već odavna oni su jedini odlazili u svijet, da na 
različit način što zasluže i tako lašnje prežive. A 
dotičući se s gospodom bili nekako pitomiji, mekši, 
nego u ostalim selima oko doline. 

Jure Orlić, i ako njegovi ne bijahu kmeti, otišao 
kad još bijaše golobrad momčić, ali se nije povratio 
iz svijeta tako brzo kao drugi, već istom poslije 
desetak godina kao zreo momak. 

Drugi, što se domala vraćali, nastaviše živjeti 
po prilici kao i prije, no Jure se posve izmijenio i ne 
bijaše nalik ni na jednog momka u svemu njihovu 
kraju. Jedino odijelo ostade na njemu narodno, 
ali oružja ipak nije nosio, a drugi i nadalje voljeli 

pušku nego motiku, konja nego vola, a kolo, krčmu 
i tučnjavu, negoli kuću i poljski rad. 

U drugih, što se imutkom oporaviše, kuća velika, 
ali po starom običaju unutra bez ikakvih pregrada 
i neoklačena, uvijek puna dima i vonja stoke; a u 
Orlića svijetle sobice, stakleni prozori, a postelje 
bijele i čiste. Izvana kućica takodjer bijela, za¬ 
klonjena voćnjakom i grmljem jorgovana i ruža. 
Podalje staja za blago, takodjer prijatna i čista, pa 
mali viganj, u kojem je Jurica vješto kovao različite 
stvari za sebe i drugoga. Imao je staricu majku i 
dva brata, oba mladja, no i oni kao da se brzo na- 
vikoše živjeti ljepše, i ako im se zbog toga rugali i 
nazivali ih 1 a c m a n i m a. 

No za Tanu sve to bijaše još ništa, ali u Jurice 
nadje toliko razbora i začu toliko mudrih riječi, da 
mu Tane u svemu davaše razlog, što do tada nikome 
nije. Bit će i zato, što bi ga Jurica mirno i bez na¬ 
metanja kakva znao uvjeriti, kako bi trebalo da i 
ostali promijene stare navike, koje ne vode nikakvu 
dobru i kakvih se ne drži nitko više u drugom svijetu. 

A videći, kako mu sve napreduje i cvate, pro¬ 
misli, da ne treba dulje čekati, pa da za Petricu ne 
može naći prikladnijeg muža. 

Vidjao ga je češće, no upoznao se s njime bolje 
istom kad se Jurica poče baviti i trgovinom, govoreći, 
da manji seljak ne može dandanas živjeti dobro 
samim obradjivanjem polja. 

Kako ni Tane ne bijaše osobito sklon motici i 
plugu, svidi mu se i ta misao, pa se napokon odluči 
za Juricu Orlića, samo ako se Petrica i on zavole. 

Radi toga je i bio danas kod sestre i kad joj sve 
ispripovjedi, veselo uglave, neka bude ovako : Petrici 

Jurica i g j e r d a n odmah, a nećacima kasnije kula, 
krčma i sve ostalo. 

Zato je Tane popijevajući jahao velikim putem 
rnedju docima, ali na pogledu kule odjednom pustio 
uzde i potjerao bijelca u najveći trk. 

Pred onim krilom, gdje bijaše krčma, sjedilo u 
hladu odrme i pilo za kamenim stolima mnogo ljudi, 
i kad se ždrijebao Tanin pred njima prope pak stade, 
desetak ih se diže, da mu prihvate konja i pomognu 
da sjaše. No prije negoli dospješe, on već skoči, te 
predajući najbližemu uzdu i pušku s ramena, korači 
brzo k visoku, košćatu momku, što je skrštenih ruku 
stajao oslonjen na kućni prag. 

To bijaše Jurica Orlić u novom momačkom odijelu, 
samo nekako finijem, tanjem, pa je Tane odmah na- 
slutio, da čeka baš njega. 

A gore u kuli razgovarajući s Juricom oslobodi 
se i posljednje brige. Uvijek je mislio, kako će biti 
nečasno i teško navesti momka do toga, da na njihovu 
curu pomisli, a onda, hoće li se svidjeti jedno drugomu, 
kad se uoče. 

No danas, na svoje veliko čudo, doznade od mla¬ 
dog Orlića, kako se oni već poznaju i vole, te je pače 
došao pitati, bi li je mogao zaprositi u njih. 

Ali Tanino čudjenje potraja samo časak. Odmah 
pomisli, kako je i ovu zgodnu priliku za svoj rod 
stvorio samo on, i njegovo se čudo zamalo pretvori 
u obi jest. 

Kolji ! Toči ! . . . — viknu sa stepenica kule 
momku, a dolje se odmah užurbaše mnogi, sluteći, da ni 
oni te večeri ne ostadoše gladni, pa makar ih koliko bilo. 

Kolji ! Toči ! . . . — krikne Tane još jače, 
zadrma Jurici rukom i razbije čašu. 

III. 

šumi je, povrh onoga zlatnog dočića, po¬ 
stajala Petrica u misli sve bogatija, ba¬ 
cajući još uvijek cekin u travu i poslije 
kratka traženja grabeći ga svojom lijepom 
šačicom i vičući veselo. 

Zlatni su traci prodirali sve kosije ispod gustih 
krošanja i, što je sunce padalo na niže, bivalo u šumi 
sve to svjetlije i življe. Sad i crni kosovi prelijetali 
iz grma u grm, a i druge ptičice zacvrkutale na viso¬ 
kim ograncima i pod sjajno zelenim lišćem ljeskovine. 

— Šest. . . Sedam ! . . . Osam ! . . . — kliktala 
Petrica skačući po svježoj travi, što je prama nu¬ 
trini dubrave postajala sve gušća. 

— Devet !.. . — čuo se još jednom zvonki joj 
usklik, a onda nastade duboka tišina. 

Ona se uspravila i gledala srdito u plavušasto 
momče, što je stajalo napola zaklonjeno iza grma pred 
njom, pa se čudilo i smiješilo gledajući je što radi. 

Bio je to njezin komšija Boško, veselo čobanče, 
čije se ojkanje, diple ili radosna vika, neprestano orili 
po toj dubravi. Na njemu same modre gaće i bijela 
košulja sa vezenom ogrlicom, torbicom čobanskom 
preko ramena i sa diplama za crvenim pašom. 

— Što si ti amo došo !-prodere se Petrica 

na nj i ne mičući se s mjesta, da ne zaboravi položaj. 

— Pa ništa . . . eno mi koze tamo, a došao sam 
vidjeti što to vičeš. — A Petrica, ne pregovorivši 
dalje riječi, stade tražiti zbunjeno očima po travi, 
svedjer stojeći na istom mjestu. No kad ne ugleda 
ništa, poče lagano koračati jednako uprtim očima 
rnedju zeleno vlaće. 

Boško ju je još uvijek gledao začuđjen i baš kad 
htjede zapitati, što traži, Petrica sjede u travu i gorko 
zaplaka. 

A Boško upropašćen priskoči k njoj, no još prije 
nego joj uzmože što reći, ona se uspravi i turajući 
ga od sebe vikne : 

— Odlazi, odlazi od mene, ti si mi kriv ! — i 
plačući još jače, nastavi tražiti sve nestrpljivije i brže, 
ali od suza nije vidjela više ništa. 

— A što si to izgubila, kad tako plačeš? — za¬ 
pita Boško tako blago i milo, da mu je Petrica, i ako 
srdita, ipak odgovorila : 

— Cekin sam izgubila, nov novcat, zlatan cekin, 
a ti si kriv ! — 

— Cekin ! — usklikne Boško. — A odakle tebi 
cekin ? — 

— Ujak mi ga darovao večeras, a sad sam ga 
izgubila, a ti si mi kriv ! — ponovi djevojka i zaplaka 
opet iza glasa. 

— Cekin ! — ponovi i Boško tužno, vjerujući 
sada što mu je rekla. 

— Pa mi ćemo ga naći, mi ćemo ga za stalno 
naći, ta ima još dosta sunca ! — nadoda življe i poče 
odmah da joj pomaže u tome mučnom iskanju. 

I tražeći tako zajedno Boško hodaše kraj nje, 
gledajući sad u travu a sad u njezino zaplakano lice. 
Nekoliko je puta pokušao, da je obuhvati oko pasa 
i tako da traže, kao nekada u polju po strništu ja¬ 
gode ; ali bi ga ona svaki put odrinula, ponavljajući 
još uvijek kroz plač: 

— Ti si mi kriv ! I ne traži samo gdje i ja, jer 
više ne znam, gdje mi je pao. 


izih 

Tada on stade tražiti na svoju ruku, oprezno 
razgrćući travu nogom i uzdišući, kad bi god Petrica 
zajecala glasnije. 

Sunce je sve više tonulo za brijeg, i stalo bacati 
posljednje svoje zrake na ovo dvoje mlade čeljadi, 
što su očajno koračali mekom travom, ne videći ni 
sjajnog titranja svijetla kroz šumu, niti čujući sve 
življeg cvrkuta ptica. 

I baš baš kad se utrnu posljednja sjajna zraka 
za Vučjom Glavicom, Boško joj naglo dovikne: 

— Evo ga, Petrica, evo cekina tvoga ! — 

— Je—e—e? — otegne ona drhtavo i skoči 
hitro k njemu. 

Uza sve što je u šumi naglo potamnilo, bliještio 
se cekin na njegovu dlanu lijepim sjajem žutoga zlata. 

Petrica krikne pa uzdahne duboko, a onda ga uz¬ 
me i stade smijući se otirati suze, što su joj se caklile 
na rumenkastim jagodicama. I kao da više nema 
snage, da išta drugo čini, sjede u travu te prevrćući 
svoj cekin s jednoga dlana na drugi govoraše tiho: 

— Dukate moj lijepi, dukate moj zlatni ! — i 
tako nježno, kao da je sama u šumi. 

A Boško gledao samo u njezino lišće, što se u su¬ 
mraku činilo još ljepše, a onda sjedne kraj nje. 

Odjednom kao da ne može više izdržati, obu¬ 
hvati je čvrsto oko vrata i stade je ljubiti u sjajne 
oči i u napolak otvorena usta. 

— Petrice moja lijepa ! Petrice moja zlatna ! 
— govoraše joj medju poljupcima, a ona jedva po¬ 
micala glavu, da mu se otme, no kamo se god njezine 
usne makle, dočekao ih njegov žarki cjelov. 

A onda se smiriše kao umorni i poslije neđuga 
muka upita Boško : 

Dinko Šimunović: Gjerdan^^' 

I Gradska knjižnicu i 

— Zašto ti ujak dade dukat ? . . . Što će on tebi ! 

— Kako bi htio da sve znaš. To su moji posli ! —- 
_ D a j e koji drugi novac, znao bih, da ćeš za nj 
štogod kupiti, ali se dukat ne razmjenjuje tako lako. 

_ Opet ti kažem, da su to moji posli. Neka 

mi stoji ! — , .. v 

_ Ali ja sam ti ga našao ! I da ne bijaše mene, 

sad ga više ne bi imala. 

— Radi tebe sam ga i izgubila bila- A znaš 

li, kad sam ja tebi našla britvu? — 

Kad mu je spomenula britvu, Boško se opet 
nagne i htjede je poljubiti u usta. No ona se ovaj put 
otme i reče mu ozbiljno, kako samo može govoriti 
ozbiljno djevojčica od četrnaest godina: 

— Zar ne znaš, da se brzo udajem ? — 

Boško ne reče ništa, već samo uzdahne. A onda 

iza kratka mučanja: 

_ Bože, sa srećom ! A koji je tvoj momak? - 
— Još ne znam, ali mi je rekao ujak, da će brzo 
k meni doći. Ipak se mogu dosjetiti, na koga on mis i. 
_ Možeš? ... A na koga? — 

_ ja mislim Juru Orlića. Čula sam, da ga ma¬ 
teri , z Vfbika , _ klikne Boško. - Ono 

laC “ a i?j! e “laTmanin, već bolji od sviju 

dmS Boško se počeše po svojoj plavoj, dugoj kosi i 
gledajući u Petricu tužno za vikne: 

— Pa on da je tebi drag ! — 

- A zašto mi ne bi bio drag? Lijep je i kršan 
momak i dobro živi, - re£e Petrica, kao da govor, 
napamet naučene riječi. 

— Pa neka, kad je tako. A sad znadem, zašto je 
taj dukat: to ćeš ti ponijeti njemu za miraz. — 

— Ph ! .... Jedan dukat za miraz ! Što si ti 
lud ! Ujac će meni dati ih još, pak će biti cio niz du¬ 
kata meni na g j e r d a n u, a sav ostali od samih 
talijera .... — 

Pod krošnjama se razlijevalo samo slabo večernje 
svijetlo i već zapjevao prvi slavuj, a oni se ne sjetiše, 
da se dignu i odu. Petrica se zamislila u nešto, a Boško 
se tužno zagledao u malo izdignuti vez na njezinim 
prsima. 

No iznenada se digne na noge i reče prkosno: 

— A ja ću svojoj curi skovati g j e r d a n od 
samih dukata i bit će još ljepši od tvoga ! — 

Zatim se podiže i Petrica te klikne : 

— Uh ! . . . od samih dukata gjerdan! Pa 
tvoj je otac siromašan ... — 

— Neka je siromašan ! A ja ću prodati sve koze 
i livadu u polju, no g j e r d a n će od dukata ipak za 
nju biti ! — 

— Pa ti si još puno mlad ... i gdje je ta tvoja 
cura ? — 

— Ja ću je naći, ne boj se . . . a meni je već 
osamnaest godina. Vidjet ćeš već ti ! . . . — govoraše 
joj Boško glasno i čvrsto je gledao u oči, kao da joj 
ih želi ispiti. 

Gledali se tako muče, jer mu djevojčica nije 
znala odgovoriti, sve dok se ne oču rezak doziv iz 
šume . 

— Petrica-a-a ! . . . — za zvuči starački glas u 
tišini. 

- Petrica-a-a ! . . . zazove je majka još 
jednom, a krava se iz doca odjavi mučući. 

_ jj e ću ti ni kravu pomoći dognati ! reče 

Boško. 

_ p a i ne treba, ja ću i sama, - odgovori ona, 
pa odmah zatim glasno : 

_ Eto me, nane, odmah kući, eto-o-o ! . . . — 

No Boško joj ipak dogna kravu te praćaše po¬ 
gledom njezin vitki struk u bijelom sađacicu kroz 
večernji suton, sve do ulaza u ogradu pred kućom. 

— Dobra ti noć! — dovikne mu Petrica izdaleka, 
ali joj Boško ne odgovori, v*ć izvadi diple te stade 
odlazeći prebirati prstima i puhati svom snagom, 

da utiša uskovitlane misli. 

A tiha ljetna večer ispunjaše dolinu sve vise la¬ 
ganim mračkom, i već se stadoše javljati tajnoviti 
glasovi šume i dašak noćni poče donositi mirise zemlje, 

kakvi se po danu nikad ne ćute. 

S ulaza ograde ugleda Petrica majku i malu braću 
pred vratima kućnim, sve cžarene velikom vatrom 
s ognjišta. 

_ Pa gdje si više, mala, ili zar ne vidiš noc . 

reče joj mati, a braća, krupni, plavokosi dječaci, po- 
trčaše k njoj, da prihvate i odvedu kravu. A ona im, 
dižući cekin medju prstima u vis, radosno dovikne: 

_ Evo mi ujak dade dukat, mamo ! 

A oni, ne videći u mraku ništa, skupe se oko nje, 
stadoše ga pipati i dizatiksvijetlu, pa dodavati jedno 

drugomu. . , , . , 

— Dukat za g j e r d a n ! Cio niz dukata . 

vikala Petrica njima i žurila se, da ga spremi. 

— Večeras ti dolazi momak s ujcem, — progo¬ 
vori stara, - pa valja da se opremiš i pomogneš meni 
srediti. A ti u dubravi sve dosad . . . — 

— Što, momak u prošnju, majo ? 

— Ne baš u prošnju, dijete, ali onako ... na 
prvi dogovor. — 

Petrica se časkom zamisli i htjede zapjevati, što 
će eto da bude nešto novo, no promisli, da ipak ne bi 
lijepo bilo zapjevati na takvu vijest. No ne izdrža, a 
da ne pita majku: 

— Je li to Orlić, nane ? 

— Da. Orlić, ta tko bi bio drugi, — reče odlučno 
stara, kao da je tko zna koliko puta o tome govorila 
s njom. ^ 

I dok je stara Marija u staji muzla kravu, miješaše 
Petrica u kovčegu svoje talijere, dočim je cekin met- 
nula napose u novi obojak. A miješajući ih, pjevuckala 
kao večeras u šumi: 

— Dukate moj lijepi ! Dukate moj zlatni 
— i pade joj na pamet, kako joj Boško reče, da će on 
prodati livadu i koze, pa skovati svojoj curi gjer- 
d a n od samih cekina zlatnih. 

— Oh, ...pa gjerdan od samih sitnih dukata 
i ne bi bio toliko lijep, — reče u sebi i zatvori kovčeg, 
no ipak joj Boško cijele večeri ne odeš pameti, kao ni 
njegovi poljupci, što ih je još na usnama ćutjela. 

IV. 

stom kasno, kad je prispio ujak i Jurica 
Orlić sa još dva tri postarija čovjeka, 
zaboravi sasvim i Boška i njegov umi¬ 
šljeni gjerdan. Bila je umorna poma¬ 
žući naglo majci, no kad je ugledala Juricu, oživje 
i razveseli se, premda je ostala stojeći u kutu. 

Ona ga je upoznala na vodi, bit će već i koji 
mjesec, pa on na vodu dolazio češće i tada se sjetila, 
da je to radi nje. 

Bio to lijep i prikladan momak, a govorio nekako 
milo, ljupko, i onakog govora Petrica još ni od koga 
ne ču. 

Od tada bivao joj Jurica sve draži, a osobito kad 
je čula, kako ga svi hvale, pa kako se djevojke razgo¬ 
varaju o njegovoj bijeloj kućici sa prozorima od 
stakla, medju jorgovanom i drugim cvijećem. 

Premda te večeri ne bijaše kakva prošnja, iz- 
metne Tane na pragu pušku m nešto za vikne, pa se 
vidjelo, da je i on i pratnja mu nešto v i n e t n a, 
kao što Zagorci vele napitim ljudima. Samo je Ju¬ 
rica bio sasvim trijezan i smiješeći se ljubazno pruži 
Petrici ruku, da je tako pozdravi po gradsku. 

Orlić je govorio Petrici, pak staroj Mariji i dječa¬ 
cima neke ljubazne i njima nerazumljive riječi, tim 
više, što su Tane i njegovi ljudi tako bučili i vikali, 
da se ništa nije čulo. 

— Iznesi . . . donesi . . . pripravi ! . . . — ponav¬ 
ljao Tane gromko sestri, a Gjuro Preočanin, Marko 
Lujak i Jovo Kujundžić, sve stari njegovi ortaci, već 
stali pjevati i poskakivati oko ognjišta. 

— Stane, i vi djeco, evo vam novog prijatelja 
dovedoh ! — vikaše Tane. — A njih se dvoje i bez 
nas, lopovi, već upoznadoše. Eh ! pa što si se tako 
nakitila, mala, a? Što si u nj tako zaškiljila, a? — 
šalio se ujak Tane, i ako je Petrica gledala negdje u 
kut i nastojala, da bude u sjeni. 

A uto postaviše sred kuće golemu, okruglu 
s i n i j u i na nju pometaše sve, što se u kući pripra¬ 
vilo i još više od onih stvari, što ih je Tane kradimice 
poslao još u prvi sumrak. 

Dok su oni večerali i pili, Petrica držala lučevu 
biiklju više njih, krešući je i okrećući, da bolje gori. 

Držala je i okresivala ponosno i mirno, jer tada ne 
bijahu ni u najbogatijim kućama toga kraja kakve 
druge svjetiljke u običaju. 

Dok se jelo, počeo razgovor bivati sve tiši, pa se 
mogao razumjeti i Juričin mirni govor, koji su sada 
pomnjivo slušali, ali mu odgovarao malo tko. Bile 
mu besjede preveć pametne i ozbiljne za ovu pri¬ 
liku, a osim toga smućivalo ih, što je Orlić najednom 
svima, pa i Petričinoj braći, stao govoriti vi. Ipak 
pomisliše, da tako mora biti, jer ne bijahu na baš 
običnom sastanku, te što je Orlić uvijek dosad i u 
svakoj prilici činio kako treba. 

— Ove će se jeseni u našoj parohiji oženiti barem 
dvadeset momaka, samo što ja znam, — reče Lujak. 

A Jurica Orlić zaklima glavom i primijeti: 

— Sve je to lijepo, samo kad bi ti momci dobro 
promislili prije nego se ožene. Raditi ni štedjeti ne 
će, a hoće da imaju ženu i djecu, pa siromaštvo 
gotovo. — 

— Pij, Boga ti, što uvijek mudruješ ! — reče 
Gjuro i nalije mu čašu, jer ovo bijaše već četvrti 
put, što je Orlić govorio slične stvari. 

— Pijmo ... Pa dok je glava, bit će i kapa, — 
reče i Jovo te gurne Juricu nogom. 

— Pijem ja, koliko mi je dosta, ... no tko hoće 
da se ženi, neka se prije dobro pripravi ! — 

— Pa se ljudi i priprave u nas. Stanko Bogavac 
ima za pir junicu, dvoje prasadi, četiri ovna a za 
vino, kako Bog da. A on još i nije od bogatijih 
težaka. 

— Eto, baš je to ono, što ja kažem. Ako što i 
lr naju, potroše za pir i još se uduže, a onda se više 
ne omrse po svu godinu. — 

— Ali što bi tr htio ! Nije svaki dan ni pir ni 
Božić. Božić je Božić, a kad je pir, treba pirovati ! 
Tako je uvijek u nas bilo. — 

Petrica se samo smiješila njihovu naklapanju i 
vidjelo se, kako i ne misli na ono, što govore. Tane je 
mučeći kopkao po luli, kao da ne zna kome bi povla- 
dio, no stara Marija neprestano uzdisala i potvrdji- 
vala Juripi glavom. 

— Pa što je do sada bilo, ne treba da bude uvi¬ 
jek, — govoraše tvrdokorno Orlić. — Svijet postaje 
pametniji i ne baca svoje trude utaman. U staro 
doba, čuo sam pripovijedati, pirovalo se osam dana, 
a sada jedva tri, no i to je odveć. Prije se zalagale i 
prodavale zemlje, da se curi skuje gjerdan od 
nekoliko stotina forinti, a sada ih više ne nose ili 
posve rijetko. Kako je to ludo, upropastiti stanje, da 
skupiš varićak srebra, a onda taj novac prošupljiti i 
prišiti na čoju .... a zašto ? Da se cura na nekoliko 
derneka pod gjerdanom znoji, a poslije da ga 
zakopa u dubinu kakva kovčega za petnaest, dva¬ 
deset godina ! Nije li tako ? — 

Petrica prasne u prigušen smijeh, kao da nije 
razumjela, što je to rekao Orlić, ili je uzela, da tako 
reče samo za šalu. 

Ali se Gjuro Preočanin razljuti i vikne: 

— A što bi htio, Boga ti, da naše cure idu gole ! — 

Jurica mu htjede i na to nešto odgovoriti, ali se 
Gjuro okrene staroj Mariji: 

— Imaš li, strino, kakve gusle, pa da malo zapje¬ 
vamo, dok nam još grlo služi. Kakvu onu našu sta¬ 
rinsku ... — 

— Imadu gusle još od moga pokojnog, samo ako 
još valjadu, — odgovori ona i diže se, da ih uzme. 

Ali Jurica brzo skoči k hambaru i donese malu 
tamburicu, lijepo izradjenu i okićenu umetnutim 
svijetlim koščicama, koju bijaše donio sobom. 

— I to je dobro, — reče Tane — ali to nije baš 

naše ... — 

— Kako da nije ! — vikne Jurica. I po Slavoniji 
i po Srijemu i u Banatu . . ., svuda sam tamo bio i 
vidio, kako momci ... No sad ćete čuti ! — 

Iz početka su ga slušali mirno, ali kad poče uda¬ 
rati sve brže i brže i previjati glasom sve sitnije i objes- 
nije, stadoše oživljavati i gibati se nemirno. I zbilja 
tamburaše tako vješto uz neke vesele pjesmice, da 
stadoše i nehotice mahati rukama i udarati nogama 
o zemlju, kao da će zaigrati kolo. 

U Jurice bijaše lijep, visok glas, kojim je obijesno 
previjao, osobito udarajući na neke riječi i prekidajući 
ih u tankim glasovima tako, da su se svi, osim stare 
Marije, stali podizati i malo što ne počeše skakutati 
oko stolice i ognjišta. 

Petrica je, još uvijek zinuta, stajala kod sinije i 
tako se zanijela Juričinim previjanjem, da je zabo¬ 
ravila okresati luč, koji je plamsao sve to slabije i na¬ 
pokon se ugasio. 

Kućom se razlijevalo samo rumeno svijetlo s ognji¬ 
šta i časkom zamuče sve. No kad je Petrica užegla 
novu baklju, opet oživješe, stadoše natakati čaše i 
piti, a Jurica za tambura i zapjeva još grlatije i sladje, 
gledajući Petricu neprestano u oči. A ona mu se srni- 
juljila blaženo i nije se stidjela, što i ona njega gleda 
ravno, te uživa u njegovoj pjesmi. 

Jedino Gjuro Preočanin, već sijed ali čio i krepak 
starac, sjeo opet oborene glave, slušajući pomnjivo, 
ali ujedno čekajući nestrpljivo, da umukne. I čim 

Jurica neku poskočnicu svrši, udari Gjuro silovito 
šakom u s i n i j u i gromko vikne : 

_ Daj, strino, gusle, neka i ja malo potegnem. 

Lijepo tambura, Boga mi, ali pustite i nas stare, 
da se, očujemo. — 

Iznova natočiše, kucnuše se pa ispiše, a stara 
Marija donese odnekud zaprašene stare gusle, čisteći 
ih pregačom i dahom od prašine i čadje, što se na- 
slagala više njih. 

Preočanin potegne gudalom po starim strunama 
nekoliko puta i zavijajući špicu, a gusle zacvijeliše i 
zastenjaše kao ranjenik. No zamalo stadoše davati 
čišći, a ipak drhtav i otegnut glas, pun mirne slave, 
što se talasa iz dubina. 

Kad je nekoliko puta prevukao tiho gudalom i 
pritisnuo košćatim prstima onu jedinu strunu, zapjeva 
stari Gjuro jasnim, no iz početka nešto oporim glasom. 

Pjevao je samo stare svatovske pjesme a uzma- 
hujući glavom i osobito živo one riječi, što spominju 
„silu i svatove”, te kako se za ljepotu djevojku nije 
štedjelo junačke krvi. 

.Ja kad puče trideset topova, 

pa kad puče Krnjo i Zelenko, 
polje tutnji a planina ječi, 

Cetina se voda uspljuskuje ; 
po padaše konji na koljena, 
a junaci mlogi potrbuške : 
nije šala na gradu topovi, 
nije šala Krnjo i Zelenko ! 

Čauš viknu, kucnu dalbulana, 
krenuše se iz polja svatovi !. 

Te je posljednje riječi ispjevao Gjuro i jačim i 
toplijim glasom te prekinuo i zagledao se u vatru, 
kao da motri, gdje se svatovi iz polja dižu. Svi se 


27 


uozbiljiše i uspraviše nekako ponosno, kao da su to 
njihovi svatovi i njihova sila. Samo Jurica nestrpljivo 
prevrćaše svoju tamburicu, čekajući, kada će nastaviti 
svoje sitne i brze kitice. 

Ali Preočanin zavezao na dugo i videći na licima 
svečani zanos od njegove starinske, otegnute pjesme, 
zavezao bez oduška i sve to više od srca: 

— ..... Usta Jana rada i vesela, 
sve je ruho vjenčano obukla 
i nasula džepove dukata. 

Uze sobom tridest djevojaka, 
svakoj dade po tridest dukata, 
te joj drže skute i rukave: 
skute drže, da se ne opraše, 
a rukave, da s’ ne kruni zlato!..... 



— Onda nam se trebalo roditi, a, Gjuro ! a- 
vikne Jovo veselo i udari sebe po koljenu. 

— Eh, što ćeš, sada je samo jad i nevolj 
onim zemanima — uzdahne stara Marija i nasloni 
se, da zgodnije posluša pjesmu. 

— Nemoj ga prekidati, nane ! . . . Pjevaj ti, 
Gjurica, još, živ bio ! — zamoli ga Petrica tako milo, 
da ju je Gjuro pogledao radosno, pa stade u dešava ti 
gusle i hrakati, da zapjeva još bolje. 

— Ha ! . . . ha ! . . . ha! . . . — nasmije se Jurica 
glasno : — Vi, Petrica, mislite, daje to zbilja sve onako, 
kako se u pjesmi kaže ! — 

Ali mu Petrica ne odgovori, već nezadovoljno 
obrne glavu, a i ostali se malo namrgodiše. 

Uto Gjuro prekide taj časak neugodnog mučan ja 
novom pjesmom: 


A nije mi ni tog žao blaga, 
neka nosi, voda g’ odnijela ! 

No mi žao od zlata košulje, 

koju no sam plela tri godine, 
a sa moje do tri drugarice, 
dok su moje oči iskapale, 
sve pletući od zlata košulju. 

Mislila sam ljubiti junaka, 
u košulji od samoga zlata, 
a vi danas dadoste drugome !. 

Gjurica naglo prekide pjesmu i pogleda u čudu 
u Petricu, jer je s njezine strane dopro čudnovat 
piskut. Tamo pogledaše i svi ostali i ugledaše, kako 
Petrica suze briše, glave obrnute od njih. Ali nitko 
da je djevojku štogod zapitao, već i sami nekako 
zamišljeno prihvatiše vino, da se napiju. I odmah 
zatim Tane i Lujak potciknuše te zaojkaše, grleći 
jedan drugoga. 

fe^. . .Mjesec bijaše već preplovio cijelo nebo, 
pa i on^naginjaše brzo k Vučjoj Glavici, kad se je 
oruštvo spremalo na odlazak. 

Orlić i Petrica opraštali se pred kućom, držeći 
jedno drugo za ruke i gledajući se u lica osvijetljena 
tihim mjesečevim svijetlom. 

— Čuješ li nešto iz dubrave ? — upita Petrica 
uzdignute glave i ustavljajući brzi svoj dah. 

— Ja ne čujem, već kako vam srce kuca, — reče 
joj Orlić tiho i nagne se, da je poljubi. 

— No ipak, kao da netko dipli ! Poslušaj 
malo — . 

— Kakve diple u ovo doba ! . . . Hoćemo li se, 
dakle, poljubiti ? — 

— A eto hoću— . . . rekne Petrica i pruži mu 
svoje rumene usne, ali uhom naperenim prama du¬ 
bravi, jer joj se ipak činilo, da netko tamo dipli. 

V. 

d toga dana dolažaše Jurica u Petričinu 
kuću češće nego prije i to samo večerom, 
no vrlo često bijaše s Tanom u njegovoj 
kuli kraj velikog puta, gdje bi vodili duge 
i mudre razgovore. Tom cestom ganjaše sve veću 
trgovinu svoju: volove, ovnove i drugu stoku, sa 
jednih pazara na druge. Blago se počelo prodavati 
vrlo skupo, jer baš toga ljeta idjaše silna vojska ne¬ 
kamo u Bosnu i trebaše ga jako mnogo. 

Htjeli su prodati i Petričinu kravu, ali ona ne 
htjede o tom ni da čuje ; tako je vodala svakog dana 
po dubravi kao i prije, gdje bi se razgovarala s Boš- 
kom, a najradije ogjerdanu i svojoj udaji^^ 
im sastanci trebali sve više, otkad saznadoše. da se 
brzo moraju rastati i prekinuti svoje djetinjfko dru¬ 
govanje. A govorila mu o tome, što joj godil^^B^^ 
Boško tada bio zamišljen i tužan, premda su za tih 
razgovora i njoj samoj dolazile suze na oči. 

— I ti ćeš biti u mojim svatovima, Boško ! — 
rekla bi mu ona kao da ga tješi. 

— Nikako ne mogu ... ja ću taj dan k svojoj 
kumi u Potprag, — govorio on mrko, praveći nožem 
duboke zareze na svom štapu. 

Tako besjedjaše, ali ni sam nije vjerovao u tu 
svadbu, a najmanje onda, kad bi vidio Petricu da se 
smije. 

Ali ipak dodje večer odredjena za prošnju, kada 
utanačiše i dan vjenčanja, za jesen, po Maloj Gospi. 
Pa ni za vrijeme prosidbene bijaše Boška blizu, premda 
ga je Petrica tražila, da se porazgovori s njim. Rado 
bi bila čula, što će joj reći, jer osjećaše u srcu kao ni- 

kada prije : ni radost ni tugu, već čudnu mješavinu 
obojega. 

Premda bijaše običaj djevojci kod prošnje da¬ 
rovati samo jabuke i nešto srebra, Jurica joj donese 
zlatan prsten sa blistavim kamenčićem i nekoliko 
marama od šarene svile. A one joj se večeri učinio taj 
Orlić vrlo lijep, onako odjeven u glatko, fino sukno 
sa jarko cryenim okrajcima i kitama na kamparanu 
i jednako crveno podstavljenoj kabanici sa kukuljicom. 
Samo što joj i tom prilikom govorio v i, te svraćao 
razgovor na svoju trgovinu i ono, što misli kasnije 
učiniti, a o čemu nije razumjela baš ništa. 

Sad Petrica htjede da pokaže Bošku Juričin 
dar i pripovjedi mu, kako je te večeri bilo, jer je oče¬ 
kivala, da će joj ipak reći nešto novo. A mislila je, 
da će^jiti nešto ugodno njezinu srcu, i ako nije jasno 
zami šija). kakovim se riječima nada. No Boška ne 
bijaše, pak joj je istom poslije nekoliko dana uspjelo, 
da ga vidi. 

Ali kad se je sastala s njime, bijaše u njega jako 
žalostan pogled, a na njezina pitanja samo obarao 
glavu, te su mu dugi i plavi pramovi tužno padali sve 
do blizu njegova crvenog pojasa. Visjeli mu baš kao 
za kasne jeseni pruće žalosne vrbe nad mlinom u 
polju, i ticali njegove o pojasu zataknute nijeme diple. 
Petrica je zamijetila, da u njima i nema piska, pa 
mu nije spomenula ni Jurice ni primljenih darova, 
već je i sama postala onako tužna. 

No kad je otišla, opet se razveselila, a osobito 
kad bi gledala svoje novo ruho i velik komad crvene 
čoje, na koji se imali prišiti njezini veliki, sjajni ta- 
lijeri, što će zveckati u kolu, kad od njih postane dugi, 
teški gjer dan. 

Tako je ljeto izmaklo, a počinjala se jesen sa 
svojim čestim sajmovima, pa je Petrica nestrpljivo 
očekivala, kada će ona, u novom ruhu i g j e r d a n u, 
s Juricom i svojima na jedan od njih. 

Ujak je Tane kroz cijelo ljeto dolazio češće da 
govori s majkom i štošta pregleda, a svaki put donosio 
ili dukat ili talijer, tako da su sada bili u potpunom 
broju. No Petrica se nije usudila zapitati, kad će zvati 
starog kovača Zelu, da ih provrti, i ako je želila, da to 
bude što prije. Tim više, što je ujak Tane bio nekako 
zlovoljan i malo govorio s njom, pa nije nikad, baš kao i 
majka, o tom ništa spominjao. 

Petričina majka imala na brijegu vinograd, koji 
je baš ove godine obilato urodio zlatnim i rumenim 
groždjem. I jednog ponedijeljka, kad je jesensko sunce 
obilato prosipalo svoje ublažene zrake na opustjele 
njive, tamne dubrave i brežuljke sa šarenirii lišćem 
vinograda, otputi se Petrica tamo, da s braćom i dru¬ 
gim djevojkama potrga već zrele grozdove. 

Kad su došli, bilo je na brežuljku sve živo, i ako 
bijaše još rano jutro, i veseli se glasovi razlijegali bi¬ 
strim vazduhom. Svirale, dozivi i pjesme, miješali 
se kao na sajmu, no taj žamor bijaše svježiji, čišći, 
i radost od njega mamila više blažen, negoli obijestan 
smiješak. 

Djevojke i momčuljci nabacivali se zrelim pras¬ 
kama, baš kao zimus grudama snijega, i time pokazi¬ 
vali, kojega momka, koju li djevojku više vole. Pe- 
trici ne bacahu praske, premda je ona gadjala sva¬ 
koga od onih, što bijahu po susjednim vinogradima. 
No zato joj dobacivahu šaljive riječi o njezinoj skoroj 
udaji, i zvonak, zdrav smijeh pratio njihove ne- 
zlobne šale. 

Do nedavna postupali su s Petricom kao s djete¬ 
tom, i malo se tko obazirao na nju i nitko da bi progo¬ 
vorio ozbiljno s njom, osim Boška i njezinih druga¬ 
rica. Jedino bi se uzvrtile oko nje majka joj i susjede, 
kad bi je poveli k crkvi. Pa i tada je plakala, jer bi je 
vodili ogarenu čadjom s bakre, da se ne bi preveć 
začudili njezinoj ljepoti i tako je urekli. No u po¬ 
sljednje doba nijesu nikuda ni išli s njome, čekajući, 
da je pokažu svijetu kao gotovu udadbenicu, pod 
gjerdanom. Ali se dogodilo prije nego očekivaše, 
da postade isprošena djevojka, pa je gladilo i milo¬ 
valo sve, govoreći joj ljubazne i šaljive riječi. 

Taj dan u vinogradu bijaše jedan od najradosnijih 
u njezinu životu, medju mirisnim i slatkim plodovima 
jesenskim, medju veselom i bezbrižnom mladosti i pod 
obasjanim, modrim nebom. Sve bijaše veselo oko nje, 
pa i mtjđ pudari, koji su bili zadovoljni, što sretno 
sačuvaše groždje i što će odsele moći spavati mirno 
kod svojih domova. 

Kolni put od tih brežuljaka s vinogradima bijaše 
izrovan i dosta strm, pa su groždje gonili na konjima 
u seoca, što se krila po dubravama. Medju zelenilom 
šume žutjela se strništa, daleko podvodno polje bilo 
ispunjeno sinjom parom, a daleko, takodjer na bre¬ 
žuljku, bijelila se njihova crkva medju brijestima, u 
visoko ogradjenu groblju. 

Pred zalazak sunca vinograd je bio otrgan, jer 
ne bijaše velik, a dosta ruku neumorno otkidalo groz¬ 
dove čitav dan. I kad je taj veseli posao bio gotov, 
zaputiše se trgači u četicama niz brijeg, u dubrave, 
što već počeše tamnjeti. Rastanak na ledinicama i na 
raskršćima uskih, bijelih putića, bio je takodjer veseo 
i bučan, jer su i sva manja djeca istrčala krikom pred 

njih, dok se napokon ne stišaše medju ogradama i iza 
kućnih pragova. 

Petrica zateče ujca i mater u ozbiljnu govoru pred 
kućom, no vidjelo se, da su bili već pri koncu razgo¬ 
vora, jer je ujak Tane držao jednom rukom konja za 
uzdu, a drugom popravljao sedlo. 

A kad je ugledao Petricu s braćom, kako veselo 
potrčaše k njemu, ponovi glasno, da ga i ona čuje : 

— Treba joj reći čisto i bistro, da tako mora biti 
i da zbog toga ne cmuli. Jer što sam obećao, obećao, 
a drugih novaca nemam. ... to, što sam dao, bilo je 
sve ! . . . Ja sam mu obećao i više ne poričem ! — 
zavikne Tane oštro i uzjaše. 

Petricu nije ni pogledao, kao bojeći se, da mu 
ne bi što rekla, ali se ona jedino čudila njegovu govoru 
i gledala ga pootvorenih usta i sa krtočićem izabranog 
groždja u ruci. To je najljepše groždje bila odlučila 
ponijeti baš njemu. I kad je Tane odjahao, Pe trici je 
odlanulo, jer ga se pobojala, pa je jedva čekala, da joj 
majka protumači one zagonetne riječi. 

— Što se to dogodilo, majo ? — zapita Petrica 
i ne mičući se s mjesta, kao da ju je strah bliže pri¬ 
stupiti. 

Stara bijaše od nje okrenula lice, da joj ga kći 
ne vidi i da se sabere, a onda se obrati k njoj i što 
je mogla mirnije, reče: 

— Ništa zlo, sinko, nego još i dobro, samo ako 
ti budeš imala pameti. 

— A što je to, majo, reci ! — 

.— Jurica zašao u veliku trgovinu, pak 

mu treba novaca, da ih dobije mnogo više.Mi smo se 
dogovorili, da mu dademo one novce, što smo bili 
odlučili za g j e r d a n, jer bi mu ih i onako ponijela 

Dinko Šimunović: Gjerdan. 

bila. Probijen je novac bez koristi i za trgovinu ne 
valja, pak je Tane obećao, da mu ih u četvrtak dade. 

Kad je Petrica čula, što joj majka reče, malo 
uzdrhta, problijedi i ne govoreći ni riječi, sjede u 
travu. Još je držala krtočić u ruci, a zatim kao da 
ne zna, što će početi, metne ga kraj sebe i zagleda se 
u majku. 

Stara Marija htjede već u kuću, da prekine taj 
neugodni razgovor, ali se zaustavi, kad je čula pri¬ 
gušen krik svoje kćeri. 

— Petrice, ne budi dijete, — reče joj bojažljivo 
i tiho. — I druge se udadoše bez g j e r d a n a, pak što 
im je bilo ? Kasnije će ti biti drago, jer će Jurica onim 
novcem dobiti toliko, da ćete moći živjeti — kao 
prvj ! . . . Hajde, Petrice, digni se, hodi u kuću, milo 
moje ! 

No kad je osjetila, kako joj poče drhtati glas i 
da ne će moći uzdržati plač, pobjegne brzo. 

Ali je njezina djevojčica sjedila nepomično i bez 
suza, glavu naslonila na dlane i lakte o uzdignuta 
koljena, pa joj se činilo, da i nje i svega svijeta nestaje 
u mrtvoj tišini, što je pritisla dubravu. 

Još ne bijaše nastupila potpuna noć, pa nebo 
blago svjetlucalo i samo gdjegdje sinulo malenom 
zvjezdicom, a braća se Petričina kod vatre nečemu 
zvonko nasmijaše. 

Zatim se očuje više kuće štropot i meketanje 
nečijih koza, što su prolazile, pa glasan pisak dipala 
na prekid, a mala se Petrica tržne i ustavi dah. 

Pa istom onda, kad diple daleko u dubravi sa¬ 
svim zamukoše, obliše djevojčino blijedo lišće tihe i 
gorke suze. 

VI. 

etričina se žalost te noći pretvarala po 
malo u srdžbu i prkos, misleći sve više 
na nepravdu nanesenu joj od ljubljene 
čeljadi. -**" 

Otimaju joj g j e r d a n, koji je napokon samo 
njezin i kome se toliko radovala, a za Juričinu tr¬ 
govinu, što je se ne tiče. Pa eto, zbog te neke trgo¬ 
vine i nju je zaboravio, pa i ne dolazi više, a siro¬ 
mašak Boško misli, kako će prodati sve koze i svojoj 
djevojci skovati g j e r d a n od samih cekina. I kad 
bi joj god pale na um te riječi, uskrsli joj pred očima 
njegovi tužno spušteni uvojci i sjetila se onih cjelova, 
kojima je obasu, kad joj nad je u dubravi izgubljeni 
cekin. ^Ij^H 

Spomenula se i one večeri, kad je Jurica prvi put 
bio kod njih na sijelu s ujcem i Gjurine pjesme uz 
gusle, gdje djevojka žali za košuljom zlatnom, jer je 
svoje oči isplakala, pletući je tri godine dana. 

U večer jedva se nakanila da legne, pa i onda 
nije bilo sna na oči, već sjedala, lijegala, uzdisala i 
govorila sama sobom, sve dok je plavušastu mjesečinu 
nadjačalo bijelo svijetlo dana. 

Kod njezine postelje bio kovčeg pun svadbenog 
ruha, pa talijeri i dukati za nesudjeni g j e r d a n. 

Čim je svanulo, skoči opet k njemu, da ih zvekećući 
prevrće. Ali ne zaplaka, već je smrknuta lica srdito 
mislila na ujaka Tanu i na Juricu, koji je bio glavni 
krivac njezinoj tugi. 

No Petrica se tada varala, jer je ujaku Tani bila 
draga kao zjenica, a Jurica je ljubio od svega srca 
1 neprestano smišljao, kako da obogati, samo da njoj 

* 

pribavi svako obilje, a ne vidi je, da trudi kao druge. 
Baš toga dana, kad je s mržnjom mislila o njem, smje¬ 
štao Jurica novo pokućstvo u svoju lijepu bijelu ku¬ 
ćicu i radosnim smiješkom mislio, što bi još trebalo 
nabaviti, da joj ugodi, da je iznenadi i obraduje. 
Ao gjerdanu ni pomislio nije, sve otkad je 
Tane pristao na njegovu želju, već se kadikad ra¬ 
dovao, koliko će dobiti, kad se tim novcem u trgo¬ 
vini posluži i tako lašnje svojoj Petrici priskrbi 
bezbrižno življenje. 

— Ona je još dijete, — mislio Jurica u sebi — 
pa ne će sa mnom ostati seljakinja kao druge, već 
onaka gazdarica, kakve sam vidjao po tudjem svijetu : 
bavit će se sitnim domaćim poslima i za koje vrijeme 
imat će svoje sluge, da joj ne treba niti iz kuće, kad 
je ne bude volja. Samo da je dovedem što prije, pa će 
me ona, od sreće, ljubiti sve jače. 

Tako je mislio razgledajući lijepe svoje sobice, a 
onda prihvatio knjigu računa i zadubao se u brojeve, 
koji će njemu i Pe trici donijeti obilja i mira već sada, 
pa zajamčiti tihu i bezbrižnu starost. I usred tih ra¬ 
dosnih misli pomaljao se svak čas lijepi struk i mlado 
lišće zaručnice njegove, koju je htio da usreći. 

Baš u to doba Petrica posla maloga svoga brata 
po gluhog i nijemog ujca Petraša, da u njega zatraži 
pomoći i savjeta, jer u svojem djetinjskom očajanju 
i od tuda čekaše tračak nade. 

Kad ga je Radića doveo u ulicu pod kućom, 
gdje ga je čekala Petrica medju visokim zidovima 
ograda, potrčala je naglo k njemu i zagrlila ga mučeći 
oko bokova. Zatim nastojaše, da mu znakovima 
protumači svoju nevolju, prateći sve svoje žive 
kretnje nehotičnim suzama. 

Ali je u tom sastanku malo utjehe našla, i ako je 
ujak Petraš odmah pokazao, da razumije, što je njojzi, 
jer je samo nešto vikao i mahao rukama, kadikad je 
gladeći po glavi, da je utiša. A onda iznenada pobježe, 
čudno mašući rukama, kao da bi joj htio reći: Žao 
mi je, no pomoći ti ne mogu ! 

Petrica se povratila još očajnija, ali ne kući već 
u dubravu, nadajući se tamo Bošku. Brojila je na 
prste dane do četvrtka i hodala po onim mjestima, 
gdje je najčešće bio. Prisluškivala, ne čuju li se koraci 
čiji i lomila granje, samo da nastane štropot, koji bi 
on mogao čuti. Kušala je i zapjevati, ali je odmah 
i prestala, jer je njezina pjesma jako sličila plaču. 

Istom oko podne javi se Boško s kozama, mahnu 
joj tužno glavom i htjede da prodje mimo nju. No ona 
ga tiho, tiho zazva, a on ipak začuje njezin tužni 
doziv, ozove se i pridje k njoj : 

— Što hoćeš, Petrice . . . evo mene ! — 

A Petrica ne znadijaše na prvi mah, kako da 
počne, već ga samo gledala i napokon progovori, što 
joj prvo pade na um : 

— Svi su se složili protiv mene, Boško ... a ja 
za Juricu ne ću, jer mi on nosi g j e r d a n ! 

— Gjerđan ti nosi ! Pa i treba da mu ga po- 
neseš ! — 

Eh, ali na sebi! Ali on hoće novac, onako ne- 
probijen i to za svoju trgovinu ! A ja ne dam, niti ću 
za nj poći... pa eto ! — 

Nego za koga? — zadrhta čobanče od radosti 
i nade te stupi korak bliže. 

... Za drugog kakva, koji mi ne će odnijeti 
gjerdana. — 

Boško je čvrsto uhvati za ruke i klikne: 

— Ja ti ne bih odnio g j e r d a n a, Petrice, već 
bih ti još ... — 

Ali ga ona prekine : 

— Eh, pa to ne može biti, jer ti se ne ženiš . . . 
ali mi ipak pomozi! — 

— Da ti ja pomognem? ... a kako? ... Nego, 
znaš, dodji ti, Petrice, sa mnom večeras ... Ja znam 
kolibu pudarsku u vinogradima, sad je prazna. . . 
A kod kuće, može biti, da nas otac ne bi primio . . . 
— Pa kako to misliš? Ili je zar moguće? — 

— Moguće ! I kako da je moguće ! Ta spo¬ 
minješ se, preklani, znaš . . . onaj Rusko, kad je 
umakao Jolu, nije mu ni osamnaest godina bilo, a 
kasnije su se i vjenčali... Što? — 

— A maja? ... A ujak Tane? ... Ja nikako 
ne ću ! Ja bih htjela samo onako... — 

— ,Kako samo onako ? ’ — 

— Ja bih ti donijela večeras i dukate i talijere . . 
pak da mi ti probiješ g j e r d a n, kako ga više Ju- 
rica ne može imati ... — 

Bošku se nenadno preobraziše i lice i oči, te 
jedva dahne : 

— Eh pa dobro, a kako ćemo to ? — 

Onda sjedoše pod grm, da se dogovore, ali se 
prije obazriješe oko sebe posvuda. 

Podnevno sunce obasjavalo ih padajući strmo 
kroz ogranke šume, a oni se dogovarali držeći se za 
ruke i licima blizu jedno drugoga. Ali se nijesu lju¬ 
bili kao što činjahu prije, jer su to za njih bili 
veliki časovi, već samo šaptahu, gledajući se po¬ 
uzdano u oči. 

Ugovoriše, kako će se odmah iza večere sastati 
više kuće kod starog krsta, gdje će Petrica donijeti 

novac, a popodne će od starog Žele izmamiti svrdlić 
na okretaljku, pa i trupac drveni, na kojem se 
g j e r d a n i vrte. Odatle će brzo pobjeći u pudarsku 
kolibu medju vinograde i gjerdan će do zore 
biti gotov! 

— Tada ga ne će Jurica! — 

— Tada ga ne će Tane, — kliktahu radosno i 
malo što ne zapjevaše. 

— A čoju ... i konac... i iglu? — pitao Boško 
strepeći od radosna nemira. 

— I čoja... i konac ... i igla . . sve je već na 
mjestu ! — udaraše Petrica svojim malenim dlanima 
i nadoda: 

Samo da ne okasnimo ... ili da nas ne 
uhvate ... A što misliš ti ? — 

Samo dodji ... ! — reče Boško i već htjede da 
je pritegne k sebi. Ali kad je opazio, kako već dršće, 
po boj a se, da je ne preplaši još jače, pusti je i šapne : 

A ti sad hajde, da nas tkogod ne vidi ! — 
Jesensko se popodne oteglo vrlo dugo, no lagani 
oblaci kao da htjedoše uskoriti večer i tako prikra¬ 
titi nemirno očekivanje te lude djece. Nijesu ni 
mislili pravo o tome što čine, a Petrica već ne zna¬ 
dijaše koga većma ljubi: Juricu ili Boška. Ćutila 
je jedino, da medju njom i svagdašnjim joj iz dje¬ 
tinjstva drugom nema onake pregrade, kakvu osje¬ 
ćaše medju Juricom i sobom, sve kad i sami bjehu. 
Mislila je onog dana samo o tome, kako da spase 
gjerdan, a Boško na to, da će biti samo njih 
dvoje u pudarskoj kolibi 

No makar koliko dugo ono popodne bilo, ipak 
je došla večer, tamna, bez mjeseca i zvijezda. Lagan 
no hladan večernjak šumio krošnjama dubrave, dok 

su oni trčali jedno uz drugo, spotičući se kamenitim 
puteljkom i premećući svoj teret ispod jednoga pa¬ 
zuha pod drugi. Ispočetka je Petrica nosila u ne¬ 
kakvoj vrećici novac, a Boško trupac, svrdao i čoju, 
no kad je djevojčici doteščalo, izmijeniše stvari. 

Još pred zalazak sunca Petrica reče majci, kako 
će ponijeti u kulu za ujca izabrano groždje i ako 
okasni, da će prenoćiti tamo ili da će je ujak do¬ 
pratiti natrag. Radi toga stara Marija bijaše posve 
mirna, ali je ipak češće preko ograde zagledala, 
vraća li se njezina kći. 

Pudarska koliba bijaše dosta daleko i visoko 
na brijegu, ali su se bjegunci jako žurili i za 
po sata prispješe zadahtani tamo. U kućici bila 
potpuna tmina i Petrica se istom onda spomene, 
da se nije pobrinula za svijetlo. No Boško brzo 
užeže komadić voštanice, koju bijaše ponio u džepu, 
a to je bio ostatak božićne svijeće, i postavio ga 
u izdubinu zatvorena prozorčića. Pa dok je on krup¬ 
nom mandalicom pričvršćivao klimava vrata, Petrica 
je razgledala unutrašnjost kolibe. I na svoje veliko 
čudo opazi u kutu malen, nizak krevet sa nekoliko 
prostrtih, mrkih kabanica. 

— Boško, ne zatvaraj, mene je strah ! — usklikne 
ona i, zbilja, cijelo joj se mladjahno tijelo lagano treslo. 

— To je ostala pudarska postelja, — reče Boško, 
kao da pogadja njezine misli, ali ipak zamandali 
vrata što je mogao čvršće. 

Kad se okrenuo, gledala ga Petrica ustrašeno 
i začudila se njegovu mrkom i ozbiljnom licu. Pa da 
nekako prikrije svoj strah, brzo stade redati trupac, 
svrdao i vrećicu po zemlji usred kolibe, neka bi 
Boško mogao započeti naumljeni posao što prije. 

I sjedoše jedno do drugog pokraj trupca mu¬ 
čeći nekoliko časaka, tako da se čulo samo njihovo 
ubrzano dihanje. 

— Hajde, počni, Boško, — reče Petrica, a on 
zbilja posluša i prihvati se rada: ona je pridrža¬ 
vala talijer i ručicu svrdla na okretaljku, a Boško 
je vrtio. No kako bijahu nevješti takovu poslu, 
svrdao bi se svaki čas okliznuo s glatkog talijera, 
pa i zato, što su im ruke obadvoma drhtale. I svaki 
čas pogledali bi jedno drugomu u oči i nasmiješili 
se ; a kad bi im se kod posla koljena dotakla, Petrica 
bi obrnula glavu i odmakla ga nešto, no ono bi se 
i samo povratilo u prvašnji položaj. 

Njihova radnja napredovala vrlo slabo, jer ih 
hvataše sve veći nemir, pa kad jedan talijer pod 
trupac kliznu, pogleda Boško Petricu čudno i reče: 

— Ne mogu više ! — 

A onda složiše oboje ruke u krilo i smeteno se 
gledahu. 

Medjutim je i svijeća posve dogorjela: posljednji 
komadićak stijenja zasvijetli posljednjim plamom i 
ugasnu na razlivenom vosku. 

— A što ćemo sad, Bože moj dragi ! Jadna ti 
sam, majko moja mila... što će to biti ! — uz- 
disala Petrica prigušeno i obazirala se nemirno po 
tmini. I od pusta straha pritisne se uz Boška, a 
on je čvrsto ogrli i stade ljubiti žestoko u usta . . . 

— Ne, Boško, kud ćeš to sa mnom ! — reče 
prigušenim glasom, kad je stade nekamo vući u 
mraku. No ipak mu čvrsto, u strahu, obavijala oko 
vrata tanke i gole ruke, jer joj se na uzdignutim 
mišicama bili zavrnuli široki rukavi košulje. 

Preko noći se opet na istoku razvedrilo, pa 
su u jutro sjajni traci pomladjenog sunca prodrli 
i u kolibu. Petrica je, kao izmučena, još čvrsto spa¬ 
vala, a Boško se nagnuo nad njom i gledao joj u 
zažareno lice, ponešto vlažno od noćašnjih suza. 
Svaki bi se čas priginjao, da je poljubi, ali uvijek 
i odustao, nasladjujući se njezinim spokojnim snom. 
Njegova duga plava kosa visjela strmo nad onim 
divotnim licem, ali više nije sličila pruću žalosne 
vrbe u polju, već grivi mladoga lava. I kad se ti zlatni 
pramovi dotakoše njezina bijelog čela, otvori Pe¬ 
trica oči i nasmiješi mu se krotko. 

Odmah se njihove usne spojiše u dugi cjelov i 
kad ga prekinuše, reče mu Petrica tiho: 

— Ja ne ću biti više ničija, nego tvoja, Boško ! 

Ali joj Boško ne odgovori, već je oba vije rukama, 
te se opet čvrsto pritisnuše jedno uz drugo. 

VII. 

etricu su njezini tražili sve do podne, do- 
zivljući je i plačući ; no kad se doznalo, 
da nestade i Boška — s oružjem u rukama 
i kunući. Strašna se oluja spremala na nji¬ 
hove lude glave, no kao što svježi proljetni vjetrić 
s planine rastjera mrke oblake, tako i u progonitelja, 
kad ih nadjoše, nestade strašnih i osvetnih misli. 

Gledali su tako bezazleno i držeći se za ruke 
pokorno čekali kaznu, no ipak kao ne shvaćajući, 
čemu su krivi. 

Prvi je zaurlao Petraš na Tanu i oteo mu iz 
ruke pušku, a majka zaplakala glasno, no vidjelo 
se, da nije od tuge već s radosti, što je živu i zdravu 

nadje. Pa kako* u onoj krajini ne bijahu takovi 
dogadjaji ni rijetki ni čudni, dovršila se ona buka 
s nekoliko psovaka i prijetnja, a napokon prijatelj¬ 
stvom medju Petričinom i Boškovom kućom. 

A Juricu nijesu ni vidjali, jer se na taj glas za¬ 
tvorio u svoju bijelu kućicu sa staklenim prozorima 
te ugasnutih, mutnih očiju turobno gledao u svoje 
lijepo, novo pokućstvo. 

Napokon je stari Žele dovršio probijati gjer- 
d a n, a Petrica ga sašila baš za Krstov dan, pri 
koncu mjeseca rujna. Do vjenčanja njihova ne bijaše 
dugo, $o po običaju one krajine i onih zemana imala 
je poći sa svojima u kolo, na dernek, u ruhu mlade 
nevjeste i pod g j e r d a n o m, kao već udana žena. 

Bilo te jeseni i kišnih dana, ali na Krstov dan 
^bilato sjalo veliko sunce i silan narod išao svim 
putima k bijeloj crkvi na brežuljku. Svuda se po 
stazama bjelasale snježne košulje, modrili sa daći, 
žarko rumenio skerlet i živo blijeskalo srebro na 
muškim jačermama, gdjekojem gjerdanu i mnogim 
djevojačkim srebrom okićenim kapama. 

Momci pod oružjem izmetali srmom okovane puške, 
iz kojih bi se izvio tračak plavkasta dima, pa se 
gromki zvukovi razlijegali medju još zelenim brdima, 
gdjegdje prošaranim žutorumenim, javorovim lišćem. 

Na crkvi slavila sva četiri jasna zvona i lepršali 
veliki barjaci, pa se Petrici činilo, da je ova svečana 
buka samo radi nje. Stupala je medju ujcem i maj¬ 
kom polako i nastojala, da se uspravi, ali joj golemi, 
teški g j e r d a n pritezao mladu glavicu k zemlji. 

Boško je medju drugim momcima išao nekoliko 
pred njom, i on u lijepoj svečanoj odori, s oružjem 
i crnom, svilenom kitom na crvenoj kapi. A Pe- 

trica je na svakom koraku zveckala gjerdanom 
i šuštala nizom dukata, sklapajući kadikad duge 
trepavice, da zaštiti svoje lijepe oči od blijeska svojih 
do stopa nanizanih talijera. 

Čudno je bilo gledati svečanu zbilju njezina 
djetinjeg lica i sjaj mrkih joj očiju, kad bi pridigla 
nisko spuštenu glavu, da pogleda Boška. Ne obazi- 
raše se nikud, kao da je znala, kako su sve oči uprte 
u nju, i mučaše slušajući žamor, zveket i šum. 

Što se više bližali crkvi, hrpe naroda postajale 
sve gušće i uzduhom se razlijegali sve jači hici pu¬ 
šaka i cilik zvona ; bivalo sve raznoličnije i življe, 
a jarko sunce punog dana poigravalo jačim blijeskom 
po šarenilu i vrevi. 

Kod ulaza u crkvenu ogradu obazre se Boško i 
smiješeći se uzmahne glavom desno preda se. I kad je 
Petrica pogledala tamo, ugleda Juricu pod slamnatim 
šeširom: jednom se rukom igrao zlatnim lančićem ure 
na prsima, a drugu nešto podigao, da pozdravi kad 
prodju. Lice mu bilo nekako zelenkasto, kao da nije 
spavao one noći, ili se činilo takvo od sunčanog svi¬ 
jetla kroz jasenovu krošnju. Ipak ga nije pogledala, kad 
je prošla mimo, jer se bojala, da se nasmije. I prodje tiho, 
samo što je njezin gjerdan, kao sam od sebe, za- 
zujao jako, kad je koračila uz stepenice crkvene ograde. 

Kod vrata je Boško pričeka, te kad su se pogle¬ 
dali i pružili jedno drugomu ruku, nasmijaše se 
glasno kao djeca. 

Ali oštar cilik blizih zvona i sve češći puščani 
hici zaglušiše i njihov smijeh i veseli žamor mnoštva : 
sve se stade slijevati u jedno sa svijetlom sunca i 
jakim mirisom zemlje, u golemu, silnu pjesmu, što 
se snažno dizala k tihom i plavetnom nebu. 


LJUBAV. 

i. 

gdjekojem bijelom seocu oko mekanih 
i vlažnih dolina rijeke Krke nadje se 
i po koja obitelj gospodskoga soja. 
Osim onih, što dodju pak odu, izmje¬ 
njujući jedna drugu, bilo i takve go¬ 
spode, koja se rodiše u tim selima te 
ondje misle i umrijeti. 

To su veći posjednici u gradskom ruhu i običaja 
gospodskih, a žive od obradjivanja zemlje. Seljaci 
im kažu ,,gospodaru”, a ne ,,gospodine” kao dru¬ 
gima, što dodju pak odu. 

Njihove su kuće na kakvu brežuljku medju 
vrtlima i voćnjacima, kroz koje vijuga oširok put. 
Velike su, izvana lijepo oklačene, a prozori i vrata 
omašteni zelenom ili crvenom bojom. Krov od cri¬ 
jepa i redovito crn, jer su te kuće stare i popravljaju 
se vrlo rijetko. 

Stari vlasnici takovih imanja govorili obično 
talijanski i imali veliku biblioteku i po koju umjet¬ 
ničku sliku na išaranim zidovima. Neki od njih učili 
čak u Italiji i svaki čas odlazili nekamo na put. Že¬ 
nili se istom poslije četrdesete godine života sa dje¬ 
vojkama takodjer postarijim iz porodica na glasu 
i samo zato, da uzmognu kome ostaviti posjed, ali 
i da potomaka bude što manje. 

No ti su potomci njihovi bili posve drukčiji. 
Iza kako bi više godina žare diče prosjedili u stano¬ 
vitom razredu kakve najbliže gimnazije, vraćali se 
doma i ne odlazili više. Nisu čitali ništa do novina, 
govorili samo hrvatski, ženili se vrlo rano i imali 
svu silu djece. I tako lagano postajali sve sličniji 
drugim seljacima, pa im jedino nošnja i namještaj 
kućni ostajali isti, uza sve što su takova dobra zbog 
mnogobrojnih i besposlenih nasljednika postajala 
sve manja. 

Bilo takovih „gospodara” oko vlažnih i mekih 
dolina Krke, a ima ih još i danas i ako posve malo, 
jer neke od tih obitelji izumriješe sasvim. 

Pri kraju Jarebičjeg polja, nekako u sredini 
medju cestom i rijekom, bila velika, siva kuća na 
više krila, s mrkim krovom i crvenim prozorima. 
Uzdizala se na oblu brežuljku izmedju starog dr¬ 
veća, a odmah u blizini dva veća i strmija brijega 
takodjer obrasla koječim. Pod njima se plavila okrugla 
jezerca medju ševarom slične boje, pa se vidjela 
istom sa kojeg od tih visova. 

Brežuljci i jezera pa okolne livade i njive na 
daleko pripadale ovoj kući ; samo po oranicama 
izbilo trnje, a po livadama veliki busovi svakakva 
podvodnog cvijeća. 

U toj velikoj sivoj zgradi sa mrkim krovom i 
crvenim vratnicama živio do nedavna stari Kamilo 
Tomich poslije ženine smrti i udaje kćeri, sa sinom 
Linom, nevjestom Katinkom i mnogobrojnom unu¬ 
čadi. Umro je nedavna u svojoj biblioteci, gdje je 
držao i krevet, samo da se zakloni od dječje buke i 
mirnije uživa medju starim piscima. Lina je vrlo 
ljubio kao jedinca, pa što mu je taj sin bio vrlo sklon 

naucima i knjizi i nastojao kao i on, da im se obitelj 
ne poseljači. Ali iza njegove prerane ženidbe postao 
zlovoljan te uvijek prigovarao i nevjesti i njemu radi 
svake nedaće bilo u čemu. Oni mu bijahu krivi i 
nerodici i suši, skupoći i lijenosti radnika, a najviše, 
dakako, mnogobrojnim neprilikama, što slijede iza 
čestog porodjaja djece. 

Zato jadna Katinka bježaše od strogog i ukornog 
pogleda staroga svekra, kad bi god opazila, da po¬ 
staje u pasu šira, ali se opet vraćaše k njemu, da ga 
svojim uslugama blaži. Zapuštala često i djecu, da 
udovolji njegovu sve češćem zanovijetanju, no on 
je ipak dočikao nekim citatima iz svojih pisaca i 
zahtijevao, da mu odgovori makar što. No Katinka 
bi, ne razumijevajući što hoće da kaže, samo po¬ 
pravljala na sebi odijelo, uzdisala i crvenila se. 

Kad dodje u njihovu kuću, jedva bijaše dorasla, 
i priljubila se uz njih tako djetinjski, srdačno i milo, 
da je stari Kamilo dulje vremena zaboravljao nje¬ 
zino siromašno porijeklo i svoju neuspjelu nakanu, 
da ih rastavi. Dapače joj kadikad govorio i ljubazne 
riječi a sve zbog njezine dobrote. 

Katinka ostade uvijek jednako mila i dobra, ali 
je vrlo rano izgubila onu nježnu mladenačku svje¬ 
žinu i djetinjsko veselje. 

U dvadeset i osmoj godini imala je već devetoro 
djece i steče neki brižan, zamišljen izražaj. Vitkoća 
i dražest njezina struka i nošnje pretvori se u neku 
blagu širinu, kao da bi htjela sve obuhvatiti i zakri¬ 
liti svojom ljubavi. No vječna bojazan a kadikad i 
bezrazložan strah u njezinim kretnjama i na njezinu 
licu učiniše, da nije bila ni za muža ono, što bijaše 
u početku. 

Lino, jedva par godina stariji od Katinke, kad mu 
otac umrije, nadje utjehe u misli, da će sad počinuti 
i poživjeti slobodnije sa svojom ženom i djecom. 
Ali već zamalo spozna, da je ostalo sve kao prije, 
i začudi se brzini, kojom je prošlo ono vrijeme, kad 
je mogao misliti jedino na svoje radosti. Jer i ako se 
starao samo za ljubljenu čeljad, ipak mu trebaše po 
malo zaboravljati sama sebe. Pa mu se činilo i to, 
da je zbog očeve smrti postao nekako stariji, a njegove 

brige da se pomnožaše. v . . . 

Ipak bijaše sačuvao posve mladenački izgled, 
pače činio se još zdraviji, krepčiji i ljepši nego prije 
ženidbe. I djeca mu same zdrave jabuke, no majka 
kao da je već dala njemu i djeci sve, što je krepko i 

snažno imala u sebi. „ v 

Lino Tomić jedva se sjećao, kako postade muz, 
pa mu se kratko ljubovanje i samo vjenčanje privi- 
djalo davnim snom. A navlastito Katinku nije mogao 
zamisliti kao mladu, veselu djevojčicu, kakva je doista 
nekad bila, već da je ona od uvijek takva: bojažljiva, 
zabrinuta žena sa čoporom djece oko sebe. Možda 
i s toga, što mu je to bila prva ljubav te što se 
upoznadoše, zaručiše i vjenčaše sve tekom jedne 
godine. 

A vidio je prvi put na malenoj željezničkoj po¬ 
staji, gdje je njezin otac bio čuvar, medju mnoštvom 

mladjih sestara i brace. 

Tamo se ona i naučila biti pokorna i brižna, ali 
se zbog mladosti njezine opažala tada na njoj sama 
radost. A osobito, kad je začula prve ljubavne riječi 
i još većma, kad je zaprosiše, zasja na njezinu li¬ 
jepom licu sreća i ponos, pa malo što joj ne zaplamti 
obijesna radost u srcu. 

No sada iz njezina pogleda, govora i svake kret¬ 
nje prosijeva jedino ozbiljna milina, a žarka joj lju¬ 
bav postade spokojna i tiha. Rekao bi, da je nestalo 
svih čežnja iz njezina srca, osim želje, da svi budu 
zdravi i zadovoljni s njome. 

U Linovoj duši ne bijaše tako. Stade ga obuzi¬ 
mati čudan nemir i javljati se neke čežnje, kao od 
nezadovoljene ljubavi. Nije se mogao pomiriti s mi¬ 
šlju, da je sada jedino otac i domaćin i da je završio 
mladenački vijek. Osjećao je, da ga je zaokupila 
strašna pustoš i da je nekom čudnom brzinom dospio 
k pragu staračkog života, uza sve što mu se jedva 
navršila trideset i druga godina. 

No Katinka ne opažaše nemira svoga muža, 
već mišljaše, da i njega muče iste brige : uprava za¬ 
puštenog imanja i djeca. Ali se Lino malo starao za 
imutak, a djeca bijahu pod okriljem postojane maj¬ 
čine ljubavi. Pače i razgovarati se o rodjenim osje¬ 
ćajima prestadoše davno te su govorili samo o iz- 
vanjim dogadjajima i kućnom radu. 

Katinka je čvrsto vjerovala u njegovu ljubav, i to 
joj bilo posve dosta, pa i ne pomišljaše, da dube po 
njegovoj duši ; samo nastojaše svom snagom, da mu 
ukloni što više briga a radost umnoži. I kad bi opa¬ 
zila, da je više nemiran ili tmuran, molila ga, da 
kamo ode, ne bi liše drugdje razveselio i došao ve¬ 
driji k njima. 

Ali on bi se baš tada jače namrštio i ostajao 
doma ; hodao nemirno po velikim sobama, kao da 
je htjede time kazniti i pokazati joj, da je ona 
svemu kriva. Taman kao i otac njegov, kad bi je 
gledao ukorno i naglašavao oštro citate iz starih 
pisaca. 


Dinko Šimunović: Gjerdan. 

So 


I poče se buniti protiv tih osjećaja, što su mu 
više zahvaćali maha po nutrini i stala mu dušom 
bujati tmurna čuvstva i tamne misli, baš kao divlje 
busenje i grmlje po njegovim zapuštenim poljima. 

Tako se vukli zaredice proljetni, ljetni, jesenji 
i zimski dani jednolično i dosadno nekoliko godina, 
ne donoseći ništa novo i bez ikakve svježe radosti. 
Jedino svake godine dočikahu obiteljski dogadjaj, 
koji za njih već i ne bijaše novost: porod krepka dje¬ 
čaka ili lijepe djevojčice. I njihova se kuća orila to 
više radosnom krikom, puneći majčino srce tihim bla¬ 
ženstvom, a očevo prijegorom šutljivim i teškim. 

II. 

ijaše rano i bliještavo srpanjsko jutro, kad 
Lino Tomić, ne pregovorivši svojima riječi, 
izišao s knjigom pod pazuhom i uputio se 
na desni brijeg povrh jezerca. To je bilo 
iza nekoliko dana njegova mrkog samotovanja i ne¬ 
mirne šetnje po praznim hodnicima i gospodskim, 
simetrično uredjenim sobama. 

Žita na onim njivama, što bijahu zasijane, već 
su zorila ; kukuruzi bili i okopani i ogrnuti, a na 
močvarnim livadama bujala slobodno svakojaka trava, 
pa nije bilo što ni da se radi ni odredjuje : zemlja 
sama plodila srčući plamen sunca. 

Brijeg i sad mokar od rose disao svježinom, a 
uzduh još neustitran žarkim suncem, ohladan i tih. 

Kad se je Lino našao na maloj ravnici vrh brijega, 
stade i zagleda se u obasjanu dolinu. Iz nje se izvijale 
lagane, modrikaste pare, jer je orošena zemlja sve 
požudnije upijala sunčani žar. Dolina bijaše s brijega 

divna, te je Lino i zamišljen i ganut dugo promatrao 
plavilo jezera i trstike, žutkaste njive, zamagljene 
livade i duge redove visokih jablana, što se kočili po 
ravnici. 

Najednom se lagano tržne ugledavši, kako se baš 
sred polja, kod raskrižja poljskih kolovoza, uzdiže 
k nebu tanak i visok pramen dima. 

Ondje je, medju gustom hrpom jablanja i drugih 
drveta, bila nekakva i već odavna nenastanjena 
kuća. Pripadaše sada, svima u dolini nepoznatu go¬ 
spodinu iz daleka, koji je bijaše, po svoj prilici, već 
i zaboravio. Sagradi je neki Talijan Donatti, Bog 
sam zna kada, i posve čudnovatu : sličila više crkvi 
nego poljskomu, gospodskomu dvorcu. 

Imala ovisok, uglat toranj bez šiljka, niži i širi 
od običnih zvonika, a u njemu i zvono. Ne bijaše ve¬ 
liko baš kao crkveno, ali dosta obilato te je još i sad 
visjelo ondje. Stari se ljudi sjećali, da je ono nekad 
1 zvonilo gospodi pred večeru i objed, ali mnogo go¬ 
dina prodje, što mu glasa ne čuše, pa već i zaboraviše, 
da je ono još tu. Jedino se za kakve strašne oluje 
čulo, kako bi zakucalo i jeknulo, jer bi ga zanjihala 
snaga vjetra. A inače šutjelo ono uvijek, kao i cijela 
ta starinska, zaboravljena kuća. 

Bila i nekakva priča o njoj i tome zvonu, koju 
su težaci pripovijedali svakomu, tko ih zapita. 

Onaj talijan Donatti došao odnekud u lov i 
vrlo mu se svidjelo ono mjesto. Tamo bio u poljskoj 
šumici mali buk potoka i mlin, a nigdje u dolini ljepših 
livadica ni pitomijih vrtova. Napokon je to mjesto 
kupio, podigao tu kuću i nastanio se u njoj sa li¬ 
jepom, mladom ženom. Jedino zimi odlazio u grad 
Uo 1 ^d se, koji put, amo vraćao. Govorilo se, da bi- 

* 

jaše bogat čovjek i seljacima tako dobar, da ga od 

milinja prozvali Zlatanom. 

U to doba bio u Medjuriću parok, prikladan 
mladić i veseljak, pa se brzo sprijateljio s njima 
i dolazio svaki dan. I tako je trajalo dosta dugo. No 
jedne proljetne, kiševite noći, baš onih dana, kad 
Zlatana kod kuće nije bilo, čuli su bliži komsiluci 
zvono s tornja, ne baš da zvoni, već nekako čudno 
breca, kao da ga grčevito trza ustrašena, očajnička 
ruka. No sutradan to i zaboraviše, pa istom poslije 
dva tri dana, kad kuća ostade svejednako tiha, po- 
djoše seljaci tamo, da vide, što je od njihove go¬ 
spode. Ali ni Zlatana ni mlade gospodje nije bilo 
ondje, niti su ikad više doznali, kako ih nestade. 
Istom kad poviriše u toranj, spopade ih užas od 
onoga, što tamo ugledaše. Na konopcu zvona visio 
ukočen, zgrčen, izbuljenih očiju i mrtav mladi 
parok. 

Zapodjene se istraga, ali se nikad ne doznade 
pravo, što se dogodilo one strašne noći. Došao i bi¬ 
skupov izaslanik i selima one župe naredio strogu 
pokoru i post. Iza toga morali svi komšiluci u veliku 
procesiju: skinuli ono nesretno zvono i uz kletvu 
potopili ga zajedno s konopom u jedno od onih je¬ 
zerca pod brežuljcima. 

Istom poslije mnogo godina, kad se vec zabo¬ 
ravio čitav dogadjaj, koncem jednoga neobično sušna 
ljeta izvukoše čobani to zvono i postaviše na staro 
mjesto. Konop bijaše već izagnjio, a oni ga i ne za- 
mijeniše drugim. Ali kuća ostade i nadalje pusta, 
pa u nju nije zalazio ni novi gospodar, kojemu ka¬ 
snije do pade : sve je u njoj stajalo kako i za pre- 
djašnjih gospodara i tako trunulo. Jedino što je su- 

sjedni mlinar kadikad rastvarao prozore i štošta 
kojekako pričvršćivao, kad bi se raspalo. 

Radi toga se Lino i začudio gledajući izvijanje 
dima, kao da se ona kuća probudila iz duboka sna 
i pomladila začinjući novi, veseliji život. Baš sada 
mu postade zagonetnija i gledao tamo gotovo sa 
strahom, kao što bi u mrtvaca, da opet stane disati. 

Željan bilo kakve novosti ne uzmože odoljeti, 
a da ne sazna što prije, zašto je onaj dim. Ipak malo 
zastade kao neodlučan i svedjer gledajući ono mjesto, 
ali napokon stade gotovo trčati niz strmi brijeg 
k sredini polja. Obazirao se svaki čas i desno i lijevo, 
ne bi li našao kojega seljaka, no cijelo polje bijaše 
pusto. 

Kad je zašao medju tamnozelene kukuruze i 
visoki sijerak te vijugao mrginjima poljskim, začuje 
puščane hice. Ti kratki zvukovi oživješe i onako 
veselo jutro i ne začudiše ga, jer je znao, kako je u 
njihovu polju lovaca svakog ljeta. Tada se po gustim 
žitima javljaju mnoge prepelice, što namame lovce 
iz bliza i daleka, i pucnjava u polju bijaše obična 
stvar. Zato je Lino još uvijek mislio na taj zago¬ 
netni dim iz puste kuće i jedva čekao doći tamo. 

Iznenadio se istom onda, kad mu se kod nekog 
jarka, presvodjena raki tom, ukažu najprije vrhovi 
visoko uzdignutih dvocijevka, a napokon dvije dame 
u lovačkim odijelima. Jedna bila mlada i visoka dje¬ 
vojka sa zlatnom kosom ispod modre kape i velikih, 
tamnih očiju ; a druga, nešto starija i njojzi jako 
slična, pa je Lino odmah pomislio, da će to biti sestre 
ili mlada majka sa kćerkom. 

Vidjao je svakojakih lovaca, ali ženskih još 
nikad, pa ga taj susret u njihovu polju toliko za- 

blenuo, da je odmah stao i zagledao se u njih. Onda 
ih je pozdravio i šeširom i dubokim poklonom ne 
znajući ni sam za sto. Srdit na sama sebe to vecma, 
što mu jedva odvratiše pozdrav, nastavi koračati 
još žurnije, da im se što brže ukloni s vida. Bazajući 
medju žitima vidje još nekoliko gospodja i gospode 
u sličnim odorama i s dvocijevkama i psima, ali na- 
stojaše, da ih ne gleda. 

A kad napokon stiže mrkoj, osamljenoj zgradi, 
učini mu se kao i svagda pusta i istom iza nje ugleda 
sijedog i njemu dobro poznatog mlinara, gdje izvana 
popravlja neke rasklimane vratnice prizemne sobe. 

Stari ga mlinar pogleda i prekine za čas posao, 
a onda nastavi kuckati po trulim daskama. I mjesto 
da mu odvrati na pozdrav zabrinuto reče: 

— Zaista, gospodaru, neobična gospoda, da ih 
takovih ne vidjeh u svome vijeku ! 

Lino se začudi starčevu govoru, ali je odmah 
razumio, da se tiče kakve gospode, što se nastaniše 
ondje za vrijeme lova, i baš one, koje vidje na svom 
hodu kroz polje. Zato i ne upita više, već sačeka nove 
starčeve riječi: 

— Ljubazna gospoda i naša čeljad, ali. . . Što 
ih još nijeste vidjeli ? 

— Vidio sam ih u polju, ako su to bili oni, — 
reče Lino gledajući rasijano u starčev posao. 

— I ženske ? Vidjeste li i njih ? . . . Dobra i ve¬ 
sela gospoda, ali obijesna strašno, a ženske. . . Eh, 
što treba reći ! 

— Pa što to rade, da im govoriš tako ? 

— Eh, što rade ! Ta eno vidjeli ste i sami ! Za¬ 
metnu se puškama pa u lov ! ... Je li to za njih ? A 
ovdje u kući. . . Ja ne znam kad ona čeljad spavaju. 

Nešto popodne i malo u zoru, koju dočekaju svaku 
noć, valjajući se svi zajedno po ledini ! 

— Nego što će drugo, kad je ovaka vrućina 
i po noći. 

— Da, ali one i puše kao muškarci, piju vino 
pa pjevaju do svanuća i smiju se tako, da se od njih 
ne može zaspati čak ni u mlinu. 

— Mladi su i zdravi, Lukica, pa za stalno ne¬ 
maju velikih briga. 

— Ta nijesu svi ni mladi, gospodaru. Bit će im 
po trideset, a nekima i četrdeset godina, pa su mogli 
steći pameti. Samo Zorka, gospodaru, najmladja od 
sviju, zaista je mlada : njoj nema još ni dvadeset. . . 
Pa kako je to, da vi prije ne znadoste za njih? 

— Nijesam odavna izlazio do jutros, i nitko mi 
ne reče o njima. A jesu li odavna ovdje ? 

— Tako, bit će tri, četiri dana, ne više. 

Starac nastavi kuckati, a Lino ga gledaše muče, 
ne znajući što da reče. 

Stražnji zid stare kuće crnio se od vlage i sjene, 
a i sve drugo odisalo mokrinom i hladom. Gore iz 
kuhinje dopiralo kroz otvoren prozor tuckanje no¬ 
ževa i prijatan miris, a sve življe pucketanje iz polja. 

Lino sjede kao klonuo od umora, držeći knjigu 
u ruci i gledajući zamišljeno u gusti hlad. A starac 
videći, da niti što kazuje niti ga pita, stade opet 
govoriti sam: 

U sve ih je neko osmoro, a imadu sobom ku¬ 
haricu, sluškinju i jednoga momka. To su dvije 
obitelji i u nekom srodstvu, ali vam ne znam kazati, 
kako se zovu. Nazivlju jedno drugo samo krsnim 
imenima, a čuo sam, da su najprije došli načelniku 
našemu u goste. Govore, da će biti iz Srbije ili Srijema ; 

tako nešto iz daleka, jer ne zbore baš kako mi. No 
svakako mora da su bogata gospoda: puna su kola 
svega dovezli iz grada sobom. 

Lukica napokon zašuti. Linov postojani muk 
ušutka i razgovorljivoga starca, te osim svedjernog 
kuckanja na podu ne bijaše sada nikakovih glasova. 

Tik kućnog zida stršilo veliko busenje trubeljike 
i koprive pa nekog ljubičastog cvijeća na rutavim 
stabljikama. Po njemu zujale pčelice i časomice 
padali maleni žutkasti leptiri. Žega, koja već na- 
stajaše u polju, nije se osjećala na tom sjenatom 
mjestu. 

Kad starac kojekako zgotovi posao i raskrili 
vratnice one prizemne sobe, Lino se digne, da pogleda, 
što je unutra. 

Odmah do prozora ugleda pisaći stolić, na kom je 
bilo nešto papira, crnilka i dvije uvezane knjige, 
pa u maloj, modroj vazi velika kita svježa poljskog 
cvijeća. 

Dalje uz vrata visjeli dijelovi ženskog, ljetnog 
odijela: suknja od plavetne svile, bijela, čipkasta 
pregača, koja moraše biti laka kao pahulja snijega, 
i velik slamnat šešir sa uskom, ružičastom vrpcom i 
s nešto sitna cvijeća. A na samom divanu suncobran 
od crvene svile i duge, bijele rukavice povrh njega. 

Podalje u kutu nizak, poljski krevet takodjer 
s kojekakvim ženskim stvarcama : kratke suknjice, 
prozirni haljeci, srebrom vezeni pasovi, pa velika, 
otvorena kutija, iz koje su virile čipke s okrajaka 
snježnog, laganog rublja povezana crvenim vrp¬ 
cama. 

I čitava soba odisala hladovinom, mirisom polj¬ 
skog cvijeća i kolonjske vode. 

Vidjelo se po onome prijatnom neredu i šarenilu 
nježnih predmeta ženske nošnje, da je to soba kakve 
mlade i bezbrižne djevojčice, koju prati postojana 
sreća i svedjerna radost. 

— Ostale su sa svojim muževima po drugim 
sobama, a ovdje se smjestila Zorka, koju sam vam 
spomenuo malo prije, progovori opet stari mlinar. 

— Znam, — reče Lino, gledajući nepomično 
u sobu i udišući onaj opojni dašak, što je pršio kroz 
širom rastvoreni prozor. 

— Znate ? — upita začudjeni starac, no Lino 
i ne odgovori, već postaja tako još malo, a onda 
se namršti i brzo korači u voćnjak prema žutkastom, 
prašnom kolovozu. 

Lukica zaklima glavom i promrmlja nešto za 
njim, a Lino se ustavi i zapita: 

- Što si to rekao sad ? 

— Ništa, tako . . . Rekao sam, da je kao su- 
djeno, da se u ovoj kući dogadjaju čudne stvari. 
No, zbogom gospodaru. Pozdravite svoju dobru 
gospodaricu i neka joj Bog dade zdravlje ! 

— Hoću, Lukica ... i tebi ! — vikne Lino i ne 
obazirući se već čvrsto stiskivaše knjigu pod pa¬ 
zuhom i koračaše hitro zaraslim voćnjakom, kao 
da želi sakriti svoje lice i svoje misli. Zastao je i 
pogledao samo još jednom i plašljivo u stari to¬ 
ranj, i to kad začu iz kuhinje zveket od nečega, 
što se nenadno srušilo. 

Gotovo bježeći brzo stiže na već užareni put, 
koji se vijugaše medju zrelim žitom i cvjetnim li¬ 
vadama sve do pod brijeg, na kojem se oštro isti¬ 
cala njegova kuća. 

III. 

rimičući se breščiću svoga doma sagibao 
se to jače Linov krepki i muževni struk, 
kao da se izmoren vraća s naporna rada.* 
Lice mu bijaše u potpunoj opreci prama 
snažnom tijelu: bijelo i nježno kao u gospodjice 
gradske. No sada ne bijaše srdito ili tužno, već 
je imalo izražaj kao u čovjeka, što ga ojadiše ka¬ 
kvom nepravdom. Osjećaše neka gorka i prijegorna 
čuvstva poput djevojke, koju prerano odvedoše 
s plesa, uvjerenu, da joj za to svakako pripada koja 
naknada. Išao je lagano prašnim kolovozom, pri¬ 
sluškujući sad pucketanju u polju, a sad pjevanju 
ševa, što se njišući krilile više nepomičnog klasja. 

I ne dižući očiju, prispije k svome brdašcu te 
ostavi kolovoz, što se duljio pod selo. Hod mu se 
uz brijeg jedva čuo po sipkoj zemlji i mekom bu¬ 
senju, a korači brže istom onda, kad je u najbližem 
hladu velikog oraha ugledao lik svoje žene. 

Po svoj ga je prilici odatle dugo izgledala, jer 
čim ga opazi, brzo mu je zamahnula jednom ru¬ 
kom, zanjihala s djetetom u naručju, a zatim kao 
govoreći nešto pokazivala mu bijeli očev lik ožaren 
podnevnim suncem. No djetešce neprestano vrtjelo 
glavicom, ne mogući pogoditi, kamo mu majka 
htjede svratiti pogled. 

Lino časkom stade, zagleda se u svoju ženu 
sa najmladjom kćerkom na ruci, pa onaj neprijatni 
izražaj zamijeni nježan osmijeh na njegovu licu. 
Činilo mu se taj časak, da ih već davno nije vidio. 
A zatim velikim koracima, mašući im objema ru¬ 
kama i s istim smiješkom na usnama pospješi k ženi, 

koja se primicaše iz hlada k njemu, da se što prije 
sastanu. 

Dugoljasto joj lice bijaše blijedo i krotko kao 
uvijek i cijela njezina pojava osobito mila, a jedino 
široka oprava visjela nekako neskladno na njezinu 
visokom stasu. Ali svijetla, kestenjasta kosa oba¬ 
vijala joj skladnu glavu jednostavno i ljupko, te 
su blage, smedje oči ispod tankih obrva i dugih tre¬ 
pavica davale njezinu liku osobit i zagonetan čar. 

Kad se približila k mužu, zadrhta joj blažen¬ 
stvom čitavo tijelo, no za čas se javi na njoj i pri- 
tajana bojazan: rekao bi, da mu htjede saopćiti 
kakvu neugodnu vijest. No prije nego mu je mogla 
išta reći, začuje se od kuće niz tratinu trka mnogih 
nogu i vesela krika njihove djece. 

Bijahu gologlavi, u sličnim ljetnim opravicama 
sputnim i čistim, no ponešto okraćalim gotovo svima. 
Na prvi pogled jedva se moglo razabrati, koje je 
starije bilo; svi su jednako žutkaste kose i sjajnih, 
radosnih očiju. I u trku tako naglo obuhvatiše očeve 
noge, da ga gotovo prevališe vičući glasno: 

— Djed je došao ! 

— Došao djed, ćaće ! 

— I donio oraha ! 

— Rakije i smokava ! 

— Tebi je donio duhana ! 

— A meni torbicu vezenu ! 

Bijaše ih devetoro s onim u naručju. 

— Je li to istina ? — zapita Lino. 

— Jest, došao mi je otac odmah, kako si otišao 
u Polje, — reče Katinka, gledajući nepomično i sa 
strahom u muževo lice. No kad je opazila, da ga ta 
vijest nije uzbunila, već da se prijazno smiješi, uz- 

dahne, kao da je minu velika briga. Onda ga prihvati 
za ruku i čvrsto je stisne. 

Lino ne mogaše ni maknuti od ručica djece, 
što se oko njega splele, pa istom onda, kad je voć¬ 
njakom u blizini zašumio običajni vjetrić ljetnog 
podneva, uhvati ga Katinka čvrsto pod ruku i povuče 
k domu, gledajući u njegovu od znoja mokru kosu. 

Pred kućom na kamenoj klupi sjedio starac u 
službenoj odori željezničkoj, a to bio otac Katinkin. 
Bit će i tri godine prošle, što se ne pohodiše, pak se 
Lino vrlo začudio njegovu propalom i izmučenom licu. 

Došao je pješke sa svoje postaje dvadeset kilo¬ 
metara daleke, pa je trudom podigao svoj zgrbljeni 
stas, da im dodje u susret i da ga pozdravi. Lice mu 
odavaše potištenost i smetnju, pak se čudno isticalo 
pod novom službenom kapom sa svijetlim željezničkim 
znakom: kolom krila tim. No ostala uniforma bila 
već izblijedjela od česta pranja i na nekim mje¬ 
stima zgužvana, a neka se izlizana mjesta neugodno 
laštila. 

Katinka i ne gledaše u oca nego svedjer u mu- 
ževo lice, da razabere, kako će ga se dojmiti njezin 
starac. 

Lino mu pristupi ljubazno, no ipak joj se učini, 
da mu nije ugodan taj susret. Opažala je, da smi¬ 
ješkom kuša prikriti neugodan osjećaj, dapače neku 
odvratnost prema tastu, koji se činio zbilja jadan u 
svojoj staroj uniformi i novoj kapi. S tim više što se 
opažalo jasno, kako se njezin otac nekako ponosi i 
sokoli svojom monturom, gladeći je ozbiljno i 
često, kao da je ona i na tom sastanku poglavita stvar. 

Pogledala je zatim u prosto, ali fino, gospodsko 
odijelo svoga muža od žutkasta ruskog platna i njegov 

skupi panama-šešir, a onda u mali ,,bonet” svoga 
oca, pa je obuze želja, da se sakrije gdjegod i isplače 
tužni i njoj samoj nejasni osjećaj. 

— Zdravo, zete ! . . . Kako si ? — reče stari 
Ilija pružajući mu svoju suhu i namreškanu ruku na 
način, da se odmah vidjelo, kako bijaše dugo vojnik. 

A Lino ne znajući, što da mu reče, smete se malko, 
a onda se odlučno prigne i poljubi čvrsto starca u 
usta. Ilija prosja od zadovoljstva, pa se i ocu i kćeri 
napuniše oči radosnim suzama. A i Linu kao da je 
odlanulo, jer napokon sretno izvrši svoju dužnost 
i postade veseo i razgovorljiv. 

U kući razgledahu starčeve darove, koji se Iliji 
i ne prividjahu toliko siromašni, kao kad ih donese 
u tu gospodsku kuću. Zato mu se i činilo lakše priop¬ 
ćiti Linu glavnu svrhu svoga pohoda, od čega ga 
sve jutro živo odvraćala Katinka. Ali je ipak odgodio 
taj razgovor do poslije objeda, kako se ne bi po¬ 
mislilo, da dodje samo zbog toga. A njegova zgoda, 
u kojoj je htio zatražiti zetovu pomoć, bila je ova. 

Udavaše dvije kćeri na jedamput i to stariju za 
poštara, a drugu za vodju oružničke postaje, pa eto 
obje u dobro i pošteno. Zato mišljaše, da se time 
može podičiti i pred Linom. 

No uza sve škrto i oskudno življenje ne bijaše u 
starca ni novaca ni veresije, pa htjede zamoliti u 
imućnog zeta kakovu pomoć. Dapače, ako ga dobro¬ 
voljna nadje, da im kumuje i dodje na pir. 

Mislio je, da za to ima dovoljna razloga, jer 
kroz svih deset godina, otkad mu dade kćer, ne za¬ 
traži u njega ništa, dapače mu nije dodijavao ni 
češćim pohodima. Misleći na svoju dugu i napornu 
službu, prije u vojništvu a zatim na pustoj, osam- 

ljenoj postaji, pa na trudni odgoj mnoge djece, či¬ 
nilo mu se, da ima pravo na ljudsko smilovanje i 
pomoć, a pogotovo od svojih. Znao je takodjer, da 
ga drže za dobra i poštena čovjeka, i ako imadjaše 
jednu, ali ne baš veliku manu. 

Ta što će da radi, pun teških misli i briga te 
čekajući noćne vlakove ili se dižući zorom, da pre¬ 
gleda beskonačnu prugu kroz kamenu pustoš ! A 
često mokar i naskroz prozebao ili pak ispržen gor¬ 
kim suncem ! Ta i njemu trebalo kakve utjehe, dok 
je u kući bilo samih briga ; a opet imadjaše vlastiti 
vinograd i nije uzimao od plaće za tu jedinu utjehu 
niti je time štetio obitelj. 

Kad je stari Ilija ispričao svoje noćno puto¬ 
vanje kćeri i Linu, pa kako je teškom mukom našao 
zamjenika i dobio dopust, ponestade razgovora 
medju njima. Stari je gladio okupljenu djecu, skidao 
i stavljao svoj ,,bonet M na glavu i napokon predloži, 
da kušaju rakiju, koju donese. 

— Danas će u vas okasniti objed, — reče im. 

Iza nekoliko čašica stari Ilija osokoli se i oživje, 
pa odluči, da ne čeka popođneva za svoju molbu, 
već odmah prijedje na glavnu stvar. Najprije stade 
pripovijedati o svojim budućim zetovima, naročito 
hvaleći njihovu mudrost, pa se činilo, da htjede 
reći, kako oni ne zaostaju mnogo ni za Linom. 

Sunce sve jače pripicalo i muhe prolijetale u sve 
većoj množini, a soba se punila neugodnim vonjem 
dima iz starčeve zagorjele lule. Djeca se valjala po 
podu žvačući smokve, kotrljajući razbite igračke i na¬ 
težući nekakva kržljava i napola ogoljela mačka. 

Iza svake čašice postajaše Ilija sve nježniji i 
govorio plačnim glasom, a osobito kad zače pripo¬ 

vijedati o svojoj bijedi. Očito se vidjelo, da pretje¬ 
ruje, ali i to, da i sam čvrsto vjeruje u istinu svojih 
riječi, dok je govorio o svom neimanjstvu, dapače 
o teškoj gladi i golotinji. 

_ A sad je meni kupiti toliko ruha, i ono . . . 

ta za gospodu se udaju ! Pa toliko stvari za pir, i 
ono. Zato sam eto i došao k tebi, jer odakle da pri¬ 
bavim novaca a udužiti mi ne će nitko ! 

Lino je gledao u njegovo plačno lice, što je na 
silu htjelo biti laskavo, i male očice stisnute od 
rakije. 

Katinka čujući, o čem je govor, često dolazila 
iz kuhinje u sobu i znakovima molila oca, da ne 
govori, te svedjer bojažljivo pogledala u muževo 
zamišljeno lice i bolni mu izražaj. No svaki put mo¬ 
ra de se brzo povratiti, jer se nitko na nju ne osvrnu 
i jer bi je spopao težak kašalj od jetka dima, koga 
bijaše puna soba. 

— Pa koliko bi vam služilo novaca? — zapita 
Lino. 

— Tako, jedno osam stotina forinti, ne manje 
ali ja ne pitam, dami ih darujete, nego ću vam uči¬ 
niti konvenciju n, i ono. 

— Obveznice mi od tebe ne treba, dat ću ti i 
onako. Ali ne sada, jer toliko novaca u sebe nemam. 
Za neko osam dana, najviše . . . možeš li pričekati? 

Starac od veselja zaplaka piskutljivo, potvrdju- 
jući glavom. Skine opet ,,bonet” i stane trti ozno¬ 
jeno čelo i suzne oči, te opet nešto govorio, što Lino 
nije mogao pravo razumjeti. A to ga je još i za ku- 
niovanje molio. 

Katinka ustrašena udje u sobu, no odmah sjede 
kao od slaboće i opet zakašlja. Držaše još uvijek 

dijete u naručju, koje se sada kidalo od plača, dok 
ga je ona mirila treskanjem i poljupcima. No kad 
uvidje, da ne prestaje plač djeteta ni kašalj njezin, 
izidje opet nemirno redeći kosu, koju joj mrsilo ra- 
srdjeno dijete. 

I tast i zet sjedjahu jedan pored drugog muče 
gledajući svaki na različnu stranu, kao da se stide 
zbog onoga, što su prije govorili. 

Djeca se još uvijek kotrljala po izgaženim smo¬ 
kvama i svedjer potezala izmučenog, kržljavog mačka, 
a muhe sve gušće kružile ujedajući kroz dim i za- 
dušljivi uzduh. Bijaše i vani užaren i tih i samo na 
mjestu treptao plavkastim svijetlom. Zato je uza 
sve otvorene prozore ispunjala sobu zadušljiva spa¬ 
rina, prožeta dahom proste rakije. 

Lino se zanio u nejasne, isprekidane misli, koje 
mu ipak stvarahu časovita ali živa prividjenja, tako 
da je gotovo zaboravio i starca kraj sebe, pa kotr¬ 
ljanje i vrisku djece. 

Gledao je kroz prozor u okrugli, bijeli i svijetli 
oblak na jasnom modrilu visokog neba i nenadno se 
sjeti one djevojačke sobe u polju i svježine i okrep- 
ljiva mirisa, što ga je jutros udisao na onom sje- 
natom prozoru. 

Naročito ona snježna pregača više plavetne 
suknje živo mu se prividje, pak mu se učini, da mu 
od njih zaleprša svježina i onaj osobiti, radosni 
treptaj bezbrižne mladosti. No to je zastrujao mirisan 
povjetarac iz sjenatog vrta, jedan od onih, što za 
ljetne sparine nenadno zatalasaju i časkom utihnu. 

— Kad mi dadeš te novce, onda ću najprije ... — 
zače starac opet maštati glasno. 

IV. 

va dana kasnije, kad je stari Ilija već 
otišao, spremali se po svim komšilucima 
Jarebičjeg polja na žetvu, pa i u domu 
Linovu. 

radi žetve a nešto s toga, ne bi li oćutio 
slično onome pod sjenatim prozorom, zaputi se Lino 
u polje, netom je zabijelilo nebo. 

Divotno, bijelo svijetlo srpanjske zore ispunjalo 
čitav vidik, a samo daleko dolje pod brdinama i gu¬ 
durama na istoku krile se posljednje sjene noći. 

Kako bijaše vrlo rano, ne započe žetva još nigdje. 
Sjede pod veliku, osamljenu rašeljku, odakle je mogao 
pregledati velik dio polja. 

Toga jutra ponese pušku mjesto knjige i ako 
nije imao namjere, da lovi. Imadjaše na sebi ono 
isto žutkasto odijelo od ruskog platna i mek, slamnat 
šešir. Pušku je metnuo preko koljena i zagledao se 
u blago osvijetljeno polje, koje se sada jednako iskrilo 
bjelinom baš kao i samo nebo. To se bjelasala zrela 
žita, a kukuruzi, livade i ostalo zelenje takodjer se 
vidjelo slične boje, jer bijaše zakriveno noćnim ka¬ 
pima. Zato se na tom bijelom svijetlu zore i činilo 
osuto nježnim cvijecima inja. 

Njegovo lice pokazivaše sjetu i čežnju, kao uvijek, 
-rad bi ga se dojmila ljepota, koje ne može pronik¬ 
nuti ni učiniti svojom. Svaka krasna pojava, mjesto 
da ga veseli, ugodno je mučila njegovu dušu, pa 
a dika d i bježao od nje, da je s tim jače zaželi. Ali 
ne bijaše uvijek takav, već otkad jasno spoznade, 
z °. * 1 i e P° t a i svježina prestaje, pa da će jednom 
a njega posve nestati i same krasote vječne prirode. 

Samo jedamput u životu htjede ljepotu obu- 
hvatiti posve i učiniti je dijelom svoje duše za uv.jek. 

A to je bilo, kad upoznade Katinku, jednog jarkog, 
sunčanog dana, u sjeni malenog vrta osaml J^ e S ^- 
nice. I obuhvatio je onu milo tu svim žarom svoje 
mlade duše, no odmah zatim stade se ona cu no 
pretvarati u nešto drugo, takodjer dobro i drago, ali 
ona tajanstvena ljepota zamalo išeeznu popu ca 
robna sna, kad se zjenicama ukaže zbiljm svijet 
No zato javljahu se očima ili samoj njegovoj 
duši nove ljepote, što su ga uznosile u neke čarobne 
krajeve pune užitka i muke, ali kojih nestajase brzo. 
No čežnje se ipak postojano vraćahu. 

Tako je ne misleći osjetio i ovog jutra na humku, 
ier ie više bilo što da se osjeća, nego misli. 

Bijeli se okoliš preobražavaše naglo : iza brda 
sipaše to jače svijetlo i sad ne bijelo k ao » v« 
ponešto rumenkasto, a onda sasvim zlatno. Nj 
požutješe, livade i kukuruzi postadose jasno zele , 
a daleke planine, što se dosad tammle, ija 
istoku plavetne a na zapadu crvene. Jaki ^isi polja 
osjećali se manje, kao da se potajase pred tolikim 

obiliem svjetlosti i šara. 

Ali zato stadoše se javljati glasovi sve jasniji 
i češći, kao da ih bude zrake sunca. Ševe poče e 
treptati nad zlatnim žitima, a pjesmu im sve 21 J 
pratio glasan fijuk krupnih prepelica. I gdjeko^i 
cvrčak po granama započe oštrom i zaglušnom cikom, 
to je mnogo sličila jednoličnom zveketu kosaca 
tvrdim brusom po tankom čeliku. Mrginji medju 
žitima zabjelasaše i zacrveniše se ruhom djevojaka 
i mladih žena, koje su zavraćenih pregača i zavrnutih 
rukava počinjale žetvu. S njome i pjesme o žarkim 

očima, crnim obrvama i struku vitkom ; o tananoj 
košulji i sitnom vezu: pjevahu mladosti, ljubavi 
i sreći. 

Lino osjeti, da u tom zlatno zelenom i obasjanom 
polju nema sada starosti i bolesti ni tužnih misli, već 
jedino po kakova tajna ljubavna bol, koja ne poti- 
štava, već uzdiže i raznježuje. 

Pogleda i k sredini polja u stari toranj sa nijemim 
zvonom, što se crnio medju gustim zelenilom drveta, 
pak mu se i on pričinio tihim i sjetnim znakom neke 
davne, mrtve ljubavi. 

— Da, ljepota, mladost i ljubav, to je sve... 
i samo je u tome život ! — pomisli u sebi, uzdahne i 
ustade, da se spusti u polje. 

Preko njega se vijugale mnoge mekane i tihe 
stazice i podje jednoj od njih i ne misleći, kamo će, jer 
ga opajaše toliki sjaj svjetlosti i šara, mirisa i zvukova. 
Pa kad je napokon stao preskakivati s puškom u ruci 
preko nemirnih potočića, što šumljahu bijelim pijes¬ 
kom i nagnutim prućem rakite, podade se sasvim mla¬ 
denačkoj radosti, što mu trepćaše u prsima. 

Išao je uklanjajući se i žetelicama i koscima, 
samo da ne mora govoriti s kime, te je samo iz 
daljega gledao živahne im kretnje, pa blijeskanje 
srpova i kosa u Zlatnom klasju. Koji put i stade da 
posluša pjesmu vesela poljskog rada i glasove bez- 
brižnih ptica. Predajući se čitavom dušom tome 
užitku i sam brujaše nekakav ritmički i jednoličan 
napjev, ali mu se činilo, da njime potpuno izražava 
sve ono, što osjećaše u duši. 

Ni onda, kad začu pucketanje u polju, ne skre- 
nuše njegovi osjećaji iz onoga čarobnog kruga, već 
ao da popunjaše i jačaše one divotne akorde boja 

i zvukova, što su mu dočaravali žarke oči pod dugim 
trepavicama i mio smiješak na usnama djevojačkim. 

Veliko sunce već bijaše odskočilo visoko i pripi- 
čući ubrzavalo dahtanje prirode u naponu snage, kad 
je Lino nenadno pred sobom ugledao divotan prizor 
počinka i mirnoće. 

Duga medja od kupine, gloga i svakojakog dru¬ 
gog grmlja, savijala se oštro oko ponešto uzdignute 
ledine, sred koje je ručala šarena hrpa mlade čeljadi. 

Tu bijaše desetak djevojaka i nevjesta okupljenih 
oko velike zdjele i drugog drvenog sudja. A medju 
njima, na protivnim krajevima toga šarenog kruga, 
sjedila Zorka i neki mladi, sitni gospodičić u c v i- 
k e r u, kojega Lino još nikad ne vidje. 

Pomisli, kako je kasno da uzmakne, pa jer su 
to baš njegove radnice bile, pristupi k njima i po¬ 
zdravi. 

— A mi baš s vašim žetelicama govorimo o 
vama, jer vas ugledasmo još iz daleka, reče Zorka 
i pokuša da ustane. 

No Lino brzo pristupi k njoj i izgovarajući svoje 
ime, pruži joj ruku. 

— Zorka Aleksić, — reče i ona. — A ovo je moj 
vjerenik Dušan Prkić, student prava i posjednik. 
Došao je za nama jučer i ostaje ... za koliko, Du- 
šane ? Ne znam još ni ja ! — i nasmije se. 

Njezin vjerenik stajaše već na nogama ali na silu 
ljubazna lica, no rukom spravnom na poznanstvo i 
pozdrav. 

Bijaše mladićak slabušan i mio, nego zbog ne¬ 
čega vrlo zlovoljan, i prisilan smiješak neprijatno se 
širio njegovim obrijanim, tankim usnama. Stisne 
Linovu ruku čvrsto, ali mučeći i opet sjede na pre- 

djašnje mjesto i obrne glavu, kao da hotice htjede 
pokazati svoju zlovolju. 

A Lino istom tada pogleda bolje Zorku i začudi 
se , što ne bijaše onakova, kakva mu se učini na 
prvom susretu u polju. 

Struk joj nježniji, a lice mu se prikaže više pro- 
stodušno i blago, a možda i s toga, što je svuda oko 
krasnih ustašca bila zamusana gustim, kiselim mli¬ 
jekom i mrvicama, baš kao malo dijete. Ne imadjaše 
na sebi lovačkog odijela kao onog jutra, već modar 
haljetak, nešto tamniju suknju i snježnu pregaču, 
što sve Lino vidje s prozora njezine sobe. Pa i onda u 
duši, sjedeći s tastom i gledajući okrugle, bijele 
oblake na plavetnom nebu. Za prvog susreta lice mu 
se njezino činilo oholo i gotovo podrugljivo, no sada 
prosijevala s njega jedino nedužna radost. 

U desnoj ruci imala drvenu žlicu, na kojoj se 
takodjer bijelilo mlijeko, a lijevu držaše povezanu 
maramom, što se mjestimice rumenila od svježe krvi. 

— Evo, gospodine, pojedoh vašim žetelicama 
ručak ! ... No kako je to krasno i svježe jelo ! — reče 
Zorka, gledajući ga svojim plavim očima, koje bijahu 
sad svijetlomodre kao prva ljubica, a sad tamne kao 
duboko jezero, kako bi se više nasmiješila ili uoz¬ 
biljila, a ti se izražaji često mijenjahu na njezinu licu. 

Pa sve je ovdje krasno, — nastavi ona — i 
ova mjestanca i čeljad . . . baš sve ! 

No Lino ne odvraćajući na pohvale njezine po¬ 
gleda u zavijenu joj, okrvavljenu ruku i zapita: 

A što vam se, gospodjice, dogodilo? Vi ste 
se pozlijedili, rekao bih ! — Sve žetelice zažamoriše na 
jedamput, no kad očuše glas njezina vjerenika, umu- 
koše i oboriše stidljivo glave. 



70 


— To je htjela gospodjica žeti i požela svoje pr¬ 
ste, — reče ljutito on i opet stade muče promatrati 
blizu, sjenatu medju, po kojoj se penjahu gusti 
grozdovi bijeloga cvijeća pavitine. 

— Pa i opet ću žeti, čim mi se ustavi krv, — reče 
prkosno Zorka, a odmah za tim tiho se nasmiješi i 
pogleda Lina, kao da u njega traži dopust. 

— Pa zašto ne bi, kad vas to veseli! A desetak 
kapi krvi više ili manje ... — reče on, takodjer smi¬ 
ješeći se i gledajući je radosno. 

— Barem da hoće oprati tu krv s ruke i zaviti 
je kako treba ... pa očistiti usta! — progovori Dušan 
opet, gledajući svedjer na stranu, kao da govori 
sam sebi. 

— Ali me strah, dragi, i pogledati je odvijenu. . . 
pa da mi ima tkogod... — reče kao bojažljivo i otare 
rupčićem zamusana usta. 

— Nije, nego još nešto ! Ta nemoj se pretvarati 
tako . . . tako . . . 

— Glupo je li ? — klikne ona i naglo zagrne po¬ 
re zanu ruku sve do lakta. A odmah za tim kao u 
prkos okrene se k Linu i povjerljivo mu reče: 

— Hoćete li, gospodine, biti toliko milosrdni, 
pak mi oprati u potočiću ruku i zaviti je, ali da ja 
ne vidim? 

Lino se ponešto smete, ne znajući, što bi odgovorio 
na takvu molbu. No videći kako se Dušan i ne osvrće, 
već namrgodjeno pripaljuje cigaretu, odgovori pod 
glas, kao da govori samoj njoj : 

— Evo me, da radosno ispunim vašu želju, a 
potočić je odmah tu blizu ! 

I zbilja, Zorka se nije šalila, već se hitro pri¬ 
digne i pruži mu onu zdravu ruku u znak, da podju. 

po načinu njezina obaziranja i hoda opazi Lino, 
da ona nije samo djetinjasta, već i lukava djevojka, 
koja hoće da po draži svoga sljubovnog vjerenika, 
kadgod može, ma da joj on bijaše, bez sumnje, vrlo 

drag. 

Zato se polazeći i nasmiješila Dušanu, ali videći 
ga svejednako mrka, prkosno tržne ramenom i sadje 
s Linom k vodi niz zelen, strmenit obrončić. 

Kad se ustaviše nad živahnim potočićem, odvije 
Zorka velikom brzinom svoju okrvavljenu ruku i 
zaroni je u studene i bistre valiće. I za malo izvadi 
zagrnutu, golu ruku, na kojoj gotovo i nije bilo ka¬ 
kve ozlede, te je stade hitro zavijati i opet sama. 

No videći, kako se Lino začudio i ozlovoljio s po¬ 
stupka njezina, uspravi se pred njim: 

— Ta pomozite, ne mogu sama ! — reče i na¬ 
smiješi se, kao da bi ga htjela utješiti. 

A Lino zbilja prihvati i stade zavijati najvećom 
pomnjom njezinu ruku i kad bijaše gotov, reče mu 
ona samo dvije riječi i dosta suho : 

— Gospodine, hvala ! 

Pa sve dok se od potočića vraćali, niti ga pogleda, 
niti mu reče što, i Lino se već pokaja, gdje podje 
s njom. 

No kad se povratiše i sjedoše na staro mjesto, 
započe ona da govori s njime još ljubaznije nego prije, 
a na vjerenika svoga nije se ni osvrćala, baš kao da 
ga i nije bilo ondje. 

Stala je opet hvaliti ljepotu Linova kraja i krasan 
položaj njegove kuće pa dokazivati, kako su dosadne 
beskrajne ravnice u Slavoniji. Htjede na silu da joj 
to i Dušan potvrdi, no on se jedino zlobno smiješio 
1 kimao glavom, kao da porugljivo odobrava njezine 

tvrdnje. No za malo ne uzmože ni on odoljeti njezinu 
veselom čavrljanju. 

— Duško, zašto si takav ? A jutro je tako krasno 
i sve je divno ! — usklikne ona. 

Pa kad je prišla i sjela k njemu, položi joj nježno 
ruku na rame te gledajući iz bliza njezino milo lišće, 
stade da izmjenjuje s njome ljubazne i šaljive riječi. 

Žetelice stidljivo oborile glavu i najednom, kao 
po dogovoru, pogledaše u sunce i digoše se na posao. 

Njih troje ostadoše sami: Dušan i Zorka pripo¬ 
vijedahu Linu o svojim obiteljima u Slavoniji, o svome 
prvom poznanstvu i napokon, kako dodjoše u Dal¬ 
maciju, da provedu ljeto. A naročito o tome, kako su 
Dušku liječnici rekli, neka što više putuje i veselja 
traži i time liječi svoju živčanu slaboću. 

Crni kosovi i druge ptice poskakivale i cvrkutale 
po grmlju oko njih, a zveket i šum rada žetelica i ko¬ 
saca dopiraše s njiva. 

U polju nastajaše žega, ali na njihovoj ledinici 
bilo još uvijek hladovito i svježe, pa griskajući masne 
uštipke, nastavljahu brbljati veselo, kao da im se 
žuri iskazati sve, što im bijaše na srcu. 

V. 

d toga lijepog jutra ubrzaše sastanci njihovi 
a ponajviše za toplih večeri onoga sunčanog 
doba. Ali uza sav česti doticaj sa svima, što 
ljetovahu u staroj kući, postade Lino sa 
Zorkom i Dušanom, najmladjim članovima toga šaro¬ 
likog društva, neki poseban mali svijet. Pa i zato, što 
bijahu najbliži jedno drugomu svojim osobitim du¬ 
ševnim interesima, sličnim težnjama i mislima. 

Večernje sparine nijesu osjećali, maštajući muče 
i tražeći skrovitim putima misli ogradjene kutiće 
svojini nfeodredjenim željama. No kad bi zastrujali 
svježi lahori noćni, oživljavali su podavajući se ne¬ 
komu poetičkom zanosu, kojemu bjehu toliko sklona 
ta mladenačka srca. 

No Lino morade prekinuti, barem za kratko vri¬ 
jeme, takav neobičan užitak svojoj duši. 

Da dodje do novaca, što ih je obećao tastu, mo¬ 
rade za par dana u grad, pa kad je napokon opremio 
i taj posao, vraćaše se jednog popodneva jako umo¬ 
ran, ali zadovoljan svome brežuljku. 

Lino ne ostavljaše često obitelji i brzo bi se svojih 
zaželio : tako i ovaj put jedva čekaše, da ih vidi. 

S tim više, što je opazio, kako u ovo posljednje 
doba njegova Katinka jako slabi i jedva se držeći na 
nogama silom obavlja kućne poslove, koje bi prije 
vršila tako radosno. A činilo mu se kadikad, da je i 
on kriv bljedilu njezina lica i ugašenomu i žalosti- 
vomu pogledu. 

Radi toga i smišljaše putem, kako će je srdačno 
zagrliti i kakve joj ljubazne riječi prišapnuti, čim se 
sastanu. 

Ali kad se tiho uvezao u hladovito i travom za¬ 
raslo dvorište za kućom, očuje brze i vesele glasove 
starog i odavna zapuštenog glasovira. Taj je glasovir 
dugi niz godina stajao u kutu zabitne sobice i gotovo 
zatrpan svakojakim, malo potrebitim stvarima. 

Još prije ženidbe, kad bi se kasno noću vratio 
°d Katinke, sio bi k njemu i uz tihe zvukove sanjario 
o skoro proživljeloj sreći. Ali od tada ne bijaše se 
glasovira nitko ni dotakao. 

Zato ga i presenetiše ti živahni zvuci, baš kao 
onda dim iz stare, zapuštene kuće, kad ga je izne¬ 
nada vidio sa breščića povrh jezerca. 

No iza prvog čudjenja pomisli, da to ne može 
biti drugi već Zorka, pa zadrhta i osjeti plamen u 
licu poput kakve nedorasle djevojčice. I, zbilja, 
bijaše to ona. 

Prvu susrete Lino svoju ženu, koja mu pohita 
u susret, ali je zaboravi ogrliti niti joj reče išta od 
onoga, što bijaše smislio. Jedino prihvati je za ruke, 
no osjetivši u njima suhu vrućinu pa ugledavši bo- 
ležljivo i neprijatno crvenilo na njezinim jagodicama, 
obrne glavu i uzdahne. 

Ali i Katinka preskoči ovaj put običajna pitanja 
i pozdrave, te mu kao u zanosu reče: 

— Kako je zlatna l . . . Hodi brzo gore, ta 
ostavih je samu ! 

A Lino i ne pitajući, o kome ona to govori, uputi 
se uporedo s Katinkom ravno k sobici, iz koje su još 
uvijek dopirali veseli zvukovi. Svečano žamorili sa 
zapuštenog glasovira i kao da to bijaše neka po bje dna 
koračnica^ pred snagom koje bježe sve tuge ljud¬ 
skoga srca. 

Zorka se bijaše zanijela u svoju igru, pak se i ne 
obazre, kad udjoše Katinka i Lino. I kad on htjede 
da joj se približi i pozdravi, žena mu nenadno stisne 
ruku i šapne: 

— Stani i gledaj ! 

Zorkin se bijeli lik oštro isticao iz tamnog kuta, 
pa onako raširenih ruku, u širokim pri dnu rukavima, 
sličila bijelu, zlatoglavu leptiru, što je pao na kakav 
tamni cvijet i krilima trepće. Opravica na njoj sa 
širokim modrim rubom kao da bijaše skrojena od la¬ 

tica bijelog, velikog cvijeta, što raste na jezerima. 
Njezini tamnožuti pramovi, na osobit način sple¬ 
teni, činili se odrezani povrh ramena i zarudjeni u 
krupne uvojke. Prividjala se nedoraslim mladićem, 
u kojega se za prvi put počeše buditi jaka čuvstva 
i smjele odluke i misli. 

Katinka još uvijek stiskujući muževu ruku, opet 
izgovori tiho : 

— Pogledaj, kakva je to divota ! 

No Lino i bez toga motrio skladne Zorkine kret¬ 
nje i jedva zamjetljivo prigibanje vitkog joj struka, 
koji obavijaše širok, srebrom vezeni pojas. 

Pogledao je i u Katinku, koja je poluotvorenih 
blijedih usnica, nepomično gledala u Zorku i pri¬ 
tiskom svoje goruće ruke nukala ga, da uživa u toj 
krasoti. Sjeti se radosti, koje uživaše cjelivajući one 
nekada žarke i rumene usne, te gorko smiljenje i 
golema zahvalnost povećaše mu ganuće. 

No opet motreći nježnu glavicu, što se lagano 
sagibala nad tipke glasovira — baš kao zlaćani cvi- 
jetak, kad sluša žuborenje potoka — poklopi ga teška 
sjeta zbog goleme čežnje za nedostiživom ljepotom. 
Htio je da ovi časovi potraju u vječnost, a ujedno že- 
ljaše, neka se dogodi makar što, samo da prestanu. 

Baš uto Katinka zadržavajući svoj brzi dah 
prigušeno kašljucne, a Zorka ustade i obrne se naglo: 

— Pa otkada vi tako stojite ovdje ? . . . Sretno 
se povratili ! — klikne radosno. Zaista se nijeste na¬ 
dali mene naći ! 

Lino se pokloni i pružajući joj ruku promrmlja : 

Baš nijesam ... i vrlo me raduje. 

No vas, ne vjerujem svojim očima, kao da je ga¬ 
nulo moje besmisleno klepetanje ! Što vam se dogodilo? 

— Dapače, vrlo me raduje, — smrsi on i opet 
smeteno te pogleda u Katinku, kao moleći, da mu 
pomogne. 

Katinka htjede nešto reći, ali je Zorka preteče i 
stade govoriti veselo : 

— Znala sam, da je vaša gospodja sama, pa do- 
djoh, neka joj budem u društvu i da je upoznam. 
Ta vi nikad ne izlazite s njome, niti tko, čini mi se, 
k vama dolazi. Pa . . . 

— A što ćete, gospodjice, djeca, kuća ... — reče 
Katinka krotko i zahvalno se nasmiješi. 

— A onda, gospodine Lino, još ću vam nešto 
reći ! 

Izgovorivši to sjedne, no Katinka je zamoli, da 
podju u sobu za goste. 

— Svejedno, — reče Zorka i podje s njima. 

— Ja sam, obilazeći s gospodjom vašom kuću, 
— govoraše u hodu ona — vidjela glasovir, i odmah 
me snašla želja, da malo zaigram. Kad sam kod kuće, 
u Slavoniji, to mi je najdraži posao, no ovdje . . . 
nema prilike za to. A vi, gospodjo ? Je li vama drago 
baviti se muzikom? 

Katinka crveneći se obori oči i obveseli se, kad 
ugleda djecu, koja namah potrčaše k njoj i ne trebaše 
da joj odgovori. 

Svako je od njih imalo u ruci ili kruha ili voća, 
a Zorka ih stade, sve jedno po jedno, mamiti k sebi 
zovući ih imenom, jer ih bijaše sve već na dolasku 
upoznala. Dragala ih i ljubila u čelo, a djeca je u čudu 
gledala i sramežljivo se otimala njezinu milovanju. 

Kad posjedaše, Katinka nježno izvede djecu, 
da ne kaljaju ručicama nježne Zorkine haljine i vra¬ 
ćajući se u sobu reče : 

— Dakle, gospodjica nas došla zvati u ime sviju. 
Ti podji, ali ja ne mogu. 

— A što bi to bilo ? — zapita Lino. 

— Eto, — progovori Zorka — sutra je meni 
devetnaesti rodjendan, a slučajno i imendan mojoj 
majci, te priredjujemo mali objed i malu zabavu. 
Bit će ih još i iz grada, pa želimo, da i vi budete 
s nama. 

— Podji svakako, — reče Katinka i opet — ali 
ja ne mogu i radi još jednog razloga. Kazat ću ti kas¬ 
nije ... ili pače mogu i odmah : gospodjica već zna. 
Imade pismo za nas od moga oca. Odmah ću ga do¬ 
nijeti. 

U tome pismu javljao je starac, da su zbog nekih 
razloga odredili vjenčanje već za osam dana, pak živo 
moli zeta, neka bi pustio Katinku, da im pomogne 
u njihovim prešnim i mnogim pripravama. Molio i 
njega, da taj dan dodje svakako tamo te po obećanju 
kumuje. 

Kad je Lino pročitao pismo, nasmiješi se čud¬ 
nom pravopisu starog Ilije i reče Katinki: 

— A ti podji. Reci kočijašu, pak se odvezi već 
sutra. 

— Rado bih im pomogla, ali kako će djeca ? 
Da ih sve povedem .... i tamo ih je prepuna kuća ! 

— Podji ti sama i povedi samo najmladje, a za 
ostale će biti lako : dosta su odrasli, a dvije su sluš¬ 
kinje u nas. 

— Kako ti odrediš, onako će i biti, — reče Ka¬ 
tinka tiho i pogleda nježno u muža i Zorku, kao da ih 
očima miluje i zahvaljuje im za nešto. 

U sobi za goste, na zapadnoj strani kuće, već se 
uhvatio sumrak, ali još ne bijaše prava večer. No 

Zorka se ipak diže te ispravljajući svoj vitki struk 
progovori okrenuta k Linu i gledajući ga prodirno 
svojim lijepim očima: 

— Eto, ne ću vam smetati više a i onako moram 
otići. Obećao mi je Dušan doći ovamo i otpratiti me 
do kuće, no njega eto još nema. Ali ne smeta: poći 
ću i sama. 

Rekavši to, poče na sebi ravnati odijelo i kao da 
nešto čeka. Stajaše tako nekoliko časaka mirna, lju¬ 
bazno gledajući mladi par i osmješkujući im se milo. 

— Pa, gospodjice, otpratit će vas moj Lino. 
Ta i onako je do večere još dosta. 

— Vaš Lino ? Ne, to nikako ne ću : susrest ću 
bez sumnje svoga Dušana a vaš muž neka stoji doma! 
— reče i pogleda Lina strogo, kao da ga kori, što je 
on muž. 

A on je samo gledaše ljubaznim pogledom, kao 
da se nasladjuje njezinim kretnjama i svim onim 
čudesnim, što izbijaše iz nje. No odmah za tim pru¬ 
žajući im ruku na oproštaj reče Zorka brzo : 

— Pa ako vam je s voljom, a vi me otpratite 
komadić puta, jer mi se čini, da je već kasno. 

I zbilja, kad su izišli iz kuće, dizao se iz polja 
prvi modrikasti sumrak. Svi glasovi bijahu već za¬ 
mrli, a još se ne pojaviše jasni i osamljeni zvukovi, 
što se podižu u noćnoj tišini. 

Išli su uporedo iz početka mekim brežuljkom, da 
im se koraci i pored sve tišine nijesu čuli, pa im se 
činilo, da plove na krilima tihim uzduhom večeri. 
Još ne bijaše svježih lahora noćnih, no ipak više bi¬ 
strine i hladila nego u kući. 

Koračahu iz početka brzo, ali kako se više gu- 
stio sumrak, usporavahu korake i primicahu se bliže 

• Ino drugomu: kao da ih noć svojom mekom kaba¬ 
nicom zaogrtaše nježno. Mjeseca nije bilo, a i zvjez¬ 
dice mutno blijeskale, pa bi rekao, da je odsvuda pršio 
mekan i topao pelud, što opaja ugodnim snovima. 

Najedamput, nekud s planina, dotalasa nečujno 
hladan val uzduha, zatrepta lagano crnim lišćem i 
opet utihne. 

Zorka se strese i uzdahne duboko: 

_ Meni je hladno, — reče, koračivši k Linu i 

dotaknuvši ga se mišicom i ramenom, što bijahu pod 
laganom bjelinom, tankom poput koprene. 

— Bješe li hotice? — pomisli on u sebi, no odmah 
brzo odbaci tu misao, čim je Zorka naglo odskočila, 
da trga mlazove pavitine, što se penjahu grmljem. 

Ti mlazovi bijahu prepuni gustih, bijelih cvjetića, 
što su posvuda širili oštar miris, te se u mraku priči¬ 
njalo, kao da je grmlje uz cijeli put zatrpano snijegom. 

Zorka natrga golem snop toga sitnog cvijeća na 
dugačkim mlazovima, da ga je morala objema rukama 
držati, kako joj se ne bi prosulo. 

Hodala je zatim spotičući se neravnim putem, jer 
su joj pojedini mlazovi njišući se udarali po licu. A 
sada sva ona sličila vitku stupu od bijela, mirisna 
cvijeća, iz koga je virila plavušasta glavica sa 
tamnom vrpcom u kosi. 

— Ah ! — klikne najednom — a kako ću sad? 
Moje su ruke kao vezane ! 

Ugledala je pod grmljem mnogo svetoivanjskih 
krijesnica , što su blago svjetlucale u mraku, te za¬ 
želi, da ih nakupi i njima okruni glavu. Pokuša cvi¬ 
jeće baciti na zemlju, ali odustane i pruži ga Linu, 
no i opet, kao da se predomislila, zadrža ga na prsima 
neodlučno stajaše, gledajući u svoga pratioca. 

A on brzo priskoči grmlju i za čas nakupi u šaku 
hrpicu tih malih, svjetlucavih životinjica i donese ih 
k njoj. Tad ona bez riječi sagne glavu pred njim i 
svejednako držeći cvijeće čekaše tako. 

Lino poče namiještati krijesnice po njezinoj kosi, 
ali se one obarahu na zemlju ili bi popadale medju 
mirisne uvojke. 

Kad bi ih vadio, da ih postavi na vrh pramova, 
ruke mu drhtale od uzbudjenja i lagano tuckale po 
njezinu tjemenu. A ona pridizaše glavu, da mu se 
nasmiješi, jer bi je škakljali njegovi prsti u kosi. I 
svaki čas pogledala ga u oči i rekla mu : Hvala 

— no tako tiho, da je u Linu zamiralo srce od njezina 
toplog šapta. 

— A sada dosta, — reče napokon ona glasnije i 
korači hrlo putem. 

Mučahu oboje, kao da oba više neki svečani obred 
i svako sa svojim skrovitim mislima u duši. 

Sada se Linu najednom i bez ikakva svijesna 
razloga živo prikaza Katinka s djecom, kako izgle¬ 
daju njegov povratak. Dapače i to, kako se djeca na 
zapovijed majčinu običavaju sakupiti oko jela, što 
ga čeka, i čuvati, da se ne bi koja muha spustila na 
hranu, koju bi ona, iza duga premišljanja, odabrala 
za nj. 

— Što ja to činim i zašto zavaravam sama sebe? 

— pomisli gorko. Za mene je ovakova sreća prošla i 
više se vratiti ne može ! . . . Ali zašto ne ? javi se 
u njegovoj duši drugi glas. — Ta ljepota i poezija je 
duši, što svjetlost i toplina tijelu, a opet ne činim 
ništa zlo niti ikome krivo ! 

— Da, mene svi ljube, — mišljaše radosno Zorka 

— pa i ja ljubim sve i zaslužujem njihovu ljubav, 

jer . . • J er sam li J e P a i sretna ... — završi napokon 
svoje radosne misli. 

No one joj se bijahu preplele sa bujnim osjeća¬ 
njem i svime, što bijaše oko nje, da to i nijesu bile 
prave misli, niti vezane za obične riječi. 

Jato ptičica preleti ustrašeno s jedne strane puta 
na drugu i jedva se čuo lagan šum njihovih krilašca 
te nožica, kad se spuštahu u grmlje. 

— Vašega Dušana ipak nema, — reče kao nehote 
Lino i pogleda u Zorku, koja je spokojno koračala 
kao da ništa ne očekuje niti što želi. 

— Oh ! ja sam se šalila : nije mislio ni doći amo 
večeras. A znate li, da smo se svadili ? 

— Zaista ne ! — usklikne Lino u čudu. — Pa 
zašto ? 

Ali je Zorka mučala i očito se vidjelo, da ne misli 
odgovoriti na to pitanje. 

Za malo i sve jednako šuteći prispješe staroj 
kući, gdje ona kod medje voćnjaka stade. 

Svuda po granama stabala visjeli baloni od ša¬ 
renog papira i u njima gorjele svjetiljke, pa čitava 
okolina bijaše živo osvijetljena. 

Rumenkasto svijetlo padalo i na njih dvoje, a 
na travi pod voćkama sjedjelo ili ležalo njezino 
obično društvo, čekajući večeru oko razasutog, bi¬ 
jelog sudja. 

Lino pogleda u Zorkino lice, no i ona je već ot¬ 
prije motrila njega sjajna pogleda i poluotvorenim 
usnama. No dok im se sretoše oči, Zorka obori svoje, 
kao da je zatekoše u kakvu nedopuštenom činu, i reče 
glasno, da su je i tamo mogli čuti: 

7 vas čekaju. Hvala na pratnji i ne mučite 
dalje. Ali sutra pred podne, da ste svakako ovdje ! 

D,nko Šimunović: Gjerdan. 6 

Na njezin glas podiže se netko i uputi brzo 

k njima. Bijaše to Dušan. 

_ A mi već pomislismo, da vam se sto dogodilo, 

^ reče on. Ta hodite ovamo. 

_ Ja nikako ne mogu, - odgovori Lino. - Žena 
mi se ne osjeća dobro, a sutra rano odlazi k svojima 
gdjeTje čeki mnogo posla i treba da * 

dok se ne vratim, ona nikad ne legne. No sutra 

svakako doći. 

Zorka je uporno šutila i napokon ode k svojima, 
ne progovorivši riječi ni jednomu od njih. 

_ Onda dopustite, da vas otpratim komadić 
puta, - reče Dušan Linu i hvatajući ga pod ruku, 
uputi se i ne čekajući njegovu privolu. 

Vidjelo se na njemu, da je vrlo nemiran i htio bi 
nešto reći, ali da mu je teško. No kad zadosta odma- 
koše, nadjoše se gotovo u mraku, te Dušan uzdah 

i stade. ^ ^ vam gQVorila št0 o meni ? - zapita i 

strepeći čekaše odgovor. . . 

_ Jest. Reče mi, da ste posvadjem, i ms • 

_ A zašto . . . nije vam kazala? . . • Ceka l“’ 
ja mislim, da ste pošten tovjek i da ste mi >■ 

Ja ću vam sve reći, jer možda i treba da to znate. 
Ona je tako Čudnovata ... Bili smo onomadne čas¬ 
kom sami . . . Ja sam je, priznajem, htio ogrhtt p - 
ljubiti... ta vjerenik sam n,ezm 1 A to ,« nju c, 
mi se, uvrijedilo! I za malo što me n.je . . . Ahne ou 
vam dalje ništa reći ! No, što ,e glavno . . . j. malim, 

da je ona zavoljela vas 1 .. . Jeste!, opaz.1, ? 

Lino zadrhta od uzbudjenja, no ipak se savlada 
i odgovori mirno : 

— Nije moguće ! Ta ja sam oženjen čovjek, a 
poznamo se tako malo ! ^ 

_Ali simpatija i ljubav ne paze na takove stvari, 

niti njima treba vremena. A ona je čudna djevojka: 
drago joj je, da se zaljubljuju u nju, a i vi. . . recite 
pravo ! 

— Nijesam, na poštenu riječ ! Ona mi je indi¬ 
ferentna, — reče Uno smeteno i nije mu pogledao u 
oči, ali se u mraku ne opazi njegova smetnja. 

— Postupajte kako vam poštena savjest na¬ 
laže ... i zbogom ! — završi žestoko mladić, kao da 
moleći zapovijeda, te čvrsto stisne njegovu ruku. 

I Lino jedva čekaše, da se nadje sam. 

Malo zatim koračaše pustim i tamnim kolo¬ 
vozom pun burnih i radosnih misli: 

— Da mu se ne dade ogrliti ? Tko bi to rekao ! 
Sreća, da sam ja bio onako suzdržljiv ! A opet. . . 
on misli, da je to zbog mene ! No ja . . . ipak nijesam 
ničemu kriv i samo za to, što se poslije toliko vremena 
ćutim opet sretan ! 

Bijaše u nekoj vrsti duševnog pijanstva, nasla- 
djujući se čarima neke opće ljubavi, kojoj Zorka sada 
bijaše jedini simbol. Iz nje mu strujala takova svje¬ 
žina i krasota, da mu je od prvog dana otpirila sve 
nevoljice i brige, koje mu bijahu počele teretiti dušu. 

A zatim ga obuze svega neizreciva sladost, da 
mu dodje na plač od sreće i zaželi ogrliti sve oko sebe, 
jer bijaše tako lijepo i jer je sve ljubio. 

Onda podigne oči i ugleda žarko osvijetljeni 
prozor svoje kuće na brijegu i znadijaše, da je to bla¬ 
govaonica, gdje ga njegovi čekaju s večerom. 

Tada obori glavu, uzdahne duboko i sjede na 
ledinu kraj puta, da se sabere. 

VI. 

etom je Katinka sutradan otputovala, za¬ 
bavi se Lino nešto malo s preostalom 
djecom, a onda zače vrludati poljem, da 
mu prije mine to jutro, 
je neprestano ruku na baršunastoj kutijici, 
gdje bijaše prekrasan medaljon na zlatnu lančiću, 
koji mu dade Katinka, neka ga daruje Zorki za ro- 
djendan. Taj medaljon bijaše ona primila još na krizmi 
od svoje kume, gospodje nekog željezničkog inžinira. 

Odmah na dolasku čestita joj i predade ovu 
stvarcu, ali ne spomene, da je to od Katinke. 

Zorka mu zahvali srdačno i rekao bi da se nije 
iznenadila. No ipak je pogledala u Dušana, a on kao 
da je razumio, što mu je time željela reći. 

— Ta znadeš i sama, da ovdje nema, što bih ti 
mogao kupiti, — progovori zlovoljno i ne htjede po¬ 
gledati medaljona. 

Preko objeda i iza njega, u sjeni stare kule, bi¬ 
jaše toga dana veselo i bučno. Ali se nije ništa osobito 
zbilo, osim što je Lino opazio, da se Zorka nije okitila 
njegovim darom, nego da ga češće pogleda i gotovo 
ništa ne jede. 

Pomislio je i na Katinku, kako mu je predavala 
tu svoju djetinjsku uspomenu, no brzo odbaci tu 
misao i nastojaše razvedriti Dušana, koji je zamišljen 
i mrk sjedio prama njemu. Ali ni sam ne bijaše za 
cijelo to doba veseo, već zaokupljen jedino svojom 
postojanom misli. 

Oni, što dodjoše s načelnikom iz grada, bijahu 
mu i otprije dobro poznati, pa i ne slušaše njihova 
razgovora znajući, da zbore samo o dobrim jelima i 

drugim užicima te vrsti. A kad je sa Zorkom izmje¬ 
njivao poglede, osjetio bi svaki put, da su njih dvoje 
nešto posebno u čitavu društvu, pa da ih ujedinjuje 
neka zajednička misao i osjećaj, u kojima ne uče¬ 
stvuju drugi. 

Iza večere rastadoše se na oko mirni i dosta suho, 
jer ona izbjegavaše svaki razgo vor, no i njemu ne bijaše 
do riječi. 

Prodjoše i četiri dana a da se ne vidješe. Lino od¬ 
lazio i nadalje u staru kuću, ali Zorka bijaše svagda 
osamljena u sobi, a majka joj sažimala ramenima 
govoreći, da ni sama ne zna, što joj je kćeri. 

No jedne večeri, kad je došao kao obično, dočekala 
ga Zorka prva i priopći mu, kako su odlučili zamoliti 
ga, neka ih sutra poveze u svojoj kočiji do Risova 
slapa i Lopuških jezera. 

Lino bijaše primio od starog Ilije vijest, da se 
Katinka radeći prehladila, no ipak da bude miran, jer 
će poslati po liječnika, ako joj bude gore. Zato je mi¬ 
slio odvesti se sutradan k postaji i skanjivaše se od- 
mah odgovoriti na njihovu molbu. Ali nakon kratka 
premišljanja odluči se i pristane misleći, da može 
svoju odluku ispuniti i koji drugi dan. 

U večer prevukoše čitavo nebo tamni oblaci, 
kao da će oluja s kišom, ali dan ipak osvane vedar i 
ih. Za rana jutra Dušan, Lino, Zorka i gospodja 
ooka, majka njezina, sjedoše u široku, nisku kočiju 

v P° vez °še se niz polje, a drugi odoše na svoj obi¬ 
čajni lov. 

Taj dio okolice, kojim su išli, bijaše na glasu sa 
joje ljepote, a osobito Risov slap i velika Lopuška 
zera; daJeijo dolje pod istočnim brdima gdj - e ge 

ozelene livade dotiču visoke, tamne šume. 

Vozili se dugo ravnim poljem, sada kroz žito 
a sad preko livada i rasklimanih, drvenih mostica Pod 

njima se sad hitro a sad tiho šuljali bezbrojni potocici, 

za koje se gdjegdje nije moglo reci m kamo teku 
Lino je sjedio uz Dušana nasuprot Zorki, ali s 
malo govorili i sve četvoro gledahu zamišljeno u polje, 
te se činilo, da idu za kakvim važnim i ozbiljnim 

P0Sl 7, nebu * «ho pojavile golemi, zaobljeni oblad 
sa okrajcima snježne bjeline, ali se ipa vi je o, 
ne nose kišu. Izmedju njih padali snopovi svijetla 
na ustalasano polje, preko kojega strujase hladan 

vjetar s istoka, ravno prama njima. 

Zorka je zaklapala oči od prejake svjetlosti 
vjetra, što je lepršao njezinom bijelom koprenom ko- 
jom je lako ovila kosu, da joj se ne raspe. Onako 
naslonjena i stisnutih očiju činila se pospana i bes- 
ćutna za sve, što ih je okružavalo. No drugi stado e 
govoriti najprije o vjetru i oblacima, a zatim nastade 

življi razgovor. . v 

. Ali Zorka, kroz cijelo to vrijeme, slabo je uče¬ 
stvovala u tim razgovorima i nemarno odgovarala 
samom jednom riječi. Neprestano se i nemirno nami- 
ještala u kočiji, kao da joj je nezgodno ili pače ne¬ 
ugodno medju njima. Dušan se napokon za to uvrijedi 
pa stao na silu ćeretati s njezinom majkom, koja ga 
zače domišljato peckati i zbijati kojekakve šale, a i 
on postade još razdražljiviji. Tako se živahno razgo¬ 
varali samo njih dvoje, dok su Lino i Zorka ponajviše 
mučali i baš time mnogo govorili jedno drugome. 

Gospodja je Soka vanjštinom mnogo sličila svojoj 
kćeri, tim većma, što bijaše dosta mlada, a uvijek 
iskrena, otvorena i postojana veselja. Rekao bi, a 

ništa na svijetu ne uzima s ozbiljne strane, i po svoj 
prilici nikada joj se nije štogod neprilično dogodilo. 

Svaka malenkost pobudjivaše u nje glasan smijeh, 
a nikad nije pazila na osjećaje drugih, niti se zadublji- 
vala u tudju dušu ; govorila, da se i onako ne može 
nikad znati, što tko misli. Sve je stvari prosudjivala 
po tom, kako se na prvi mah ukazuju oku, a riječi 
shvaćaše uvijek u doslovnom značenju. 

Ne htjede ili nije mogla da prodre u suštinu ži¬ 
vota, već se jedino zadržavala na njegovoj površini, 
po kojoj se ona sve do sada kao sklizala, mirno i u 
potpunu zadovoljstvu. A tudje unutrašnje nevolje 
niti je opažala niti razumjela, i jedino žalila nemoćnu 
starost, bolest i glad: sve ostalo bilo za nju ili ne¬ 
poznato ili smiješno. Radi toga i ne bijaše podobna 
da sklopi bilo s kime kakav dublji duševni vez, pa ni sa 
svojom kćeri. Ali je ipak površnim shva tanjem i lako¬ 
mislenom, veselom ćudi činila na sve prijatan dojam, 
i svatko se ugodno spominjao njezina miloga društva. 

Zato i nije opažala, da Lino i Zorka ponajviše 
zamišljeno šute, pa kako Dušan, bilo o čem, samo 
razdražljivo govori. Držaše, da je sve u najljepšem 
redu, pa je mislila, kako će se divno na tom izletu svi 
zabaviti, a njezino zadovoljno i nasmiješljivo lice 
sa oblim, malo podvostručenim podbratkom kao da 
veli: ; ; ... ; ; ; . 

Zdravi smo, mladi, vozimo se krasnim mjestima, 
ugodnim vremenom, i ne će nam nedostajati ničega: 
ponesoh svega, što može do teći i za čitava dva dana, 
pa da nas je i više. i 

No Lino: i Dušan neprestano su pazili na do jedan 
Pokret Zorkin i na svaki izražaj njezina lica, jer su je 
obojica, iako na različit način, ljubili jako. I jednome 

bijaše njezina šutnja draga, dok je drugoga plašila, 
pobudjujući u njemu srditost, žalošt i nemir. Pa uza 
svu vožnju kroz beskrajnu, ustalasanu raž pod veli¬ 
čajnim nebom sa golemim i bijelim hrpama oblaka, 
njihove su oči pazile jedino, čim će se odati Zorkine 
misli, o kojima držahu, da zavisi njihova sreća. 

A ona je opažala sve to i pretvarala se, da je za¬ 
brinuta i tužna, dok se ćutjela neizmjerno sretna, 
kao da je osim tih upitnih i zaljubljenih pogleda i 
samo talasanje žita i vjetar i sunce samo radi nje. 

Toga jutra oćuti više no ikad, kako joj raste svijest 
o vlastitoj moći pri pomisli, da nekoga otimlje tudjoj 
i davnoj ljubavi. Ali da i sama ljubi, toga još nije 
znala: previše je utjecaja drmalo njezinom mladom 
i neiskusnom dušom. Ona je u naponu mladenačke 
snage nesvijesno tražila, da bude ljubljena što jače, 
ali ne imadjaše namjere, da ljubav uzvraća. Dosad 
je i Dušana voljela najviše za to, što su joj ugadjali 
iskazi njegove ljubavi, no čim je i on počeo zahtijevati, 
da mu se ljubav iskazuje, i isticati neka prava nad 
njom, ne bijaše joj drag kao prije. 

Što se više primicali dnu polja, bivalo sve manje 
livada i njiva, a učestale dubrave od šumskih drveta, 
najprije sitnijih pa sve krošnjatijih i većih. Medju 
njima se pokazivala i gdjekoja seoska kuća od mrke, 
šupljikave i lake sedre, a bile pokrivene surim dr¬ 
venim daščicama: tamo očito ne bijaše pravog ka¬ 
mena, pa se cio kraj vidjao taman, sjenat i mrk. 

Velike Dubravice zvalo se to mjesto. 

Uvezoše se napokon u gust, visok drvored, gdje 
se krošnje velikih brijesta prepletale nad mekim i 
vlažnim putem tako, da je samo po gdjegdje sunčano 
svijetlo šaralo crnu, mirisavu zemlju. A odmah uz put 

i s jedne i s druge strane iskrila se tiha voda kroz gustu 
rakitu i ljeskovinu te srebrenasti i žuti odraz lišća na 
tome sočnom grmlju. 

Za malo eto i krčme, nešto dalje od puta, a pred 
njom ogromni hrastovi stolovi i silni drveni balvani 
mjesto sjedala. I krčma bijaše od svuda opkoljena 
golemom šumom a i sami zidovi bijahu joj obrasli 
kojekakovim sočnim penjačicama i travom. 

Dalje se kočijom nije moglo, te pristadoše ovdje, 
kako su i odlučili još na polasku. Kako bijaše radni 
dan, ne nadjoše gostiju, ali ipak iz nedaleke teze mi¬ 
risalo istom pečeno janje: obično jelo u takovim 
mjestima, punim sočne trave i gojne stoke. 

Kočijaš stade iznositi i košarice gospodje Soke. 
Od mirisa i hladovine morala bi se steći volja za je¬ 
lom i osjetiti osobita ugodnost, što se oćuti u takom 
skrovitom zakloništu iza duljeg putovanja. 

No mjesto tišine, koju su mogli očekivati u ovom 
kutu, čim su se smirili i sjeli, stadoše slušati buku 
i šum, koji jednolično dopirahu iz bliza i daleka. 

Odmah više njih ojačali vjetar šumljaše vr¬ 
huncima visokih krošanja, dočim se dolje pred krč¬ 
mom nije ni ćutio ; nešto podalje čula se lupa sje¬ 
kira i zuj pila nekakovih drvara u šumi, a napokon 
iz mnogo daljega mukla tutnjava golemog slapa. 
Sve to oživljavalo zeleno i meko sklonište, kao go¬ 
lemi, nevidljivi orhestar. 

Čim posjedaše, Dušan kao da jedva sačeka pri¬ 
liku, da iskali u sebi nakupljeni jad. Mršteći se turao 
od sebe jela i napokon reče : 

— Da sam znao, kako će danas ovdje biti, ne 
bih bio nikako pošao na ovaj izlet ! 

Sve do sad zrcalio se tihi i skroviti užitak na 
Zorkinu licu, baš takav, kao i na Linovu ; ali se ona 
od ovih riječi ipak žacne: 

— A zašto?... željela bih znati! 

. — Najprije zato, — odgovori on žestoko 
jer su ova mjesta dosadna i pusta, a onda, što mi 
je neugodno gledati blesastu zamišljenost i bez ikakva 
razloga u onih, koji su najviše željeli amo doći ! . . . 

Ali netom izgovori, pogleda u nju, očekujući 
prestrašeno dojam svojih riječi. No Zorka se i ne 
osvrne, već obrćući se k Linu zapita: 

— A čine li se vama ova mjesta dosadna i pusta, 
a moje lice blesasto ? 

Lino prosja od sreće: 

— Ta pogledajte i poslušajte sve oko nas i re¬ 
cite sami ! A što se vašega lica tiče . ,.. Oh ! 

— No, počnite već jesti, — reče gospodja Soka 
veselo — a ostavite nekakve mudrolije, jer će me od 
njih zaboljeti glava 1 Ta barem vi, Dušane, budite 
pametni, jer vidite, da su oni još kao luda djeca, i 
ako gospodin Lino ima već osmoro, koliko li, djece ! 

Lina se vrlo neugodno dojmi ova primjedba, 
zacrveni se, kan da je čemu kriv, i pogleda snuž¬ 
deno u Zorku. Ali ona mirno i kao posprdno reče: 

— Gdjekoji i sa osmoro djece može biti mlad, 
a gdjekoji i neoženjen, od dvadeset godina, star, 
pa mu se može da čini blekasto i ružno baš ono, 
u čem je najveća divota! A vi, mama, jedite, nitko 
vam ne smeta ! '» 

Iza toga nastade muk i svi počeše jesti, kao 
da time hoće opravdati neugodnu šutnju. 

Donesoše im vino, ohladjeno u mraznti potoku, 
što se iskrilo zlatnim odrazom u sjajnom staklu. 

Gospodja Soka započe prva razgovor, pa kad 
se s njima pokuca i zaželi svakomu od njih po 
nešto drago, uspje joj, da i opet ožive razgovor. 
A Zorka nenadno prasne u smijeh i svi se zgledaše. 

— Sjetila sam se, mamo, lanjskog ljeta i ku¬ 
panja... kad smo ono u primorju bile... znaš? 

I pade mi na pamet jedan prizor, koji je valjda naj¬ 
smješniji od sviju, što mogu biti: Kad boduli 
pokraj limonade, ispred svoje „kafetarije”, 
zapjevaju naše bećarske pjesme ! Gdje li ih oni samo 
čuju?. . . Š ovim šorom jakodo.. . ha, ha, ha! Ru¬ 
čicu mi daj, daj, daj ! . . . ha, ha . . . ha, ha, ha ! 
Spominješ li se, majko ? . . . pjevaju naše pjesme, 
a limonadu srču ! ... — govoraše Zorka i sve joj 
suze tekle od smijeha. 

Tomu se od srca nasmijaše svi, pa i Dušan, 
kucnuše se veselo čašama, što bijahu napunjene kao 
rastopljenim zlatom i zaboraviše sasvim jutrošnje 
prigovaranje. 

.Onda krenuše pješke na Lopuška jezera, 

što su se tamnila niže strma obronka, a penjaše se 
njime velik gaj, iz koga je virila gdjekoja mrka kli¬ 
sura. S druge pak strane omedjivala ih trstika i 
ševar, kao što je obično kraj takovih mrtvih i du¬ 
bokih voda. Bila u svemu tri jezera, što se gotovo ti¬ 
cala, i samo se jedna kamena stazica spuštala iz 
šume k njima. , ; 

Obadjoše kroz grmlje, da se popnu na obronak, 
s kojeg bi mogli pregledati bolje ono tamno modrilo, 
u kojem se kao u zrcalu odrazivao šumoviti brijeg. 

Čudno se doimahu odatle ona okrugla jezera, 
kao da su tajanstvene, goleme oči zemlje, što su za¬ 
mišljeno gledale visoko, modro nebo, a mirnoću i bi- 

strinu ne mogaše im zamutiti ni sve to jači vjetar: 
samo lamaše granjem te rumenio i sušio njihova 
oznojena lica. 

Zorka se propinjala na klisuru, ne bi li se u glat¬ 
kom tamnilu jezera odrazio i njezin bijeli, vitki lik, 
ali uzalud: u njemu odsijevali jedino visoki, okrugli 
oblaci, tamnilo šume i modrina neba. 

Gledajući tako i kolebajući se na neravnoj sti¬ 
jeni, ispruži ruke prama jezerima, zapljeska i za- 
vikne, kao da vapije za nečim. To bijaše ugledala 
nekakvo veliko, bijelo cvijeće, što je ležalo na po- 
vršju tihe vode, i činilo se, da je prostrlo svoje goleme 
latice baš onuda, da ih nikad ne dosegne ljudska ruka. 

Lino je odmah razumio onaj usklik i pogleda 
samo za čas u njezina od čežnje poluotvorena usta i 
sjajne oči, koje su nepomično gledale u bijelo cvijeće 
na tihom i tamnom modrilu. A onda i ne progovoriv 
hitro se spusti s brijega i stade trčati kao dječarac 
kakav, verući se niz strmu, kamenitu stazicu dolje 
k jezerima. 

Bijaše opazio, da se u blizini onih velikih latica, 
što su plovile nad vodom, dugo ispružila stara vrbova 
grana, koja dopiraše gotovo do njih i odatle htjede 
ubrati onaj skroviti cvijet. 

Dušan i gospodja Soka zgledaše se u čudu, kad 
ga onako hitno nestade, dok je Zorka na prsima pre¬ 
krstila ruke i gledala u nebo sa visokim oblacima, 
kao da moli, stisnutih usta i potamnjenih očiju. I 
za dobrih dvaestak časaka ne bijaše ga vidjeti nigdje, 
pa su ga uzalud tražili očima po obalama bližnjeg 
jezera. 

Ali najedamput stade se ona nad vodom dugo 
ispružena grana njihati i gotovo ticati glatke po¬ 

vršine. Po njoj plazio potrbuške Lino, kao da tiho 
vreba na dragocjeni plijen. 

Čim ga vidješe, udahnuše sve troje obilno 
zraka, da sakupe snagu u prsi, i kliknuše jedno za 
drugim: 

— Ah, ti si zbilja lud ! — zavikne Dušan prvi 
i uhvati se za glavu. 

— Zaista, jer vrbova je grana tako krhka a 
medju ševarom i plivanje ne pomaže ! — zajaukne 
gospodja Soka tužno, kao da se već utapa. 

Samo Zorka ne progovori, već jedino dlanima 
zakrije oči i čekaše tako, vidljivo se tresući čitavim 
tijelom u mučnom i dugom čekanju. A kad je skinula 
ruke sa problijedjela lica, Lina već ne bijaše na onoj 
grani. Tad brzo pogleda u Dušana i majku, da sazna, 
što se dogodilo, pa videći ih mirne, znadijaše, kako 
je svaka pogibao minula, te i opet udahne duboko. 

Medju tim je Lino dolje u dubravi kitio veliko 
cvijeće i približujući usne laticama njegovim: 

— Mirise moj lijepi, . . . mirise moj krasni! — 
govoraše u zanosu i tiho, kao da miriše samu Zor- 
kinu dušu. 

A to nježno cvijeće sa golemim laticama i nije 
mirisalo, ali je ipak iz njega disala tako mila svje¬ 
žina, da mu se pojavila u duši baš onakva radost, 
kakvu spoznade jedino na raskršću djetinjstva i 
prve mladosti. 

— Mirise moj lijepi ! — prošapta i opet te po- 
trča uz brijeg kroz grmlje. 

Ali naglo zastade, kad oču u blizini melodiju 
neobičnu i sjetnu. 

To zapjevaše na podnevnom odmoru Macedonci 
Pilari, koji često u ove šumovite krajeve zalaze. Kao 

da se nekakav očajni vapaj izvijaše s njihova čud¬ 
nog glazbala, pa iz onih čeznutljivih riječi: 

,,Da znaješ, momi, da znaješ, 

Kakva je žalba za mladost!“ 

Strmi je gaj jekom vraćao dubravi tu pjesmu, 
pomiješanu s njegovim šumom, te bi nekad Linu 
došlo na plač od ovih zvukova i takovih riječi. Ali 
sada mu se lice zanosno smiješilo, i potrča iznova, 
da pred Zorkine modre oči što prije donese cvijeće 
ugrabljeno tamnim dubinama jezera. 

VII. 

H ešto iza podneva objedovali su opet pred 
onom krčmom, čekajući prvu zahladicu, 
da podju na Risov slap. 

Ne samo Zorka, držeći svedjer na 
krilu ono vodeno cvijeće, već i gospodja Soka, gle¬ 
daše milo i zanosno u Lina. A njemu se radosno 
krijesile oči i sve mu se činilo moguće i lako, kao 
da mu je cijela snaga do neizmjerja porasla. 

Padali mu na um čeznutljivi i već davno zabo¬ 
ravljeni stihovi, te ih pjevao zvonko i glasom ne¬ 
patvorene, čiste radosti. Pa i svakovrsne dosjetke i 
šale kao da mu same navirahu u usta, a majka i kći 
svaki bi čas prasnule u grohotan smijeh. 

I sreća bi njihova bila potpuna, da Dušan nije 
šutio onako mrko i ne odvraćao na pitanja njihova 
samo zlobnim blijeskom u očima. Svi su ga oni ipak 
ljubili i željeli, da uživa jednaku radost s njima; 
no tada ne mogahu pregorjeti rodjene sreće radi 
njegova zadovoljstva. Znali su, kako su ga često 
hvatali takovi neprijatni osjećaji, da mu i opet brzo 

prodju, i napokon ga pustiše u miru, podajući se ve¬ 
selu užitku svom dušom. 

I na tome se šumovitom i sjenatom mjestu 
osjećalo, da u okolici još traje žega, jer sa zapadne 
strane polja dopiraše mek i topao vjetar, sjećajući 
ih na žuta, vrela strništa i uvele mrginje, pune lu- 
gavih, prezrelih jagoda. 

. — Ne čekajmo večer, progovori Lino — jer 
je slap najljepši o zapadu sunca i tamo ćemo pri- 
spjeti baš-u najbolje doba. 

— Lijepo je i ovdje i na svakom mjestu, u večer 
i u-podne, — odgovori Zorka, — jer i nema ništa ružno: 
ružno je na svijetu samo zlim ljudima ! 

Ali se istodobno i nasmiješila milo svima, a Lina 
ugodno ganuše ne toliko ove riječi, koliko zanosan 
žar, kojim ih je izrekla. 

Samo se vjerenik njezin prividjao bešćutan i 
kao da ta primjedba nije mogla povećati i onako 
silne, pritajane gorčine, što se nakupila u njegovoj 
duši. Činilo mu se, kako se je i čitava priroda nemi¬ 
losrdno urotila zajedno s njima, da ga što više ojadi, 
te je smišljao, što bi mogao učiniti, da i oni oćute 
njegova čemera. Mišljaše, da mu je u duši jedino 
mržnje i zlobe, dok ga je tako jako tištila neiz¬ 
mjerna ljubav prama Zorki, koja bivaše još jača od 
slutnje, da njezina nekud bježi, ostavljajući ga sa¬ 
motna i bez utjehe. 

A gospodja je Soka potpuno uživala, jer joj se 
činilo, da i oko nje oblijeće dio ljubavi, što ta dva 
mlada čovjeka čvrsto veže uz njezinu kćer. Samo 
što bijaše više sklona ljubavi bez žalca i boli: i lju¬ 
bav držala za neku milotnu igru, koja je od Boga 
2 a nasladu dana veselim i dobrim ljudima. 

Lino je poznavao i kraći i ljepši put k slapu, ali 
htjede da se iznenada nadju pred njim, te zaokre- 
nuše daleko vijugavim puteljkom poviše dubokih 
jaruga, odakle se vodopad ne mogaše vidjeti. No 
ipak se čuo i na toj oputini njegov silni šum sad 
slabije a sad jače, kako bi okretala stazica ili zavio 
vjetar. 

Mjestanca, kojima su prolazili, bijahu izrovana i 
pusta. No za malo dospješe u šumovit kraj, a spu¬ 
štajući se sve niže, ukažu se i zelene livade pak ve¬ 
lika, tiha rijeka, što je lazila krajem polja. Sa desne 
strane spuštahu se visoke i strme hridine k vodi i 
nikakva puta nije dalje bilo. Voda na slapu nije 
sada šumjela, već tutnjila silno, kao da negdje da¬ 
leko i neprekidno grmi, a Zorka postade nestrpljiva : 

— A kud ćemo sad? — reče i zagleda se u hridi, 
što im zakrčivale put. 

— Evo, ovdje je blizu putić k rijeci, — od¬ 
govori Lino, — a tu ćemo naći ladju i u par časaka 
mi smo pod slapom. 

Zorka veselo klikne i ubrzanim korakom zače 
se spuštati pokazanom stazicom. 

I zbilja za malo sjedja.hu šutke i u željnu oče¬ 
kivanju, da i očima sagledaju onaj prasak mnoge 
vode, koji ugodno uzbudjivaše njihova srca. 

Kršan ladjar snažno veslaše k slapu i sve des¬ 
nim krajem ispod vrba i rakite, kako ga bijaše na- 
putio Lino. A vozili se tuda, neka bi se što više pri¬ 
bližili k slapu, a da ga ne vide iz daljega. 

Već ovdje grohot silne vode, koja padaše s vi¬ 
sine niz okomite hridi, bijaše tako jak, da nijesu 
razumjeli, što govore jedno drugomu. 

Nekakav pošumljen breščić, koji se činio oto¬ 
čićem u rijeci, zaklanjao im vidik, no kad ga na¬ 
pokon obadjoše, sinuse pred njihovim očima go¬ 
lemi, bijeli mlazovi vode, gore u visini medju surim 
pećinama i zelenim grmljem. 

Niže, duboko, gdje se rijeka snažno rušila, nije 
se ništa vidjelo od bijelog dima sitnih vodenih kap¬ 
ljica, kojima bi kadikad još jače zavitlao vjetar. 
Tamo sa zapada udaraše u bijele slapove jako svi¬ 
jetlo, a vjetar motaše vodenim prahom povećavajući 
silni šum vode, što se obarala strmo. 

Odmah pod njima bijaše rijeka duboka i tiha 
i svi opaziše, kako Dušan gleda samo u modrinu 
pod sobom. I dade im se na žao, jer mišljahu, da 
to čini njima u prkos. 

Nego snježni odraz velikih snopova vode, koji 
se mahnitom brzinom strmoglavljivali i napunjali 
čitavu uvalu vodenim kapljicama, što se iskrile na 
suncu, opajaše ih toliko, da im se Dušan učinio kriv, 
što ne osjeća kao i oni, te hotice kuša pokvariti do¬ 
jam te stravične ljepote. 

Ladjar je lagano još vozio sve bliže k vodopadu 
i stotinama pokrajnih mlazova i napokon pristane 
uz nekakvu položitu hrid, da priveže svoj čamac. 
Dalje se nije moglo od golemog, crnog kamenja i 
bijesne vode, što se kotrljala medju njima ili preko 
njih. Strahovita ih buka glušila i kao opijeni ovom 
divljom silom stajahu nepomično, gledajući u mah¬ 
nito kovitlanje slapova nad sobom. 

Odjednom zavikne im nešto Zorka pa iskoči 

ravnu, glatku hrid i pokaza rukom ogroman vo- 

n ■ ,. n ^ aZ ’ se na desnoj strani gromko rušio u 
nevidljivu dubinu. 


Dmko Šimunović: Gjerdan. 

K tome dijelu slapa ne bijaše nikakva puta, al 
se Zorka ipak uputi gore, verući se i posrćući preko 
hridina. Kojiput se okrenula i mahnula im rukom 
no majka joj sanijeie glavom i stade je doziva*, 
natrag. A Uno ne odolje, već takodjer rskoci te po- 

hrli, kud i ona. 

Svi gledahu udivljeno iz ladje za njima, no o 
malo ih zakriše klisure i bijeli vodeni dim, sto se 
dizaše iz dubine. 

Lino nije mogao sustići Zorke, koja skačući 
od kamena io kamena i preko vode, što se bučno 
tiskaše pod njom, sve se bliže primicala glavnom 
vrtlogu, gdje se rušio golemi vodeni mlaz. 

Napokon se Zorka ustavi, jer se vodopad silnom 
lomljavom sunovraćao gotovo pred ^ 

obavijajući je sitnim mlazovima t snježnim dimom. 

Lino jedva razabiraše, gdje kao okamenjena 
sablast strši pred slapom ne pazeći, ide li tko^- 
Pohrli spotičući se k Zorki te se pope na istu klisuru, 

gdje je bila i ona. 

Stajala je prekrštenih ruku, kao da prkosi onoj 
sili i udisaše naglo kovitlavu, srebrenu maglu, sto 
ju je oblijetala odasvud. 

A Lino gledao uzbudjeno, kako joj se zlatne kose 
spustile, rastresle po ramenima i orosile 
kapima, te odijelo na njoj potamnjelo od mokrme i 
prilijepljeno za njezinu put. Ustavi se kod nje i stade 

joj vikati u uho : 

— Što ti je, Zorka? 

No ona mu se samo nasmiješi i podigne lagano 
k slapu ruke, kao da bi ga htjela primiti u svoj za¬ 
grljaj. U njezinim očima tinjao pritajam oganj, p 

je drhtala od divljeg zanosa, kao što se i cijela zemlja 
pod njima tresla od udaraca vode. 

Zanos djevojčin prijedje i na Lina, tako da se 
obadvoma pričinjalo, da već nijesu u zbiljnom svi¬ 
jetu, nego u začaranu kraju, gdje su moguća sva¬ 
kojaka čudesa. 

Pa kad je jači udarac vjetra zamahnuo snažno 
po bijelim mlazovima vode i kad je ta cijela kotlina 
pod slapom uskipjela i zaiskrila snježnom pjenom, 

_nijesu više vidjeli ni slapa pred sobom, već samo 

ćutjeli, kako ih duši snaga vode i vjetra, a moćna 
tutnjava snažno trese čitavim njihovim bićem. 

Tada u Linu sjekne kao munja uspomena na pri¬ 
povijest Čehova, gdje se dvoje dragih spušta vrto¬ 
glavom brzinom u saonicama niz strmi, snježni 
brijeg, i sjeti se riječi onoga mladića kroz zviždanje 
vjetra. 

— Ja te ljubim, Zora ! — za vikne i on u uho 
njojzi. 

Djevojka se tržnu i okrene k njemu, od čuda ras- 
kolačenih očiju, kao da se prestrašila. Lice joj bijaše 
mokro i blijedo, pa se činilo, da to i nije živo lice, 
već izvajano od bijelog mramora ! 

A Lino se i opet prigne te pred njezinim ustima 
krikne svom snagom, da nadjača buku slapa; 

— Ja te ljubim, Zora ! . . . 

A ona spusti glavu, satrvena svim onim ču¬ 
desnim, što ih okružavalo, i objesi nemoćno ruke, 
kao da čitavo svoje biće predaje neodoljivoj sudbi. 

Tada joj Lino obuhvati mokro i drhtavo tijelo 
i stade je čvrsto ljubiti u usta. A i ona se priljubi 
k njemu, obori oči i nije se otimala njegovu zagrljaju 
ni njegovim poljupcima. Napokon spojiše usne u 

♦ 

dug, beskonačan cjelov, te zaklopiše vjedje sasvim, 
u želji, da se rasplinu u tome bijesnom kovitlanju pri¬ 
rode i duša. 

Ni sami ne znadijahu, koliko su tako stali kao 
dva kamena i čvrsto priljubljena kipa, i jedva se raza¬ 
birahu kroz mirijade srebrenih kapi, što su pršile u 
svijetlu sunca na zapadu i u grmljavini slapa. Kao 
da im bijaše teško prekinuti onaj i njima samim 
neočekivani i čudni zagrljaj, u kojem oćutješe želju, 
da nestanu i umru. 

Ali kada im napokon tjelesna snaga od umora 
klonu i kad se časkom odvojiše jadno od drugoga, 
začuju kroz buku slapa blizi, srdit i očajan doziv. 

Nedaleko od njih stajahu Dušan i Soka, takodjer 
u svjetlucavoj, raspršenoj vodi i tako sablasna iz¬ 
gleda, da ih oboje spopade vrtoglava omama, te malo 
što se ne sur vaše u kipeći ponor kraj sebe. 

Zorka ga pogleda upropašteno i kao da pita : 

— Što je to sada bilo? 

I ona bi još tako stala ondje, da je Lino u oča¬ 
janju ne prihvati za ruku i povuče s klisure. 

Pa i izvan dosega moći one bijesne vode lica 
sviju četvoro bijahu jednako strašna: samo se jedam- 
put zgledaše i odmah oboriše oči, da se dalje ne vide. 

— Ah, da znadeš, kako ću ti se osvetiti, Zore ! — 
bilo je sve, što reče Dušan. No i te riječi šapnuo je 
muklo njojzi u uho, a ona kao da ih pravo i nije 
razumjela. 

Sunce utonu najprije za tamnu zidinu oblaka 
na zapadu, a zatim sve dublje, pa dok su se vozili 
poljem, bijahu u gustoj tmini. 

Soka ne dade kočijašu ni da svjetiljke užeže 
i tjeskoban mrak i muk poklopio ih onako prisilno 

stisnute u malom prostoru, dok su svi željeli, da po¬ 
bjegnu jedno od drugoga. Bura različnih čuvstava i 
misli kipjela u svakom od njih ne tiše od pjene Ri¬ 
sova slapa, ali su ipak u Zorki i Dušanu najjače bjesnile 
do sada nikad tako uzbudjene, otajne duševne sile. 

Djevojka se i sad čudila svemu, što je bilo, i či- 
njaše joj se nemoguće, da je to bila ona. Sada nije 
ćutjela drugo do kajanja, što vjerenika natjera u 
očaj i srdžbu, te da je tako neobično svršio ovaj lijepi, 
čudesni dan. Zato jedva i čekaše, da se gdje sakrije 
i razmisli, što bi trebalo učiniti. 

A Dušana zahvati tupa očajnost, i svi osjećaji 
njegovi potpuno se pomračiše. Kao da sve u njemu 
umire i sprema da se pretvori u nepoznato, grozno 
ništa. 

Jedino Soka i Lino bijahu nešto vedriji: ona je 
mislila, kako će se sve to zaboraviti na svijetlu no¬ 
voga dana i poslije okrepnog sna, a Lino ćutio neki 
ponos od slasti Zorkina poljupca i zagrljaja njezina 
mokrog, djevojačkog tijela. A i ne slućaše, da ona 
premišlja, kako će ga što prije zamoliti, neka udesi, 
da se nikada od sad ne vide. Pogledala kadikad na 
onu stranu, gdje je sjedio vjerenik njezin, ali ne 
vidje do njegovu zgrbijenu i potištenu priliku. No 
kadikad joj se pričinilo, da čuje i mukli, pridušeni 
jecaj iz onoga crnog kuta. 

Pred starom kulom u polju ne nadjoše nikoga, 
jer duhaše jak, zapadni vjetar, dok su prozori na 
tavanu bili jarko osvijetljeni. 

Sidjoše polako i muče svi osim Lina, koji za¬ 
povjedi kočijašu, neka odmah potjera doma. 

Dobra noć ! — reče im muklo i zbije se u kut. 

Ali Zorka mu se hitro približi i šapne : 

— Pričekajte samo par časaka tamo u vrtu, jer 
vam imadem nešto važno reći. 

Lino je u čudu pogleda i kimne glavom, no 
strašno problijedi, kad opazi, da je i Dušan očuo 
njezine riječi. Ali ne opaziše nijedno od njih, kako 
mu se lice očajno iscerilo u nakaznu smiješku, te 
Zorka potrči u kuću za majkom i njim. 

A Lino turnuvši sa sjedala kočijaša, zaveze 
krajem puta i stade kod niske ograde voćnjaka za 
kućom. 

Čekao je nekoliko i kad je opazio, kako ona ob- 
zirući se hitro, žurno korača medju crnim drvetima, 
preskoči ogradu i nadje se za čas kod nje. 

Kad joj se htjede još više približiti, ona se po¬ 
nešto odmakne i podiže ruke dlanima obrnutim 
k njemu, kao da se boji. I taman htjede otvoriti usta, 
da mu nešto reče, kad li pade na njih tračak žutkasta 
svijetla od malog fenjera, kojim netko htjede otkriti 
njihovu tajnu. 

Najprije pogledaše u čudu jedno u drugo, a 
onda u prozorčić tornja, na kojem je nemirno trep¬ 
tala žuta zraka. Malo za tim začuše nekoliko brzih 
udaraca željeza po starom, nijemom zvonu, kao da 
netko, objavljuje svijetu, kako se ondje zbivaju 
velike stvari. 

Zorka krikne i potrči k stražnjem ulazu u kulu, 
jer nasluti nešto strašno. No odmah kako je nestade 
za malim, crnim vratima, jeknu i prasak kubure, 
ali tupo, muklo, kao da se slomila trula greda. 

Lino postaja zapropašćen koji trenutak, da li će 
još štogod čuti, pa istom onda, kad mu doprije k ušima 
Zorkin vrisak, potrča istim putem, kud malo prije 


i ona. 

Verući se mračnim hodnikom k stubama, što su 
vodile u toranj, začuje glasan razgovor, viku i smijeh 
u nekoj blizoj sobi, ali i ne posluša, već se lagano 
penjaše uz tijesne stepenice. 

Vrtjelo mu se i šumjelo u glavi, pa se na ma¬ 
hove činilo, da će se srušiti u potpunu nesvijest, jer 
već znadijaše, što se dogodilo. 

1 zbilja na kamenom i okrvavljenom podu tornja 
ležalo Dušanovo truplo u zadnjim, lakim trzajima, 
a nad njim klečala Zorka u nijemom užasu. 

Fenjer sa drhtavim žutim svijetlom bio još 
uvijek na otvoru i staklenim stranama okrenut prama 
voćnjaku, tako da se u sumraku jedva razabirala 
ta dva nepomična lika i duga željezna motka na 
podu. 

No kad je Zorka, još uvijek u onom bijelom i 
vlažnom odijelu, očula korake i tihi vapaj, skoči 
od već mrtvog trupla i stupi prama Linu. Vidjela 
se u tijesnoj i tamnoj udubini tornja kao grabež¬ 
ljiva zvijer, kad joj tkogod nenadno stupi na leglo. 

Zatim pljesne rukama, krikne i zače drhtavim 
kretnjama brzo tražiti oko sebe, kao da nešto mora 
učiniti, da olakša svoju tešku bol. 

I zbilja nadje za pašom neku stvarcu, koju 
stisnutih zubi i strašnim blijeskom u očima baci 
Linu na prsi. Bijaše to medaljon, što joj ga on da¬ 
rovao na njezin rodjendan. 

Lino ga brzo zgrabi, potege iz tornja, pa trčući 
mračnim hodnikom lupaše na svakim vratima i vi¬ 
čući različita imena, pozivaše ih u toranj : 

— Brzo ! , . . Ovamo ! . . . Nesreća se dogodila 1 
.. . Nesreća-a-a ! . .. 

Za malo nastade po Čitavoj staroj kući buka. 

Lino istrča napolje, te ne našavši kočijaša, brzo 
skoči na sjedalo i potjera u najveći trk. 

Vjetar je šušteći plazio tamnim poljem, a Lino 
neprestano šibao usplahirene konje, da ne čuje Zor- 
kin vrisak, koji prodiraše iz tornja u pustu i šumnu 
ravnicu. 

VIII. 

utradan oko podne vozio se Lino k postaji 
po najvećoj žezi. Sjedjaše upala, blijeda 
lica i nakostrušene kose, pa teškom mu- 
kom nastojaše, da sabere misli. Cijelu je 
noć proveo u nijemom očaju i nejasnom očekivanju 
neke nove, grozne nesreće. 

A ona je zbilja i došla. Pred podne je primio 
od dolačkog župnika pisamce, da nlu žena umire, 
te neka pohita što prije, ako je želi zateći živu. 

— Kako ? . . . Gdje to umire ? .. . Zašto umire ? 
— pitao je neprestano ustrašenog momčića, koji mu 
donese tu vijest. 

A sada se vozio bez ikakva osjećaja i misli, 
kao da se nešto slomilo, skršilo pred njim, pa više 
ničega nema i ništa se promijeniti ne da. 

Gledao je pažljivo, kako bi se ptičica prestra¬ 
šila i odletjela s grma kraj puta, a onda bi se za¬ 
gledao u kakvo stablo, kamen ili pak u kočijaševa 
ledja i ništa nije mislio. Niti željaše da se voze ni 
brže ni polaganije, predajući se potpunoj tuposti i 
zaboravljajući kamo i zašto ide. 

Bijaše izgubio i smisao za vrijeme, pa mu se 
činilo kadikad, da se tako vozi ima već nekoliko 
dana, a sinoćnji dogadjaj da se zbio nekada vrlo 


davno, pače bi na mahove stao sumnjati, je li o n o 
uopće i bilo. A hoće li Katinka umrijeti ili će ostati 
živa, nije naprosto mislio, niti je mogao da se su¬ 
stavi na tom pitanju. 

Istom kad je iza duge vožnje kroz krševitu, 
visoku ravnicu ugledao crveni krov željezničke 
postaje, ostavi ga dosadanja tupost, i njime ovlada 
neizmjerno ganuće. 

Uspomene stadoše uskrisivati jedna za drugom u 
njegovoj duši i malo po malo stadoše mu navirati suze 
na oči. Ali ne toliko zbog onoga, što se je dogadjalo 
sada, već više od onih zgoda, što potonuše u nepovrat. 

Sjetio se ljetnih večeri, kad bi sjedio s Katin- 
kom u vrtu mjesečinom osvijetljenu i u sjeni jorgo- 
vana, pak sve miline, koju je tada ćutio držeći ju za 
ruke i slušajući iz susjedne dubravice zvonku sla- 
vuljevu pjesmu. 

Pa onda kad bi ta kamena ravnica bila potpuno 
zasuta snijegom, a on u toploj krznenoj kabanici, 
šubari i čizmama, stajao kod prozorčlća i čekao, da 
se po njemu nakupi što više pahuljica, a istom onda 
zakucao plaho, neka pomisle, da je to kakav siro¬ 
mašan putnik. Ali bi se Katinka svaki put sjetila, 
da je to on, pak bi začuo, kako je potrčala, da mu 
otvori. Ukazala bi se za tim sa svijećom u ruci, 
uvijek onako jednostavno počešljanih, smedjih kosa. 
Lako i nježno padale joj povrh lijepog čela, te bi ih 
gladila i podizala gore, znajući, gdje će je poljubiti 
najprije. A on je zbilja najradije cjelivao njezine 
oči, čelo i kose : u usta je* poče ljubiti istom onda, 
kad postade njezin muž. 

Zatim l£ako je od mlad je braće i sestara sve do 
kasnog ljeta čuvala krupne, rumene trešnje, dok 

posve sazore, i tada pozivala njega, da ih zajedno 
beru. I to bijaše takov svečan dan, da se čudio, kako 
ga je mogao zaboraviti. 

Sjetio se napokon živo jedne tople i jasne večeri, 
kad su čekali pred postajom, jer je on imao otpu¬ 
tovati u grad. Stajali su podalje od drugih i razgo¬ 
varahu o svojoj ljubavi. 

Onog po podneva Katinka ne htjede da sami 
podju na šetnju, bojeći se oca. Zato je Lino korio i 
napokon htjede joj dokazati, kako ga ne ljubi. Uto 
je vlak došao i stao, te se uputi u vagon a da se i ne 
pozdravi s njom. Pa još i s prozora vagona govorio 
joj slične stvari, a ona ga nijemo gledala očima pu¬ 
nim suza. Užasnula se od njegovih riječi, držeći, da 
je zbilja pomislio tako. 

— Ti me voliš najviše s toga, što misliš, da sam 
bogat, — kušao ju je on nemilo, kao da sama sotona 
iz njega govori. 

— Vjeruješ li u to, što veliš? —klikne Katinka, 
kad je pošao vlak, i držala se grčevito za drveni praščić 
vagona. Vlak se micao sve brže i brže, a ona sve jednako 
hvatajući se za prozorčić, trčala je i spoticala se gleda¬ 
jući ga neprestano, i tužno ponavljala svedj iste riječi : 

— Vjeruješ li zbilja, Lino ? 

On joj se htjede nasmiješiti i reći, da se šali, no 
u to konkdutor zavikne na nju, a ona pusti praščić 
i pade. Lino je brzo pogledao kroz prozor, da 
vidi, što se dogodilo, i ugleda Katinku u sumraku i 
već daleko, kako stoji na pruzi, gleda za vlakom, 
te popravlja i čisti odijelo na sebi. 

— Da, bolje je, što nijesam poveo djecu, da to 
sada ne vide, — pomisli na jedamput. A zašto sam 
se ovoga sjetio ? Dakle će ona ipak umrijeti ! 

Onda pogleda nemoćnom srdžbom na nebo : 

— Pa neka se lomi, ruši, neka umremo svi, jer 
čemu sve ovo bez Katinke ? 

— Ona umire ! — krikne kočijašu i momčiću, 
što je do njega sjedio. 

Obojica se prestrašeno obazriješe i pogledaše 
jedan u drugog, a kočijaš ne znajući, kako da druk¬ 
čije protumači njegove riječi, stade svom snagom 
šibati konje, da poteku što brže. 

A Katinka je zbilja umirala. Ne trpljaše sada 
nikakove tjelesne boli, već je jedino u svojoj pomra¬ 
čenoj svijesti osjećala, da netko mora doći. Ali tko je 
to, što ga je očekivala, nije se mogla spomenuti. 
Vidjela je oko sebe mnogo svijeta, pa je znala, da se 
dogadja nešto vanredno, ali zašto se sve ovo zbiva, 
nije mogla razumjeti. Toliko je propatila u posljednja 
tri dana, da ne mogaše doći gore, pa od svega osje¬ 
ćaše najjasnije, kako njezine strašne muke prestaju. 

Ulazeći na vrata Lino opet zapade u predjašnju 
tupost i pružao ruku svakome, koga bi susreo, pače se 
nasmiješio, kao da se upoznaje po prvi put. Malo je 
tko plakao od onih, što ih vidje : rekao bi da se već 
naplakaše dosta te sad nemaju nikakva značenja 
riječi i suze, pa se ne čude, što ne plače i on. Pokazaše 
mu rukom kroz mali prizemni hodnik i povedoše u 
sobu, gdje je umirala Katinka. 

Cijelo se njezino mršavo i laganom plahtom po¬ 
kriveno tijelo ustreslo, kad ga je ugledala i poznala, 
a strašno izmijenjeno, mrtvačko lice kušalo, da po¬ 
kaže nekakav prijazan osjećaj. Gledala ga je nekoliko 
časaka uprtim očima i htjede podignuti ruku, da mu 
je pruži, ali je odmah spusti na bijeli pokrivač kraj 
sebe i ne skidajući pogleda s njega. 

— Eto ti tu . . . — reče. 

Zatim poče mrštiti čelo, kao da bi se htjela još 
nečega sjetiti, a onda prosja, malo zatrepće očima 
pa istisne muklo : 

— A gdje su . . . djeca ? . . 

Lino na prvi mah ne odgovori, jer se užasnuo od 
onog čudnog, hrapavog glasa, koji više nije ni malo 
sličio predjašnjem zvuku njezinih usta, iz kojih je 
toliko godina slušao kako nježno izgovaraju uvijek 
mile i krotke riječi. No ipak napregne svu svoju 
snagu pa reče tiho naginjući se k njoj : 

— Nijesam ih doveo . . . jer . . . 

Na to Katinka odvrne nezadovoljno glavu, a 
lice joj se namršti i grčevito skupi, kao da će zapla¬ 
kati. No zamalo očuje se u njezinim prsima hropot, 
a na licu se opet pojavi bešćutan i tup izražaj. 

— A zašto ih nijesam doveo ? — mišljaše očajno. 
Držao sam, da je tako bolje ... a sad . . . Eto sam 
joj nanio i ovu posljednju krivicu, u zadnjem času, 
što ne mogu više nikada popraviti ! Nikad ! 

I kao da ga poklopi neka strašna, mukla težina, 
spusti se kod postelje i nasloni glavu do njezine 
ruke .... 

Ali na jedamput zažamoriše svi u sobi i stadoše 
se uzbudjeno gibati, te Lino skoči i pogleda oko 
sebe. Neka starica žegla je brzo i drhtavom rukom 
voštanu svijeću, a svi, kao u nekoj hitnji, govorahu 
ritmično na glas: 

— Zdravo Marijo . . . milosti puna . . . 

Lino pogleda u Katinku, kako ležeći na boku 
nešto grčevito na prsima traži, a onda vidje, kako 
se brzo okrenula nauznak, lagano se protegla i ostala 
tako tiha i mirna kao voštani kip. 

— Što ste uradili od nje ! — pomisli Lino i ne 
znajući o kome to govori, kao ni to, da li je samo 
pomislio ili rekao na glas. 

— A tko je kriv ? — pomisli opet. 

— Ja, ja sam kriv . . . jer sam je malo čuvao . . . 
jer sam je amo pustio ... jer nijesam doveo djecu ! 
— stade vikati na glas. 

No netko ga zače vući iz sobe, a on se otimao 
i htijući se vratiti postelji, za vikne još jače: 

— Jer te nijesam ljubio koliko treba ! . . . Ali 
to nije istina ! Ljubio sam te više nego cio svijet, 
a sada te ljubim jače nego ikad ... i mrtvu ! 

No nitko nije pazio na njegovu viku i očajno 
trzanje, već ga gurahu u drugu, pokrajnu sobicu i 
silom ga turili na postelju. A tko je to bio, Lino 
ne vidje ništa. 

Časkom ga pustiše sama, no malo za tim udje 
stari Ilija noseći nešto u ruci. 

— Napij se rakije, i odmah će ti biti lašnje, — 
reče pružajući mu bocu i sjedajući blizu njega. 

A Lino niti ga pogleda niti mu odgovori što, 
već gledaše tupo u nekakav dječji stalak u kutu. 

— A gdje je ono . . . najmladje ? — zapita. 

— Odnijela ga je Marta k sebi, još prekjučer, — 
reče starac. 

Tko je bila ta Marta, Lino nije znao, ali ne 
upita dalje. 

— Bila je božja volja, — započe starac. Onako 
slaba radila je mnogo i znojna gladila rublje u vrtu. 
Nastadoše protisli, znojenje, krv iz usta i u pet 
dana sve je gotovo. Mi nijesmo ničemu krivi! Liječnik 
nije mogao pomoći, a Bog nije htio : bijaše dobra, 

pa ju htjede imati kod sebe u raju ! . . . Za tebe je 
i djecu uvijek pitala . . . 

No videći, kako se Lino stresao, zavapio i uz¬ 
digao ruke, prekide i stade ga opet nuditi, da se 
napije. 

— Ne ćeš ? — zapita. A ja bih zadnjih dana 
umro, da mi ovoga nije bilo ... A one dvije jad¬ 
nice . . . Marica i Ljuba — eto im veselja i pira ! . . . 
Sav trošak podje utaman, kao da si novac u vodu 
bacio ! A sad opet, koliko se hoće za sprovod, i ono ! 

Lino skoči i za vikne plačnim glasom : 

— Odlazi, što me mučiš ! Evo vam tih novaca, 
evo . . ., evo . . , evo ! 

Starac se najprije uplaši i pogleda ne poimljući, 
a onda zaplače i turnuvši novce na pod, pobjegne 
iz sobe. A Lino legne na postelju i zagleda se kroz 
prozor u lišće velike trešnje, koje je treptjelo od 
svježeg popodnevnog vjetra. 

Po hodniku čulo se neprestano trčkanje, dogo¬ 
varanje i šapat. Dva su ga puta zvali, kucali na nje¬ 
govim vratima i zveckali nekim sudjem, ali se Lino 
ne odazove. Napokon istom pred večer sve zamukne 
i kao da je opustjela cijela kuća. Tada se on diže 
i tiho podje u sobu k mrtvom tijelu svoje žene. 

Tamo klečeći za klupčicom spavala njezina 
majka i sestra Ljuba, tako da im nije mogao vidjeti 
lica, a ne probudiše se ni kad je ušao. 

Na sredini sobe ležalo spruženo i bjelinom po¬ 
kriveno tijelo, prekrštenih na prsima ruku, a glava 
i ramena okićeni mnoštvom cvijeća. Braća joj i 
sestre bijahu opustošili cio vrt i sve, što bijaše cvi¬ 
jeća, potrgaše ujedno s grančicama za odar mrtve 
sestre. 

Lino pogleda u Katinkino nepomično lice, a 
onda kroz otvoren prozor u vrt, gdje su živahno 
cvrkutali vrapci. Zatim se i opet spomene onih pri¬ 
jatnih ljetnih noći, kad bi s njome tamo pod jorgo- 
vanom sjedio, te milog njezina lišća i krotkih, smedjih 
očiju, kad bi ih osvijetlio mjesec. 

— Hvala ti na velikoj tvojoj ljubavi... i na 
svemu ! — reče šapćući. Oni su te mrtvu darovali 
cvijećem, a što ti mogu dati ja ? 

Onda kao da se nečega sjetio, zače prekapati 
džepove, nadje medaljon sa zlatnom veružicom i 
stade joj ga smiještati na prsima. 

— Ovo si mi dala, neka darujem Zorki, dobroto 
moja, i evo ti ga vraćam — mrtvoj ! . . . Hvala ! . . . 
A što bi rekla, kad bi znala za sve, što se je zbilo ? . . . 
Znam, ne bi se srdila . . . nasmiješila bi se krotko 
ili bi zaplakala nad nevoljom, što se je zbila. . . 
Pa . . . hvala ti i na tom ! . . . Onda se sagne i po¬ 
ljubi je u čelo, koje bi najradije cjelivao i za 
snježnih večeri, kad bi nenadno došao u ovu istu 
kuću, ali osjeti, kao da je poljubio mrtvi, hladni 
kamen. 

Tada mu se prikaže kao u magli i Zorkino stu¬ 
deno, mramorno lice u pjeni Risova slapa, i kako se 
trzalo Dušanovo tijelo u mračnom tornju, pa očajan 
pogled vjerenice njegove, kad mu je bacila medaljon 
na prsi. 

— Sve je umrlo . . . sva ljubav i sva ljepota, 
te ničega više nema, — pomisli. 

I zbilja oči mu zastre lagašan mračak, koji po- 
stajaše sve crnji, pa se sa čudnim šumom u ušima 
svali na tavan pokraj Katinkina odra. 

IX. 

red večer, nekoliko dana iza njezine smrti, 
počivao Lino u svome pustom vrtu i gledao 
sprženu travu kraj sebe. 

Proležao je nekoliko dana od živčane 
groznice, koja ga je odmah napala, kad mu ženu 
zasuše zemljom, no i sada ćutio se jednako slab, a 
sve oko njega bilo mu čudno i tudje. U predvečerje 
toga dana podje iz kuće u želji, da se osvježi, jer je 
sav plamtio i osjećao, kako mu nestaje daha. 

Sve, što bijaše u sobama njegova doma, izazi¬ 
valo mu stotinu uspomena obiteljskog života, pak 
se branio svom snagom od goleme tuge i kajanja, 
koje mu kadikad obuzimalo dušu. Naprezaše svoje 
sjećanje, ne bi li mu makar što došlo na pamet, 
zbog čega bi Katinki mogao biti manje haran, ali 
uzalud. Dapače takovo mu nastojanje uskrisivalo 
još druge uspomene, koje su povećavale njegovu 
ljubav i tugu. 

Sve ono, što bijaše sada i puno života, nije mu 
se mililo, pa bi bio najvolio biti s licima, što su od 
njega daleko, i živjeti u onome, što je prošlo. Zato i 
djecu, zbog njihove vesele krike, nije želio kod sebe 
i ako je odlučio unaprijed raditi i živjeti samo za njih. 

Najteže mu bijaše sjećati se Zorkina poznanstva, 
jer se ujedno s njezinom milom slikom javljao i Dušan, 
kojega je teško žalio, a i ljubio njegovu uspomenu. 
Osobito otkad doznade, kako je i u svom velikom 
očaju dospio da ostavi pisamce, u kojem reče, da nije 
nitko kriv njegovoj smrti. Svak se je iskazao kojim 
plemenitim činom, i samo on pokaza uvijek, kako 
ljubljaše jedino sebe ! 



Glava mu gorjela i u mozgu mu tuklo, a pred 
oč j m a naizmjence titrali crveni i tamni kolo bari. 
Takovo mu stanje ne bijaše ipak teško, jer se lašnje 
mogao prenositi dušom u prošle zgode i stvarati sebi 
pred očima žive slike prošlih dogadjaja. Tražio neku 
bolnu nasladu u dragim uspomenama, što bijahu 
vezane uz djevojčicu čudesnu i milu, kako je Lino u 
sebi nazivao Zorku. 

Vidjaše je i u srebrenoj pjeni Risova slapa i više 
modrila Lopuških jezera, pa one tople i meke večeri 
sa bijelom pavitinom u naručju i sa svijetlim krijesni¬ 
cama u zlatnoj, mirisavoj kosi. Nije mu kvarila one 
nježne poezije ni strašna slika, gdje ju je vidio, kako 
mu je očajno bacila na prsi njegov dar, jer i onda bi¬ 
jaše divotna u svojoj plemenitoj tuzi i osjećanju 
rodjene krivnje nad truplom vjerenika. Nad mrtvim 
tijelom dobrog Dušana, koji ju je tako ljubio i 
mogao se osvetiti njojzi jedino vlastitom smrti. 

Sunce već utonu za visoki Derven, ali ugrijani 
uzduh pržio kao i njegove plamene zrake. Rekao bi, 
da se topilo sve oko njega i pretvaralo u žarku maglu, 
od koje bi maštom stvarao čudesne likove, što se 
živo kreću pred njegovim očima i s kojima govori i 
sluša njihov šapat. 

Vidio je i svoje mrtve roditelje i bezbrojan niz 
dana, u kojima se bez prekida starahu oko njegova 
dobra, pače i staru sluškinju Ivu, koja je umrla tako 
davno, još za njegova djetinjstva. Plovila pred njim 
ganutljiva sjećanja prošlih vremena, u kojima su ga 
svi ljubili a i on sada njih sve jače, baš za to, što iš- 
čeznuše za uvijek. 

Pomilova i onu travu pred sobom, jer bijaše sa- 
venula i jer se sjetio, kako je proljetos svojim ljupkim 

zelenilom radovala njegove oči. Obilazio mislima tihe 
grobove svojih milih, zarasle isto takovim žutkastim 
vlaćem, pa je ćutio, da se više njega spušta utješni 
pokoj i da tiša one burne čežnje, što su mu toliko go¬ 
dina tresle dušom. 

Razabiraše negdje iz daleka ciku i smijeh svoje 
djece, ali to ne mogaše donijeti drukčijih osjećaja u 
tajnoviti krug njegovih maglenih misli. Sjetila mu 
odbijala onu veselu buku, i više im godila tišina, koja 
bijaše poklopila sparno, zamrlo polje. 

I ako večer bijaše blizu, nije se čulo veselih glasova 
poslenika na povratku u sela, jer bijaše svršila žetva c 

Jedino daleko, daleko na vrhuncima brežuljaka 
i kod malenih komšiluka, plamtjeli na zadnjim tra¬ 
cima oblačci žute pljeve, koju je nosio vjetar i ra- 
sipavao u ništa. To su seljaci vijali žito na gumnima, 
gdje ga ovrli, no Linu se ti nepostojani oblaci pri- 
vidjali dušama, što se oslobadjaju okova zemlje. 

I nikakva buka ne dopiraše od toga rada i sve 
bijaše tiho, samo je lišće u vrtu resko šuštalo, jer ga 
nemilo spržila žega onoga sušnog ljeta i suhi vjetar. 
Linu se činilo, da i sva priroda diše nekom mirnom 
sjetom, baš kao njegova duša i njegove sjene, pa 
nježno pogledaše oko sebe klonule, savele biljke. 

Odjednom kao da začu šušanj i tihe korake za 
sobom. A kad se obazre, ugleda Zorku, kako gotovo 
nečujno korača i nešto vrtom traži. 

Bijaše sva u crnini a mjesto šešira imala glavu pove¬ 
zanu crnom maramom sa dugim, takodjer crnim resama. 

— To je za Dušanom ! — pomisli Lino. 

U takovu odijelu prizre mu se njezino lice mra¬ 
morno i providno, a kosa još zlatnija, jedva vireći 
izmedju snježnog čela i crne marame. 


Lino prijedje objema rukama preko lica, jer mu se 
Čudno činilo, da je to ona, ali priduši usklik, što mu se 
tiskao grlom. Zatim se podigne, da joj podje u susret, ali 
kao da to ne bijahu njegove noge ni njegova volja da ide. 

A djevojka se stvori nečujno kod njega, ostade 
posve mirna i pruži mu ruku, što bijaše hladna kao 
rosni kamen u zoru. 

Učinila mu se ljepša nego ikad, ali ta ljepota 
bijaše posve drukčija: neka spokojna krotkost poči¬ 
vala na produljenom i providnom licu, koje odavaše 
milu ozbiljnost i blagu sjetu. 

— Došla sam, da vas požalim zbog nesreće, što 
vas stigla ... i da vas pozdravim, jer odlazim da¬ 
leko, — reče ona. 

Glas joj bijaše miran i tih poput lagana vjetrića 
na morskoj pučini, tako da se Lino sagnuo, da bolje 
čuje njezine riječi. A onda otvori usta, da i on nešto 
kaže, ali ga ona preteče, i začu šum njezinih riječi, 
kao da je sada od mekog lišća. 

— Ne mogu se zadržati a i govoriti nemamo 
što : mi sve već znamo. Htjedoh vas pozdraviti prije 
nego odem i zamoliti vas za oproštenje. Ja sam vam 
bacila vaš dar, a sad mi je žao : htjela bi imati onu 
uspomenu. Imate li ga još? 

Lino i sad pokuša odgovoriti, ali začuje opet 
njezin tihi šapat: 

Nemate ? ... On je sad u grobu na Katinkinim 
prsima. Sad je sve mrtvo i zakopano ! 

Tada se on neizmjerno začudi: 

Kako to ona zna ? ... Tko joj je mogao reći ? ... 

Ja odlazim, reče sa jednako čudnim šumom 
djevojka — i molim vas, nemojte me pratiti . . . mene 
ne treba pratiti . . . Zbogom! 

I ako još ne bijaše nastala prava noć, Lino jedva 
razabiraše pred sobom njezino mramorno tijelo oba- 
vijeno crninom. Glava mu silno gorjela, a u ušima 
ćutio neprekidan zuj. 

Prihvati je za hladnu ruku, a ona se brzo okrene 
i podje jednako bez šuma kroz pusti vrt k izlazu 
obavljenu tamnim bršljanom i sutonom. 

— Da vidim, kako odlazite, — učini se Linu, da 
joj reče. 

I zbilja podje za njom sve do stazice, koja se 
spuštala sa brežuljka u polje. Ondje stadoše, a ona 
se okrene sa onim davnim smiješkom k njemu: 

— Hvala ti ! — reče toplo. 

— Hvala tebi, Zore, jer si obogatila moju dušu 
za uvijek ! — očuje Lino svoj glas, ali nije znao, 
da li ga je čula. 

Gledao je, kako brzo korača prignute glave i dr¬ 
žeći bijelu maramicu uz lice. Njezin je crni lik od¬ 
micao hitro, i brzo ga nestajaše u naglom sutonu 
ljetnog dana. 

Zamače časkom pod brijeg, no opet je vidje na 
tihom kolovozu, kojim ju je pratio one tople noći 
svu u bjelini i sretnu, kad joj mladu glavicu okiti 
sjajnim krijesnicama. Kao da nestajaše u velikoj, 
tamnoj praznini, no ipak mu se prividi, kako je stala 
uz grmlje, obazrela se k njemu i bijelom maramicom 
prekrila oči. 

Tada osjeti, kao da i njega samoga nestaje, i obori 
glavu. No kad je podiže i pogleda k grmlju, ništa ne 
vidje do sparne noći, kako ogoljeno polje zavija tišinom 
i tminom. , 

A bijaše li to zbilja ona? — pomisli. — To je 
mimo mene Ljubav prošla! 


KRČMA. 


I. 


ad ti spomenu krčmu seosku, i ne¬ 
hotice se očima prikaže mala, ploča ta 
ili ševarata kućica kraj nevaljala puta. 
Ali ona u Širopolju nije bila takva, 
a oštro mi se u pamet zasjekla zbog 
jednog doživljaja u njoj. 

Ona je i sad velika, bijela i svijetla kuća, sa 
zelenim vrtom, hladovitim sjenicama i prostranim, 
čistim dvorištem za kirijaška kola. A smjestila se 
kraj velikog, prometnog druma, nedaleko gradića 
i u brežuljastoj okolici načičkanoj bogatim selima. 

U toj se krčmi nije trpjela nečistoća, ni psovka, 
ni svadja, niti ikakva druga nepristojna djela, kakva 
se svagdan po drugim krčmama i čuju i vide. Dakako, 
i ovdje bijaše obilna pića i veselih popjevaka do zore, 
ali se nikad nije desilo, da bi se posvadili ili pače po¬ 
tukli, kao u drugim krčmama ; već bi se, na kraju 
gozbe, još i ljubili od ganuća, mutnih i suznih očiju. 

A svemu ovome bijaše uzrokom krčmarica Ana, 
lijepa, stasita žena, što je sjala bjelinom i čistoćom, 
a i oči joj odlučno, iskreno blistale. 

Ona imadjaše i muža Iliju, no taj se nije prtio 
ni u krčmarske niti u koje druge njezine posle, već 
se zabavljao na svoj način. Radi sviju tih prilika 
neki su tu lijepu krčmu nazivali svojim ulištem, 
sebe marljivim pčelicama, a Iliju trutom. 






Tamo zalazili ponajviše oni, što ne žale troška 
ni kad imadu ni kad nemaju novca: u potonjem 
slučaju Ana je gostu po očima znala, što mu je, i 
baš se njemu najljubaznije smiješila, kao da mu veli: 

— Ne smeta, to se svakome dogodi kadikad . . . 
samo mi veseo budi ! 

Tko nije bio u toj krčmi, ne može ni zamisliti, 
kako tu ugodno prolazi vrijeme : kad misliš, da još 
nije ni jedanaesti sat noći, a ono već zora bijeli. 
Jelo domaće, krepko i mirisavo ; vino žarko, pitko, 
a krčmarica Ana svojim prijaznim smiješkom na 
prekrasnim ustima i blistavim pogledom kao da sve 
pozlaćuje oko sebe i umiva srebrnom rosom. Po- 
gadja svačiju misao, svačiju želju, pa možeš kod 
nje naći sve drugo i osim mila smiješka i ljubazna 
pogleda. 

A bijaše još dosta mlada, bjeloputna i obučena 
na narodnu, samo od tkiva i veziva mnogo finijeg, 
mnogo tanjeg, da se ispod sve te naprave razabirale 
krepke i skladne crte njezina svježeg, gipkog tijela. 

I jelo i pilo neprestano prolazilo njezinim rukama, 
ali nitko da je vidio nju niti jesti niti piti, kao daše 
hrani uzduhom, svijetlom i rosom: jedino u vanred- 
nim prilikama, da kome pokaže svoju osobitu sklo¬ 
nost i štovanje, gucnula bi iz ponudjene čaše. 

Imadjaše vanredan osjećaj za sve, što je lijepo 
u govoru, kretnjama i u nošnji. A i pjevanje i uopće 
svaka glazba svidjaše joj se vrlo. I sluškinje bile u 
nje same krasotice: mladjahne, vesele, sputne, i 
ona ih pokazivala svojim gostima kao dragocjen 
kućni ukras i dičila se njima. Nikada ne govoraše, 
koja li je radišnija i bolja, već koja je od njih milija 
i ljepša. 


Radi svega toga njezina krčma bila svagda 
puna stalnih gostiju, a osobito zimi, kad napolju 
zalije, zapuše i zamete. A i ljeti, jer se tamo uvijek 
našlo ugodna hlada. Dolazilo najviše mladih ljudi, 
a ženskih se vidjalo posve rijetko, jer im se tamo 
nije svidjalo, a Bog bi ga znao zašto ! 

Medju tim stalnim pohodnicima bio sam i ja, 
tada još mlad, bezazlen momak, i dolazio sam u 
tu krčmu vrlo često, zajedno s drugim mladim lju¬ 
dima. 

Izmedju sviju, što se tada sastajasmo ondje, 
bijahu najočitija i najpoznatija dva postarija čo¬ 
vjeka sa svojih na daleko razglašenih ose bina : ka- 
ludjer iz Galovca Mile i Jožo Vilović, nekad pravnik 
i okružni predstojnik u Bosni, a tada s malom mi¬ 
rovinom živio u rodnoj, seoskoj kući. 

Kaludjera Milu zvahu samo Kale i svatko ga 
poznavaše zbog obijesna i neobuzdana veselja, ali 
i s dobra srca, pa ga ljubili ne samo u njegovoj pa¬ 
rohiji. 

0 Kali se pripovijedale najčudnovatije, ali zbilja 
istinite stvari. 

Više sela Galovca bijaše neka stara, mnogostruka 
gradina, o kojoj narod govorio, da je podigoše, bje¬ 
žeći ispred Turaka, potomci posljednjega bosanskoga 
kralja. Ta gradina bijaše ničija sve dok ne dodje 
u tu parohiju Kale, koji je popravi o svom trošku, 
pače dozida potpuno jednu kulu i smjesti na njoj 
nekakav stari top, što ga dobavi čak iz Bukovice, 
odakle bijaše rodom. To mu staro oružje služilo, 
da sazi vije parohijane, kad nije bilo duhovne službe, 
na koju se okupljahu jasnim zvonima s crkve 
na suprotnom brijegu. 

I zbiljja čim bi se oglasio stari top i njegova 
gromka rika odjeknula od bližih brda, cijelo bi se 
selo strčalo pred parohijsku kuću, ali samo mladji: 
muški pod oružjem a ženske na brzu ruku začeš¬ 
ljane i umivene. 

To bi najčešće bivalo, kad bi se Kale kasno u 
noći povratio iz krajine s gozbe kakove, a selo, i ako zna¬ 
dijaše, da nije potreba hitno se skupiti ondje, ipak bi 
se sa bralo za cigli sat a često i prije. Znali su, da će 
tada biti i čašćenja i hvale za njihovu spremu i posluh ! 

Kale bi ih pozdravio kojekakvim jakim, rato¬ 
bornim usklicima, a onda naredio svome momku, 
da iznosi jela pa vino u obilatim vjedrima. Tada bi 
se zametla pjevatanja, kolo, pucanje iz kubura te 
hrvanje i umetanje, pa koje bilo doba dana ili noći, 
dapače i na visokom snijegu. 

I ako Kale činjaše sve, što i oni, ipak bi se na 
kraju takova veselja smirio, uozbiljio, pak bi dje¬ 
vojke i momci, nevjeste i mladi ljudi, pokorno i redom 
pristupali k njegovoj ruci, da je cjeluju i da mu za¬ 
hvale. On bi im tada preporučio, neka uvijek budu 
spravni na njegov poziv, te sa petrahilom oko 
vrata i krstom u ruci blagoslovio ih ozbiljno i mrko, 
kao da ih oprema na muke ili u boj. Kad bi vidio, da 
se oni ganuti razilaze, zatvorio bi teška, hrastova 
vrata svoje kuće i pošao da se okrijepi snom za nove 
zgode sutrašnjega dana. 

Glasali ga svuda i zbog konja njegova Šarca, 
konja golemoga, koji zbilja bijaše šaren kao nikoji 
drugi. Pa da bude još veća sličnost s opjevanim konjem 
narodnog junaka, naučio ga i vino piti. Čim bi sjahao 
pred kojom krčmom, odmah bi priskočili momci 
seoski, da mu Šarca prihvate i donesu konju ulomaka 


suhih kolača u sol namočenih, a onda obilato vje- 
darce vina. Ka dika d bi se desilo, da bi ti isti uslužni 
momci pojeli kolače i popili ono vino, ali najviše 
puta zbilja bi sve to Šarcu dali. 

A što bi za tim onaj konj letio ! Nijesi mu se 
mogao ukloniti s puta, ako ga ne ugleda još iz da¬ 
leka, a crvena konjska griva i duga Kalina kosa vio- 
rile u zraku ! 

Takav bijaše taj Kale i njegov konj. 

A Jozo Vilović proglasio se radi posve drugih 
stvari. Najprije učio za popa, no pobježe i podje na 
sveučilište, gdje je učio svega i svašta. Napokon po¬ 
slije mnogih godina i uz malu pripomoć svoje kuće 
izuči zakone. 

Bivao od tada po različitim uredima i kancela¬ 
rijama i svagdje se iskazao pameti i bistrinom, ali je 
od svukud morao bježati zbog prekomjerne ljubavi 
k ženama. 

Pripovijedaše, kako se već u dvanaestoj godini 
silno zaljubio u mladu nevjesticu, susjedu svoju Mašu. 
Znao je za pučki običaj, ili bolje način, kako se trun 
iz oka vadi. Kad ne bi mogli nikako da uklone truna, 
kakva mlada žena zamuzla bi u oko iz svojih prsiju 
nešto mlijeka i za malo trun bi isplivao napolje. 
Zato on sakupi u šačicu ljuščica od pupa, što se jako 
lijepe, (a proljeće je bilo) te ih saspe sebi u oko. Ono 
mu pokrvavilo, nateklo, ali to bijaše ništa prama 
nasladi i radosti, kad je uz svoje lice vidio i oćutio 
bijele, gole i tople grudi nevjestice Maše. 

Doživje i neku osobitu ljubav, u svom životu 
posljednju, no ta se tragično svršila. Nikad se ne do¬ 
zna de, što je uistinu bilo, ali mu se iza toga dogodi, 
što i mnogim drugima: stade nemilo piti i zbijati 




tolike ludorije, dok ga ne otputiše iz službe, a kao za 

milost dadoše mu penziju neku. ^ 

Poslije duga skitanja i svakovrsnih doživljaja 
napokon se vrati u rodnu kuću, prestane se zalju¬ 
bljivati, ali nastavi piti još jače. 

A najčudnije bijaše, što bi onako pijan po rc 
mama odvraćao ljude od vina te držao čitave govore 
protiv pića, žena i ljubavi. Njegov govor bijaše tada 
kićen, isprepleten svim mogućim znanstvenim do¬ 
kazima i glasovitim rečenicama, a ljudi mu se smijali 
i zadirkivali ga, dok ga krčmar ne bi izbacio na pu . 

Pa i svakog drugog svijeta bivalo u toj kremi, 
koju sam upoznao zazbilj baš u vanrednim prilikama. 

Bilo je pri kraju godine 1888., kad je silna mećava 
naglo prekrila čitavu krajinu. Moj otac življaše onda 
u gradu, te me otpravi s pismom krčmarici Ani, a 
da nijesam ni znao, što je u njemu bilo. 

Blistao prekrasan zimski dan, hladan a tih, 1 
samo na sjeveroistoku dizala se lagano neka tamno 
siva zidina jednoličnih oblaka, kakva se i inače u 
takim danima vidja. Bijaše treći dan Božica 1 posao 
sam pješke te lako prevalio ono devet kilometara 
lijepa puta, što se do širopolja kroz mrku okolicu 

Krčmarica Ana i muž joj bijahu katolici, 1 kod 
njih još trajala božična slava. Primicao se i pravo¬ 
slavni Božić i zatekoh tamo svakojake čeljadi. 
Bošnjaka, koji dodjoše kupovati vino i rakiju, me¬ 
sara, što kupovahu stoku, i drugog meni nepoznatog 
svijeta, pak četicu cigana, koji neprestano sviraju 
po takim mjestima i u ono doba godine. 

Krčmarica Ana i ne dočita sasvim pismo, vec 
mi se zagleda u oči, nasmija se zvonko 1 reče mi, 

đa mogu otići istom onda, kad mi ona dopusti, jer 
da me je otac u svome pismu preporučio njojzi. Dra¬ 
govoljno se pokorim, jer mi se od uvijek milila i Ana 
i njezina krčma. 

Bijaše to kuća na dva krila i s drugim sporednim 
zgradama, a posvuda se vidjalo čeljadi svake ruke, 
gdje piju, razgovaraju, smiju se ili hodaju tamo amo. 
Osim krčmarice i njezinih domaćih poznavao sam 
još nekoliko mladih ljudi iz grada i okolice, što do¬ 
djoše, kako rekoše, da se razbistre od preobilne gozbe. 

Medjutim pred njima, na prostranu stolu, ne¬ 
prestano se mijenjala različna jela i punile obilate 
boce, čime bi Ana svoje goste častila i ljubaznim 
smiješkom nutkala ih, da uzmu. Ja im se pridružim, 
pa zamalo zahvati i mene njihovo obijesno veselje. 

Cigani u kutu drijemali i zijevali, te se vidjelo, 
da su jako umorni od mnogih, neprospavanih noći, 
ali sada nitko nije pazio na to, već se svaki zabav¬ 
ljao na svoj način. Bijasmo na podu, u velikoj, svije¬ 
tloj dvorani, kamo se dolazilo širokim, položitim 
stepenicama, a odmah blizu kroz mnoga vrata išlo 
se u druge prostorije, odakle je takodjer bilo čuti 
kojekakve glasove: razgovor, kucanje i smijeh. 

Nitko nije pazio, što se dogadja napolju, i ako su 
svi gosti počeli ćutjeti neobičnu hladnoću uza sve 
što su momci po naredbi gospodarice svoje počeli 
ložiti velike zemljane peći. 

Već rano iza podneva potamni nebo, a sunce 
kao da izgubi sav sjaj i svu toplinu. Čitava krajina 
posivi čudno, a onda zabijeli od gusta snijega, što 
naglo stade sipati u kosim, pravilnim redovima. 
Kad opaziše takovu naglu promjenu, neki se zabri- 
nuše, a neki razveseliše još jače. Sjeveroistočni vje- 

tar ne bijaše toliko jak ali oštar, studen i svaka 
kap vode, što bi u prizemlju pala na kameni pod, 
namah bi se i smrzla. No što je god vani postajalo 
tmurnije i studenije, činilo se, da je kod nas sve više 
svijetlo, ugodno i toplo. 

Kratki tmurni dan prolažaše brzo i hitro se bli- 
žala snježna studena noć. Svjetiljke planuše rano, 
ali nitko i nije mislio, koje je doba. 

Prozori izvana bijahu već posve zasuti snije¬ 
gom i jedva se čuo lagani zuj studenog vjetra i šuške- 
tanje sitnih, mrzlih pahuljica, koje zasipavahu doli¬ 
nku, gdje se smjestila samotna krčma i u sumrak 
kroz omalene prozore sipala rumeno svijetlo. 

Sluškinje i momci veselo trčali i dozivali se kroz 
pahuljice u dvorištu, svi radosno zaposleni pripra¬ 
vama za toplu večeru i meke ležaje mnogobrojnim 
gostima. 

Čim se vani potpuno smrče, lijepe sluškinje sta¬ 
doše polagati na stolove nova, topla i mirisna jela, 
a pitko, žarko vino rumenilo se na bijelim, iznova 
prostrtim stolnjacima. 

Za onim posebnim stolićem svejednako mirno 
sjedili cigani, svaki sa svojim guslama na krilu, i 
čekali bilo s koje strane mig, da započmu, jer i njima 
bijaše dodijalo samo drijemanje. 

Naš sto bijaše odličniji od drugih i po namješ¬ 
taju i po čeljadi, što bijahu za njim. Tu sjedila dva 
brata, mladi trgovci, oba koštunjava, crnooka, crno- 
kosa, Drago i Dušan ; sin bogata posjednika Ljubo, 
jedar, velike okrugle glave i ponešto ćelav ; geo¬ 
metar Zvonko, mršava, pjegava lica i bjelkaste kose, 
ali mio i veseo momak, i još drugih, meni manje po¬ 
znatih, mladih ljudi. 

Na susjednim stolovima bijahu trgovci marve, 
svi ugojeni, crveni, s teškim, srebrnim ili zlatnim 
lancima preko crnih prsluka ; Bošnjaci s fesovima ili 
zapeškireni ; tri, četiri domaća seljaka i napokon 
Srbi iz Macedonije, pilari, visoki, koštunjavi, većinom 
neobrijani i u slabim, iznošenim odijelima. 

Večeru donosile ljepušne djevojke, sluškinje 
Anine: dvije u odijelu varoškom, a jedna u kićenom 
narodnom ruhu, gologlava i sa trostrukim, srebrnim 
gjerdanom oko vrata. Prve dvije zvale se Marta i 
Jeca, a treću zvali Marom. 

Tu sam djevojčicu Maru poznavao dobro, vidja 
juči je često u polju, gdje stojeći uspravno na konju 
pjeva i veze, a konj pod njom pase i mirno korača. 
Ne bijaše stalna sluškinja u krčmi, već na Aninu 
molbu dodje pomoći joj ono dana, kad bijaše preveć 
posla. 

A gazdarica obilazila naokolo obrćući se svakome 
pojedinom svojim ljubaznim smiješkom i nastojeći, 
da pogodi, što tko želi. Svi se obraćali za njom 
ugadjalo im dočikati njezin prijazni, blistavi p 3 
gled te motriti skladne joj i sigurne kretnje. Činilo se, 
da su svi ondje, svaki na svoj način, zaljubljeni u 
nju. A muž joj Ilija služio u prizemlju druge goste, 
većinom seljake domaće, no obećao nam, da će ka 
snije svakako i on k nama. 

Napokon cigani zagudiše, jer im netko s drugih 
stolova posla golemu bocu vina i hrpu cigareta, a 
to kao da bijaše znak, neka počnu. 

Začu se neka tužna, otegnuta melodija, što bi 
svaki čas prešla u čudne, otegnute vapaje, i meni se 
vrlo svidje. No moji drugovi ostadoše mirni i nijesu 
pazili mnogo na njihovu svirku. 

— Čut ćete ih, kad zapjevaju ... pa još kad 
dodje ona! — usklikne Ljubo i udari šakom po 
stolu, da bolje potvrdi svoje riječi. 

— A tko je toona? — zapitam naglo, kao da 
se baš mene tiče. 

— Ona? ... Ta ciganka, crnka mladjahna ! . . 
A glas ... i kako joj prsi trepe ! Samo je čuvaju, 
maze, da im se ne pokvari: svi je ljube. Vidjet ćeš i 
sam: ona će svakako doći ! 

— Pa ćeš vidjeti, kako je vjerenik njezin, ili 
muž — što ja znam, kako je to kod njih — strašno 
sljubovan na nju, ali na neki osobiti način ! Eno 
onaj mladi, sitnih brčića, što gudi po kontrabasu ! 
— šaptaše mi Dušan prignut k meni, a zatim se na¬ 
smije glasno, kao da mu je to vrlo drago. 

Na drugim stolima namah oživješe od te svirke, 
jer je postajala sve brža i brža, tako da su cigani 
počeli previjati tijelom i na nekim najbržim mjestima 
savijati se kao mlado jablanje po jakom vjetru. 

Svak bijaše potpuno zaboravio snježnu me¬ 
ćavu vani, od koje se čula jedino podmukla huka 
kroz čvrsto zatvorene i zasute prozore. 

— Samo da onaj pijani vrag opet ne dodje kva¬ 
riti naše veselje, — reče Dušan. Mi smo i jučer bili 
ovdje, ali zbog njegove propovijedi nijesmo stali 
ni čitav sat. Ovo dana poludio je sasvim ! 

Dalje nijesam čuo, što reče, jer cigani zagudiše 
opet veselo i bučno, ali na nekom tišem mjestu pro¬ 
tumači mi Ljubo one riječi: 

— Ovdje je i danas Jozo Vilović. Vi ga znate ? ... 
Bit će, da gdjegod sada pijan spava, ali se probudi 
pjaniji nego što je kad zaspe ! Vidjet ćete ... sve 
je dobro, dok ne dodje on. 

Cigani svirahu sve brže i već se počeše smije¬ 
šiti svojim poslušnim guslama, a to je dobar znak, 
jer onda izažimlju one čudnovate zvukove ne više 
iz gusala, već iz svoga zagonetnog srca. 

Za podaljim stolom ugledam malena, mršava 
seljaka, kako na otegnutijim i tišim mjestima, kad 
se činilo, da gusle nešto govore, poprijeko gledajući 
na cigane, krivi lice i otvara šaku, kao da će u nju 
uhvatiti onaj šapat i zuj. 

No čim odjeknu zadnji kratki i snažni akord, 
užurbaše se cigani, jer onaj isti seljak, koji slušaše 
otvorenom šakom, pristupi k njima te izasu na sto 
nešto sitna, bijela novca i dižući ruku u vis za- 
vikne : 

— Ta barem i zapjevajte štogod, neka vas ču¬ 
jemo ! 

Cigani mu se lagano poklone, nešto progovoriše 
medju sobom, a odmah za tim oču se gromka pjesma: 

— Još litru, dve, — tri, četri, pet. . . 

Što marim ja za svet ! . . . 

Čim jeknuše ove riječi, po svim stolovima za- 
kucaše boce i čaše, a sluškinje se ustrčaše, da donesu 
novo vino. Neki počeše lupati šakama o sto, neki 
i nogama o pod, a cigani pjevajući povraćali se na 
one iste stihove. 

Buka i žamor izmjenjivali se i onda, kad ne 
bijaše pjesme. Kadikad nije se znalo, da li je koji 
usklik, koji šapat ili zuj nastao u bučnoj sobi medju 
nama, ili je to zacvilila i zadahtala snježna oluja, 
što je u golemim talasima klizala zemljom, da prije 
ustraši pak zatrpa bjelinom i teškim snom krajinu, 
koja svetkovaše Veliki Blagdan. Činilo se, da smo 
htjeli nadglasati sve jači studeni šum, što u tmini 

kovitlaše snježnim pahuljama, da uduši ledenim mra¬ 
kom toplu i svijetlu krčmu. 

Najednom mnoge glave okrenuše se k odaljenim 
vratima unutarnjih soba, te pogledah onamo i ja. 

Uz jedna vrata stajala nepomično ciganka, kao 
da se još nije odlučila sasvim ući. Na glavi imadjaše 
žutkast rubac, koji joj je posve zakrivao kosu i jedan 
dio čela, a nekim drugim tamnim rupcem bijaše 
omotala ramena i prsi: pokazivala se ukočena i 
ozbiljna, kao bizantinska ikona na dasci. 

Onda se polako, stalnim korakom, uputi k nji¬ 
hovu stolu, gledajući samo pred sebe. Za našom tr¬ 
pezom nastade živahan pljesak, a onda i u čitavoj 
sobi. No ciganka muče sjede podalje od svojih, 
gotovo u kut i pogleda amo. Izraz njezinih lijepih, 
crnih očiju bijaše nepomičan i strog, crte lica tvrde 
j mirne, a boja više nekako zelenkasta nego tamna. 
Meni postade od izražaja njezina tjeskobno na srcu, 
ali mi se ipak ne dade svratiti očiju s toga lica, tako 
neobična i čudnovata. 

K njoj pridje onaj najmladji od kontrabasa, 
pa drugi, i stadoše joj nešto šaputati što mogahu mi¬ 
lije. No ona samo gledala u pod, prkosno tresla nogom, 
a laganim kretanjem glave pokazivala, da ne pri¬ 
staje na ono, što je mole. Konačno se povratiše na 
svoja mjesta sliježući ramenima i gledajući okolo, 
kao da se opravdavaju s njezine tvrdoglavosti. 
To ona nikako pjevati ne htjede, a i nitko drugi ne 
usudi se primijetiti ništa: svi su je nekako poštovali, 
i ako nijesu bili zadovoljni onim, što čini. 

A uto cigani udesiše novu pjesmu: 

— Diku volem, dika vole meeene ! . . . 

i sve pogledaju u svoju družicu, ali ona oborene glave 
tužno gleda u pod, sve dj istog izražaja lica, nepo¬ 
mična i stroga. 

— 0 čemu li ona sada misli ? Kakva su čuvstva 
u njezinu srcu ? Je li tužna, srdita ili se pretvara ? . .. 

Ta su me pitanja u taj čas zaokupljala vrlo, a 
gledajući je dulje, zaključim u sebi, da je zbilja tužna, 
i bude mi je žao. 

Još dok su pjevanje i žamor u našoj sobi trajali, 
začujem u prizemlju veliku buku i neobičan topot. 
Seljaci dolje urlikali svojim krepkim glasovima i 
nečemu se srdačno veselili, odobravali, no izmedju 
sviju čuo se najviše Ilijin kreštavi glas: 

—• Nemoj, molim te . . . Slomit ćeš se . . . ubit 
ćeš se ! Čuvajte se, bjež’te, ljudi ! Konja će svoga 
dobrog iznakaziti ! . . . 

Tada svi kod nas u sobi zamukoše i stadoše 

prisluškivati. Buka u prizemlju bivala sve 

veća i veća, pa neki topot, nukanje, opomene, savjeti, 
smijeh. Sve živo, snažno, a po gdjekada i krik, kao 
da gone divlju zvijer u šumi. 

Još od početka prve ciganske pjesme trajala ona 
buka i ako onda manja, pa i ne osvrćući se na to 
strpljivo sam čekao i nadao se, da će prestati. No ona 
se približavala i napokon uz stepenice očusmo silan 
štropot, poticanje i udaranje kandžijom. 

Većina u sobi skoči na noge a i cigani se uzne- 
miriše. Kad se odmah za tim kraj zatvorenih vrata 
začuje još neobično dahtanje i oštri povici, da otvo¬ 
rimo, mnogi poletješe, da povire, što se tamo dogadja. 
A onda kliknuše udivljeno i veselo, jer to bijaše Kale, 
koji se na svom Šarcu oprezno penjao uza stube, 

Dinko Šimunović: Gjerdan. n 

a na dnu ljudi s lučevim bakljama, što su crvenkastim 
plamenom osvjetljivale zabrinuta lica. 

Kad su ostali u dvorani začuli, što se dogadja, 
gradjani zapljeskaše živo, a drugi počeše lupati o 
stolove i o pod, da time pokažu svoju radost. Mnogi 
se i bojali, da se čila životinja ne pomami, ali pametno 
konjče koračalo i penjalo se oprezno od stepenice 
do stepenice, i napokon Kale, prignut na hrptu vjernog 
i poslušnog konja, ujaše u dvoranu, ispravi se ponosno 
i skoči s njega na pod. 

Bijaše sav mokar od napola otopljena snijega, 
crven i svijetlih očiju, a malo prosijeda brada i kosa 
bijahu mu slijepljene uz glavu. I konj bijaše mokar te 
bi se koji put stresao a sa njega se dizaše para. Svi su 
ih gledali udivljeno, i čuo se samo gdjekoji začudjeni, 
nerazumljivi povik, a onda ga sale tješe stotinama 
pitanja. Kale pogleda svuda okolo i smiješeći se reče: 

— Bio sam kod svoga pobratima fra Mihe 
na slavi, kod zlatnoga čovjeka bio sam ! . . . I na 
putu uhvati me ova strahota . . . eto i sami čujete 
kakva ! Nijesam znao ni gdje sam ni kamo idem, 
ali — ovaj moj pametni Šarac donese me zdrava i 
čitava ovamo, baš na zgodno mjesto ! . . . Dakle, 
ljudi moji, zaslužuje li ovaj konjic, da ga počastimo 
u toplu i čistu i onim, što je njemu najdraže? 

Ovo je govorio ponešto svečano, zaustavljajući 
se i misleći, kao da govori s oltara, ali odmah za tim 
nasmije se glasno i visokom kaludjerskom kapom 
stade mahati svima i pozdravljati ih. Pa usred općega 
odobravanja, pljeska, veselih povika, lupanja i 
cike obrne se k Ciganima. U jednoj mu bila uzda, 
u drugoj prazna boca, a onda podigne obje ruke u vis 
kao znak, da budu pripravni započeti pjesmu. 

Cigani su ga razumjeli i spravnim gudalima 
oštro pazili na njegova usta, koju će pjesmu da za¬ 
počne. No Kale držeći ruke svejednako ispružene u 
vis, srdito za vikne : 

— Onu našu ! . . . Onu istu ! . . . Zar ne vidite 
praznu bocu ! 

Počeka u tom položaju još malo, a zatim spusti 
naglo ruke, a čitava dvorana jeknu iznova starom 
bećarskom pjesmom: 

— Još litru, dve — tri, četri, pet. . . 

Što marim ja za svet ! . . . 

Pjevali su i gradjani i seljaci, i Bošnjaci i Mace- 
donci, a ponajviše sam Kale mašući bocom i uzdom. 

I opet se sluškinje ustrčaše donoseći nove, pune 
boce na sve stolove pa i onaj ciganski, jer za božićnih 
blagdana jelo se i pilo u toj krčmi badava, kao i u 
svakoj drugoj zagorskoj kući. 

Kale ne htjede sjesti, premda mu svi za našim 
stolom nudili svoja mjesta, sve dok ne donesoše 
njegovu Šarcu kolača i soli, te običajnu vjedricu vina. 
Istom onda bijaše zadovoljan i reče : 

— Ne dam ja njega u štalu večeras ! 

Zasjedne na vrh stola, a Šarac premetaše noge 
lagano, kao da znade, kako nije u staji ; polako uz- 
mahivao glavom, žvakao suhe kolače i usrkivao 
dobro vino, kad bi mu vjedricu podmetli. Svi su 
uživajući gledali u Kalu i njegova konja, ali Kale 
nezadovoljno uzmahne glavom baš kao i njegov konj. 
Uspravi se, podiže ruke u vis kao i prije, te zapjeva 
svojim jakim i zvonkim glasom: 

— Moja mati: . . . . 

A cigani prihvatiše gromko i složno : 

Moja mati bećaruša bila .... 

* 

I ja sam pjevao ođ srca davno poznatu pjesmu, 
koju sam pratio i rukama i nogama i glavom i baš 
za to prenuh se u čudu, kad na najljepšem mjestu 
prestade pjesma. To -jest, cigani njome proslijediše i 
dalje, ali svi ostali zamukoše naglo, pa ušutim i ja, 
gledajući iznebušen oko sebe. 

U prvi čas ne mogoh naći razloga tome izne¬ 
nadnomu muku, ali kad pogledah, kamo su oči sviju 
drugih uprte, ugledam ciganku, kako se odlučno i 
podbočenih ruku smiješta pred sto, okrenuta k nama 
i spremna, da zapjeva. 

Bijaše skinula s pleća i s glave rupce i prikaže 
nam se posve drukčija, kao da je u hladu za žarka, 
raskošna ljeta. Očito bijaše, da joj, s neobična do¬ 
laska Kalina, prodje svaka zlovolja.Kosa njezina 
prelijevala se kao perje crnoga kosa ; lice ne bijaše 
sada zelenkasto, već se žarilo tamnom rumeni, kao 
strana breskve okrenuta k suncu, a oči ne bijahu 
više ni tužne ni stroge, već sijevale radosno mlade¬ 
načkom vatrom. Rekao bih, da i ne znade, gdje se 
nalazi, već se sprema zapjevati sama sebi. 

Cigani brzo dovršiše započetu pjesmu i nastade 
potpuni muk u željnu očekivanju njezina glasa. 
Bit će, da svojima već reče, što će pjevati, jer ciganske 
gusle zazujaše tiho, strastveno, kao da glasovi dolaze 
ispod zemlje, a iz gipkog preplićanja mekanih zvu¬ 
kova stade se razabirati prekrasan glavni motiv. 

Ciganka obori glavu i čekaše zgodan trenutak, 
da prihvati, a meni se od uzbudjena očekivanja 
otme glasan uzdah. Ona pogleda k našemu stolu i 
nasmiješi se : 

— Uzmi mi srce moje. 

I dušu uzmi mi ! . . . . 

pjevaše ciganka, a meni se oči zamagliše od suza i 
sav sam drhtao. Pa kad cigani prihvatiše nižim 
glasovima istu pjesmu, njezin glas činio se blistav, 
srebrni vez, na mrku, meku baršunu. 

Sjetim se Ljubinih riječi, kako joj grudi trepte 
kad pjeva, i pogledah joj ravno u prsi. Ali ona već 
bijaše oborila glavu i na svoje mlade grudi prekrstila 
ruke, te počimala iz duboka, kao da te mekom i tam¬ 
nom svilom gladi i toplim ti dahom oči sklapa : 

Čeka me stara majka, 

I seja milena . . . 

zazujaše nježne riječi u tihoj dvorani, kao da po 
njoj ljubav i čežnja lepršaju svojim laganim, pahu¬ 
ljastim krilima. 

Baš u tom času pojavi se kod unutarnjih vrata 
Jozo Vilović ; rekao bih, da je iz njega nešto ledeno 
zastrujalo, pa nehotičnim strahom pogledam na onu 
stranu. Stajaše uza zid prislonjen i blijed kao mrtvac, 
raskuštrane sijede kose i krvavih očiju. Čekaše čvrsto 
stisnutih, takodjer blijedih usnica, da svrši pjesma, 
i odmah kad prestade, začu se njegov suhi i oštri 
smijeh : 

— Ha, ha, ha ! . . . Uzmi mi srce i dušu ! . . . 
A što je ono ? . . 

Konj ? . . . Dakako, za stolom medju gospodom, 
a mene na put bacaju ! Lijepo ! . . . Uzmi mi srce i 
dušu ! — ponovi zamišljeno, a onda se raskrivi što 
što mogaše bolje : 

— Ali najprije uzme pamet ! 

— Kao i tebi, budalo jedna ! Odlazi, što dolaziš 
smetati ovdje ! vikne na nj Ana, ali ipak sa smije¬ 
škom, pa se vidjelo, da se nije rasrdila zbiljno. Bit će, 
da je navikla sličnim riječima. 

— Da, meni je uzela pamet ona... to jest one 
sve ! — vikne žestoko. A zatim — vino ... i ja sam 
sada evo što: propalica ! . . . — završi hrapavim 
glasom. A onda iza kratka razmišljanja nadoda uzdi¬ 
šući : 

— A kakav sam ja bio gospodin ! . . . Pravi go¬ 
spodin, ljudi moji, tako da — ... . 

— Sjedi kod nas, pij i ne mu dru j ! Barem o 
blagdanima, ta sad je svačije veselje ! — reče mu 
jedan seljak, potegne ga za ruku i sjede ga na silu 
kraj sebe. 

— Što će njemu, braćo, Božić ! — viknu netko 
do njega. Ta on se ni na Božić ne može jače opiti 
nego svaki dan ! 

Grohotan smijeh poprati te riječi, a Mile kalu- 
gjer stade brzo vikati: 

— Kolo ! . . . kolo ! . . . U kolo svi ! 

— Čekajte, ljudi, da prije savedemo konja. Ta 
on ne će igrati, a samo nam smeta ! — reče netko i 
pridje k izlazu. 

A Kali već ne bijaše do konja te pusti, da ga 
savedu, a on skoči k ciganki i povede je usred sobe. 
Za njima skočiše i ostali, poredaše se, prihvatiše za 
ruke i premećući nogama, nestrpljivo čekali prve 
zvukove. A cigani samo nekoliko trenutaka potezahu 
tiho i otegnuto svoje lukove, a zatim sve hitrije i 
hitrije, i razmaha se brzo, vrtoglavo kolo. 

I domaći, i trgovci marve, i Bošnjaci, i Macedonci 
skakali pomamno, a samo dvojica ni jesu dijelili opće 
radosti. 

Mladi ciganin, promjenjen u licu, nije se usudio 
gledati svoju ljubovcu u našem vrtlogu, već stajaše 
pognut nad svojim kontrabasom i samo ka dika d upi- 

raše svoj zamagljeni i suzni pogled na protivnu 
stranu, da ništa ne vidi ; a Vilović kričaše nešto kao 
bijesan, zgražajući se i nad kolom, kao i prije nad 
smijehom i pjesmama našim. 

No još malo, i počesmo se umarati te isprijeka 
gledati cigane, kad li se odnekud utisnii medju nas i 
krčmarica Ana sa sluškinjama svojim, pa nas povu- 
koše čilo i snažno u novi skok. 

Ja sam mislio, da cigani i ne mogu svirati hitrije, 
jer se činilo, da su postigli najveću brzinu; no sada 
kratki zvuci s njihovih gusala blijeskali i pucketali, 
a naše noge, makar koliko razigrane, jedva slijedile 
onaj bijesni takt. A kad se u neke jasno začu i zvecka¬ 
nje srebra trostrukog Marina gjerdana, pomahnita 
čitavo kolo od živih usklika : 

— Daj petrolja ! . . . Vatre ! . . . 

— Užeži ! . . . Zapali ! . . . 

— Zapalimo kuću ! . . Neka sve gori ! . . . 

To vikahu seljani i Bošnjaci, a i ja oćutim u svo¬ 
jim žilama takav plamen, pa stadoh potcikivati i 
dovikivati ciganima ne znajući ni sam što. 

Ali i oni i mi bijasmo se već napregli do krajnje 
mjere, te najednom svi rumeni, znojni i teško dišući 
posjedosmo naglo i stadosmo se smiješiti jedno dru¬ 
gomu. 

— Nesretnici ! . . . Nesretnici! . . . — začuše se 
promukli usklici Joze Vilovića, koji se naprezaše, da 
uspravno stoji. Zamisli se oborene glave, a onda di¬ 
žući desnu ruku u vis, produži tajanstvenim, proro¬ 
čanskim glasom: 

— Ne ispijajte čašu užitka do dna, jer je na dnu 
gorčina ! To znadem najbolje ja : gorčina je na dnu ! 

— krikne bijesno, a onda sjede i iskapi punu čašu, 
koja bijaše pred njim. 

Čitavo društvo prasne u grohotan smijeh, koji 
se razlijegaše tako srdačno, da se je nasmijao i sam 
mladi, zaljubljeni ciganin. 

II. 

ijaše istom deveti sat večeri, te nitko i ne 
mišljaše na san. A malo zatim dodje gore 
k nama i gazda Ilija, crven, obrijan i do 
kože ostrižen debeljaković, pa držeći kapu 
u ruci, klanjaše se svima, no više u šali nego zazbilj. 

Došao je kazati, da se treći dan Božića mora 
svakako završiti u velikoj, prizemnoj kuhinji, kod 
badnjaka i božićne svijeće, po starom kućnom običaju. 
Nadoda, kako je dolje i toplije i mjesta ima više, a 
napokon završi, da njegova Ana tako želi. 

U velikoj kuhinji bijahu prostrti drugi stolovi, 
a na njima nova, topla jela i novo vino. Mirisalo ki¬ 
selim kupusom, suhom svinjetinom, te vrućim pe¬ 
čenjem istom skinutim s ražnja. Sve po prilici kao i 
gore, dapače i poseban sto za cigane u kutu, samo 
što su, daleko pri kraju, žarili i pucketali golemi 
badnjaci, a pod bijaše od tvrdo nabijene zemlje. Oko 
ognjišta sjedilo nekoliko seljaka: pili, kucali se i 
nazdravljali jedan drugomu, te svako malo zagrljeni 
zaojkali po svoju. 

U cijeloj velikoj prostoriji visjela jedina, nejaka 
petrolejska svjetiljka na stropu i zato uz debele 
zidove stajahu neki dječaci, rumenih, nasmješljivih 
lica, držeći u rukama velike lučeve baklje, što su jako 
plamsale, dimile \ rasprostirale svuda ugodan miris. 

Svima bijaše ovdje ugodnije nego na podu, jer bi¬ 
jaše slobodnije, šire i više na domaću. No, za čudo, 
dolje se buka snježne mećave mnogo jače i jasnije 
čula, ili zato, što postajaše snažnija, ili zbog grmlja i 
stabala, što su golim i smrznutim granama šibala 
zidove. 

Ilija pristupi gologlav k božičnoj svijeći na stolu 
i sa zapaljenom trijeskom s ognjišta u ruci. I svi ostali 
skinuše kape, te se božična molitva jasno čula u pod- 
punoj tišini, osim što je bura zviždala i šuštala snije¬ 
gom zasipljući niske prozore. 

Čim se završi molitva i mi se razmjestismo, 
mnogi opet stadoše jesti a neki samo pijahu, nastav¬ 
ljajući predjašnji razgovor. Samo Vilović srkaše iz 
obilate šalice crnu, vruću kavu i ne gledaše ni u koga. 
A cigani na brzu ruku nešto pojedoše te odmah po¬ 
češe u dešavati svoja glazbila. Krčmarica Ana kao i 
prije hodala medju stolovima milo se smiješeći i nuka¬ 
jući goste, da se služe, a za njom trčkale sluškinje 
s jelom i pićem. Svi postanu opet obijesni, veseli ; 
gusle zacilikaše i zaoriše nove pjesme. 

— Ravno polje, žao mi je na te ... . 
pjevala ciganka uz pratnju i živo gledala goste, kao 
da ih hoće nagovoriti, neka zapjevaju i oni. 

I od tada ne prestajaše više pjevanje, jer poje¬ 
dinci stadoše tražiti od cigana, da čuju kakvu milu 
pjesmu, koja je odgovarala tadanjem stanju njihove 
duše, ili im budjaše davnu uspomenu. 

Najprije pristupi k njima neki mladi Bošnjak 
s fesom i s dosta poderanim haljinama na sebi, pri¬ 
opće im nešto i tiho se odšulja k svome sjedalu. Iz 
početka je oborene glave u čudu slušao previjanje 
gusala, kao da ne može razumjeti, da li je to baš ona 

pjesma, koju želi. Ali kada začuje, kako se pomalja 
njegova melodija, preobrazi mu se lice i prosja pra¬ 
vom srećom: slušaše važno i ganuto, kao da iznova 
doživljuje nešto lijepo : 

— Jesen stiže, dunjo moja, 

Jesen rana. 

Nekakva čeznutljiva tuga izbijaše iz te sjetne 
melodije i kao da očima gledaš jesenji, magloviti, ali 
silno bogati kraj. 

Već na tom mjestu potciknu Bošnjak te izaspe 
na njihov stol sav sitniš, što ga imadjaše u kesi. 

— Dunjo moja, dodji k meni 
Još ove jeseni ! . . . 

završi ciganka, no odmah zatim nadoda obijesno se 
smiješeći, a ostali prihvatiše u zboru: 

— Ne dam lica, ne dam lica, 

Nemaš naušnica ! . . . . 

.— Kakovi ste vi to gadi ! — vikaše 

Jozo Vilović, držeći se rukama za stol. Samo ločete i 
si pije te ciganki novce za njezine bezobrazne pjesme ! 

Seljaci ga stadoše mućkati i potezati za odjeću, 
da sjedne, ali on umuknuti ne htjede: 

— Opametite se, ljudi božji: sutra ćete se kajati, 
kad glava bude puna magle, a kesa prazna ! 

Neki ga slušahu, a drugi pjevali dalje. 

— Ha, ha, ha ! ... A ti ? — nasmija se netko. 

— Jest, pijem i pijan sam, ali ja sam propao čo¬ 
vjek ; no, vi se možete još spasti. Opametite se i spa¬ 
site, ljudi božji ! . . . 

Njegove dalje riječi zagluši novo pjevanje, jer 
mladi trgovac Drago, koji je sve do sad šaputao se- 
ljančici Mari, naruči u njezinu slavu posebnu pjesmu: 

— Maro, Maro, sunce ogrejano ! 


No Kale odmah za tim htjede da se iznova pjeva 
s Aninim imenom, a onda Ljubo, najprije Marti, a 
onda Jeci: 

— Marto, Marto, od istoka sunce ! . . . 

I cigani se tada pomeli, pak spominjali sad jedno 
a sad drugo ime, a Ljubo tražio, da se te pogrješke 
isprave i neprestano ozvanjala ista pjesma. 

Jozo Vilović stvori se kod nas nečujno kao sjena, 
pa mi se i onda učinilo, da s njega mrtvačka studen bije. 

— Dopustite, da vas upitam, — reče on promu¬ 
klo Ljubi — na čemu se temelji vaše pravo, 
da svi moraju slušati istu pjesmu? I na temelju 
kakvapravavi zapovijedate ovdje ima već pola 
sata ? Je li za to, što je vaš otac bogataš ? 

— Moj otac ovdje ne ulazi ništa ! — vikne Ljubo 
srdito na nj, — već ako hoćeš znati baš za što, evo : 
Meni su dvadeset i četri godine i dva 
mjeseca! Jesi li razumio sad? 

Vilovića obezumi ovaj odgovor i na prvi mah ne 
znade odgovoriti, no onda se snadje i obrćući se svima 
započe: 

— I ja sam — ... 

Ali odvratiše glave od njega te zapjevaše i ne 
čekajući cigane: 

— Kiša pada, što ću, diko, sada ? . . . 

Nas dvojica, jedna kabanica ! . . .' 

A Jozo obadje sve za stolovima zakrvavljenim i 
mutnim pogledom, te videći, da u njega nitko i ne 
gleda osim mene, sjedne i stade govoriti tiho, podi¬ 
žući glas samo onda, kad bi pjesma i žamor nadgla¬ 
sali njegove riječi: 

— I ja sam, gospodine, — razlagaše dalje zapo¬ 
četu misao — bio mlad, zdrav i čašćen, a evo sada . . . 

čemu sam nalik? Svi me častili, te govorili, da sam 
,,čovjek budućnosti!” A sad : po krčmama se skitam, 
i svaka budala misli, da ima pravo vikati na me ! . . . 

— Kabanica od četiri pole, 

Zagrli me, milo lane moje! 

pjevali pijani ljudi, a Vilović se nasmiješi zlobno pa 
mi reče : — Da, a tko je tome kriv ? . . Eto : zagrljaji 
ispod kabanice, a onda čutura, da potenciraš 
svoj užitak. Jer mi nemamo snage ni zadovoljstva u 
sebi, pa tražimo i čekamo užitak samo izvana. A kad 
ga imamo, nastojimo ga povećati: mislimo, da se to 
može, ali ne može. Ne može, velim ti. Eto ih, slušajte 
na ! . . . . 

Meni postajalo tužno na srcu, i bio bih se rado 
oslobodio takova govora, ali nas drugi kao zaboraviše, 
a meni se činilo, da moram poslušati govor toga medju 
svima nama osamljenog čovjeka. 

— Eh, a ja bolan, ležim u vajatu, 

Pa ne mogu da se javim zlatu . . . 

— Eto, čujte ! . . . Ali sve je na svijetu varka, 
gospodine moj ! I ono „zlato” i to je varka. Kad nas 
izvaraju drugi, onda sami sebe stanemo varati vinom ! 

Ja sam htio da ne pazim na njegove riječi, te 
sam gledao, kako se krčmarica Ana, već zagrnuta u 
meku, tamnu kabanicu, oprašta od svojih gostiju i 
s onim, svedjerno ljubaznim smiješkom, zahvaljuje 
im za nešto ; nekima preporučuje, da budu mirni, a u 
nekih pita za oprost, ako nijesu bili dobro pogošćeni. 
Znao sam, da se time do jutra odriče svoje vrhovne 
vlasti, a odgovornost za sve prepušta Iliji. Tako je 
vazda činila poslije nekog stanovitog doba noći. 

Kad prispije k nama, Viloviću reče dosta ozbiljno 
i strogo: 


— Nemoj mi ljutiti prijatelja, jer svaka s na¬ 
činom ! 

A mene prihvati za ruku i srdačno šapne: 

— Tvoj te je otac preporučio meni, a on je moj 
stari prijatelj. Dakle, poslušaj me i podji na počinak: 
ta ponoć je blizu, a od njega i onako ne ćeš čuti 
ništa pametno ! 

Ja se i nehotice zacrvenim na te riječi, a ona po¬ 
čeka još malo i videći, da se ne mičem: 

— Svi su već pijani pa i moj Ilija i bojim se za 
te ! No kad ti se i ovo sada svidja, a ti ostani ! — reče 
mi ona čudnim smiješkom, zagrnu se bolje u svoju 
kabanicu i ne javljajući se dalje nikome, ode. 

Oćutih se zatim posve osamljen, te što je Kale 
više tjerao u grohot, naše drugove za stolom, sam se 
ne smijući, i što su cigani ljepše začinjali pjesme, 
meni je bilo sve tužnije i tjeskobnije u duši. 

— Baš mi je drago, što ne odoste : tako vam 
mogu reći i ostalo, neka vam služi za budućnost. 

— Bećar jesam, bećar me zovedu, 

Zato mene sve frajle voledu ! . . . 

— Molim vas, ne slušajte ih ! Ta eto su začeli 
pjevati i prostačke pjesme ! . . . Znate li prije, davno 
prije, kad sam bio najumniji, najbolji i najradosniji ? . . 
U jutro, dok ne bi okusio ništa ! A sad? Ne boli me 
duša istom onda, kad se dobro napijem. 

Ostali pjevahu i svaki čas ponavljale se ljubavne 
riječi. Vilović posluša, a onda prezirno mahne rukom : 

— Ah što . . . ljubav! O tome ne ću ni da ti go¬ 
vorim. Ona ti je gora nego . . . nego sva zla na svi¬ 
jetu skupa ! . . . Dakle, ja sam u vašoj dobi, gospodine 
moj, čitao Homera, Dantea, Shakespearea, Goethea, 
Tolstoja i druge, sve u originalu! ... A kad? Ni 

večerao ne bi, već malo pospavaj te zorom na novom, 
mladom svijetlu, radostan, čist i bistar, kao kap one 
jutarnje rose, što je blistala na listu . . . Kakav to 
bijaše užitak, gospodine moj! . . . Slavulji pjevuckaju 
u mokrom grmlju ; bijelo, nježno vidjelo ljupko 
svjetluca na pomladjenom lišću. Misli su snažne, 
sjajne, i krile se daleko, visoko, pa ti ništa i ne treba 
do tih radosnih misli ... A zimi! . . . Uzduh trepti 
hladnoćom i svježinom, a u daljini kukurijekanje 
pijevaca, što naviješta zoru: ćutiš neobičnu snagu 
i u duši i tijelu ! . . . A kasnije ? . . . 

Ušuta, posluša, pogleda, što se zbiva oko nas i 
upita srdito : 

— Slušaš li ti mene ili njih ? 

— Slušam vas, kako ne — rekoh, a medjutim 
tutnjaše mi u glavi od okolne buke, njegova brzog, 
neprestanog govora i vina. 

— Dobro! Dakle: želeći da uživam još više, 
stadoh zalaziti evo u ovakova društva, u dim, u cr¬ 
veno, gadno svijetlo, te pijuckati i pušiti s njima. Pa 
znate, da sam ja i samu ljubav htio poljepšati vinom ! 
Još malo, i činilo mi se biti Bog. A to nije moguće, moj 
mladi gospodine ! 

Vilović uzdahne, pa se i opet nagne k meni: 

— Kažu, da sam se ja propio od nesretne lju¬ 
bavi. I jest istina i nije. Ali glavna je moja nesreća, 
u tome, što sam užitak htio povećati beskonačno. 
Budala ! Još nijesam znao, da je na dnu čaše svakog 
užitka gorčina, čemer ! 

Ja sam bio gotovo otupio, pa na silu slušah nje¬ 
gove riječi, kojima htjede iskaliti svoju pijanu, oža¬ 
lošćenu dušu, onome jedinom, koji ga slušao. Njemu 
je vrlo ugadjalo, što sam mu kadikad gledao u lice i 

pokazivao, da pazim na ono, što mi govori, jer se odavna 
nije namjerio na takovo čeljade : svi su ga psovali i 
tjerali od sebe. Zato me stao gladiti po ramenima, i po 
glavi svojom drhtavom rukom i govoriti nježno: 

— Meni je na srcu i tvoja sreća, pa zato govorim 
sve ovo. To bih ja htio svima reći, ali me ne će da 
slušaju ! No ipak moram, jer je moja dužnost kazati, 
što sam okušao, i reći im veliku istinu ! 

S vrha stola Kale svima, što ga slušahu, već 
odavna držao čitav govor, no ja sam razumio samo 
ovo : 

— Zla se čeljad, braćo, mogu trpjeti, ali slaba, 
bolesna i ružna, nikako ne ! To ne bih smio govoriti, 
kao sveštenik božji, ali je ipak tako. Njih možeš 
susresti, kad im se najmanje nadaš, pak će ti ogorčiti 
cio dan : ako ih u jutro makar za časak vidiš, cio ti je 
dan nekako gadno u životu ! Jeste li kadgod u jutro 
susreli krmeljivu babetinu ili sakata čovjeka? Da, 
da ... eto baš tako ! A kad vidiš ovakove mlade lje¬ 
potice, kao što su ciganka, Jeca, Mara ... pa eto i 
vas, to lijepe, zdrave mladosti ... eh! 

Kale se junačio time koliko može vina podnijeti, 
no po njegovu licu i govoru očito se vidjelo, da je 
zaista pripit. 

Cigani još uvijek pjevali i tako voljno, kao da se 
zaniješe rodjenim glasovima: 

Čija je ono zvijezda, što tako divno sja ? . . . 

Najednom skoči geometar Zvonko, koji odavna 
sjedjaše šuteći, poluzaklopljenih i suznih očiju, pra- 
ma stolu k ciganima, pak im istrese punu šaku no¬ 
vaca, po svoj prilici sve, što je imao, te naruči pjesmu. 

To je Vilovića strašno rasrdilo, te stade vikati i 
zahtijevati, da se novac povrati. 

— Do koji danak — bit će rastanak, 

Žarki cjelovi — bit će ljekovi ! . . . 

zapjeva ciganka strastvenu i nježnu melodiju. 

— Sipljite, sipljite novac, bacajte, trošite, tro¬ 
šite zdravlje i pamet ! — vikaše Jozo očajno. — A 
što ćete ostaviti svojoj budućoj djeci, što domovini 
i čovječanstvu ! . . . Što ? . . . — završi tužno i očajno 
zalama rukama. 

Pripiti ljudi zabezeknuto gledali u nj, pa opet 
jedan u drugog. 

— A što će od tebe naslijediti obitelj i domo¬ 
vina, budaio, propalice ! . . . Koga si ti ovdje došao 
učiti ! — rasrdi se Zvonko ozbiljno na nj. 

Bijaše kivan strašno, otkad je Vilović zatražio, 
da mu cigani povrate novce. 

Ali se i Jozo srdito ispriječi prama njemu: 

— Što ? . . . Veliko blago, za koje vi i ne 
znate ! Ono isto, što i Charles Lannsbury, nesretan 
odvjetnik u Chikagu . . . ovaki kao i ja, velike, bo¬ 
gate duše ! I ja napisah onaku oporuku, samo sam 
štošta promijenio, a po njoj ćete biti baštinici takodjer 
vi i vaša djeca. Evo je ovdje ! — reče ponosno, po¬ 
višenim glasom, i udaraše se rukom po džepu dugog 
izlizanog haljetka. 

— Dajte, ljudi, neka čujemo, što nam to ostav¬ 
lja, pak da se proveselimo unaprijed ! — za vikne 
Kale. — Hoćeš li nam pročitati ? 

— Daj nam reci ! . . . Mučite ! . . . Čitaj ! . . . 
— stadoše smijući se vikati i ostali gosti. 

A Vilović ozbiljno razmota staru, žutu perga- 
menu, te s lista modra papira ispisana krupnim, ne¬ 
jednakim slovima, spremi se, da čita. Uto se približi 
k nama najstariji ciganin i reče lukavo : 

— Da čujem, je li i nama štogod ostavio ! 

Svi se nasmijaše, a Vilović nataknu očale, po¬ 
gleda poprijeko ciganina i stade čitati drhtavim'gla- 
som polako, pak sve jasnije i jače : 

— Ja, Jozo Vilović, umirovljeni okružni pred¬ 
stojnik, u potpunom posjedu svojih ćutila i svoje 
pameti — ... 

Tu se netko nasmija, a svi oko stolova stadoše 
gurkati jedan drugog. Vilović zastade časkom, a onda 
produži: 

... — Odredjujem i saopćujem svoju posljednju 
volju, te ovom oporukom dijelim svoju ostavštinu. 

— Dobro je, bravo ! — rekoše mu oni za našim 
stolom. 

Podalji metnuli dlane za uši, neka bolje čuju; 
ali neki i ne slušali, već se razgovarali kao i prije. 
Osobito seljaci kraj badnjaka samo kucali čašama i 
pili te nijesu nimalo pazili, što se amo dogadja. 

Mnogi mišljahu, da čita kakve novine, i nijesu 
ništa shvaćali, ali Jozo pazio samo na nas i produži 
čvršćim glasom: 

Ostavljam svim dobrim roditeljima na do¬ 
brobit njihove djece sve dobre riječi hvale i poticanja, 
te sva ona imena od mila, pa zaklinjem roditelje, da 
se njima obilno i mudro služe, da ih odvrate od zla, 
kako to iziskuje sreća njihove djece. 

Eto, nije loše ! — reče opet netko, ali se ipak 
ne začu smijeha, već su pripiti ljudi teško dišući 
sanljivo slušali riječi te Čudnovate oporuke. A Vi- 
ović zabrza i nekim zanosom svako malo pružaše 
eSnu ruku > kao da pokazuje na ono, što daje: 

Ostavljam svoj djeci, do njihove punoljetnosti, 

( vijeće i svaki c vije tak u polju i u šumi te pravo, 

D ‘nko ŠimunoviC; Gjerdan. I 0 

da se smiju igrati medju njima, kao što se već djeca 

igraju, ali da se čuvaju bodljika i t r- 

n j a . . . — Jeste li razumjeli ? — zapita ozbiljno i 
pogleda značajno u sve . . . 

— Ostavljam nadalje djeci obale potoka, zlaćani 
pijesak pod vodama i miris vrba, što se naklanjaju 
prama vodi, te bijele oblake, koji se spuštaju prama 
vršikama drveća. Ostavljam djeci još i duge dane, 
da budu u njima vesela na tisuću načina, ostavljam 
im noć, mjesec i srebrenu „Kumovu slamu”, kojoj se 
čude. .... Tu malo predahne i s dobrim smiješkom 
na izmučenu licu produži čitati: 

— Ostavljam svim dječacima skupa polja i li¬ 
vade, gdje se mogu loptati ; ostavljam im snijegom 
pokrite bregove i brežuljke, gdje se mogu sklizati i 
grudati ; ostavljam im rijeke za ribarenje te sve li¬ 
vade i travnjake sa djetelinom i leptirima, šume sa 
pticama, jekom i slatkim šumom. .. Svakome od 
tih dječaka dajem zimi još i posebno mjesto uz og¬ 
njište, sa svim onim slikama, što nam ih pred oči 
dočarava praskanje vatre . . . 

Ciganin, koji je sve dosad slušao pomnjivo i sa 
smiješkom, zamahne rukom kraj glave i ode, ali tiho 
i bez ikakve primjedbe. Vilović i ne opazi njegova 
odsutstva, već snizi glas, te svečano i ne gledajući u 
hartiju reče: 

— Časnoj, starosti sa sjedinama na glavi ostav¬ 
ljam sreću starosti: ljubav i zahvalnost njihove djece, 
sve dok ne usnu vječni sanak ! . ,. 

Kad je Vilović pročitao svoju „oporuku”, svi se 
kao zamisliše i snuždiše, a on, zamatajući papir ve¬ 
likom pažnjom završi ovako: 

— Lannsbury je ostavio i ljubavnicima, ali oni 
od mene ne će baštiniti ništa: samo djeci, dječacima 
i starcima ! 

Ali krčmar Ilija rasrdi se i vikne : 

— Ta on se s nama ruga, ljudi moji, i nas za bu¬ 
dale drži ovaj gad ! Baš si im ostavio veliko blago: 
moći će živjeti kao prava gospoda, ti tvoji dječaci i 
ta djeca ! 

— Ilija ima pravo ! — vikne neko hrapavo grlo iz 
kuta. — Zašto nas ne pusti, da se zabavljamo u 
miru ? Ilija, Bogom te molim, potjeraj ga odavle ! 

No Vilović progovori opet što mogaše glasnije : 

— Ljubavnicima ne dam ništa ... i vama ni¬ 
šta ! . . . Eto: Drago je zaljubljen u Maru, Zvonko 
u Jecu, Ljubo u Martu, a Kale u našu gazdaricu Anu ! 
Ili mislite, da ja ništa ne vidim ! 

Sad se začuše mnogi žestoki glasovi ogorčenja, 
uzvici i psovke: 

— Van s njim ! . . . Lopove pijani ! . . . Zašto 
on nas vrijedja, braćo ? 

Najjače od sviju planuše Ilija i Kale. Krčmar 
priskoči k njemu, stade ga vući iza stola i pjeneći 
od bijesa derao se na nj: 

— U avliju ! . . . U avliju namah ! ... pa u staju 
lezi ! Za tebe i nije nego sa živinama ! 

Ali se Jozo opirao žestoko, no tada priskoči 
Kale i još neki drugi, te ga stadoše turati prama 
vratima. 

Jedan dječak, koji još uvijek držaše gurući luč 
blizu našega stola, hitne baklju na zemlju i zaplače. 

Sluškinje bijahu već pobjegle, čim je Vilović 
počeo spominjati njihova imena, te nastade opće 
turanje, komešanje i vika. Bijaše još malo borbe kod 

* 

izlaza, a onda turnuvši Vilovića u dvorište k stajama 
zamandališe teška vrata i zadovoljno kliknuše : 

— Rashladi tu ludu, pijanu glavu ! . . . U sta¬ 
ju !.. . Sad više ne ćeš smetati ! . . . 

No odmah za tim oču se lupanje i struganje po 
vratima: 

— Ja sam govorio za vaše dobro ... jer vas lju¬ 
bim. Ne pijte !.. . Ne ljubite grješno ! ... Ne bacajte 
novce utaman ! . . . Opametite se, ljudi božji ! . . . 
Ah, zima mi je . . . snijeg me zasiplje ! . . . — ur¬ 
likao Vilović očajno i još uvijek stružući po vratima. 

— U staju, živino, k svome društvu ! .. . U sijeno 
se zakopaj i tamo je toplo ! — odgovarao mu Ilija 
takodjer vičući. 

— Otvorite mi ! . . . Još ću vam nešto reći ! . . . 
Kad bih ja mogao . . . Ah, otvorite, braćo moja ! 

No Kale, okrenut prama Ciganima, podignu 
ruke u vis kaono u početku ; ciganka se podboči i 
smjesti pred sto, te kad je Kale naglo spustio ruke, 
zaori pjesma: 

— Porubi mi, mila moja sele, 

Četir one maramice bele ! . . . 

Gazda Ilija iščeznu nekamo ujedno s momcima, 
no za malo povratiše se punih naručaja crnih, zape¬ 
čaćenih i zaprašenih boca. To bijaše slatko, opojno 
vino od sušena groždja, koje počeše natakati svima. 

— U slavu Boga i Božića ! — govoraše Ilija na¬ 
lijevajući nove, čiste čaše, ali mu lice bijaše i sad 
namrgodjeno od predjašnje srdžbe. 

Stadosmo se kucati i piti. 

Već poslije druge čaše meni se zavrti i smrači 
u glavi, a oči mi se zaklapale uza sve, 'što sam se jako 
napirao, da ih što bolje rastvorim. 

Htjedoh se prohodati kuhinjom, da se razbistrim, 
no istom što sam koračio nekoliko puta, moradoh 
se prisloniti uz prozor. 

Jasno sam čuo, kako vani siplje i šumi snijeg, i 
zaželim, da mi je izaći na čisti, studeni uzduh ; jer 
sam ćutio noebičnu vrućinu u čitavu tijelu. No Ilija 
priskoči k meni, uhvati me pod ruku i vodeći me 
preko kuhinje govoraše tiho : 

— Vi ste drijemovni, gospodine. Dakako, po noći 
je prošlo ! Najbolje da pospavate malo, a onda se 
opet vratite k nama ! 

— Što ? . . . Zar ne će spavati i oni ? — promu- 
cam nastojeći, da govorim što jasnije. 

— Pa tko bi dao toliko postelja, gospodine ! A 
sve kad bi ih i bilo . . . Tko je želio spavati, mogao 
je ostati kod kuće ! 

Dovede me u malu prizemnu sobicu, kojoj pro- 
zorčić virio u dvorište. Ondje bijaše hladno i do¬ 
nekle se razvedrim, tako da sam se mogao sam i svući. 
A čim je Ilija zalupio vratima moje izbe, brzo se 
uvalim u krevet i utrnem svijeću s namjerom, da sve 
zaboravim i zaspim što prije. 



remda me poklapao mrtvi drijem, ne 
mogoh zaspati od čudna uzbudjenja. 
Pomislio sam, da u sobi odmah do moje 
— spava krčmarica Ana i sama, bez danjeg 
nha i možda budna, pa umišljao, kako uzdiše i u 
krevetu se nemirno prevrće. 

rišt Ah nCprestano doziva nje Joze Vilovića iz dvo- 
r, s a, a iz kuhinje žamor, grohotan smijeh, usklici 








i svedj nove pjesme, svratiše drugamo moje osjećaje 
i moje misli. Svi ti glasovi bijahu vrlo blizi, te mi 
razbijali mamurluk i san. A zatim što na mom pro- 
zorčiću ne bijaše krila već sama stakla, prodiralo u 
sobu čudno bijelo svijetlo ujedno s laganim šumom 
snijega i oštrom studeni. 

Na vratima kuhinje iz dvorišta nešto je grebalo, 
kao da po njima struže kakva zvijer, no znao sam, 
da je to Vilović, jer bi se odmah iza toga struganja 
začule i njegove pridušene, plačne riječi: 

— Mili moji ! . . . Zar ćete pustiti, da poginem ? 

Bura sad ne hučala kao prije, ali još vazda lagano 
pahuljice šumile i svaki glasak jasno se čuo. 

Kad bi se god iz dvorišta ponovili vapaji, odlučio 
bih da se dignem i učinim nešto, jer je u kuhinji buka 
sve više rasla i na one tužne dozive nije nitko pazio. 
No silan drijem i ugodna toplina svaki put nadvla¬ 
daše tu moju želju. Kadikad uhvatio bi me i pravi san, 
te bih posve zaboravio i gdje sam. 

Tako mi se u neko doba pričinilo, da sam u staro¬ 
davnoj, gospodskoj sobi: u njoj otvoren kamin, 
a ja ležim i gledam u jarki plamen i hoću da se sjetim 
nečega davno zaboravljenog. A onda naglo se otvoriše 
vrata i hrpa rumene dječice dovede radosnom krikom 
Vilovića u sobu. Bijaše jako slab, sijed i obilato posut 
snijegom, ali im se ipak ljubazno smiješio i i milovao 
ih po glavicama. Oni ga povedoše k toplom ognjištu, 
gdje je plamsala vesela vatra i gdje se jedva čuo šum 
bure i snijega, te šaptahu jedno drugomu ljubazne 
i mile riječi. 

Jači žamor u kuhinji prene me iz toga sna, no 
odmah za tim i utiša. Prisluškivao sam, da li se što 

dogodilo, no začujem ljupku pjesmu praćenu guslama, 
a bijaše tako krasna kao nijedna dosad : l 

— Magla pala, magla pala, oj ! ' 

Sitna rosa pokapala jorgovan ; ... 

Moj me dragi tamo čeka, ali uzaman ! . . t 

Nježna melodija dopirala sneno k meni i kao da 
mi peludom mekim zasipavaše oči. 

Činilo mi se; da vidim tamnu, drvenu kuću, 
što se jedva razabirala u bjelkastu svijetlu zore i 
vlažnoj magli, koja je smočila travnate ledinice i 
nisko grmlje, te. veliko, glatko šiblje jorgovana 
s tamnim, glatkim lišćem, blistajući niokrinom i 
kapima rose. Sve tiho, nježno i meko, očekivalo 
ljubavni sastanak. A i mlada djevojka u bijeloj jko* 
šulji, kratku, vezenu sadačiću, kapici crvenoj i tro¬ 
struku srebrnu gjerdanu, stala kod jorgovana te 
sjala ljubavi i čežnjom. Čim bi se makla, zvecnulo 
i zazujalo srebro njezino, te 1 u polusnu nasmi¬ 
ješim se njojzi: prepoznao sam, da to bijaše Mara. 
A i ona se nasmiješila meni, pa neki j sjetan i ra¬ 
dostan osjećaj treptio mi u duši: magla, jorgovan i dje? 
vojka, što sa čežnjom , dragog čeka, — sve u jutarnjem 
svijetlu, mirisno, rosno, svježe, bistro ! Od tihog Zu¬ 
janja one nježne melodije, što se opet javljala, kap da 
svijetlo zore struji kroz jorgovanoVo lišće i cvijet: 
mjesto snijegom zasuta dvorišta, u kome Vilović 
očajno strugaše po teškim vratima, prikaže mi se pro¬ 
ljetna zora od ljubavi sjajna i topla, Samo je još oče¬ 
kivala mlado sunce, : da zasja rumeni u punom žaru. 
A u Marinim krotkim očima, uprtim u stazicu poljsku, 
poput rosnih kapi blistale suze. y - : 

I tada bude mi teško, što Vilović ne ostavi ništa 
ljubavnicima, koji i Onako od čežnje trpe. 

— Moj me dragi tamo čeka, ali uzaman ! . . . 

No tada očujem i njegov glas, kako me tješi: 

— Nadodao sam, nadodao i njima, evo čuj: 
ljubavnicima ostavljam cio svijet fantazija : zvijezde 
na nebu, ružice pokraj zidova, cvat voćaka i zvukove 
glazbe. Ostavljam im večernji sumrak, ljupko svijetlo 
zore, pa bijelu maglu, rosni jorgovan i sve nježne 
pjesme ljubavi ! ... Je li im dosta ? . . 

Jače dozivanje jednaka zvuka opet me prene: 

— Mili moji ! . . . I staja je zaključana ... ne 
mogu više ! Dajte mi makar čašu vina da se zgrijem ! .. 

Ali sada mi nije bilo jasno, odakle dopiru te ri¬ 
ječi, jer se potpuno stapale s pjesmom u krčmi i svi 
glasovi bijahu jednako promukli: 

— Još litru, dve, tri, četri, pet. . . 

Što marim ja za svet ! . . . 

Napokon mi se činilo, da sve što čujem i nije 
prava zbilja, već sjećanje na neku čudnu bajku, i 
zvukovi, što dopiru k meni, slijevaju se u jedinstvenu 
muziku dvaju različnih zborova, što se dopunjali i 
sustizali jedan drugi. 

Prije iz dvorišta dopirahu samo dozivi, kucanje, 
te jednolično zujanje mećave. No kasnije stade se jav¬ 
ljati i resko kukurijekanje pijevaca, a onda i dugo, 
otegnuto zavijanje psa, i svi ti glasovi miješahu se 
sve više i više i ne mogoh da ih pojedince pratim. 
Stvarali u meni osjećaj, kao da su bili smrznuti i 
drhtali od studeni sve brže, postajući tanji i viši. A 
iz krčme čuo se najviše kontrabas i drugi debeli, niski 
glasovi, pa se razlijevali, širili i kao rastapali od to¬ 
pline. Ti studeni i topli zvukovi razilazili se, a onda 
opet spajali u prekrasan akord, a meni bivalo sve 
ugodnije i ljepše, pak sam nastojao, da se ne razbu¬ 

dim niti zaspim posve i tako uživam tu čudesnu glazbu 
što duže. Zatim mi se činilo, da se ti zborovi poradjaju 
u meni a ne dopiru izvana, pa sam napokon uspio da 
mogu i vladati njima: kad bi htio da akordi bivaju 
jači, i bivali su, a onda se tišali, usporavali i brzali, 
sve po mojoj volji. 

Onda sam vidio sama sebe kao malo dijete u 
kolijevci i kao da me majka njiše i pjeva mi, a meni 
je toplo, ugodno : ćutio sam se i slab i nejak, no uz to 
i moćan, jer eto samom pomisli upravljam tako ne- 
izbrojnim glasovima, koji se sad sustižu a sad razi¬ 
laze, ali se uvijek skladaju i nikad se ne zamrse. 

Dugo i dugo majka me moja njihala, a čudni i 
poslušni zvukovi postajahu sve nježniji i tiši, dok 
napokon ne zamukoše posve. Nijesam znao ni kako 
ni kada, isto poput tihe noći, kad nezamijetno ugasi 
sve čarobne šare večeri-— — — — — — 


Ne znadoh, koliko sam spavao a za par časaka ni 
gdje sam, kad me lupanje vrata, vika i dozivanje 
probudiše iz duboka sna. 

Moja sobica već bijaše puna bijelog svijetla 
zimske zore ; oćutim jaku hladnoću, čim se otkrih, 
a i oči mi se teško sklapale. Zato se okrenem, pokrijem 
i htjedoh opet zaspati. Ali buka u prizemlju vrlo blizu 
mene ne htjede prestati: usklici čudjenja i zazivanje 
u pomoć učestali i bivali svedj jači. Pogledam kroz 
prozor u dvorište, gotovo posve zameteno snijegom, 
a sitne, smrznute pahuljice još i sad neprestano si¬ 
pale u kosim, pravilnim redovima. I samo koji put 
savio bi medju zgradama dvorišta vjetar, te ih pomeo 
ispunjajući cijeli prostor samo jednim snježnim 
oblakom. 





i54 


Uza sve, što za tim vika prestade, brzo se odje- 
nem i podjem u kuhinju. I čim povirih u onu prosto¬ 
riju, vidio sam, što se zbilo i razumjeh, zašto bijaše 
ona buka. 

Nasred kuhinje ležalo na goloj zemlji smrznuto 
truplo Joze Vilovića, koje donesoše iz dvorišta i po- 
ložiše ondje. Još bilo posuto snijegom, a oko njega 
šutke stajala hrpa čeljadi: sluškinje, momci i krč¬ 
marica Ana — uopće oni, što su sinoć pošli leći ranije. 
Svi bijahu ustrašeni i blijedi, pak se odmah vidjelo, 
kako su u neprilici, što da učine. Gledao sam u truplo 
kao i svi drugi, te mučasmo zamišljeni i kao da če¬ 
kamo, hoće li se Vilović napokon predomisliti i ustati. 

Sjednem na klupu kraj badnjaka i jer bijah još 
jako mamuran, u neke počelo mi se činiti, da je sve to 
nastavak kakva ružna noćašnjeg sna. 

Okupljeni se počeše nekamo razilaziti, a ja po¬ 
gledam i opet u nepomičnu glavu Joze Vilovića, pak 
se živo sjetim čudnih riječi njegove oporuke i plačnih 
mu doziva. » 

U polutami rumenila se medju badnjacima go¬ 
lema hrpa žerave, što je toplila onaj ugao i crvenkasto 
osvjetljivala bliže predmete i bršljanom okićenu svi¬ 
jeću božićnu. A vani bez prestanka šumio snijeg, 
zasipljući vrata, zidove, dvorište... sve dalje i sve 
brže i gušće, kao da se žuri posve zatrpati cijelu smrz¬ 
nutu krajinu. 

Pa mi se kroz taj šum mećave u dvorištu i u smu¬ 
šenoj glavi činilo, da slušam nejasno preplićanje pje¬ 
sama noćašnjih uz šapat Vilovića i obijesnu viku pi¬ 
janih gostiju. A napokon nadvlada i jasno mi u duši 
zazuji cigankina pjesma orošenom jorgovanu u magli 
i medju uspomenama mojim brujala ona još dugo. 


MATI 

i. 



7 van Purić bijaše nekad trgovac i po¬ 
sjednik te pravi naš ,,domaći čovjek”. 
A ,,naš domaći čovjek” u Zagorju dal¬ 
matinskom znači, da rado često i dobro 
jede, još bolje pije, a goste ne samo 
radosno prima, već ih upravo vuče u 
kuću i sili, da što više jedu i piju. 

Pred dvaestak godina imadjaše dosta imutka. 
No budući da bijaše ne samo ,,naš domaći čovjek,” 
već ljubio mnogo i karte i žene mnoge, pretvori se 
pomalo u pukog siromaška, i ako se činilo, da ostade 
sve kao i prije. : ; ’ 

Kod svega obrazovanja, prirodjene bistrine i 
obilna imutka oženi se još za mlada vršnjakinjom 
svojom, djevojkom valjanom ali sluškinjom seljačkog 
roda. U nju se zaljubi, dok kao učenik življaše u 
nekakva malog činovnika u Zadru. 

Onda se ponosio time govoreći, da je bez p r e d- 
rasuda, j<*r njegova je djevojka bila lijepa, po¬ 
štena, radišna i znala sve, što je za obitelj trebalo. 
Najviše ga tada mamilo k njoj, što mu se, prezirući 
sebe, pravo klanjala, a tako nastavila i onda, kad 
joj izjavi svoju ljubav i namjeru, da se vjenča s njome. 
Pače i prvih godina iza ženidbe, sve dok ne poodra- 
stoše djeca, uvijek mu se pokoravala, kao što činjaše 
tekom godina niske svoje službe. 




Ali kad je Ivan udilj rasipavao imanje, i ona 
spoznala, da je to na štetu njezine djece, ispriječi 
se prama njemu: iz početka obzirno i blago, a onda 
surovije i žešće. Tim više, što je na svoje oči vidjala, 
kako različite ženskinje iz dućana badava odnose 
skupe stvari i što se govorilo o nekoj nezakonitoj 
djeci i njihovim pravima. 

A ipak ne mogaše se reći, da Ivan Purić nije 
ljubio svoju ženu i svoju djecu. 

Bijaše dobar i ljubazan prama svakome, a po¬ 
gotovu sa svojima. Imadjahu u domu obilato svega, 
a za najmanju kakvu bolest u kući pomamio bi 
cijelo mjesto i sve liječnike u pola zemlje. Ali, po 
starom običaju zagorskih gospodara, ne imadjaše 
nikakva smisla za štednju, niti se znao starati za 
budućnost. Jedino se brigaše, da svi u kući vazda 
imadu izobilja dobra jela i pića a osobito zimi, pak 
da budu valjano odjeveni. Kad bi se postarao za 
to, mišljaše, kako imade pravo, da se i on naužije. 
A veselio se najviše onim običnim muškaračkim 
užicima: lijepim ženama, kartama, duhanu i vinu. 

I ako je svoju ženu Peru postojano ljubio, kasnije 
mu postade nekako tjeskobno uz nju: bijaše odveć 
prosta i preveć životinjskoga imadjaše u sebi. Pače i u 
njezinoj ljubavi životinjski su nagoni bili osobito snažni. 

Kad se rodiše djeca, posve nestade onoga rop¬ 
skog klanjanja, i ona se bavila samo djecom. Za nj 
se starala jedino, kad bijaše bolestan i ne žaleći ga, 
što trpi, već se jedino bojala, da umre. Veću ljubav 
iskazivaše mu jedino u samotnu zagrljaju, a zatim 
ga po čitave dane ne bi ni pogledala. 

Nekako čudna bijaše i prama djeci : kad bi se 
koje od njih prehladilo ili bi palo i razvezalo glavu, 

ona bi ga izmlatila od srdžbe ; a onda vidjelo se 
očito, kako više ljubi dijete zdravo i jako, negoli 
ono, što bijaše slabije. 

Duševnih užitaka ne razumijevaše nimalo, već 
je za nju bilo lijepo samo ono, što je korisno, a ružno 
ono, što je štetno. Na stvari nekorisne ne bi se ni 
osvrtala. Tako na cvijeće u vrtu ni da pogleda ; 
kukci i leptiri bijahu joj ružni, dok joj ovca bijaše 
krasna životinja a kupus lijepa biljka. 

Pa i u drugim stvarima bila takva. Kad je Ivan 
u srdžbi ili pripit psovao najveće svetinje vjere, ne 
bi se ni osvrnula na to. No kad bi opsovao zemlju, 
sunce ili kišu, od užasa je na koljena padala i 
pristajala na sve, moleći ga, da prestane. 

A Ivan težio za ljepotama svake vrsti, ali ponaj¬ 
više za onima, što su pobudjivale obične strasti. 
No ipak i u najprostijim svojim užicima tražio ljepotu. 
Za ljepušne ženskinje činjaše sve, što je moguće, 
a bez ikakve nade, da će ih ikad taknuti. Kod vina 
uživao miris i boju, pače i u imenima različitih vrsta, 
a napio bi se samo iz čiste kristalne čaše, pa makar 
koliko bio žedan. A igrajući karte niti se veselio 
dobitku niti za gubitkom žalio. Začaravalo ga samo 
ono, što bijaše spojeno s time: prijateljski razgo¬ 
vori, zeleni sto, mnoge svijeće, gundjanje šaljivih 
pjesmica, dim cigareta i lula pa i samo zveckanje 
srebrena novca. A onda zanosilo ga i neko osobito 
čuvstvo, kad bi išao kući po bijelom svijetlu zore, 
snen te praćen davnim prijateljima. 

Druge godine iza vjenčanja rodi mu se sin Mirko, 
a Niko početkom četvrte. Djeca bijahu dobro hra¬ 
njena, pristojno odjevena i bezbrižno doživješe 
mladost. Obojica postadoše lijepi i stasiti momci. 



Danilo rodi se istom devet godina kasnije iza svoje 
braće i sestrice, koja namah i umre. Rodi se, kad 
je već imutak bio propao gotovo sasvim. Ali se ni 
starija braća ne okoristiše bogatstvom očevim. 

Kad su dovršili pučku školu, majka je svom 
snagom nastojala, da ih pošalje na dalje nauke, ali 
on odgadjao s godine na godinu, boreći se s du¬ 
govima i kamatnicima, a živeći svejednako kao i 
prije, dok bijaše imućan. I tada nastadoše u obi¬ 
telji prve očite svadje. Perina, videći kako naglo 
propada imutak, htjede svakako da djeca ,, do biju 
kruh” pa i zato, da podigne svoj ugled, koji bi¬ 
jaše znatno spao. > 

Još iz početka, čim dodje u Čabrušu, stadoše je 
činovničke i druge gospodje, koje se dičile ili boljim 
rodom ili većom obrazovanošću, gledati isprijeka, 
ali i zavidjeti joj. Jer ona imadjaše prednost medju 
njima kao žena bogataša, koji joj ništa nije branio, 
dok su one prebirale ono malo novčića, što bi im od 
plaće dali muževi. Zato bi joj na različite načine po¬ 
kazivale, kako ona ipak ne može biti njihov par, jer 
da sluškinja ostaje sluškinja, pa udala se za koga mu 
drago. Ona je to dobro osjećala, pa da im vrati ljubav, 
oblačila se u pravu svilu a u kočiji vozila se i na 
misu, premda crkva bijaše jedva stotinjak metara 
daleko. A kad se kočija morala prodati a svilene se 
odore već izderaše, postade Perina još zagrižljivija 
i pravom je mržnjom proganjala muža. Proganjala 
ga i za ono, čemu bijaše kriv, i za ono, čemu nije 
bio. Ali ne samo s njim, već se bijaše uhvatila i s cije¬ 
lom Čabrusom. Sve ju je ljutilo, a ona prkosila svima. 
Pače i na sud dolazile njihove svadje, a jedamput 
za baš smiješnu i neobičnu stvar. 


Poštarica rodi kćerku i nadjene joj ime Djaman- 
tina, čemu se Perina rugala na glas, premda je u dnu 
srca zavidjela svojoj prijateljici, što ima žensko 
čedo s tako krasnim imenom. No na njezinu veliku 
radost slijedeće godine rodi i ona kćer, koja doduše 
umre malo sedmica iza poroda, ali to onda nitko ne 
mogaše predvidjeti. Pa da nadmaši i rasrdi poštaricu, 
uza sve protivljenje župnika don Kleme nadjene 
svojoj kćerci ime Briljantina. A onda poče dokazi¬ 
vati svima : koliko je god briljanat skupocjeniji od 
djamanta, toliko je njezina Briljantina vrednija od 
Djamantine. Poštarica se razbjesni, i kad se nekako 
sastadoše na putu, najprije se razgovarale pritajenom 
srdžbom u srcu, onda se izgrdile, a na koncu konca 
i potukle. Zato se imena siromašne djece Djaman¬ 
tine i Briljantine spominjala na sudbenoj raspravi 
malo iza toga kako dodjoše na svijet. 

I tako prolažahu godine, sad u više smiješnim 
a sad u žalosnim zgodama. No dodje vrijeme, da su 
jedne godine Mirka a druge Niku uzeli u vojnike. 
Imutka već ne bijaše gotovo nikakva, te živjeli po¬ 
najviše o veresiji i za momke se nije moglo proreći 
ništa dobro. Otac, kao obično u takim prilikama, 
mučaše, a majka Perina poplače i pregori, jer se već 
ništa nije dalo učiniti. 

Ali zato htjede po svaki način spasti najmla- 
djega, mezimca svoga Danila, od takve sudbe. Slu¬ 
tila je, a to se kasnije i obistini, da će joj stariji si¬ 
novi napokon postati žandari, financijeri, ili će ostati, 
da i na dalje služe u vojsci. 

— Ne ! — klikne najprije u sebi a kasnije i dru¬ 
gima, — moj Dane mora biti gospodin ! 

I stavi se na štednju i na rad: na takvu štednju, 
da nije do sita ni jela te oblapornim znanicama pro¬ 
davala, ako bi što bolje od hrane bilo u kući, govo¬ 
reći, da je toga u njih i onako previše ; a radila je 
toliko, da bi malo prilegla samo onda, kad bi joj 
glava i ruke same od umora pale. Primamila mnoge 
seljakinje k sebi i od kojekakva pobačena ruha za 
njihovu djecu spravljala opravice, a one njojzi kra- 
dimice donosile svega a najviše vune. Ona bi tu vunu 
sama prala, grebenala, vlačila, prela, prepredala i 
mastila, pa snovala i od toga tkala krasne ćilime, 
što bi ih prodavala skupo. 

I na svake druge načine ona se pomagala, pa joj 
išlo za rukom sve kako smisli i uvijek priskrbljivala 
toliko, da je mogla svome Danilu na vrijeme poslati 
mjesečni obrok. 

Tako potraja mnogo godina, dok Danilo bijaše 
u gimnaziji, pak na sveučilištu, pače bi joj dotjecalo 
i za druge potre biće milog sina, koji zbilja nije nikad 
preveć tražio. Mati se zgrbila, smršala jako, no ipak 
je radila i štedila dalje. 

I ostali sinovi gdjekada molili od nje pomoć, 
ali bi ona samo zaplakala i ne bi im ništa poslala, 
pa niti odgovarala na njihova pisma. Čitati je koje- 
kako znala, no pisati nipošto, te ne htjede da drugi 
znadu za njihovu nevolju. 

Dogadjalo se pače, kad bi je ,,prijateljice” za¬ 
pitale : — Kako vam onaj sin financijer, ili 
bi pitale za feldbebela Mirka, da bi u njoj 
zakipjela žuč i zamrzila ne samo na sve oko sebe, 
već nastojala nemisliti na one sinove, kao da su 
sami krivi neuglednom položaju svome. Ali je zato 
neprestano govorila o Dani, pa već znadijaše, što 

su ,,kolokviji”, ,,državni ispiti” i ,,doktorat”, te bi 
samo rijetko izmiješala ova imena. Tako jednoć, 
no to bijaše u najvećem zanosu, svoj je Čabruši pri¬ 
čala, kako joj Dane učinio doktorat, a to bijaše 
tek ispit zrelosti. 

I stari Ivan mol jaše ka dika d u nje zajam za 
vlastite ili kućne potrebe, jer više nije znao, kamo 
da se obrne. Ona bi se protivila, dakako, no kad 
bi iza dugotrajnog moljakanja napokon začula 
— ... sunce ! . . . zemlju ! . . . kišu ! — pristajala 
i davala, koliko je mogla. No budući da nije bilo 
povraćanja niti ga je moglo biti, bio je gotov inad 
medju njima. A otkad stari, mireći savjest, zače 
obilatije piti, dovikivala mu Perina i: — Lupežu! 

i: Ubojice svoga sina ! — pa se svadja često pre¬ 
tvarala u pravu tučnjavu. 

U svim tim prilikama tješila od nevolje ostar¬ 
jelu Perinu jedino misao, kako će njezin Danilo, 
čim dodje, postati sudac, pa da će se njegovom po¬ 
moći ne samo osloboditi sadanjih poniženja, već i 
osvetiti se svima, koji joj nanesoše kakvu krivicu. 
A osvetiti se mišljaše ona i svome mužu. Ako ništa 
drugo, taj će ,,sudac” biti djelo jedino njezinih si¬ 
romašnih truda, pa Ivanu živi i svagdanji dokaz 
njegova neočinskog staranja. 

I sada dan je njezina slavlja došao: Danilo 
završi nauke i dobije mjesto prislušnika na 
sudu u Čabruši. 

— Hvala Bogu, do koju godinu bit će i pravi 
sudac ! — mišljaše ona. Sad ću malo počinuti i ja. 
Do sada sam živjela samo za Danila, a sad će Da¬ 
nilo samo za me. Nije moguće, da će on zaboraviti 
majčine žrtve l 


Dinko Šimunović: Gjerdan. 

a cijelu godinu prije Danina dolaska po¬ 
dvostruči majka Perina rad i štednju, te 
napokon uredi za njega tri krasne sobe 
pravo gospodske i jednu za spavanje, drugu 
za rad, a treću za primanje gostiju. I sve fotografije 
njegove uokviri i povješa na vidljivim mjestima, 
pa nakiti vrpcama i umjetnim cvijećem, što pre- 
ostade još iz nekadanjeg dućana. To je učinila radi 
sina a i zbog svijeta, koji često traži ne samo ono, 
što je korisno, već i lijepo. 

Te godine nije govorila ni o čem drugom, već 
o tim sobama i njihovu namještaju, te pozivala 
svakoga, da ih dodje vidjeti. Ali najradije zvala 
djevojke za udaju i njihove majke govoreći im, da 
će to biti ujedno i bračni stan njezina sina, kome 
će ona domalo naći lijepu ženicu. Govoraše im i to, 
kako se u nj i nekakva grofica zaljubila, ali da ona 
te grofice nikako ne će, već kakovu zgodnu domaću 
djevojku, što je dobro poznaje. 

Tako je govorila svima, ali nije ni u snu mi¬ 
slila, da bi se njezin sin ženio. Jedno, što mišljaše, 
da je toliko pametan, te ne će odmah u početku 
učiniti takovu ludost. A onda, što je stalno držala, 
da bi se Danilo već time odrekao matere i ona mu 
za života ne bi dopustila ženidbe. Nadala se, da će 
i sam razumjeti, kako bi tim činom izgubio svu 
važnost za Čabrušu a osobito ,,prijateljice” njezine, 
koje imadjahu za udaju rodice ili dapače kćeri. 

I nije se u tom varala. Danilu ne bijaše ženidba 
ni iz daleka na umu, ali čabruške matere i djevojke 
ne znajući za to stadoše se grabiti o prijateljstvo 



njezino, pa iskazivati joj osobito poštovanje i nuditi 
svoju pomoć. 

Čabrušani su znali, kako više imutka nije, no 
još da imadu svoju kuću i prostrani vrt. A Danilo 
bijaše zdrav i krasan momak, te su kao i majka mu 
tvrdo vjerovali, da će za malo postati čabruški sudac. 
Obitelj njihova bila na dobru glasu a osobito izvan 
Čabruše, pa otka,d je imao da dodje kao budući 
sudac, i u Čabruši su je većma cijenili. I misleći na 
sve te razloge zaglaviše, kako u Čabruši nije boljeg 
ženika. 

Zato i plivaše u slavlju Danina majka Pera. 
Djevojke čabruške i ukućani njihovi pomagali joj 
u svemu, a Perina svakome napose znala dati neku 
barem daleku nadu. Dotad pusta kuća oživjela 
od smijeha i šale mlade čeljadi, a i sam, nekad svoje¬ 
voljni muž joj Ivan nekako se upokorio, govorio go¬ 
tovo ponizno s njom i čitavim vladanjem muče pri¬ 
znavao njezinu vlast i njezine zasluge. 

— A što će istom biti, kad Dane moj dodje ? — 
mislila ona. 

I Dane dodje. 

Začudio se množini promjena, što se dogo diše 
u ovoj posljednjoj godini, dok u kući ne bi. Otac se 
jako postarao, klonuo ; postao nekako osobito dobar, 
djetinjast i nije se usudjivao, da mu pokaže neka¬ 
danju radost, što ga vidi, ni svoju ljubav. 

Majka naprotiv oživjela, razgoropadila se, pa u 
svakoj stvari htjela da pokaže svoju vlast i u svakom 
slučaju spominjala svoje zasluge. 

Danilo iz početka nije pazio mnogo na to, već 
našavši u kući mlade i vesele čeljadi, stao se zabavljati 
1 veseliti, kao što obično momci kad se oslobode velike 

brige, a najpače kad uz veliki napor i patnju svrše 
koju visoku školu. Tako zvani ,,široki vidici” otvarali 
se pred njim, pa i on, baš kao i njegova majka, htjede 
se naplatiti za sve oskudne i gorke dane, što ih pro- 
živje u tudjem svijetu. Ali zato htjede svakome uzvra¬ 
titi i ljubav, kojom su ga obasipali, a osobito majci, 
što mu tolikim žrtvama priskrbi mnogo više od onoga, 
čemu se je nadao. 

No to ne bijaše lako, kao što mišljaše u početku. 
Ponajprije za to, što je Perina tražila čitavu njegovu 
ljubav i pažnju samo za sebe, pa u svakom slučaju 
zahtijevala, da služi njezinim davno zamišljenim 
svrhama, kojih on često ne bi ni razumio. 

Tako, na primjer, htjela ona, neka pokazuje 
ocu, kako znade, da mu ne ima biti ni za što haran ; 
da svoju braću Mirka i Niku nipošto ne spominje u 
odličnijem društvu, i napokon mu govorila ozbiljno: 
— Čini tako, da se čabruške djevojke zaljubljuju u 
te, ali se ni uz jednu ne prilijepi, već ,,onako s visoka , 
nasmiješi se njima, neka se svaka od njih jednako 
nada. Tako će svi biti pod našim stopama ! 

Ali Danilo bijaše još premlad i preveć dobar za 
takav postupak i zamalo počeo raditi upravo protivno 
nego je to majka htjela. Videći oca onako potištena 
i tužna, pa kako iz svake njegove kretnje i svakog 
mu pogleda izbija priznanje rodjene krivnje, te da 
prama njemu postupa više kao prama kućnom gospo¬ 
daru, nego svom najmladjem sinu, — smili mu se 
starac i češće ga stade pohadjati u osamljenoj sobi 
i nježno grliti. Pa jedamput, kad je otac zaplakao od 
kajanja i ganuća, zaplače i Danilo na njegovim prsima. 

A majka Perina pravo se razbjesni zbog te njež¬ 
nosti njihove : 


— Kad si ti mene tako zagrlio i proplakao u 
mom naručju, nezahvalni sine ! — zavikne. — Grliš 
i suzama miluješ onoga, koji je umeo čitav imutak, 
a po njemu mogao si i f a k i n biti, da te moji izmu¬ 
čeni prsti i neprospavane noći nijesu spasli ! 

Tako isto Danilo žalio braću i stao se češće dopi¬ 
sivati s njima. Nije se stidio spominjati ih u svakoj 
prilici, pa nije razumio majčina gurkanja. 

— Ne možeš ih pomagati za sad, pa što ih bez 
nužde spominješ ! — govoraše mu kasnije mati. — 
Tako samo daješ nasladu našim neprijateljima. 

,,Neprijatelji” i ,,neprijateljice” bijahu najmi¬ 
lije i najobičnije njezine riječi. 

A u trećem pitanju ne mogaše Danilo ni¬ 
kako razumjeti matere. Ona je mazila i vukla u kuću 
djevojke, a od njega tražila, da ih gleda ,,onako 
s visoka”, pače kadikad da se prama njima i njihovim 
materama vlada surovo. 

— Moj Dane ima posla . . . ima osude pisati! 
— rekla bi ona gostima, čim bi opazila, da je njezin 
sin preveć ljubazan s njima i strašno se srdila, ako 
bi ostao u društvu dalje. A u kuću dolazili samo ženski 
gosti: drugih ne bi zvala. 

Čim bi opazila, kako je Danilo nezadovoljan 
postupkom njezinim, začela bi po stoti put pripo¬ 
vijedati sve trude i patnje, što ih podnese, dok njega 
odgoji. Spočitavala mu i nezahvalnost grdnu i poka¬ 
zivala svoje od rada zgrčene prste, pa otečene noge 
od reumatizma, kojega se dobavi perući rublje sama, 
da tako uštedjeni novac njemu pošalje. Danilo na¬ 
pokon ne znadijaše ni što da čini, ni kako da 
misli, pak se stade uginjati majci, kad bi samo 
mogao. 



Otac mu Ivan, svejednako pokunjen i obično 
sam, sjedio u najzabitnijoj sobi kuće i čitao knjige, 
kojima se zabavljao još u mladosti. Ne imadjaše ni 
pristojna odijela, u kom bi mogao na šetnju, niti je 
želio pohodnika, pa samo muče grlio sina, kad bi 
ovaj došao k njemu. 

A mati Perina, kad ne bi nikoga kod njih bilo, 
trčkala po kućama sa već smišljenom osnovom, što 
će tamo govoriti. Osnove pak njezine sastojale po¬ 
najviše u tom, da koju od svojih „prijateljica” ojadi 
ili barem u njoj pobudi zavist. 

Uza sav reumatizam u nogama i zgrčene prste 
š i o r a Perina kao da se bijaše sasvim pomladila. 
Neumorno mišljaše, kako bi se uzdigla na štetu 
onih, koji su joj se činili krivi, a sve to nastojaše 
postići, služeći se imenom svoga sina Dane. 

Pa i osim toga proganjala mješćanke svoje 
s nerada, nečistoće, neurednosti i s nebrige za 
djecu, svedj ističući za primjer sebe. Postade neka 
vrst kućnog nadzornika za cijelu Čabrušu. Sad se 
već nije stidila priznavati nekadanju bijedu i 
ponavljala svukud glasno : — Muž mi je za že¬ 
netine i tobožnje prijatelje potrošio sve, ali meni 
ostade ovo deset prsta. A tko se poštara za me 
i sina moga? . . Nitko ! Ali sam ja imala ove dvije 
ruke, pa što je sada moj sin ? . . Sudac, kao što i 
sami znate ! 

A gdje bi našla jači i očitiji otpor, znala ona 
i uzmaknuti, pa ublažiti svoje riječi ili im dati šaljiv 
smisao. U kratko, sve je poduzimala, da se održi 
na onoj visini, na kojoj je zamišljala sebe. I samo na 
jedno mjesto ne usudjivaše se ona dolaziti kao nad¬ 
zornik i učitelj. 


U Čabruši življaše udovica Zlata s kćeri Je¬ 
lom, vrlo časna i od sviju poštovana porodica. 
Življahu skromno i družeći se malo s kim, ali su¬ 
srećući svakog s poštovanjem i tražeći od svakoga, 
da ih poštuje. 

Muž Florijan služio nekoliko godina kao općinski 
liječnik u Čabruši, a bijaše rodom iz hrvatskog Za¬ 
gorja. Kao veoma učen i valjan liječnik pa veseljak 
i dobričina brzo steče ljubav cijele krajine, a osobito 
siromaha: on ih ne samo badava liječio, već im 
kupovao i drugo, što im trebaše u bolesti. Ali Čabruša 
i njezin prostrani okoliš najviše se začudi, kad ne¬ 
milo zače harati kužna bolest, a on priskakaše tamo 
i ovamo ne štedeći svoga života. No i njega se primi 
ta nemila bolja onako umorna i meka: ne odolje i 
za par dana umre. Ostavi ženu u najljepšoj dobi 
i kćerku, kao djevojče od petnaestak godina. Po 
tadanjem zakonu ne mogahu od općine imati miro¬ 
vine, a zaštedjeno ne bijaše ništa. Jedino, što im 
nastojanjem dobrih ljudi a osobito Danilova oca 
Ivana, koji bijaše u moći, općina čabruška odredi 
neku stalnu godišnju pripomoć, toliku, da mogu 
pristojno živjeti. 

Roditelji Jelku valjano odgojiše, a kasnije se 
sama majka brigala pametno oko nje, jer bijaše 
takodjer vrlo obrazovana gospodja. 

Perina, kao i svi ostali, častila njih obadvije a 
ponajviše radi toga, što su i one njojzi iskazivale 
čast. U vrijeme onoga svagdanjeg ratovanja izmedju 
Perine i čabruških žena, samo gospodja Zlata i nje¬ 
zina Jelka ostadoše prijateljice njezine obitelji i 
govorile o njoj samo dobro. To je Perina upamtila, 
pa da im odvrati, nije se vladala bahato prama njima 




ni onda, kad je došao Dane. Dopuštala mu pače, 
da i on prama njima bude svedjer ljubazan. Jedino 
joj smetalo, što se vrlo rijetko odazivale pozivima 
njezinim pa što su i ono malo puta, kad im u kuću 
dodjoše, bile ljubazne prama starom Ivanu kao i 
prama njoj. 

Smetao joj i neki njihov osobiti ponos, ali ih 
u sebi častila više nego ikoje druge i njihovo pri¬ 
jateljstvo želila više nego ičije. I ako bijahu si¬ 
romašne, Čabrušani ih držali jedinom pravom go¬ 
spodom u mjestu, pa Perina zasnova, kako mora 
postati njihova najveća prijateljica, neka joj i 
na tom zavide. A i to smisli izvesti s pomoću 
sina Dane. 

Govoraše mu, da su Jelka i Zlata jedine u Ča- 
bruši dostojne njegova društva, a njima opet, kako 
Dane ne voli ni s kime kao s njima. I zbilja stadoše 
se pohadjati češće, te Perina ostalima govorila svaki 
čas: — Ne mogu nikako, jer će nam doći Zlata i 
Jela ; ili: — Moj je Dane kod njih na objedu, 
pa mislim, da će i na večeri ostati. — Tako govoraše, 
pa bila istina ili ne bila. 

A Zlati i Jeli šaptaše, kad bijahu same : — Što 
vam se čini od moga Dane? Znate li, kako hoće 
da se ženi? Ja mu ne smetam, jer znam, da će nje¬ 
gova pamet naći djevojku dostojnu sebe. 

Gospodja bi Zlata premučala, no kćerka joj po- 
rumenila i uzđahla, a š i o r a Perina gledala lukavo 
u djevojku i treptjela od zadovoljstva. Pa kad je i 
sinu, da ga iskuša, začela govoriti o Jeli, bijaše pot¬ 
puno sretna, jer od njega začu riječi, kojima se i na¬ 
dala : — Što je meni do Jele i sviju drugih ! Molim 
vas, da mi ne govorite o tom. 


Zato mati Perina bijaše spokojna, ali ne davaše 
mira drugima, već i dalje htjede biti učitelj i kućni 
nadzornik cijeloga mjesta. A vršeći tu službu pozi¬ 
vala se na svoje zasluge i sina Danu, budućega 
čabruškog suca. 

III. 

ad bi tko prvi put vidio Zlatinu Jelku, 
mirno bi i odvratio pogled s nje, jer niti 
bijaše lijepa, niti se što zanimljivo opažalo 
na njoj. Bijaše, kao i majka njezina, sta¬ 
sita i činila se jaka, krepka cura. No njezine kretnje, 
pogled i bezazlen smiješak odavali veliko, dobro 
dijete, tako da muškarac ne bi znao, o čem bi mogao 
progovoriti s njom. Pa i Danilo na prvom susretu 
pomisli : 

— Kao što je neugodno družiti se s opakom, tako 
isto i s preveć dobrom čeljadi : stidiš se pred njima 
za sve, što rečeš ili učiniš. 

No uza svu dobrotu činila se Jelka vrlo ponosna, 
pa čak i ohola kadikad. Zato, što ne gledaše nikoga 
ravno u lice, a odgovarala istom na ponovljen upit, i 
govor njezin bijaše polagan i tih, kao da razmišlja, 
što će reći. Najvećma cijenjaše dobrotu i razum, 
a možda i s toga, što sama bijaše razumna i dobra. 
Znala je, kako do tih vrlina u Čabruši posve malo drže, 
jer dobrota, obično, nanosi štetu, a razum cijenili 
samo kad bi nosio koju dobit: tko bogatio na bilo koji 
način, zvali ga pametnim, a tko je siromašio dajući 
od svoga, bijaše im lud. 

Obitelj su njihovu ipak častili, uza sve što bi¬ 
jaše samo pametna i dobra, zato, što nije iz Čabruše 






i malo se družila s njima, pa ih nijesu ni poredjivali 
s kime. Zato se Jelka i Zlata kao nehote čuvale bližeg 
poznanstva, koje se moglo zvati prijateljstvom. 
Slutile su, kako bi medju Čabrušanima, a bez muške 
zaštite, lako izgubile svoju čast, do koje su držale 
mnogo. 

Danila i njegovu majku primahu ljubazno k sebi, 
ali ipak s malim nepouzdanjem, koje su nastojale 
prikriti. No Perina se ustrajno dodvarala, a Danilo 
pristupaše k njima s poštovanjem, licem bezazlenim, 
iskrena pogleda, i smiješak njegov bijaše vazda 
skroman. I napokon drugovanje njihovo postade 
tako srdačno, da se moglo nazvati prijateljstvom 
istinskim, ako izuzmemo majku Perinu, kojoj je ono 
služilo za posebne njezine svrhe. 

Gospodja Zlata ne imadjaše razloga svojoj dje¬ 
vojčici kratiti druženje s Danom, jer bijaše obrazo¬ 
vanjem dostojan njihova društva, a svojim vla¬ 
danjem njihova povjerenja. Gdjekoji ne baš skromni 
postupak š i o r e Perine opravdavale one mate¬ 
rinskom ljubavi. 

Danilo bijaše često kod njih, a s Jelkom kadikad 
i na samu, ali nikad da oćuti što osobito prama njoj, 
već isto kao i prama djevojkama manje poznatim. 
Njihovi razgovori bijahu tako općeniti i bez zna¬ 
čenja, pak je Danilo onda majci posve iskreno i 
mirno odgovorio: — Što je meni do Jele i sviju 
drugih ! 

Ali napokon dodje ona čudna večer prošloga 
ljeta, koja mu zadahnu nove osjećaje i druge misli 
i izazva neočekivane zgode. 

Iza muževe smrti življaše gospodja Zlata u pri¬ 
zemnoj kućici s krovom drvenim, i malo podalje od 


Ćabruše. Unutrašnji raspored bijaše vrlo zgodan i 
sjenah vrt oko nje neobično lijep. U toj mek” 
zabitnoj udolici ćutio bi se zaklonjen od sviju nep 0 
goda, i^ u njoj bilo svega, što dobru dušu veseli f i 
gusta šumica od lijepog, domaćeg rašća, gdje se 
lišćem i grančicama ticali svjetlozeleni javori s tam¬ 
nim jasenom, pa glatki, mirisni jorgovan s ljeskovim 
grmljem. Meke Jedinice, šumicu, p a i sam vrt uz 
kuću, oživljavaše svojim skakutanjem malen potok 
koji izbijaše odmah tu blizu, ispod osamljene i ma¬ 
hovinom obrasle hridi. 

I jednoga predvečerja prošloga srpnja, kad se 
sparina osjećala najviše, istrči Danilo iz kuće, da 
ne slusa zlobne i gorke riječi. 

Toga dana prispije starom Ivanu novo odijelo 
koje mu nabavi sin, jer mu dosadanje bijaše tako 
izlizano, da u njemu ne mogaše izlaziti. Šiora 
erina odavna znadijaše, da će mu prispjeti, pače i 
kad se naručivalo, pristade na taj nužni trošak. Ali 
sada joj se pričini najljepša zgoda, da ponovi sve 
muževe grijehe, čak od njihova prvog poznanstva. 
Dovikivala mu, neka se stidi obući sinovo odijelo 
ad je mogao, uz drugu pamet, nabaviti od svoga 
obojici zlatom vezene odore. I tom prilikom pokazi¬ 
vala svojih deset prsta, koji da su se zgrčili, i spo¬ 
minjala u radu neprospavane noći. 

Starac bijaše se u početku obveselio tome daru 
kao dijete ali slušajući ženine riječi napokon uskipi 
te parajući novo odijelo sipao psosti, kojima se već 
davno nije služio: - . . . Sunce ! . . . zemlju ! . . . 

>,š SU fb. V- ’« PS0Vase on ’ ‘ sve drugo, čime mišljaše 

str h 2en “- A Pefina ’ Sam ° da ne Čuje onih 23 n ju 
asmh rijeci, lupaše vratima i posudjem, takodjer 

vičući ono, što mišljaše da je najjače : Divljace ! 

Lupežu ! . . . Ubojice svoje žene i svoga sina ! 

Danilo se odavna veselio, kako će njegov darak 
obradovati oca, pa videći, čime je taj dan svrsio, 
ojadi se i za prvi put reče materi, da je nepravedna 
i okrutna. 

— Šta ? . . šta ? . . . štaa ? ... Ti meni tako 1 — 
zapjeni ona. Eto, za koga sam radila, trudila, ne 
spavala . . . prokleto ti bilo ! — usklikne 1 zarida 
tako glasno, da je bilo strahota slušati. A Dane ne 
izdrža, već potrči napolje. 

Lutaše neko vrijeme oko Čabruše stazama polj¬ 
skim i gledaše oblake dima, što se dizahu na puto¬ 
vima i povrh stada, koja se već počela vraćati s pase. 
Sunce, što je cijeli taj srpanjski dan pržilo Cabrusu 
i okolna polja, već se spuštalo za niska brda, ali nije 
bilo vjetra ni ćuha, niti još zahladice. Buka, pra¬ 
šina, ispunjali i sve ulice varoške: posvuda maglo¬ 
vito, zadušljivo, pače i u dalekom polju. Samo vise 
one udolice, gdje bijaše kuća gospodje Zlate, uzduh 
se činio bistar: jedino što se i odatle modnkasti 
pramen dima tiho dizao k nebu. 

Gledajući put onog zabitnog mjesta pomisli 
Dane, kako će poslije skromne večere majka i kćerka 
tiho usnuti, ne zavideći nikome niti misleći na ono, 
što ne može biti. 

Pa i on taj časak zaželi pokoja, blagih, mirnih 
pogleda i ljubaznih riječi: uputi se k tihoj udolici, 
iz koje se nečujno dizao modrikast dim k vedrom, 
spokojnom nebu. To bijaše tko zna po koji put, sto 
samcat idjaše k njima, ali one mu se večeri činilo, 
da taj pohod ima osobito značenje. 

Uska i bijela stazica pred njim spuštala se k po¬ 
toku i niskoj kućici s mrkim, drvenim krovom, što 
je jedva virila izmedju ponosnih jablana i spuštenih 
vrba vodenih. Više ga tamo vukla ona spokojna 
tišina, nego li one dvije ponosne žene u osami, koje 
možda i ne željahu posjetitelja u to doba. No bijaše 
mu na srcu tako teško, te željaše, daše šta prije nadje 
u tišini i blizu one dobre čeljadi. Samo ondje nadao 
se zaboraviti surove i grdne riječi, što ih popodne 
začu, i ona očajna i srdita lica. 

I zbilja silazeći k potoku u dubravicu, kamo 
ne dopiraše ni prašina, ni buka, ni zlobne riječi, osjeti 
Danilo neko osobito milje u srcu. 

Gospodja Zlata, trijebeći neko zelje, sjedjela 
na drvenoj klupčici pred kućom i nasmiješi mu se 
ljubazno, čim ga vidje. A Jelka obori glavu, pozdravi 
ga smeteno i odmah nekamo ode. Danilo se ne za¬ 
čudi, jer ga ona i dosad tako zbunjeno pozdravljala 
i odmah iza njegova dolaska odlazila nekamo. No 
ovaj put za malo se povrati, noseći košić trešanja, 
što ih je ona tamo natrgala ujedno s grančicama. 
Majka se začudi i prekori je, što je i grančice kidala, 
a Jelka namah stade smeteno, te gledajući u trešnje 
htjede da se opravda. 

— Mama, oprosti, ali sam mislila, da je ovako 
s grančicama ljepše ! — reče tiho i pogleda u Danila, 
kao moleći, neka i on kaže što misli. 

Gane ga časkom smeteni pogled onih tamnih, 
lijepih očiju. No videći, kako još uvijek stoji zbu¬ 
njena i ne zna, što bi s košićem, nasmiju joj se i on 
i majka zajedno. Ona se takodjer nasmiješi te ponudi 
svoje trešnje i kao da je istom sada razumijela, da 
nije imala razloga toliko se zbuniti. Pa kada i go- 

spodja Zlata pridje k njima, zagrli je kćerka nježno 
i obje sjedoše na klupčicu kraj Dane. 

Razgovarali su neko vrijeme o običnim stvarima 
i tiho, no kao da im ponestajalo riječi i konačno 
zamukoše posve. A bijaše im ipak ugodno, pa kao 
da razgovora i nijesu trebali. 

Sve troje gledahu zamišljeni crvenkasto zapadno 
svijetlo i slušahu daleko blejanje stada na povratku 
s paše. A u vrtu i oko sve kuće bijaše tako tiho, da 
se čulo i šuškanje ptičica, koje se spremahu na po¬ 
činak. 

Na glas večernjeg zvona Jelka uzdahne, kao 
da se prenula od sna, te se ona i majka tiho prekrste, 
ali nijesu molile, već nas ta više gledati, kako se mije¬ 
njaju šare zapada, i slušati daleke glasove. Činilo se, 
kako druge molitve i ne treba, jer sve to skupa bijaše 
pozdrav zemlje nebu, a njihovo divljenje ljetnoj ve¬ 
čeri zahvala Tvorcu za onu spokojnu ljepotu. 

Danilova duša bijaše ustrašena još od djetinj¬ 
stva neprestanim svadjama u roditeljskoj kući, a 
onda izdrža tešku oskudicu i sebičnu borbu, dok 
je samotovao neznan u gradovima. Pa svuda i u 
Čabruši vidjaše pohlepu i zavist, a ni u vlastitom 
domu ne mogaše naći ljubavi, niti pokazati svoju, 
koje mu bijaše puno srce. I zato mu se ova kuća, 
kao nikada dosad, pričini hramom dobra i ljepote 
ili neke ,,dobre ljepote”, kako je pomislio one ve¬ 
čeri. Uspomene današnjeg popodneva bijahu potis¬ 
nute u dubine njegove duše, ali i odonud ga sjećale, 
da su bile, pa da će se kao zbilja vratiti opet. Sada 
ih tiskale u zaborav druge sile. 

Ljetna noć dolazila tiho, da se poigra ljudskim 
dušama, budeći u njima neočekivane misli, nera¬ 

zumljive zvukove i čuvstva nikad osjećena. Žive 
šare večeri tamnile sve više : stadoše se miješati sa 
sjenama i postajati manje tople, ali jednako meke 
i više svježine imadjahu u sebi. 

— Kako je lijepo ! — reče Jelka, ali ni okom 
da bi trenula. Ona je samo za se glasno izrekla jaki 
osjećaj, što joj se pojavi u duši. 

Danilo se obrne k njoj i nagne se, no u sumraku 
ugleda jedino divotni sjaj velikih joj očiju. A to 
mu bijaše dosta: kao da se tamo odražavala sva 
svijetla, sve meke sjene i sve njegove misli. Pa i 
gospodja Zlata, glave podbočene na ruku, niti se 
micala, niti osvrtala na njih, i očito se vidjelo, da 
uživa kao u čarobnu snu. 

A Danilo mišljaše tužno u sebi : — Zašto je 
moj otac, obrazovan i uman čovjek, tražio najveću 
radost u kartama i u vinu ? Da nije za to, što u Ča¬ 
bruši izvi svoj vijek ? A on je ipak vrlo dobar ! . . . 
I zašto majka sve mrzi te samo misli na osvetu i 
tudje poniženje ? . . . Pa i ostali Čabrušani gdje su 
sad?... Jedni po zadušljivim krčmama piju, drugi 
u zadimljenoj kavani čitaju duge i besmislene članke, 
a neki su već za kartaškim stolovima ! Ženske s pro¬ 
zora ili u nečistim dvorištima protresaju i misli žive 
i kosti umrle čeljadi ! A ima ih, što su još od popod¬ 
neva u ljekarni, te će sve do desetog sata noći, po 
nekom davnom običaju, prosjediti ondje, i u svakoj 
njihovoj rečenici bit će žalac, pa dvosmislena ili 
besmislena riječ. A tko od svih u Čabruši vidi ove 
boje i prisluškuje večernjim zvukovima ? . . . Možda 
samo nas troje i nitko više ! . . . Da, bit će ih, što 
će uzdahnuti: — Krasne li večeri! ali samo zato, 
što im ne bijaše vruće kao po danu. 

— Gospodine Danilo, — reče nenadno Zlata, — 
čini li se vama nepojmljivo i čudno, da nas ne će 
biti a da će ova ljepota postojati uvijek ? I da li može 
biti kakve drukčije ljepote i još veće, koja nam 
tamo može sve ovo nadoknaditi za uvijek? 

A Danilo na prvi mah ne odgovori, jer ga te 
riječi uputiše na druge misli: — Zašto život i smrt ? . . 
Što je ljepota i rugoba? . . Odakle dobrota i zloća, 
ljubav i mržnja medju ljudima ? . . To su pitanja, 
o kojima treba da misle i govore svi ljudi ! A o čemu 
misle i govore oni? Pa za tim odgovori na glas: 

— Da, ljepote će ovdje biti uvijek, ali ne znam, 
da li ćemo je osjećati do konca života. Dosta je mala 
bolest ili obična starost, pa se više ne ćuti . . . kao 
ni ljubav. A iza smrti . . . mislim, da tamo ništa 
nema, a ovdje vlada samo mržnja i zlo ! 

— Ne ! ne ! . . . molim vas, ne govorite tako ! 

— klikne Jela, kao da se prestrašila njegovih riječi. — 
°Moji osjećaji, moje misli . . . a.h, ja stalno znadem, 

da sam neumrla, vječna ! . . . I ljubavi vječne ima, a 
mržnja malo traje : u pravoj nevolji, bolesti i smrti 
ona prestaje ! 

I tako govoreći prigne se malo, pa ostade polu¬ 
otvorenih usta i nešto ispruženih ruku prama zapadu, 
kao da zaustavlja ono večernje svijetlo, što se to 
većma gasilo. 

— Vi imate razlog i ja potpuno vjerujem u ono, 
što ste rekli, zato, što vjerujete vi ! — reče Dane 
tako ozbiljno, da je Jelka zaustavila dah, sve dok je 
govorio, pa istom, kad svrši, odahne, kao čovjek, kad 
ga mine teška briga ili sazna za nešto vrlo drago. 

— Ona nije lijepa, ali je lijepa njezina duša! 

— mišljaše u nastalom muku Dane, jer ga se ugodno 

dojmi nenadni prosvjed šutljive djevojke protiv ne¬ 
istine i nepravde, koju on bijaše izustio malo prije. 

Mjeseca nije bilo, ali neko drugo svjetlucanje 
jednako čarobno i moćno ispunjalo sjenati vrt. Či¬ 
nilo se, da drugo ništa i ne treba do toga svijetla. 

Danilo pogleda najprije u Jelu, a onda u majku 
njezinu i opazi, kako se na licu gospodje Zlate odra¬ 
žavalo osobito ganuće i velika tuga. Začudi se, te 
izreče glasno, što mu onaj čas dodje na pamet: 

— Vi ste, gospodjo, mislili na svoga pokojnoga 
muža ! 

— Da, — odgovori ona tiho. — Koliko li je 
njegova duša znala ljubiti, praštati i koliko je ra¬ 
zumjela ! 

Ni Danilo ni Jelka ne rekoše na ovo ništa, već 
samo pogledaše jedno u drugo. 

Tada se u dubravi začuje prvi slavulj, a majka 
i kći obrnuše glave prama onoj strani, odakle dopi- 
raše svježe i radosno treptanje ptičjeg grla. I ruku 
mirno složenih na krilu slušali gotovo pobožno i svim 
osjetilima upijali ljetnu noć oživljenu pjesmom. 
Danilo se uspravi, da ih pozdravi, i ode. Ali ne 
što bijaše kasno, već samo da ne reče ovim dvjema 
ženama: — Budi moja majka, a ti moja draga 
sestra ! 

Znao je, da bi ih takove riječi začudile, jer ih 
je mogao razumjeti on sam, a na drugi način ne 
mogaše reći što misli. Bijaše uvjeren, da ne ljubi 
Jelku kao djevojku ili ženu, već dušu iskrnjega svoga, 
koja mu se nenadano otkri i pokaža tako bliza i 
dobra. 

Podji, otprati i zatvori vrt ! — zapovjedi 

Zlata kćeri i podje s rešetom zelja u kuhinju, odakle 

D 'nko Šimunović; Gjerdan, 


12 




178 


je ognjište kroz prozor crvenkasto svijetlilo i sjećalo 
na zimske, snježne večeri. 

Nad poljem tiho plovila bijela maglica kao sre¬ 
brni pramovi i bijaše osvijetljena jedino zvjezdama 
s vedrog neba. Danilo se ustavi kraj izlaza vrta i 
obazre na nisku, tamnu kuću, gdje je malen prozor 
žario crveno svijetlo. Dolje šumio potočić preko bu¬ 
senja i svedj u dubravi treptjelo slavuljevo grlo, 
kroz tako tihi uzduh, da je i samo lišće jasike nepo- 
mično sjalo. 

Kraj Danila stajaše Jelka i gledala u sjenu 
kraj vrata, gdje nije mogla ništa vidjeti: činilo se, 
da je pripravna tako gledati još dugo, a da ni riječi 
ne progovori. 

— Gospodjice Jelko ! — zazva Danilo tiho, 

htijući da se oprosti. Ja idem i. . . laka noć ... 
reče neodlučno, jer mu bijaše teško odijeliti se od 
toga spokojnog doma. 

_ Što ? — zapita iznenadjeno ona, kao da se 

prenula iz sna, te uzdigne glavu i pogleda ga. 

Danilo se prestraši od toga glasa, od čudnog, 
preobraženog joj lica, a i oči njezine blistale kao 
zvijezde u zimskoj noći. Zatim je pokušala, da rekne 
makar što i da se povrati kući, ali jedva je savladji- 
vala trepnju, koju je ćutjela u čitavu tijelu, premda 
noć bijaše tiha i topla. Danilo se zbiljno prestraši, 
jer je opazio na Jelkinim očima i u čitavu njezinu 
biću, da ju je zahvatila ljubav, kakva se u djevo- 
jaka ne javlja tako Često. 

Bude mu žao djevojke i oćuti, kako nipošto 
ne smije još jače povrijediti njezin ponos, jer je 
opazio, koliko se pred njim stidjela i bila gotova 
da proplače. I odmah promisli : 

— Barem večeras ne smijem dopustiti, da se 
ponižena oćuti, a onda ću nastojati, da ne budemo 
nikad više zajedno ! 

Sabere se, smiri i reče nježno : 

— Gospodjice Jelko, mila moja ! — i prihvati 
je za obje ruke, koje bijahu studene i lagano se tresle. 
A zatim joj pogleda u lice i kao da se na njemu od- 
razivalo čudesno svijetlo one srebrne magle, što je 
nad poljem lebdila. 

Jelka se ne privije k njemu niti on k njoj, ali 
ipak stajahu blizu jedno uz drugo, držeći se čvrsto 
za ruke i ne mogahu se rastaviti, kao da ih ondje 
prikova neka neznana sila. 

Danilo se spomene, kako je i dosad opažao na 
njoj unutrašnju borbu, ali bi se Jelka uvijek i sa¬ 
vladala, pak bi se rastavljali običnim mirom, kao 
što se svagdano rastavljaju stari znanci. Ali večeras 
se njezino lice, na kojem inače vidjaše nelijepu dje¬ 
tinju zbiljnost, žarilo nadom, zanosom i srećom, 
pa takav izražaj bijaše zbilja prekrasan. 

Danilu se i otprije smiješile i laskale djevojke, 
ali je u tom svaki put vidio i lukavosti i promi- 
šljenih kretnja; no večeras bijaše stalan, da je sama 
ljubav moćno izbila u Jelkinu srcu i rije se dala 
prigušiti. 

Zato neka osobita radost i zahvalnost obuze 
Danu, pa htjede da je čvrsto zagrli i poljubi. No pri¬ 
bliži se samo za korak k njojzi, čvršće joj stiskaše 
ruke i mišljaše u sebi: 

Ljubim li zbilja ja nju ? . . . Ne, ja ljubim 
samo njezinu ljubav prama meni te dobrotu i ljepotu, 
sto su u ovoj ljetnoj večeri. A ona ljubi samo mene 
1 °davna ljubi ... ja to znam ! I radi mene njoj je 

♦ 

lijepa ova večer i ćuti se neumrla! . . • Sto ću joj 
reći ? . . . Da, reći ću samo ono, sto je istina . p - 

misli i reče glasno : v . 

_ jelko, ovo je najljepša večer u mom životu ! 

— I meni ! — klikne ona tiho, no odmah zatim 
vrisne tako upropašteno, da se Danilo stres *° 1 
odmah pustio njezine ruke. I videci joj užas na 
licu i u očima pogleda onamo, kamo i njezine bi¬ 
jahu uprte. . 

Samo par koraka dalje od njih stajala neka u 
crno zamotana spodoba i piljila zažagren.m očima u 
njih, kao jastreb na ptičice u gnijezdu. 

ha ha ' ... - začu se pakostan smijeh. 

„što jeme’ni meni do jelke i do sviju drugih 

Tik0 U » majka 

meni do Jelke ! . . • na, na, na 

po noći, na osami. . . slutila sam ja 

Djevojčica podigne ruke u vis i klone na poa.du 
kraj ulaza vrta, a Danilo užasnut poče bježati kao iza 
počinjena zločinstva. 

_ Što se to dogodilo ? - začu se prestrašen glas 
gospodje Zlate s rumenkasto osvijetljena prozora 

kuhinje. 

_ Ovo ti je ta svetica Jelka l Pa neka se zna, 
neka zna svak ! . . . Ali ja sam za sebe gojila sina ^ • 
radila . . . trudila . . . noći ne spavala ... a kamo 
za curetine tudje ! - kliktaše ona bijesno udarajući 

dlanovima. 

A u dubravi još ozvanjala slavuljeva pjesma, 
kroz udolicu šumio potočić, a nad poljem, kao i pnje, 
nepomična maglica svjetlucala srebrom. 

IV. 

H eobična žega, što je trajala i dobar dio 
jeseni, bijaše sve u Čabruši izmučila i 
stišala. No jedne noći, dok je sve spa¬ 
valo, dovukoše se odnekud teški, crnosivi 
oblaci, pa uz grmljavinu i blijeskanje izliše na usi¬ 
janu zemlju silnu vodu. Kiša je još dugo iza te noći 
padala, ali sitna i tiha, pače bi kadikad i sunce 
zasinulo izmedju zaobljenih oblaka. 

Ono malo dana hlada i vlage bilo dosta, da 
preobrazi cio okoliš: lišće, što preostade, zače opet 
da se lašti i veselo trepće, a tu i tamo već nicala 
nova, jasnozelena trava. A kad bi kišica prestala 
i zasjalo sunce, sve je oživjelo jarkim šarama. 

Danilo je legao kasno, nemirno prespao zoru 
i onda se razbudio sasvim. Radi bolesti već odavna 
ne izlazi, pa mu se čini, da tko zna otkad ne bijaše 
u Čabruši i da će svakako čuti ili vidjeti nešto novo. 
Dapače sve ono dana nadao se kakvu čudu, koje bi 
ga moglo spasti iz očaja, što ga je zahvatio od ljetos. 

Kad se obukao, čas bi sjedao, da sabere misli, 
ili bi odlazio k prozoru, da gleda kišicu i pomladjenu 
zemlju. Bijaše rano jutro i sva kuća još tiha, pa 
ni iz Čabruše nisu dopirali nikakvi zvuci. 

Od nekadanjeg sela nastala oveća varoš i teško 
se otimala polju oko sebe. Uz svaku kuću različita 
stabla i samoniklo grmlje ; po ulicama i uglima raste 
travurina, a preko samog trga s novom općinskom 
zgradom prolaze svagdan čopori goveda i ovaca. 

No u varoši zidalo se i dogradjivalo sve više, 
kuće se zbijale jedna k drugoj, pa se iz daljega Ča- 
bruša ipak vidjala kao bio gradić. 







Sobica, po kojoj je nemirno šetao, bijaše u straž¬ 
njem dijelu kuće, i odatle je vidio samo dvorište, 
što je nekad bilo njihovo, a sad je krčmara Jove, 
te puno kirijaških kola. Iza dvorišta dizao se zelen 
breščić s ledinicama i razasutom mladom šumom. 

Podno brežuljka, medju dva nejačka jasena, 
rastegnuto je uže, sa prebačenim komadima sukna, 
netom izvadjena iz vruća modrila. Iz njih se dižu 
lagani pramečci bjelkaste pare, a i povrh niske ,,tan- 
garije” u blizini slegao se ogust i plavkast dim. 
Tamo je već netko za poslom, ali ne dopire odonud 
buka ljudskog rada: kao da poštuju onu svečanu 
jutarnju tišinu i lagano padanje kiše. 

Jako savinuti ogranci mladih jasena i ona medju 
nježnim zelenilom nenaravna modrina istom omašćena 
sukna sjete Danila, da se nastavlja borba izmedju 
golema polja i malog naselja novih ljudi u njegovoj 
sredini. A tu borbu, što traje obilata pola vijeka, 
motrio je često, gledajući, kako istom podignute 
zidove zarašćuje krepka i sočna trava, a na drugom 
mjestu kako radnici marljivo krče šikaru, da postave 
temelj novoj kući. 

I dolazile mu najčudnije misli, videći gomilanje 
svakojakih radionica i dućanića u jednu hrpu, a 
sred polja odredjena, da plodi i hrani seljake iz 
sela mirnih i razasutih na okrajcima. Mislio je, da 
su baš za to Čabrušani takvi, pa i njegova majka 
seljakinja, koja je istom kao sluškinja obukla gradsko 
odijelo, vozila se u kočiji i k crkvi, pa na silu htjela 
da bude ono, što nije mogla biti. Zato se valjda i 
srdila na svakog i bilo joj krivo. 

Baš zato, što je sada tjelesni rad držala za po¬ 
niženje, pripisivala mu najveću zaslugu i na njemu 

temelj. la svoja prav« : mislila, kako je svojim tie 
lesmm radom i poniženjem pribavila sinu ' *£ 

stvo, da može živjeti bez truda i sramote. Zato mu 
' Ponavljala nebrojeno puta: - Sve, Sto imaš, da! 
dose t. moj, od rada zgrčeni prsti i moje neprospa- 
vane noc. J a smn ti dala i život i življenje, pa ,« 
sto ,e , u tebi , na tebi, moje je! Svi mu drug ' 
mndjase učmts, ili zlo ili za „j ne p„ ra< , iše J, 

dobro. I ona je mrzila sve te druge i držala Ih 
svojim neprijateljima. h 

Dane maštaše i o tom, kako mu je otac proživio 
neko prijateljsko doba, dok je još čabruša bila selo 

IZ' d r™’ S ! UŽCĆi ° đ na i rani J'e mladosti u 
g adu, držala neprijateljima sve, što su ikad dru- 

k n r pa 1 one ’ št ° nijesu - 

— Daj, Boze, tako i dušmanima mojim 1 — IH • 
e cu dati naslade svojim neprijateljima ! - A 
otac takodjer svaki čas: - Pokojne dobre prijatelje 
ne mogu zaboraviti ! — i: — Prijatelji me toliko 
puta od nevolje izbaviše, pak će i sad 1 - No Da 
mio ne videći ni majčinih neprijatelja ni prijatelja’ 

“ Iia5 T ~ Tk ° 0<l " iih in “ pr " of 1 tk« e 

kr,v mojoj sadanjoj nesreći? Je li otac, koji razasu 
■mutak, „e poštara se za me , , ljubio sye? 

drilu oT ■ “ ” 5 “ Ca " liubiU «™> ">«»« i zato 
M,?° PriPad * S ™ ka miS “ ■' osjećaj 

nn. , Van \ SVejeđnako tih0 nosilo i ako se gdjegdje 

još nekoliko T^h I?*™ 10 ’ P ° gledajuĆi na P° ] i e > učini 
Lše 1 ?. lh k ° raka g ° re j đol i e Po sobi. Ma¬ 
da pos,r 0 A,° bjem ; rUkama ’ ^ “ nap ° k0n ustavi - 
Posluša. Ah svuda je tišina, te opet sjede i stade 

U pameti tražiti bilo koju pomoć u sadanjim pri¬ 
likama, kao što je već odavna uzalud tražio 

A ove teške prilike nastadoše vec one tople, 
zvjezdane večeri, kad majka prekinu njegov raz¬ 
govor s Jelkom na vratima tihoga, sjenatoga vrta. 

Kad ono pobježe, povrati se kasno kuci, iza 
duga lutanja poljskim stazama oko Cabruse, a majka 

Perina bila već u postelji. 

I na njegovo veliko čudo ne progovori mu ona 

riječi ni sutradan i jedino se pakosno smiješila i kh- 
mala glavom. A glava njezina bila pod starost c 
novata: malena, s rijetkim, prosjedim kosama, 

svedjer namazanim uljem od masline, koje je ona 
vrlo ljubila, pače držala za lijek protiv svake bo¬ 
lesti, pa i opadanja kose. . 

Dane se vrlo uznemiri, jer mu se činilo,^ da 
sprema nešto zlokobno. I obistinilo se baš ono, čega 
se najviše bojao. 

Prvih je dana izbjegavao poznanike, kao stra- 
šeći se, da ne sazna što više od onih lukavih i zna¬ 
čajnih pogleda, kojima su ga pratili. No Cabrusam 
napokon pristupiše k njemu i sami, pa stadoše go¬ 
voriti istu stvar na različite načine. Jedni mu oz¬ 
biljno čestitali, što se ženi, drugi ga savjetovahu 
da ne nagli, a treći govorili, kako m od njega 
Jelke nijesu očekivali onake „pustolovine. Jer nje¬ 
gova mati pripovijedala svima, da ih je negdje o o 
ponoći zatekla u najzabitnijem mjestu dubravice, 
kako čvrstim zagrljajima i poljupcima „ispijaju 
jedno drugom dušu.” Pače govorila i to, da na nje¬ 
zinu sinu nije krivnja, jer su ga o n e n zaludi , 

pa više ne zna ni što je majka ni sto je poštenje 
Mnogi pače „vidješe”, da je Jelka počela krupnjet 

u pasu i čudili se sami sebi, kako se prije ne dosje- 
tiše, zašto ona tako rijetko izlazi na svijetlost sunca. 

Danilo je samo crvenio, blijedio i drhtao od 
jada i kušao razjasniti onu zgodu, ali Čabrušani 
samo hihotali i vjerovali baš protivno, videći mu 
na licu smetnju i stid. 

A majka Perina već iza prvih riječi sinova oprav¬ 
danja i prijekora zbog njezinih riječi zasu ga svojim 
običnim, starim razlozima: zgrčenim prstima, ne- 
prospavanim noćima i time, da je sada čabruški 
sudac, pa nadoda: — One su te, luda, zaludile i 
mene hoće da upropaste ! Ali: ja ili one ! Podješ 
li u njih samo još jednom, opet ću u službu i baš 
ovdje u Čabruši, tebi na diku ! Neka se nasladjuju 
videći me, da nosam vodu u tudje kuće ! 

Danilo je znao, da bi mu majka mogla i uraditi 
ono, čim prijeti, pak pomisli, promisli i smisli, kako 
je najbolje, da se u samoću povuče, dok se ne stiša 
ona buka, te dok istina i pravda ne izbiju same. 
Prijavi poglavici suda, da je bolestan, i zatvori se 
u sobu. 

Otac mu i znanci pohadjali ga kadikad, ali ni 
on ni oni ne htjedoše započinjati govor o tome teš¬ 
kom i neprijatnom pitanju, te poslije kratkotrajna 
govora o tobožnjoj bolesti opet se tiho razilazili. 

Onako zatvoren u sparnoj sobi preko dobra 
dijela žarkog ljeta i neprestano prebirući tjeskobne 
misli, Danilo zbilja oooli. Ne mogaše ni spavati ni 
jesti, pa se zaista činilo, da ga je snašla koja prava 
bolest. 

Majka ga njegovala i ugadjala mu svačim, ali 
kao da ne bijaše toliko brižna za njegovo zdravlje. 
J er je često ponavljala slične riječi, i ako je Dane 





r r Su v;r :;»š 

y'uW gledaj kakva ja: ni lijepa, ni boga., a 
£je prava cura, ne bi s tobom . noću držala 

tajne sastanke^. uh , at i„ za kose i okrenuo 

k zidu. a koji put bi se poćeo lupati i Šakama u g avu 
: er niie znao, što bi odgovorio na takove rijeci, 
majka' bi priredjujudi kakav napi^k «. mu Poprav¬ 
ljajući kojeSta na postelji, nastavljala zalobno 
obilate suze: - Radi majke nikad se jos mjesi 
kama lupao ni gulio kosu, a radi tudje cure in 

Sd 

«• r ^ ”‘ ie “ "a to “p S o j « ' tvoM rS 

bolio si se eto - sram te bilo 1 . . . Da m. je s u 
za muža i zet, pa da utrvaju^njrnrl . . .A «, 

stara majko, u kantun... # v . • _ 

ie ne će, Sto su zamislile, dok sam ja živa . 
zavikala bi i lupila ćim bilo, da bolje po.vrd, svoju 

'“Sirili, sta, .e^«.nndia.ikojećim 
i govoriti, kako je sramota zaborav«, » ku, , JOS 
o„ S i,u majku, pa razboli« se zbog cure m, 

_ Ona će naći koga drugoga, ne boj se, o 
ne će izgubiti 1 — završila bi i po deseti p 
djala mu limunadu ili juhu i napokon mu svje- 
tovala, da namaže želudac toplim uljem. 

Tako su Danilu prolazili dugi ljetni danu spar 
noći, u jadu i grozničavim mislima, ne znajući, 
je od Jele ni što se u Čabruši o njima misli. Cutio 1 
više nego ikad nedostatak pravoga, iskrenog P - 

jatelja, kojemu bi mogao povjeriti svoje jade, koji 
bi ga razumio i mogao mu dati valjan savjet. Ta¬ 
kovih prijatelja nije u njega nikad ni bilo. 

Da je on Jelu zbilja ljubio, možda bi mu jadi 
manji bili i znao bi odlučiti, što će. Ali u njemu 
izblijediše i ona čuvstva, što ih je oćutio prama 
njoj one čarobne i čudne večeri: ostalo mu u srcu 
samo smiljenje i neodredjena mješanija osjećaja i 
misli. 

Napokon je otupio i čekao, da se nešto samo 
po sebi dogodi, što će riješiti ove mučne prilike, 
a u neko doba stao čvrsto vjerovati, da će se 
zbilja i dogoditi nešto povoljno za njih. — Jer, 
mišljaše, nije moguće, da pravedni stradamo, a 
istina napokon pobjedjuje. Tako barem svi kažu. 

Ali se ništa povoljno nije dogodilo, i u tom 
čekanju padaše u sve veću tupost, pa se činilo, da 
više ni za što ne mari. Dani i noći sličili posve 
jedni drugima: jednaka sparina, jednaka okolina, 
spržena žegom, pa iste muhe i svedjer iste majčine 
riječi ; isti okrepni napici i svedjer jednako kuckanje 
stare ure na zidu. 

Prene se istom onda, kad se oluja s grmljavinom 
i kišom izlije na Čabrašu: kao da mu osvježena 
zemlja ojača uspavanu snagu. 

I baš toga ranog jutra, gledajući rominjanje 
tihe kišice, pa kadikad snopove sunčanog svijetla iz- 
medju zaobljenih oblaka, osjeti, da se ipak mora 
trgnuti iz toga zamrlog stanja. Pomisli, kako naj¬ 
prije treba saznati, što se u Čabruši zbiva, te na koji 
bi način najbolje doznao, što želi. Ohrabri se te oćuti, 
da snagom svoje volje ipak može učiniti nešto, što 
bi i njega i Jelku spasilo od tjeskobe i sramote. 

_ A možda o t o m više nitko i ne misli, 

osim mene i moje matere ! - reče gotovo na 

glas. Ustade, prote«, se, t« opet st.de pr.slusk, 
; ati , I nije se bojao onoga, Sto b. moglo doei, 
jer neka ugodna, davno ne oćućena krepana javljala 
se u njemu. 

Nije čekao dugo, i kad začuje topot bosih 
nogu i zveckanje posudja, sjeti se, da je 0 nJ * 
kova »ova slutnja Luc. s kavom, pa otvor. 

vrata, da udje. . , 

Bila to mlada seljačka djevojka, ugojena plavka, 
neumivena, raskuštrane kose i još snena. Lice joj 
bijaše vrlo zabrinuto, jer se bojala, da joj pane 
prevrne sudje. To mu se učini jako smiješno i gotovo 
mu dodje volja, da se našali s njom. Ah se suzdrzi 

i upita za majku. 

— Izišla je već davno ! Reče mi, neka vam ja 
dadem kavu, a ona će se vratiti nešto kasnije. 

— A kamo je pošla ... ne znaš? 

Djevojka slegne ramenima, nasmija se glupavo 

i htjede otići. 

— Čekaj 1 — vikne Danilo i zamisli se. 
znajoS li ti Jašu, sina našeg« kuma, trgovca Bor«? 
— Znam. Ta kod njih kupujemo sve, sto nam 

trc ba 1 » 

_ Dobro ! Podji i reci Jaši, da sam ga molio, 

neka odmah k meni dodje. _ 

- Odmah, gospodaru, samo dok se umijem. 

— reče djevojka i podje. 

A Dane stade i opet šetati gore dolje po sobi, 
gledati praminjanje kišice, dvorište, brežuljak s le- 
dinicama i razasutu mladu šumu. 

V. 

ad dodje Jašo, sjedjahu jedan pored dru¬ 
goga dosta dugo, a da nijesu, osim 
običnog pozdrava, ništa jedan drugomu 
rekli. Danilo nije znao, kako da počne, 
pak se nemirno vrtio na stocu i smišljao, kako bi 
zametnuo razgovor. 

— He, he, he ! . . . — nasmija se Jašo potiho, 
htijući uvjeriti druga, da znade za njegovu ne¬ 
priliku, pa i još koješta. 

— Dakle ... što se govori? . . . Znadeš li, što 
je od . . . od gospodje Zlate? — odluči se Danilo i 
mrgodjenjem htjede pokazati, kako mu nije do šale. 

— He, he, he ! . . . — ponovi Jašo, ali ne od¬ 
govori na pitanje. Gledaše ga sa smiješkom u oči, 
i vidjelo se, kako misli, da je to pitanje posve su¬ 
višno. 

Istom kad je Danilo ustao od stola, pa ne pita¬ 
jući dalje stao nemirno šetati po sobi, progovori 
Jašo : 

— Što ćeš da ti ja o tome kažem . . . kao da 
ne znaš ! I prije su se malo vidjale, a od onda 
ni pogotovu . . . Liječnik je tamo dva, tri puta bio 
— eto ! No znaš, kakav je doktor Mate: — Ništa 
kaže, — to nijesu vaši posli ! 

— Liječnik je bio? ... A za koga? Koja je od 
njih bolesna? 

He, he, he ! . . . Pa da ti ništa ne znaš ? 
Kažu, da je i babica tamo bila! 

— Šuti! — prodere se Danilo i problijedi od 
srdžbe. 

A Jašo strese ramenima i reče mirno: 

— Ja ne znam, ali se tako po Čabruši govori. 
Takove se stvari ipak sakriti ne mogu ! 

Jesenji vjetar zastruji iz dosadanje tišine, za¬ 
vitla zastorima i hartijama po sobi, a oblaci zakriše 
sunce. Namah postade mračnije, ali samo za čas, 
jer opet zasja u sobi od blistavih zraka. Danilo 
ipak zatvori stakla i reče pritajenim gnjevom: 

— Svi ste vi u Čabruši jednaki: petljate, iz¬ 
mišljate i lažete, jer i ne znate drugo ! 

— Oh, pa odakle si ti već iz Čabruše? He, he, 
he ! . . . 

— Dakako, i ja sam iz ovog prokletog mjesta, 
ali ću pokazati svima, da nijesam kao vi ! 

— A kako ćeš to pokazati ? 

— Pusti me sada, dragi moj Jašo, hvala ti, 
što si došao ! . . . Hvala i tebi, moja draga majko 1 

— Što to govoriš? 

— Ništa, hvala ti. Sad znam sve ! 

— Znaš? Eh, pa mogao si to znati i prije ! 
Š i o r a Perina kaže ... — započe Jašo da pripo¬ 
vijeda, ali ga Dane čvrsto stisne za rame i reče: 

— Mi smo kumovi i prijatelji... za to ne 
ponavljaj, što Čabruša veli, jer ... to je laž ! 

Jašo bijaše lakouman ali dobar mladić, pak 
mu bijaše vrlo žao Danila, kad je opazio, kako 
mu lice postade očajno i kako mu riječi drhtavo i 
žalosno prodiru iz grla, te u čudu zapita: 

— Što? . . . Dakle nije istina? 

— Ništa, Jašo, sreće mi moje ! A jako, jako 
mi je žao one dobre djevojke! 

— Da, ja ti vjerujem, no hoće li vjerovati 
drugi ? 

— Pa i ne treba. . . već sam odlučio. 


Jaso ga pogleda sa sumnjom, no kad vidje od¬ 
lučnu spokojnost na Daninu licu, ne htjede reći ništa 
već mu stisne ruku i uputi se k vratima. A istom 
na izlazu reče : 

— Ako ti bude što trebalo, dodji ti samo k nama ! 

Hvala, moj Jašo ! — odgovori Dane brzo, 
jedva čekajući, da ostane sam. 

I zbilja, čim zamukoše Jašini koraci, prodje 
samo jednom po sobi, pa se odlučno i mirno uputi 
k ocu. 

Nacije ga tik zatvorena prozora u starom na- 
slanjacu, kako gleda mješavinu oblaka, svjetlosti 
1 vjetra. Starac se začudi dolasku Daninu, a još 
više, kad ga je bolje pogledao u lice. 

Ili se što dogodilo?... Kako je? - zapita 
nemirno i htjede se dignuti. Ali mu Dane postavi 
ruku na rame i progovori nježno: 

— Sjednite, oče, molim vas ! Ništa mi nije, već 
dodjoh k vama na mali razgovor. 

— Hvala ti, . . . sjedni ! — A onda gledajući 
opet kroz stakla, niz koja se puzale kapljice kiše, 
reče tužno : 

— Evo nam dolazi jesen ... po svoj prilici 
posljednja u mom životu 1 - Danila stegne u grlu, 
slušajući te krotko izgovorene riječi i gledajući 
pognuti lik sijedog oca. Pa istom iza duljega mu¬ 
canja zapita tiho : 

Ili ste bolesni, oče? 

Ne da sam baš bolestan, ali slutim, da ne ću 
još dugo ! Pa okrećući se k njemu nastavi: 

^ ne m * s ^> da mi je žao ! Jedino mi je teško, 
s to već ništa popraviti ne mogu. Skrivio sam tebi, 
a Mirku i Niki još više. Skrivio sam majci... i 

ima svima vam« 1 Pa mi svi i oprostite, jer sada 

već ništa drugo ne mogu ne _ pa 

- Nema što opraštah, “ ~ s , . . . A ja sam 
i ne govorite o tome mo ^ ^ kaže te svoje 

došao k vama za ne savjet. . . Možete li me 

mišljenje ... da mi dadete savjet 

slušati? č Danilo pripo- 

Pa i ne če J aj “ C ‘ “ g °j kadikad zastajući, da 
vijedati sve od počet živo pri kaza, 

udahne obilatije uzduha. A osob^ yfta . 

što se dogodilo one vecen ^ ^ čabruši govori. 

završi kazujući ocu, mn0R0 toga, ali o doga- 

Starcu bilo je poznato nmogo g , 
djaju one večeri, mislio, da bijaše, barem P 
onako, kao što mu Perina _*ek dogo dilo 

- D.idemedj U «o^m^ommj _ 

ništa, ništa . . . kako da rečem 

pita radosno. j_. rn i: s tva ; u čudu 

■; r-s^ ~ ~ ; sr, 

prevario, da je on ° “ S već ; sam moral znati, 
Si Ne*a Gospodin b.agostovi valu 

11 Danilo se zagleda ".^"‘^^“‘^“ialosno, 

prihvati^starca^ zatuku . ££ 

OtacV'pogl«" 1 * “ smiljenjem i uzdahne: 

Nesreća te stigla, sinko, ali treba je junački 
da podneseš ! 

— Ali, kako to . . . da podnesem? Što misliš 
time reći ? 

— Ona mora postati tvoja žena ! — odgovori 
Ivan. — Jer ona te ljubi, trpi zbog tebe i zna sve, 
što se govori... A napokon, to je tvoja čovječja 
dužnost. . . ! Samo mi reci, je li ti ona . . . kako da 
kažem — mrska? 

— Ne, oče.. . nije mi mrska, pače je vrlo, vrlo 
štujem ... ali je ne ljubim ! 

— Ah, to je teško, teško, no dat će se podnijeti. 
Pametna je, dobra i ona te ljubi, pa mislim, da će 
biti dosta ... Ne za sreću, ali da se može živjeti. 

— Ma kako je do ovoga došlo i tko je kriv? . . . 
Majko, majko moja, zašto si takva? 

— Svak je u nečem kriv, sine, i pravedna čc- 
vjeka pod suncem nema ! Moramo razumjeti jedno 
drugo i moramo praštati. Ona ti je majka i učinila 
je za te mnogo . . . sve ono, što nijesam znao ni 
mogao ja. 

— Praštam joj, oče, kao majci. Ali ona nikad 
ne će razumjeti, što mi učini... I što će ona*, kad 
sazna za našu odluku? 

A otac raskrili ruke pa reče : 

Što bilo da bilo, no ti si dužan prekinuti 
Jeline muke i to što prije ... i što prije neka sazna, 
kako misliš. Ona je sirota ! 

Imadeš pravo, oče. Tako sam i ja mislio . . . 
zbogom ! ! — reče Danilo i prigne se, da ga zagrli. 
No on ustade i čvrsto obuhvati sina drhtavim rukama: 

Ja bih te pratio, ali i sam vidiš, da ne mogu! 

I grleći se, zaplakaše obojica. 

Dinko Šimunović: Gjerdan. 


13 

Kad je Danilo otvorio vrata očeve 
sobe da i zid je, zaustavi se naglo te od iznenadjenja 
podigne dlane u vis: upropasti se baš kao one večeri 

na vratima Jelkina vrta. 

Njegova majka stajaše prislonjena uz prag, a 
lice joj bijaše izobličeno i žutobijelo, kao u ljesine. 
Gledaše u nj zastakljenim očima i htjela da nešto 
reče, ali nije mogla. 

Danilo se odmah sjetio, da je slušala njihov raz¬ 
govor, ali nikako ne mogaše zamisliti, što se zbiva 
u njezinoj duši. Jer na licu joj ne bijaše ni straha 
ni srdžbe, već neko neizmjerno čudjenje, a rekao 

bi i ganuće. . ., 

Kad je Danilo zazvao oca, opazi, da majka 

poče klecati, pak je prihvati brzo, a ona mu ne¬ 
moćno klone u naručaj. Perina se bijaše onesvijestila, 
pa kad prispjede i sluškinja Luča, ponesoše je i po- 
ložiše u postelju. 

Lice joj bilo još uvijek mrtvačko, ali se vidjelo, 
kako naporno diše. Kvasili joj glavu i prsa studenom 
vodom, no starica je ležala nepomično i nije otva- 

rala očiju. . . v 

Vani je bivalo sve tmurnije, a kapljice kiše 

udarahu sve češće i sve jače u zamagljena stakla. 

I Danilu padoše na um jutrošnje riječi njegova oca. 
_ Evo nam dolazi jesen 1 Može biti da je posljednja 

moga života! 

— Pa možda mi majka još danas umre ? ^ p - 
misli i stade se sjećati njezine ljubavi i brige, čak o 
svog djetinjstva. Mišljaše i gledaše u njezine ruk 
nemočno spulten. uz tijelo i u prste, Ko za.ste br- 
jata zgrčeni. A onda pogleda u oca, koji oborene 
glave ispod oka gledao u onesviješcenu ženu, i ci- 

nilo mu se nemoguće, da bi sada mogao ikoga žaliti 
i ljubiti, osim ono dvoje starosti, što su tužno pro¬ 
vodili posljednje dane. 

Jugo vina jačala i vukla sve gušće oblake, te je 
Danilo to manje razabirao lica roditelja. U sobi 
postade mračno i tiho, pa se Danilo tužno zagleda 
u prozor, po kome je šibao vjetar vodenim kapima. 

— Ah, kako tužno dolazi jesen! — pomisli, 
i zaokupi ga tiha sjeta. 

Perina najednom odahne duboko i pokuša, da 
se pridigne, pa se i otac i sin prenuše od svojih 
misli i brzo se nagnuše k njoj. 

— Što se već smrklo? — zapita ona. 

Još je jutro, majko, ali je oblačno i kiša! 

Užežite svijeću, da vas vidim ! — reče Perina i 
stade pipati oko sebe rukama, kao da ne zna, gdje je. 

Danilo skoči i brzo užeže svjetiljku. Majka ga 
pogleda, a zatim se obazre na svoga starca ; odahne 
opet duboko i kao sjećajući se nečega neugodna i 
teška, zakrije rukama oči. No malo za tim složi 
ruke na prsima i stade govoriti tako tiho, da su jedva 
razumjeli, što veli: 

— Sve sam čula... i saznala, što nijesam 
ni slutila! ... Vi ste dobre duše, a ja sam kriva . . . 
i nerazumna ... i zla ! 

Časkom zamuči, a onda nastavi glasnije: 

— Dobri moji, oprostite mi. . . Ivane, oprosti! . . 
Oprosti, sine ! 

Oni joj ne odgovoriše, već su sućutno gledali 
sitne suze, što su se klizale niz njezine navorane 
• blijede obraze. Stari Ivan htjede nešto reći, ali se 
začuše samo nerazumljivi glasovi, koji se za malo 
oretvoriše u plač. 

_ vi mi praštate ... to vidim. Ali Zlata... i 
Telka ? . . Bolesna je, Dane, pa hajde, hajde knjo, 

tmoli neka mi oprosti i ona i ... P. učm, kako 

si^dluao. I ako ti je * ■ • ..H 
moju i skini mi s duše ovu muku ! . . Hoces 
_ Poći ću, mama, večeras . . • 

_ Rvala 1 . . . svi mi oprostite: nerazumna 

““ onda k'aktpi odi i fcaše pravilno i mirno kao 
da je neatalo silnog tereta s nje. Ali zamalo progkda, 
zače brzo micati prstima, jer postade . opet nem. . 

_ A ljubav će, sinko, doći. .. j«r J. »no dje¬ 
vojka dobra. Sad znadem, da ljubav nastaje od 
a u™ i da ie bez dobrote nema . 

Svi su mučali, dok je starica nešto tražila na sebi. 
_ Hoćeš li štogod, mamo? 

__ j a ko sam umorna i čini mi se, da cu zaspati, 

Pak Kad sutglnoTzišli, Perina ostade mirno ^ 
ali nije zaspala, već stade i opet tiho^akati. 
je dulje plakala, postajase ] 0 ] na srcu 


VI. 

anilo ne mogaše izdržati b “ r " 0 . k<, "!'“" i ' 
misli i osjećaja u duši te odluc. necekat 
večer i što prije dokrajčiti borbu med,u 
svojim suprotnim odlukama. Htjede odmah 
iza podneva otići k Jeli i gospodji Zlati, alt • • • s “ 
će im reći, kad dodje ? . .. Kako U će ga on. pn- 
miti? Jer i mjeseci je prošlo, što ne brjase kod 
njih, pa... No zato može se opravdat. . kazat., da 
bijaše bolestan, a valjda i same znadu. 

— Ali, ako me prekore, zašto sam pobjegao 
onu večer i Jelku ostavio s gnjevnom Perinom 
samu? ... I zbilja, zašto pobjegoh onda? ... Bi¬ 
jaše li mi dužnost opravdati, zaštititi Jelku od 
nepravedna napadaja majčina? . . . Priznat ću se 
krivcem, i eto ! . . . A da li bi najprije govorio sa 
Zlatom? Ili bi im ono rekao objema, kad budu 
zajedno? — mišljaše nemirno, i prilike mu se vidjale 
sve to zamršenije. 

Pa ne mogući smisliti ništa zgodno, napokon 
odluči: — Vidjet ću, kad dodjem tamo: valjda 
će mi onda biti jasnije, što ću učiniti i reći ! 

U takovu kolebanju i takovim mislima prodje 
mu cijelo popodne, i već se smrkavalo, kad je otišao 
iz kuće. 

Vani posvuda kipjelo silno blato, ali studeni 
zapadni vjetar bijaše rastjerao oblake, i nastajala 
vedra i zvjezdana večer. Danilo putem nije mislio 
ništa i samo pazio, da ne zagrezne u glib, pače na 
mahove zaboravljao, kamo i zašto ide. Istom kad 
je prispio na ulaz vrta, te ugledao crvenkasto osvi¬ 
jetljeni prozor kuhinje, stade, zače promatrati kuću 
i okoliš njezin, pa se zamisli. 

Drveta u vrtu i dubravi bijahu većim dijelom 
bez lišća, te su goli ogranci svjetlucali mokrinom 
i šumjeli njišući se od studenog, zapadnog vjetra. 
Niska kućica bolje se odatle vidjela nego ljetos, jer 
sada ne bijaše zaklonjena gustim, lisnatim granama : 
činila se mnogo siromašnija i pravo tužna. Jedino 
onaj rumeni prozor kao da je nudio utočište od 
hladnog vjetra i obećavao utjehu i pokoj. 

Danilo stajaše neodlučan na ulazu vrta i više 
snatreći nego li s pravim mislima u duši, sve dok ne 








pofc ćutjeti mrazne jeiurke u tijelu od vlage i hladnog 
A onda se sjeti i riječi svoga oca: 

1 — I što prije neka sazna, kako tnislts. Ona je 

Sir °“ K or.či oprezno kroz vrt, nastoje«, da vidi. 
je li tkogod iza onog. osvijetljenog P™zora. 

K gibala neka sjena, pa iz bližega upozna gospodju 
7 ,/ tll „ mu i baš onakvu, kakvu vrdjase i dosad, 
STieTvil. kućnim poslima: ponešto zavrnut.h 
rukava i glave povezane velikim, bijelim rupcem. 

Po njezinim hitrim kretnjama i spokojnom hcu 
. a, ie dob re volje : obveseli se i sad mu postade 
SS kako je najbolje prije tvoriti s gospodjom 

Zlat °No kad se javio i ušao k njoj, ona se toliko 
zbunila da je jedva odgovorila na pozdrav, muče 
Sadila, da' sjedne, i nije prihvatila pruže-: ruke 
Danilo se skameni od iznenađenja . strda 
zamalo se snadje, te poče govoriti isprekr^no ■ hr«o 
Ponavliaše svaki čas, kako dodje ponajviše s toga, d 
po majčinoj želji izmoli u njih oproštenje. Pripovijedao 
i e o svojoj bolesti, o majčinu pokajanju i očevu s o 
vanju prama njima. Govorio je okolišaju« i»svojo, 
ljubavi prama njezinoj kćeri i svojim ovrs i 
L a zbunjujući se često i ponavljajući iste rijeci. 
A gospodja Zlata i dalje po kuhinji redda, kao 

da unaprijed znade sve, što ce 3°i rec ‘- ° 
mladićeva govora zače izbijat, istinskaJ ost ; £ 

nieeove riječi bivale sve više nježne i tople, sjeđ 
kod njega i stade slušati, gledajući ga sućutno 

raVI1 _ Neću vam spominjati, što smo od onda 
pretrpjele: to ćete razumjeti, kad vidite Je u . ... 


199 


Vašoj majci neka oprosti milosrdni Gospodin... a 
sad mi, molim vas, ponovite, što je to rekla ! 

— Ona je postala sasvim druga ! — klikne 

Danilo i stade pripovijedati sve, što se.dogodilo jutros. 

Zlata se čudila i molila, neka još jednom po¬ 
novi Perine riječi, a onda one njegova oca. Kad joj 
je učinio po volji i kad je prihvati za ruku, da je 
poljubi te i sa svoje strane zamoli oproštenje, gos¬ 
po dja Zlata reče kroz suze: 

— Hvala ti, veliki Bože, na pravdi i dobroti ! 

Danilo je još življe stade uvjeravati o ljubavi 
i odanosti svojoj, te napokon zamoli, da sve to može 
kazati i Jeli. 

— Nikako večeras, — reče gospodja, — već ako 
hoćete drugi dan : ona je odveć shrvana, te joj moram 
toliko toga reći prije nego vas vidi. 

— A što ćete joj reći ? 

— Ništa drugo, već što sam čula od vas i za što 
ne dodjoste toliko vremena k nama. 

Gospodja Zlata imadjaše velike prijazne oči, 
baš kao i njezina kći. Gledaše ga iskreno i milo, pa 
je Dane iznova prihvati za ruku i zapita: 

— A mogu li doći odmah sutra? I hoćete li do¬ 
pustiti, da i njoj na samu kažem nekoliko riječi, za 
koje već znate ? 

— Ja vam od srca dopuštam, ali ne znam, što 
će vam odgovoriti. Jer . . . 

Dane se tržne i pogleda je u čudu, kao da pita. 

— Jer ne znam hoće li vjerovati vašim riječima 
i jer sada ne želi ništa, već da se ne govori o 
njoj i da je svi zaborave. 

— Ali, gospodjo Zlato, to nije moguće ! Zar će 
ona tako izviti svoj vijek ? . . To biti ne smije ! 

— Za sad je takva. A kasnije ... ne znam! 

_ Ah, dajte joj recite sve, što znate dobra za 

me ... Pa i za moju majku i za oca: neka ne misli 
o nama zlo, ni da smo zvijeri ! 

_ Ja ću joj reći, reći ću svakako ... a vi 

dodjite po volji i ne mislite više, da mi je što žao na 
vas ijedno. 

Danilo se oprosti vrlo zamišljen i ode. 

Na izlazu vrta opet se zaustavio i hotice htio 
oživjeti u duši ona čuvstva, što ih osjeti baš na tom 
mjestu prošloga ljeta. Ali ona uspomena bijaše mu 
i odveć trpka zbog nemilog završetka, a i ona jesenska 
večer bijaše posve drukčija. 

Neprijatna vlaga prožimala cio okoliš, a sve to 
studeniji vjetar ježio mu tijelo. No Danilo svakako 
htjede da oćuti makar što ganutljivo i nježno, pa 
stade očima tražiti prozor sobe, gdje je morala samo- 
tovati, Bog zna, s kakovim mislima Jela, i samo 
zbog njega. 

No prozori na podu bijahu zatvoreni čvrsto, 
sve bijaše tiho i ni tračak svjetlosti ne dopiraše odozgo. 
A mokro i golo granje u vrtu šumjelo sve jače ; studen 
zapadnjak napuni mu suzama oči, te mu postade 
vrlo neprijatno, jer mu se činilo, kako je sve ono, 
što radi, nenaravno i glupo. Pa s nekim razočaranjem 
i nezadovoljstvom sa sobom i svime drugim zatvori 
vratašca i uputi se misleći, kamo bi sad? 

Znao je, da će ga majka željno čekati, no što da 
joj kaže? Zar ono par riječi iz njegova razgovora 
s gospodjom Zlatom, koje napokon ne znače ništa, 
jer Jelke ni vidio nije? ... A ona bijaše glavnom 
svrhom njegova pohoda, i majka Perina za cijelo 
očekivala radosnih i' ganutljivih vijesti. 

— Ne, radije ću u kavanu ili kamo bilo, pomisli, 
pak ću nastojati, da ni s majkom ni s ocem ne go- 
gorim, sve dok se ne povratim od sutrašnjeg sastanka 
s Jelkom. 

I od tih neprijatnih osjećaja ispunjaše ga sve 
veća gorčina i čitav život pričinjaše mu se prazan 
i besmislen. Pa jedva čekaše jutro, da sa srca digne 
i onu drugu, još težu, polovinu brige i dvoumice. 

No poslije kratka ali krepka sna, u koji ga studen 
zore unjiha, probudi se okrijepljen i svjež te bez 
tmurnih misli, što su ga sinoć morile. 

Osobito, kad je ranim jutrom lagano prolazio 
kraj majčine sobe i kad začuje, kako mu se roditelji 
ljubazno razgovaraju, oćuti veliku radost i zado¬ 
voljstvo u srcu. Jer nikada još ne ču tako krotkih i 
nježnih riječi medju njima i znadijaše, o čem govore. 

Kao da se od onoga ljubaznog šapta sve oko 
njega preporadja u dobroti i cio svijet postaje bolji 
i ljepši. Zato mu se i činilo, da bez ikakva premišlja¬ 
nja mora uzeti Jelu za ženu, tim više, što je ne ljubi: 
jer time čini neku žrtvu, djelo dužnosti i dobrote, pa 
uzvraća lijepim činom za njezinu plemenštinu i patnju. 

— Ako budem što i trpio, — mišljaše, — ona 
za to ne će doznati, i ne ću dopustiti nikada, da svoju 
ljubav požali ! 

Pa kao u skladu s njegovim mislima i dan bijaše 
jasan i vedar. Preko noći onaj studeni vjetar dobrano 
osuši zemlju a zatim utihne, te je sunce mirno i sve¬ 
čano obasjavalo Čabrušu i golemo polje. Protivno 
sinoćnjim osjećajima Danilo bijaše zadovoljan sa 
onim, što čini, i sve mu se prividjalo lijepim i lakim. 
Htjede učiniti svakome barem nešto dobro i za to 
mišljaše, kako su i svi drugi pripravni, da mu 

uzvrate ljubav. Osobito se radovao tome, što čini 
neku ,,žrtvu” i time postaje bolji, viši, i pred ostalima 
i pred samim sobom. 

I s takovim mislima udje gotovo veselo u Zlatinu 

kuću. . . 

— Kako je danas gospodjica Jelka . . . i jeste 

li joj što rekli ? zapita njezinu majku, čim je ugleda. 

— Ona vas čeka gore, u prednjoj sobi! — od¬ 
govori ona i ne podižući očiju, kao da joj nije drago 
susresti njegov pogled. 

Danilo se nasmiješi, misleći, kako u ovakovoj 
zgodi djevojčina majka i mora biti takva, i otputi 

se uza stepenice. ^ .. 

Ona prostorija, u kojoj ga Jelka čekaše, i nije 

bila prava soba: tek iza nje, desno i lijevo, išlo se u 
prave izbe, a ondje bijahu samo neki stakleni ormari 
s posudjem, bez stola i bez ikakovih sjedala. 

Ondje ga pričeka Jela stojeći uz prozor kraj 
spuštenih zastora, i Danilo odmah shvati, kako želi, 
da njihov razgovor bude što kraći. 

I zbilja, čim je ušao i poklonio se, stade Jelka 

govoriti prva: 

— Ne trudite se razjašnjavati mi, što je bilo: moja 
majka reče mi sve! A vašoj opraštam i veselim se, što 
je moja nesreća podobrila njezinu dušu, kao stu ste 
rekli. A o drugom, molim vas, da mi ne govorite ništa ! 

Danilo od takova pričeka zatrne, pa i nehotice 
stade tražiti, gdje bi sio. No videći, kako bas nikakva 
sjedala nema, ostade na mjestu i gledaše u Jelu, 
jedva razbirajući u polumraku njezin visoki stas.^ 
Spopade ga pravi očaj, jer je ćutio, da nešto 
mora reći, ali mu se skameniše i riječi i misli, pa mu 
je jedva uspijevalo, da mirno stoji. 

Kad mu oči privikoše na onaj polumrak, vidio 
je strašno smršavjelo Jelkino lice, njezine velike 
sjajne oči, te podbradak, koji se tresao od unutrašnje 
borbe, da ne zaplače. On je svaki čas i sa strahom 
očekivao njezine suze ; no Jelka ne zaplaka, već iza 
poduljeg mučanja govoraše još neizrečene misli: 

— A meni ostaje za cijeli život samo da se kajem 
i stidim zbog onoga, što se dogodilo one večeri . . . 
Pa i okajat ću: svaki se grijeh okajati može . . . 
Gospodine ... — započe iznova ona i korači prama 
njemu, da se oprosti. 

No Danilo uzmakne natrag, jer mu se činilo 
upravo strašno, da se na taj neočekivani način rastane 
s njome za uvijek. 

— Ah, gospodjice Jelko ! — klikne glasno. — 
Zašto vi tako ? . . . Pa ja vas ... ja vas od srca . . . 

— reče i zamukne. 

— Htjedoste reći: Ja vas ljubim . . . ali, eto, 
ne znate lagati, a to mi je drago i zato vas častim 
još više. Zašto da budemo nesretni oboje ? . . . 
Dosta da bude samo jedno, samo jedno, samo jedno ! 

— zabrza ona i stisnuvši mu još jedamput naglo ruku, 
nastojaše, neka bi razumio, da što prije ode. 

— Vi se varate ... Ja sam ... ja bih . . . 
vi ste . . — započinjaše Dane da izgovori svoje 
rastrgane i smetene misli. 

No kad je ugledao, kako se Jelka okrenula k zidu 
i zakrila rukama usta, da zaduši plač, brzo sleti niza 
stube i ne gledajući, da li je gdje tuda gospodja Zlata. 

Svuda po kući bijahu prikučeni prozori i spušteni 
zastori, a vani je sunce veselo sjalo i nabujali potočić 
šumio, pa iz dočića podno dubrave čuo je kroz žubor 
vode usklike seljaka na jesenskom oranju. 

VII. 

rođje kiševita jesen i prohuji snježna zima 
sa mraznim pahuljicama i vjetrima stu¬ 
denim. Minuse vlažni, tmurni dani i duge, 
mračne čabruške noći, u običajnoj bespo¬ 
slici i snu. No cijele jeseni i zime bijaše u Danilovoj 
kući tužno: roditelji se njegovi skutriše od starosti 
i briga te od misli o krivnjama, kojih ne mogahu da 
zaborave. Pa i Dane svedjerno mislio o svojoj ne¬ 
daći : kad se nadao oćutiti ponos i radost s nesebične 
ljubavi prama iskrnjemu, dočeka nenadno, kako ot¬ 
klonile njegovu „žrtvu”. I najteža mu bijaše misao, 
da je pravica na strani onih, koji je ne htjedoše pri¬ 
miti i kako se nespretno požurio, da je prikaze. 

Mišljaše o tome dugo i uvjeri se, da o n o i nije 
kakva „žrtva”, već da bi samo za njega sreća bila, 
da se je tobožnja žrtva primila. Pa već i ne znadijaše 
što da radi, no njegova majka, čim se oporavi, stade 
najvećim žarom ispravljati svoju krivnju. Idjaše i 
k neznanima i znanima, da im kaže pravu istinu, a 
svoje riječi potkrepljivaše živim usklicima, pa 
nehotičnim, iskrenim suzama. I zbilja nije štedjela 
sebe veličajući Zlatinu Jelu, što je ponosno odbila 
prošnju njezina Dane. 

Pa cijela Čabruša zjala kao u čudo, ali svi po vjero¬ 
vaše u ono, što govori. I svi bezjazlike divljahu se po¬ 
nosnoj djevojci, a prama Danilu i majci njegovoj oću- 
tiše smiljenje i nazvaše ih poštenim, dobrim dušama. 

Isti oni Čabrušani, koji su zlobnom radosti pre¬ 
nosili nečasne glasove, sada^ se natjecahu, ^ tko ce 
ocrnjene bolje uzvisiti, pače i pokuditi one, što tako 
brzo podlegoše ružnim mislima. 

Čabruša se kao izmijenila, a samo Zlata i Jelka 
ostadoše kakve i prije : jednako daleko od sviju, pa 
se nije opažalo, da se raduju tome, što od grdnja 
nastadoše pohvale. Isti izvanjski mir, ista ljubežljivost 
prama znancima smućivali one, kojima je uspjelo, 
da im se približe. Ne začuše ništa do krotkih i ljubaznih 
riječi, što su ih već davno slušali, još onda, kad 
i nije bilo u Čabruši Danila. 

A on bijaše Jelki i Zlati zahvalan od svega srca, 
kad mu majka pripovijedala, kako je primiše, kad 
dodje k njima, da izmoli oproštenje svojoj krivnji. 
One je zagrliše ljubazno i jedino što nijesu do¬ 
pustile, da govori baš ono, zbog čega je došla. Govo- 
rahu s njome samo o ugodnim stvarima i ne htjedoše 
da se spominju dogadjaji, što, kako rekoše, ponizuju 
sve one, koji zbore o njima. 

I š i o r a Perina u čudu pripovijedala sinu, 
kako su one vrlo ljubazne bile i da ga pozdravljaju 
mnogo ... no ipak ne zaželješe, da bi dolazili k njima. 

U sve takim prilikama mine i rano proljeće, pa 
nastadoše topli i mirisni dani mjeseca svibnja. Ča¬ 
bruša se zelenilom odjela, i cvijeća se vidjalo po¬ 
svuda, a]najjače crvenih i bijelih ruža. Bijaše ih po 
vrtovima i dvorištima, a vrlo mnogo i onih, što se 
po zidovima penjale. 

Nije da su Čabrušani toliko ljubili cvijeće, nego 
se ono od davnina tamo gajilo iz velikog štovanja 
prama njihovoj Gospi. 

To bila starinska i već pocrnjela slika, na kojoj 
se jedva razabirale crte Djevičina lica, ali zato još 
iz daleka blistaše kruna povrh tamnog čela, odra- 
zujući treptanje mnogih plamenova na otaru ili tra¬ 
kove sunca, što bi kroz prozorčić sipali. 

A ta slika i ne bijaše u Čabruši ni u njihovoj 
župskoj crkvi, već u maloj kapeli podalje od Čabruše. 

Na istoku varoši, iza onog brežuljka, pod kojim 
je Danilo gledao neprijatno modrilo istom omašćena 
sukna, dizao se još jedan brijeg dosta veći, koji je 
svojim dvjema kosama zakriljivao zabitnu uvalu. 
Golemi i tamni brijesti ispunjali onu dolinicu tako 
gusto, da se je kapelica vidjala samo u kasnoj zimi. 

I nikaka drugog rašća nije bilo tamo, pače i ledi- 
nice medju briješćem jednolično se prelijevale ze¬ 
lenilom sitnog vlaća obične trave. I nijedan cvjetic 
da bi prošarao ono sjenato i tamno zelenilo, koje je 
okružavalo sa svih strana zabitno svetište. 

Ali mjeseca svibnja Čabrušani su staru i mrku 
crkvicu pravo natrpavali kitama ruža i drugog cvijeća, 
pače i izvana, u svaku pukotinu, koju su mogli do¬ 
seći, zatakoše po stručak. 

To mjesto bijaše za cijele godine samotno, 
a mjeseca svibnja oživljavala tiha uvala veselim 
glasovima i šarenilom cvijeća i novih, ljetnih odijela. 
A kupilo se ondje najviše mladosti za to, što je za 
starije bilo podaleko, a onda, što je mladež držala, 
da su to baš njihove svečanosti i njihovi dani. 

Veselo idjahu tamo noseći hrpe cvijeća, da se 
zanose šarenilom i žamorom mnoštva, mirisom 
tamjana i cvijeća, pa svibanjskim pjesmama u čast 
Djevice, koje bi i sami pjevali. A gledajući starog 
čabruškog župnika na otaru, kako od starosti sa- 
trven jedva se drži i drhtavom rukom daje blagoslov, 
rasla im svijest o vlastitoj moći i bolje poimahu 
sreću, koju im daje mladost. I sve ono, što bi stari 
svećenik propovijedao o dobroti, ljubavi i zanosu 
duše, shvaćali na svoju. Kad bi god spomenuo ,,zvi¬ 

jezdu jutarnju”,,,Djevicu Prečistu” i „ljiljan u polju”, 
mladići bi mislili pa i gledali na svoje drage curice, 
koje su prignute glave i s proljetnim cvijećem u 
rukama takodjer mislile na momke, što su stajali 
odmah iza njih. Pa i sve te pjesme, u kojima se 
spominjalo cvijeće, miris, ljubav i želje za nečim 
tajanstvenim i vrlo lijepim, budile u djevojčicama 
i mladićima pritajena ljubavna čuvstva, koja im 
se na tom mjestu činila ne samo bezgrješna, već 
uzvišena i sveta. 

I te svibanjske pobožnosti kod čabruške Gospe, 
što je tako ljubazno gledala na siromahe i bogate, 
na neporočne i grješne, vršile se baš onda, kad se 
sunce smiruje, kad zemlja posljednji put zatrepti 
mnogostručnim šarama i zadahti mirisima obilatije : 
onda, kad večer budi u srcu čežnje za pouzdanim 
okriljem i ljubaznim drugom ; za nekim, koji će 
mučkim zagrljajem izreći sve, što se ne da nikakvim 
riječima izreći. 

Jednog popodneva toga toplog i mirisnog svibnja 
Danilo je sjedio u tijesnu i zadušljivu uredu, čitajući 
različite tužbe jednih Čabrušana protiv drugih. Tr¬ 
govci i krčmari tužili su zbog neisplaćenih računa, ka¬ 
ma tnici za nedonesenu dobit; posjednici za zlobne štete, 
a napokon mnoge tužbe zbog nepristojnih, uvredljivih 
riječi, kojima su se Čabrušani u besposlici častili. 

Sunce je izvana blago i veselo sjalo, a iz polja 
i vrtova dopiraše miris zemlje i cvijeća, pa se Da- 
nilu činilo, da su sve one kojekakve osvade, izvr- 
ćanja, sumnjičenja i uvrede nemoguće i ružan san, 
koji će brzo minuti. 

Pa kad je kucnuo sat, do koga se morao ba¬ 
viti onim poslom, brzo turne spise ; no ostade još 

koje vrijeme sjedeći za stolom i premišljajući, kamo 
bi pošao. 

Sjeti se, da su počele molitve kod Gospe i kako 
je godina prošlo, što ne bijaše tamo, pa htjede ob¬ 
noviti lijepe uspomene rane mladosti. Onda je za- 
vidio starijoj braći, što su izmjenjivali s djevojči¬ 
cama poglede i cvijeće, a poslije onda mjeseca svibnja 
i nije bio u Čabruši. 

— Da li je i sad tamo onako lijepo? — pomisli 
i požuri se, da prispije barem koji časak prije nego 
se završi pobožnost, jer vec bijaše kasno. Sad 
bih mogao i ja izmjenjivati poglede i cvijeće, ali 
s kim? Ta o n a me za navijek odbila ... no ja radi 
nje i ne idem tamo ! — mišljaše srdito, kao da se 
prepire s drugom polovinom samoga sebe. 

Odmah kod prvog brežuljka počinjaše niska šu¬ 
mica i još mlado lišće nježno sjalo, pa večer onako 
bistra i tiha mnogo je sličila ranomu jutru. Koračao 
je brzo mekom, vijugovom stazom, koja i ne bijaše 
svagdje jednako široka, te na nekim mjestima morade 
rukama otklanjati lisnato granje, da prodje. 

Istom pred uvalom, gdje bijaše crkvica Gospe, 
pružalo se na desno prostrano polje, posvuda zeleno 
i ravno i samo s gdjekojim osamljenim drvetom u da¬ 
ljini. A na lijevo tamnila se uvala od gustih krošanja 
brijesta, jer onamo već ne dopirahu zrake sunca. 

U dubravi ne sagleda nikoga, pak se obveseli, 
što nije okasnio ; zacijelo su u crkvi još svi. No čim 
je stupio u dubravu, začuje brze i nesložne zvukove 
malenih zvona, a to je značilo, da stari svećenik za¬ 
vršava blagoslovom večerašnju pobožnost. 

I zbilja kad je došao gore, svijet je hrpimice 
izlazio kroz niska ali pošira vrata : djevojčice i momci 

gurkahu se u žurbi i svi bijahu radosni. Nikakva 
postarijeg čeljadeta nije bilo medju njima, jer zacijelo 
ostadoše unutra, da još mole. Danilo je stao uz vrata 
i pomnjivo gledaše u vesele, šarene hrpe, ne bi li 
spazio Jelu. 

Poslije nego li je u onom polumraku vidje, kako 
je zakrila rukama usta, da zaduši plač, nije je nazreo 
ni iz daleka, pak zaželi živo, da s njezina lica sazna, 
kakva su čuvstva sada u nje. Ali i posljednja četica 
izadje u čavrljanju i smijehu, pa i sam stari župnik 
lagano i prignute glave, ali Jelke nije bilo. To ga 
rastuži, pa istom sada prizna sebi, kako ponajviše 
za to dodje, ne bi li vidio nju, i u nadi, da će se na nj 
osvrnuti makar kako. I ne vjerujući u mogućnost, 
da je nema, udje u tihu kapelu. 

Unutra bijaše već dosta tamno i sve još puno 
mirisna dima, te na prvi mah ne ugleda ništa do 
zadnjih sjedala, što bijahu prazna. No malo kasnije 
opazi, da tamo gore ipak imade još neke čeljadi, 
koja klečeći nastavlja svoje molitve : dva, tri vre¬ 
mešna seljaka, nekoliko čabruških starica a sasvim 
gore, najbliže otaru, opazi i Jelu s majkom. Po znade 
je po crnini, koju je još uvijek kao i mati vani no¬ 
sila, te po svijetloj, plavkastoj kosi, počešljanoj 
jednostavno i obavijenoj širokim, crnim trakom. 

On pridje tiho iza njih i prisloni se na okrajak 
klupe u želji, da je zbližega vidi. I kad je klupa zaškri- 
nula, Jelka se okrene, pogleda ga časkom, no odmah 
za tim nastavi mirno moliti, kao da ga i ne vidje. 

— Je li me prepoznala? — pomisli Dane te odluči, 
da će čekati sve dok ne svrši molitvu. 

Seljaci i Čabruškinje polako i jedno po jedno 
izlažahu iz crkve krsteći se i uzdišući, pa i gos- 

pod ja Zlata šaptom i gurkanjem opominjaše kćer, 
da je vrijeme poći i njima. No Jelka se nije ni mi¬ 
cala, već sve jednako piljila u svoj molitvenik, premda 
u crkvi bijaše tako zamračilo, da je jedva razabirala 

slova. 

— Ovo čeka, neka samo ja odem! — mislio 
Dane tužno, jer mu bijaše vrlo žao, što ga ona 
ne bi htjela ni da vidi. Ali nije ni iz daleka pogadjao 
prave Jelkine misli. Ona je znala, kako Dane nije 
u crkvi zbog molitve, već s kakva drugog razloga 
i htjede doznati, je li došao samo zbog nje ili se 
slučajno svratio u crkvu. Kad je po mrtvoj tišini sa¬ 
znala, da već svi iz crkve odoše, i nehoteći pomisli: 

— Ako je Dane još tu, za stalno čeka samo 
zbog mene. Tko zna . . . možda sam se onda varala 
i bila nepravedna prama njemu. Ta sada nema ni¬ 
kakva drugog razloga pristajati za mnom, već samo 

ako me . . . 

Pokuša silom potisnuti te misli, sve vrteći ne¬ 
mirno listove male knjižice. I htjede da čita sto bilo 
i da uduši one osjećaje i one nade, ali nije vidjela 
ništa pred sobom. Zato i nehote šaptala sve, što 
znaše na pamet i što joj prvo padalo na um. 

Ni dim tamjana nije mogao zadušiti opojnog 
mirisa mnogih ruža, pa Jelka šaptala dalje: 

Marijo, svibnja kraljice, 

Evo te svibanj pozdravlja, 

Cvatuće kadno ružice 
Pred tvoju sliku postavlja ! 

— A zašto ja sve ovo govorim? Nijesu li g r i ešne 
sve ove moje misli i radi koga šapćem ove riječi? 
- korila se ona, ali je ipak žarko i brzo šaptala 

dalje: 

Učini, da bude klicati 
U našem srcu cvijeće, 

Pa će nam srca postati 
Ko svibanj i proljeće ! 

Ovo su bile prave crkvene pjesme u počast 
Djevice, ali su sada u duši Jelkinoj imale drugo 
značenje, pa se zbog toga kajala i ćutila krivom. 
Pa da nekako opravda svoje grješne misli, tražila 
je u pameti pokorne, pokajničke riječi: 

Ove suze srca moga, 

Slatka tješi Djevice ! 

za vapi u sebi i obrne se u strahu, što će vidjeti : 
tužnu prazninu ili njega. 

A Dane je još uvijek stajao na svom mjestu i 
gledao u nju. Mislio tada, kako su ono veče u nje¬ 
zinu vrtu i onaj dogadjaj ipak čvrsta veza medju 
njihovim dušama, pa da od tada one dobre dje¬ 
vojke zaboraviti ne može. 

Od njegova ljubaznog pogleda obuze Jelku 
taka sreća, da ne mogaše taj silni osjećaj prikriti 
ni na svom licu. A Dane je odmah pojmio, što se 
zgadja u njezinoj duši : 

— Ona me još uvijek ljubi! — pomisli radosno 
i pozdravi se s njima od srca ali muče. 

Istom kad su napolje izišli, progovoriše živahno 
i radosno, kao prijatelji, što se davno ne vidješe, i 
uputiše se mekom stazicom, koja se vijugala ispod 
brežuljka i medju lisnatim ograncima. Zapadni dio 
neba još se malko rumenio, a iz polja dopirahu da¬ 
leki i nerazumljivi glasovi, baš kao ione srpanjske 
večeri. Pa kao uzdrmani od neke zajedničke misli 
stadoše sve troje, a Jelka i Dane pogledaše jedno u 
drugo. 

— Ja se onih uspomena sada ne stidim ! — reče 
Danilo, očito videći, da misle jedno i isto. 

— Pa ni ja više ! — odgovori Jelka — i zato, 
što . . — no zamukne, jer ne mogaše naći riječi 
za ono, što je ćutjela. 

— Kako je razumna, pa kako su u nje duboke 
i sjajne oči ! — pomisli Dane, kad se uputiše dalje. 
— I što mi treba druga bolja od nje, kad ću se 
kasnije namjeriti na tko zna kakovu? 

U Jele bijaše čudan izražaj i u večernjem svijetlu 
jače se isticale krepke i ozbiljne crte na njezinu 
licu. Danilo šutke gledaše onu svečanu i zamišljenu 
zbilju i nasladjivao se sam sobom, što mu je to lice 
vrlo drago i ako ne sja ljepotom. 

— Ja sam se popeo na višu stepenicu duševnog 
savršenstva ! . . pomisli, promatrajući radosno nježne 
odraze blagog svjetlucanja s neba i s procavćene 
zemlje : i sve mu se u duši spajalo u neki divotni 
sklad. 


VIII. 


etvrtog ljeta od te večeri življaše Danilo 
s Jelom, već ženom svojom, u malenu 
gradu kraj mora. Tamo ga nedavno pre- 
mjestiše i promaknuše u službi godinu 
poslije nego mu pomriješe roditelji brzo jedno za 
drugim. Preminuše spokojnije nego se nadahu: bez 
boli, grižnje i žaobe za životom; u miru i ljubavi 



sa svima i ostavljajući sina najdražeg u zadovolj¬ 
stvu i sreći. Jer se nije zbilo, od šta su predali i čega 


se nekad bojao i sam : nije trpio s neljubavi, već mu 
ljubav radosno ispunjala dane. Žaljaše samo, što 

su se roditelji vrlo kratko vrijeme radovali nje¬ 
govoj sreći i što majka ne dočeka potvrde svome 
proroštvu: ne dočeka, da vidi sina najmladjeg na 
stolici sudačkoj, pa makar izvan Čabruše. No to bi 
njoj svejedno bilo, jer ostatak života provede bez 
jala i zlobe. 

S njima se nastani gospodja Zlata, pa i sad 
tiha, mišljena, kao i prije. No Jelka se mnogo iz¬ 
mijeni: ublažiše se Oštre crte njezina lica i zaobli 
se nedorasli joj struk. A postade inačija i u duši: 
mnogo sklonija šali i smijehu nego prije, pače i više; 
nego je to Dane želio u časovima umora ili zlovolje. 
No iskrena joj radost bijaše očitim znakom posto¬ 
jana zdravlja i sreće, pa se i Danilo radovao za¬ 
dovoljstvu njezinu. Jedino ga srdilo, kad bi mu, 
makar u šali, rekla : — Da ne bijaše majke Perine, 
ne bih sad bila gdje sam, jer ti me onda nijesi 
ljubio. 

No govorahu kadikad i zbiljno o svojoj proš¬ 
losti. 

Sjećali se najviše one svibanjske večeri kod 
Gospe, pak onih večeri za njom, kad Jelka već nije 
dolazila k crkvici s majkom, nego sama. Spominjali 
šetnje vijugavom stazicom do Gospe i onih povra¬ 
taka, te radost majke Perine s njihove nove ljubavi. 

Sjećahu se živo i dana vjenčanog baš zato, što 
bješe i smušen i čudan, kakav se pričinja i drugim 
ljubavnicima takav dan. Spominjahu ga mnogo i 
s toga, što na pir dodjoše i braća Danina. Unaprijed 
strepili vidjeti ljude očajale, izmučene životom, no 
obojica bjehu snažne ljudine, kojima s muževna lica 
odsijevali zdravlje i radost življenja. I kad se Dane 
začudi njihovu zadovoljstvu, reče mu Niko ozbiljno : 

— Zar misliš, kako treba postati sudac, da budeš 
sretan? Obojica se oženismo i živemo zadovoljni 
s onim, što imademo i, hvala Bogu, veselo ! 

Sviju tih zgoda nedavne prošlosti sjećali se oni, 
kadikad radosnim a kadgod i sjetnim mislima. 

A takove sjetne, no ipak ugodne i blage misli 
zaokupljahu ih i jednog ljetnog jutra, polazeći k misi 
na godišnjicu smrti majke Perine. Danina Jelka 
željaše, neka svaki put bude služba u crkvi, pa i u 
svagdanjim molitvama sjećala se svekrve : i nehotice 
vjerovaše ona, da je majka Perina uzrok njezinoj 
sreći. Dane je moljaše, neka se okani sličnih misli, 
jer je ćutio, da se time ponizuje njegova iskrena 
ljubav. Ali mu ipak bijaše drago, kad svakako htjede,, 
da prvu im kćerku nazovu Perom. — To je ružno i 
odveć prosto ime ! — reče Danilo. — Bit će, ali je to 
ime tvoje majke, koja je odgojila tebe, a i mene usre¬ 
ćila, makar nehate ! Danilo se onda nasmijao i zagrlio 
svoju ženu : — Ti ipak znadeš, da te iskreno ljubim ! 

— reče joj. 

Pa i toga dana idući k misi govorili mirno o svojoj 
ljubavi, koja sad bijaše spokojna i duboka, kao rijeka, 
što teče golemim i ravnim poljem. 

Crkva bijaše na maloj uzvisini povrh gradića, 
ispod koga ljeskala pučina sjajnim plavilom ugla- 
djena čelika, a blize obale i udaljeni otoci sivjeli 
površjem golog kamenja. Tu i tamo stršile osamljene 
masline ugašenom i mrtvom zeleni, a gdjegdje jedva 
virile krčevine izmedju golemih zidova. Ni od kuda 
da bi svježe zelenilo javljalo živu, veselu vodu, već 
cio okoliš bijaše spržen slanoćom griskog, mukloga 
mora. I to kamenje tjeralo ljude daleko, nemogući im 
dati ni okrilja ni hrane, pa ni gutljaj vode, da ugase 

žedju u suhom kršu. Gonila ih kamena pustoš na pu¬ 
činu, da varavim i beskrajnim površjem zaplove u 
tud je, nepoznate zemlje. 

— Kako je ovdje drukčije nego u našim poljima ! 
— reče Dane, promatrajući gradić, što je zbijen pro¬ 
vlačio kamena uda medju golim brdom i pučinom 
bezdanom. 

— Kao da je sve posuto sivim pepelom ! . . . I 
grobišta su u njih drugojačija nego naša. Onamo 
kao da se i mrtva tjelesa preporadjaju u sočnom bu¬ 
senju i grmlju, a ovdje se ćuti pravi užas smrti ! 

— Da, Jelko, no mi ćemo jednom i opet tamo ! 

I hodeći lagano strmom ulicom mučahu, kao da 
su im misli lutale vrlo daleko i kao da zaboraviše 
jedno na drugo. 

— Pogledaj, kako je more tiho i kako dim nad 
gradom miruje ! Sve je sivo, Jelko . . . 

— Ah, kako te ljubim ! — prekine ga ona ne¬ 
nadano, ali i sama ne znade, zašto je tako viknula. 
A onda promisli i nadoda: 

— Ovdje mi se čini, da smo bliži jedno drugomu. 
Kao da smo u tudjini ili na širnom moru, gdje nikoga 
nema ! 

— Ljubav je ista u svakom mjestu, pa . . . zar 
me ti ljubiš istom otkad smo ovdje? 

— Oh, ne govori ! Ljubim te od prvog po¬ 
četka ... od uvijek ! Ali ti mene ? 

— Moja majka bijaše neobrazovana... Sama zna¬ 
deš, kakva je bila ! Ali je ipak jednom rekla pametno: 
Ljubav nastaje od dobrote i bez dobrote je nema. 

— Dakle si ti počeo mene ljubiti samo za to, što 
ti se činilo, da sam dobra? — upita ona prijekorno 
i maglicom se zastriješe njezine oči. 

— Ne samo za to, ali u meni je ljubav nastala 
drukčije: najprije bijaše iskrica, a istom kasnije raz- 
buktila se u plamen. 

— Da, da I Ali u meni ne bijaše ljubav nikad 
malena. A sad je . . . 

— Kolika? — zapita Danilo. 

Oboje stadoše i gledahu radosno jedno u drugo. 

— Kolika ? — ponovi Dane sa smiješkom. 

— Ovolika ! . . . Ovolika ! . . . — govoraše Jelka 
šireći ruke, što je mogla više, kao što pokazuju djeca 
svoju ljubav. A zatim prasnuše oboje u glasan smijeh. 

Onda se obazreše, da li tko sluša njihov djeti¬ 
njasti razgovor, no ulica bijaše pusta. Ipak im lica 
postadoše zbiljnija, jer već stajahu pred crkvom, gdje 
ih čekao svećenik, da odsluži misu za upokoj duše 
bijedne Perine. 

Pustiše ruke, za koje se držali, i zamišljeno udjoše 
kroz velika vrata, ukrašena rezbanim kamenjem. 
Oborene glave i tiho pridjoše glavnom oltaru i nujno 
gledahu crkvenjakove priprave : užigaše svijeće, i kad 
ih zapali, potegnu vezeni zastor s lijeva na desno. 

No kad ugledaše tamnu Gospinu sliku sa zlatnom 
krunom povrh čela, opet se zgledaše i nasmjehnuše 
nježno, jer su se sjetili čabruške Gospe u dubravi i 
onoga njihova svibnja, puna sočnog zelenila, mirisa i 
ruža. 

